
Motto: 


În timpul procesului Mântuitorului din Ierusalim, Ponţiu 
Pilat L-a întrebat: „«Tu eşti împăratul iudeilor?». lisus i-a răpuns: 
«Împărăția Mea nu este din lumea aceasta. Dacă împărăţia Mea 
ar fi din lumea aceasta, slujitorii Mei s-ar fi luptat ca să nu le fiu 
predat iudeilor. Dar împărăția Mea nu este de aici». Atunci Pilat 
L-a zis: «Aşadar, eşti Tu împărat?». Răspuns-a lisus: «Tu o spui, 
că Eu sunt împărat»” (loan 18,33 Şi 18,36-37). 


Cuvânt înainte 


Călătorind prin ţară, la foarte multe răspântii de drumuri 
întâlnim cruci pe care este reprezentat Domnul Hristos răstignit, 
având deasupra capului inscripția I.N.R.I., inițialele de la: „lisus 
Nazarineanul, regele iudeilor”, care însă este în dezacord cu 
cuvintele „lisus Nazarineanul, împăratul iudeilor” (loan 19,19), 
pe care Ponţiu Pilat le-a scris pe tăblița de deasupra crucii Mântui- 
torului, după ce L-a condamnat la moarte. 

Pentru a lămuri această confuzie, vom face o scurtă incursiu- 
ne în istoria poporului ales. 

De la patriarhul Avraam, părintele poporului ales, până 
la judecătorul Samuel, evreii au fost conduşi de Dumnezeu în 
mod teocratic, monarhia fiind introdusă în Israel abia în veacul 
al XI-lea î.Hr., la solicitarea fiilor lui Israel, iar primii regi ai 
evreilor au fost: Saul (1050-1010), David (1010-970) şi Solo- 
mon (970-931), după care regatul s-a divizat în două. 

În anul 63 î.Hr., generalul roman Pompei a invadat Țara 
Sfântă şi a cucerit Ierusalimul, capitala evreilor, fără însă a înlă- 
tura de la putere casa regală, care a devenit vasală Romei. 

La naşterea Pruncului lisus, rege al Iudeii era Irod cel Mare. 
Despre atitudinea acestuia la aflarea veştii că în regatul condus 
de el S-a născut un vlăstar regesc, Sfântul Evanghelist Matei 
consemnează: „Jar dacă în zilele regelui Irod S-a născut Iisus în 
Betleemul Iudeii, iată magii de la Răsărit au venit în Ierusalim, 
întrebând: «Unde este Cel ce S-a născut rege al iudeilor? Că-n 
Răsărit l-am văzut steaua şi am venit să I ne închinăm». Și auzind 
acestea, regele Irod s-a tulburat, şi tot Ierusalimul împreună cu el. 
Și adunând pe toți arhiereii şi cărturarii poporului, i-a întrebat: 


«Unde este să Se nască Hristos?». Iar ei i-au zis: «În Betleemul 
Iudeii, că aşa este scris prin profetul: Şi tu, Betleeme, din pământul 
lui luda, nicicum nu eşti mai mic între căpeteniile lui luda, căci din 
tine va ieşi Cârmuitorul Care-l va păstori pe poporul Meu, Israel». 
Atunci Irod i-a chemat în taină pe magi şi a aflat limpede de la ei 
vremea când li se arătase steaua. Şi trimițându-i la Betleem, le-a 
zis: «Mergeţi şi cercetaţi cu de-amănuntul despre Prunc şi dacă-L 
veți afla, dați-mi şi mie de veste, pentru ca să vin şi eu şi să mă 
închin Lui». lar ei, ascultându-l pe rege, au plecat, şi iată, steaua 
pe care o văzuseră în Răsărit mergea înaintea lor, până ce a venit 
şi a stat deasupra locului unde era Pruncul. Şi văzând ei steaua, 
s-au bucurat cu bucurie mare foarte. Şi intrând în casă, L-au văzut 
pe Prunc împreună cu Maria, mama Sa; şi căzând la pământ, 
I s-au închinat; şi deschizându-şi vistieriile, I-au adus daruri: 
aur, tămâie şi smirnă. Dar luând prin vis înştiinţare să nu se mai 
întoarcă la Irod, pe altă cale s-au dus în ţara lor. lar după ce au 
plecat ei, iată îngerul Domnului i se arătă în vis lui Iosif, zicând: 
«Ridică-te, ia Pruncul şi pe maica Sa şi fugi în Egipt şi stai acolo 
până când îţi voi spune eu, fiindcă Irod vrea să caute Pruncul ca 
să-L omoare». Şi ridicându-se Iosif, i-a luat în timpul nopții pe 
Prunc şi pe maica Sa şi a plecat în Egipt. Şi au stat acolo până 
la moartea lui Irod, ca să se plinească cuvântul spus de Domnul 
prin profetul ce zice: Din Egipt L-am chemat pe Fiul Meu. lar Irod, 
văzând că fusese amăgit de magi, s-a mâniat foarte şi, trimițând, 
i-a ucis pe toți pruncii care erau în Betleem şi-n toate hotarele lui, 
de doi ani şi mai în jos, după timpul pe care îl aflase de la magi. 
Atunci s-a plinit cuvântul spus prin Ieremia profetul: Glas în Rama 
s-a auzit, plângere şi tânguire multă, Rahela-şi plânge copiii şi 
nu vrea să se mângâie, pentru că nu mai Sunt. După moartea lui 
Irod, iată îngerul Domnului i s-a arătat în vis lui Iosif, în Egipt, 
zicându-i: «Ridică-te, ia Pruncul şi pe maica Sa şi mergi în țara 
lui Israel, căci au murit cei ce căutau viața Pruncului». lar el, 

ridicându-se, a luat Pruncul şi pe maica Sa şi a venit în ţara lui 
Israel. Şi auzind că Arhelau domneşte în ludeea, în locul lui Irod, 
tatăl său, s-a temut să meargă acolo şi, luând poruncă prin vis, s-a 
dus în părțile Galileii. Şi a venit şi a locuit în oraşul numit Nazaret, 
ca să se plinească ceea ce s-a spus prin profeţi, că Nazarinean Se 
va chema” (Matei 2,1-23). 

După moartea lui Irod cel Mare, împăratul roman 
Octavian Augustus a împărțit regatul acestuia în trei, aşezând 
la cârma celor trei mici regate pe fiii lui Irod cel Mare: Arhelau 
(cu titlul de etnarh), Irod Antipa (cu titlul de tetrarh) şi Filip 
(cu titlul de tetrarh). 

În paginile Sfintei Scripturi citim, de asemenea, că în timpul 
procesului Mântuitorului, Ponţiu Pilat „aflând că lisus este sub 
stăpânirea lui Irod, L-a trimis la Irod, care era şi el în Ierusalim 
în acele zile. Tar Irod, văzându-L pe lisus, s-a bucurat foarte, că 
de multă vreme dorea să-L vadă, fiindcă auzise de El şi nădăjduia 
să vadă vreo minune săvârşită de El. Şi I-a pus întrebări în vorbe 
multe, dar El nu i-a răspuns nimic. Şi arhiereii şi cărturarii 
erau de față, învinuindu-L cu înverşunare. lar Irod, împreună cu 
ostaşii săi, batjocorindu-L şi luându-L în râs, L-a îmbrăcat cu o 
haină strălucitoare şi L-a trimis înapoi la Pilat. Şi în chiar ziua 
aceea Irod şi Pilat s-au făcut prieteni unul cu altul, că mai înainte 
erau duşmani unul altuia” (Luca 23,7-12). Regele din timpul 
procesului Mântuitorului, menționat de Sfântul Evanghelist Luca, 
este Irod Antipa, cel care l-a condamnat la moarte fără judecată 
pe Sfântul loan Botezătorul (Matei 14,3-11 şi Marcu 6,17-28). 

În timpul activităţii publice a Domnului Hristos, dinastia 
Apatrizilor conducea destinele poporului ales de aproximativ 
şaptezeci de ani şi cu toate că Mântuitorul se trăgea din neamul 
regelui David, fiind adeseori interpelat cu denumirea de „Fiu 
al lui David” (Matei 9,27, Marcu 10,47, Luca 18,38 etc.), El 
niciodată nu a afirmat despre Sine că este de viţă regească, nici nu 


7 


şi-a manifestat vreodată dorinţa de a stăpâni. Din contră, Domnul 
Hristos le-a spus Sfinților Săi Apostoli: „Ştiţi că cei ce se socotesc 
cârmuitori ai neamurilor domnesc peste ele şi cei mai mari ai 
lor le stăpânesc; dar între voi să nu fie aşa, ci cel ce va vrea să 
fie mare între voi, să fie slujitorul vostru, şi cel ce va vrea să 
fie întâiul între voi, să le fie tuturor slugă; că nici Fiul Omului 
n-a venit să I se slujească, ci să slujească şi să-Şi dea viața 
răscumpărare pentru mulți” (Marcu 10,42-45). 

Din insuficienta cunoaştere a unor termeni şi confundarea 
acestora, Natanael I-a spus Mântuitorului: „Rabbi, Tu eşti Fiul lui 
Dumnezeu, Tu eşti împăratul lui Israel!” (loan 1,49), iar evreii 
L-au aclamat la intrarea triumfală în Ierusalim, zicând: „Osana! 
Binecuvântat este Cel ce vine întru numele Domnului! Împăratul 
lui Israel!” (loan 12,13). 

Când mai marii evreilor L-au dat pe Domnul Hristos în 
mâinile lui Ponţiu Pilat, cerându-i să-L condamne la moarte, 
guvernatorul i-a întrebat ce vină Îi aduc, iar evreii „au început 
să-L păârască, zicând: «Pe Acesta L-am găsit zicând că El este 
Hristos Împărat». Atunci Pilat a intrat în pretoriu şi L-a întrebat 
pe lisus: «Tu eşti împăratul iudeilor?», lisus i-a răpuns: «De 
la tine însuţi o spui, sau alții ți-au spus-o despre Mine?». Pilat 
a răspuns: «Nu cumva sunt eu iudeu? Neamul Tău şi arhiereii 
mi Te-au predat. Ce-ai făcut?». lisus a răspuns: «Împărăţia 
Mea nu este din lumea aceasta. Dacă împărăția Mea ar fi din 
lumea aceasta, slujitorii Mei s-ar fi luptat ca să nu le fiu predat 
iudeilor. Dar împărăția Mea nu este de aici». Atunci Pilat I-a zis: 
«Aşadar, eşti Tu împărat?». Răspuns-a lisus: «Tu o spui, că Eu 
sunt împărat»” (Luca 23,2; loan 18,33-38 şi Luca 23,5-15). 

Cu toate că Mântuitorul nu a afirmat niciodată despre Sine 
că este împărat, în timpul discuţiei private purtate cu guvernatorul 
roman nu a negat acest lucru, însă a precizat că împărăția Lui nu 
este din această lume. 


Cine sunt slujitorii menționați de Domnul Hristos, care ar 
fi luptat pentru ca Acesta să nu fie predat iudeilor? Răspunsul 
îl avem în cuvintele Mântuitorului adresate Sfântului Apostol 
Petru, în grădina Ghetsimani, după Cina cea de taină, când „Iuda, 
luând o trupă de ostaşi, precum şi slujitori de la arhierei şi de 
la farisei, a venit acolo cu felinare şi cu făclii şi cu arme. lar 
Iisus, ştiind toate cele ce aveau să vină asupră-I” (Ioan 18,3-4), 
le-a zis Sfinţilor Petru, Iacov şi loan: „«Jată, ceasul s-a apropiat 
şi Fiul Omului Se va da în mâinile păcătoşilor. Sculaţi-vă să 
mergem; iată, s-a apropiat cel care Mă vinde». Și pe când El încă 
vorbea, iată, a venit luda, unul din cei doisprezece, şi împreună 
cu el o gloată mare cu săbii şi cu ciomege, trimişi de arhierei 
şi de bătrânii poporului. lar trădătorul le dăduse un semn, 
zicând: «Cel pe care-L voi săruta, Acela este; prindeţi-L». Şi 
venind îndată la lisus, I-a zis: «Bucură-te, Învăţătorule!». Şi L-a 
sărutat. lar lisus i-a zis: «Prietene, pentru ce ai venit?». Atunci 
ei, apropiindu-se, au pus mâinile pe lisus şi L-au prins. lar Simon 
Petru, având sabie, a scos-o şi a lovit pe sluga arhiereului şi i-a 
tăiat urechea dreaptă; iar numele slugii era Malhus. Atunci lisus 
i-a zis: «Întoarce sabia ta la locul ei, că toţi cei ce scot sabia, 
de sabie vor pieri. Sau crezi cumva că nu pot să-L rog pe Tatăl 
Meu şi să-Mi trimită acum mai mult de douăsprezece legiuni 
de îngeri? Dar cum se vor plini Scripturile, că aşa trebuie să 
fie?». În ceasul acela a zis lisus către gloată: «Ca la un tâlhar 
ați ieşit, cu săbii şi ciomege, ca să Mă prindeţi. În fiecare zi 
şedeam învățând în templu şi n-aţi pus mâna pe Mine. Dar toate 
acestea s-au făcut ca să se plinească Scripturile profeților»” 
(Matei 26,45-50; loan 18,10 şi Matei 26,52-56). 

Dacă Natanael, precum şi evreii, la intrarea triumfală a 
Domnului Hristos în Ierusalim, L-au numit pe Acesta în mod 
impropriu „împăratul lui Israel”, din moment ce niciodată nu a 
existat un imperiu evreiesc, conducătorii evreilor L-au acuzat 

în mod deliberat şi tendențios în faţa lui Ponţiu Pilat că S-a 
autoproclamat împărat, pentru a putea obţine condamnarea Lui 
la moarte. Acest fapt reiese cu claritate din relatările evanghelice, 
pentru că „Pilat căuta să-L elibereze pe lisus; dar iudeii strigau, 
zicând: «Dacă Îl eliberezi, nu eşti prieten al cezarului. Oricine se 
face pe sine împărat este împotriva cezarului». Atunci Pilat, auzind 
cuvintele acestea, L-a dus pe lisus afară şi a şezut pe scaunul de 
judecată, în locul numit Pardosit cu pietre, iar evreieşte Gabbata. Şi 
era Vinerea Paştilor. ca la al şaselea ceas; şi le-a zis iudeilor: «lată, 
împăratul vostru». Atunci ei au strigat: «la-L! Ia-L! Răstigneşte-L!». 
Pilat le-a zis: «Pe împăratul vostru să-L răstignesc?». Arhiereii au 
răspuns: «Nu avem împărat decăt pe cezarul». Şi văzând Pilat că 
nimic nu foloseşte, ci mai mare tulburare se face, luând apă şi-a 
spălat mâinile înaintea mulțimii, zicând: Nevinovat sunt de sângele 
Dreptului acestuia. Voi veţi vedea. lar tot poporul, răspunzând, a 
zis: «Sângele lui asupra noastră şi asupra copiilor noştri!». Atunci 
le-a eliberat pe Baraba, iar pe lisus, după ce L-a biciuit, L-a dat să 
fie răstignit. lar Pilat a scris şi titlu şi l-a pus pe cruce. Şi era scris: 
Iisus Nazarineanul, împăratul iudeilor. Deci mulți dintre iudei au 
citit acest titlu, căci locul unde a fost răstignit lisus era aproape 
de cetate. Și era scris în evreieşte, latineşte şi grecește. Atunci 
arhiereii i-au zis lui Pilat: «Nu scrie: împăratul iudeilor, ci că el a 
zis: Eu sunt împăratul iudeilor». Pilat a răspuns: «Ce-am scris, am 
scris!»” (loan 19,12-15; Matei 27,24-26 şi loan 19-22). 

Dacă Domnul Hristos ar fi fost acuzat că S-a numit pe 
Sine „rege al iudeilor”, aceasta nu ar fi constituit o crimă de 
lezmajestate la adresa împăratului de la Roma, de vreme ce 
Israelul era guvernat de unul sau chiar mai mulți regi, iar în 
Imperiul Roman existau numeroşi monarhi, vasali cezarului, ai 
căror urmaşi luptau adeseori între ei pentru a urca pe tron, însă 
autoproclamarea ca împărat era socotită un act grav de uzurpare 
a autorității imperiale, care se pedepsea cu moartea. 

Cu toate că Domnul Hristos nu a fost rege în Israel, 
inscripția întâlnită pe crucile din ţara noastră: „lisus Naza- 
rineanul, regele iudeilor” este mai corectă din punct de vedere 
semantic decât „lisus Nazarineanul, împăratul iudeilor”, întrucât 
niciodată în istorie nu a existat un imperiu al evreilor, care, 
începând cu regele Saul, au fost organizaţi, ca stat, într-o 
monarhie. Însă, din punctul de vedere al realităţii, cuvintele 
scrise de guvernatorul Ponţiu Pilat deasupra crucii Mântui- 
torului: „lisus Nazarineanul, împăratul iudeilor” sunt mai 
corecte decât expresia: „lisus Nazarineanul, regele iudeilor”, 
pentru că Domnul Hristos este într-adevăr împărat, iar nu rege, 
însă nu al iudeilor. 

Deşi Mântuitorul este împărat, după cum singur a recu- 
noscut în faţa lui Ponţiu Pilat, împărăţia Lui nu este pământească 
şi efemeră, asemenea imperiilor din această lume, pentru că 
arhanghelul Gavriil i-a spus Sfintei Fecioare Maria încă de la 
Bunavestire că „împărăția Lui nu va avea sfârşit” (Luca 1,33), 
iar Sfântul Apostol Pavel a afirmat că aceasta este „o împărăție 
de nezdruncinat” (Evrei 12,28). 

Între Împărăţia cerurilor şi orice imperiu din această lume 
nu există termen de comparaţie, căci conform celor afirmate de 
Apostolul neamurilor, „cele ce se văd sunt trecătoare, dar cele ce 
nu se văd sunt veşnice” (II Corinteni 4,18). Cu toate că fiecare im- 
periu din această lume părea la un moment dat de neoprit, în final 
toate s-au prăbuşit, de aceea, în cele ce urmează, vom prezenta, 
pe scurt, istoria celor mai importante imperii, pentru a înţelege 
mai bine cuvintele Mântuitorului: „Cerul şi pământul vor trece, 
dar cuvintele Mele nu vor trece” (Marcu 13,31). 

Înainte însă de a vorbi despre cele mai importante imperii 
din această lume, vom prezenta câteva date despre „Planeta 
albastră”, pe care Dumnezeu ne-a adus în existență, pentru a ne 
bucura de marele dar al vieții. 

Întrucât în privinţa anumitor date geografice, demografice 
şi istorice care sunt prezentate în această carte nu există o 
părere unanim acceptată de către toți specialiştii şi cercetătorii, 
cu toate că au fost utilizate cele mai plauzibile surse de inspi- 
rație, unele dintre acestea vor reda informațiile furnizate de 
anumiți oameni de ştiinţă, agreate de autor, iar altele vor fi 
exprimate cu aproximaţie. 

În cartea Facerii din Vechiul Testament citim că „Ja început 
a făcut Dumnezeu cerul şi pământul. Şi pământul era netocmit şi 
gol. Și a zis Dumnezeu: «Să fie o tărie prin mijlocul apelor şi să 
despartă apele de ape!». Şi a fost aşa: Dumnezeu a făcut tăria 
şi a despărțit Dumnezeu apele cele de sub tărie de apele cele 
de deasupra tăriei. Şi Dumnezeu a numit tăria «cery. Şi a zis 
Dumnezeu: «Apele de sub cer să se adune la un loc şi să se arate 
uscatul». Şi a fost aşa: apele de sub cer s-au adunat la locurile 
lor şi s-a arătat uscatul. Şi Dumnezeu a numit uscatul «pământ», 
iar adunările apelor le-a numit «mări»” (Facere 1,1-2 şi 6-10). 

Pământul are o suprafață de 510.065.600 km’, dintre 
care 148.939.100 km?, adică 29,2%, o reprezintă uscatul, iar 
361.126.400 km?, respectiv 70,8%, este compus din apă. 

România se întinde pe 238.391 km?, ceea ce reprezintă 
aproximativ 0,047% din suprafaţa totală a Pământului şi 0,16% 
din cea a uscatului. 

Pe planeta noastră trăiesc astăzi aproximativ 7.200.000.000 
de oameni. Conform statisticilor, se estimează că în timpul 
Domnului Hristos, populația lumii era de 300 de milioane de 
locuitori, în anul 1250 d.Hr., de 400 de milioane, iar în anul 
1500 d.Hr., de 500 de milioane. Omenirea a ajuns la un miliard 
de locuitori în anul 1804, la două miliarde în anul 1927, la trei 
miliarde în anul 1960, la patru miliarde în anul 1974, la cinci 
miliarde în anul 1987, la şase miliarde în anul 1999 şi la şapte 
miliarde în anul 2011. 

În zilele noastre, pe plan mondial, în fiecare secundă au 
loc 4,3 naşteri şi aproape două decese; în fiecare minut vin pe 
lume 255 de copii şi se sting din viață 107 persoane; în fiecare 
oră se nasc 15.300 de copii şi mor 6.420 de oameni; zilnic au 
loc 367.200 de naşteri şi 154.000 de decese; anual văd pentru 
prima dată lumina zilei 134 de milioane de copii şi decedează 
56,2 milioane de persoane, ceea ce înseamnă că populaţia Terrei 
creşte la fiecare cinci zile cu peste un milion de locuitori şi cu 
aproximativ 78 de milioane de persoane anual. 

Din punct de vedere religios, populația lumii este formată 
din aproximativ 2.347.171.000 de creştini, 1.633.173.000 de 
musulmani, 987.513.000 de hinduişti, 509.046.000 de budiști, 
436.179.000 de persoane care împărtăşesc credințe populare 
chinezeşti, 13.862.000 de evrei etc. 

Continentele lumii 


Conform Dicţionarului Explicativ al Limbii Române, 
continentul este „o diviziune geografică alcătuită dintr-o întindere 
vastă de uscat, mărginită, total sau parţial, de mări şi de oceane, 
cuprinzând şi unele insule sau arhipeleaguri vecine”. 

Pe Pământ sunt şase continente: Asia, Africa, America, 
Antarctica, Europa şi Australia. 


Asia 

Asia este cel mai întins continent de pe Pământ şi, de 
asemenea, cel mai populat. Limitele Asiei sunt Munţii Ural şi 
râul Ural la vest, Oceanul Arctic la nord, Marea Japoniei la est şi 
Oceanul Indian la sud. Acest continent se întinde pe 43.820.000 
km?, care constituie aproximativ 8,7% din suprafaţa totală a Terrei 
şi 29,8% din cea a uscatului. Populaţia Asiei este de aproximativ 
4.307.000.000 de locuitori, reprezentând mai mult de 60% din 
întreaga populație a Globului. 

Recordurile geografice ale Asiei: Cel mai înalt punct este 
vârful Chomolungma sau Everest, din munţii Himalaya, având 
o altitudine de 8.848 m. Cel mai jos loc se află în zona Mării 
Moarte, între Israel şi Iordania, la 395 m sub nivelul Oceanului 
Planetar. Cel mai lung curs de apă este Fluviul Albastru 
(Yangtze) din China, având 6.300 km. Cel mai mare lac este 
Marea Caspică, cu o suprafață de 371.000 km? (aproximativ 
o dată şi jumătate mai mare decât România). Cea mai înaltă 


! Dicţionarul Explicativ al Limbii Române, Academia Română, 
Institutul de Lingvistică „Iorgu Iordan”, Editura Univers Enciclopedic, 
Bucureşti, 1996, Ediţia a II-a, p. 218. 

cascadă este Gersoppa, din India, având 253 de m. „Chute de 
Khone este cea mai lată cascadă din lume (13 km), fiind situată 
pe fluviul Mekong, în aval de oraşul Kemmarat din Laos şi are 
un debit de două ori mai mare decât al Niagarei şi o diferență de 
nivel de 70 m”!. Cel mai înalt vulcan activ este Klyuchevskaya 
Sopka din Rusia, situat la o altitudine de 4.750 m. „Bandai San 
este vulcanul cu cea mai mare înălțime a norului de erupție din 
lume (peste 6.000 m), fiind situat în partea central-nordică a 
celei mai mari insule japoneze, Honshu”. Cea mai mare insulă 
este Kalimantan (Borneo), având 743.330 km? (de trei ori şi 
ceva suprafața României). Cel mai mare deşert este Gobi, cu o 
suprafaţă de aproximativ 1.295.000 km? (aproape de cinci ori 
şi jumătate mai mare decât România). Cea mai lungă peşteră 
este Gua Terangair, din insula Kalimantan. Cele trei peşteri 
care o alcătuiesc: Clearwater, Blackrock şi Whiterock, măsoară 
împreună 151,4 km. „Rakhiot Pic este peştera aflată la cea mai 
mare altitudine din lume (6.600 m), fiind situată în masivul 
muntos Nanga Parbat din extremitatea vestică a lanțului muntos 
himalayan, la sud de cursul superior al fluviului Indus”5. Cea mai 
mare peninsulă este cea Arabică, având aproximativ 3.250.000 
km? (aproape de 14 ori suprafața României). Cea mai mare ţară 
din lume, care se întinde pe continentele Asia şi Europa, este 
Rusia, având o suprafață de 17.075.200 km? (fiind de peste 71 de 
ori mai mare decât România). Cea mai mare ţară din Asia, după 
Rusia, este China, care are o suprafață de 9.640.011 km? (fiind 
de peste 40 de ori mai mare decât România). Cea mai mică ţară 
din Asia o constituie Insulele Maldive, cu o suprafață de 298 km? 
(fiind de aproape 800 de ori mai mică decât România). 


! Silviu Neguţ şi Ion Nicolae, Enciclopedia recordurilor geografice, 
Editura Meronia, Bucureşti, 2003, p. 168. 

2 Ibidem, p. 102. 

3 Ibidem, p. 241. 

Africa 

Africa este al doilea continent ca mărime de pe Terra şi cel 
mai populat după Asia. Acest continent este înconjurat de Marea 
Mediterană la nord, de Canalul de Suez şi de Marea Roşie de-a 
lungul Peninsulei Sinai, la nord-est, de Oceanul Indian la sud-est 
şi de Oceanul Atlantic la vest. Din acest continent fac parte insula 
Madagascar şi câteva arhipelaguri. Africa (cu insulele adiacente) 
ocupă un teritoriu de 30.244.050 km?, reprezentând aproximativ 
6% din suprafaţa totală a Terrei şi 20,3% din cea terestră. Africa 
are aproximativ 1.125.000.000 locuitori, ceea ce reprezintă 15% 
din populaţia totală a globului. 

Recordurile geografice ale Africii: Cel mai înalt punct 
este vârful Uhuru, din masivul Kilimanjaro, având o altitudine 
de 5.895 m. Cel mai jos loc este lacul Assal, situat la 160 m 
sub nivelul Oceanului Planetar. Cel mai lung curs de apă este 
Nilul, având 6.695 km. Cel mai mare lac este Victoria, cu o 
suprafață de 68.870 km? (fiind mai mare decât Transilvania, 
care fără Banat, Crişana şi Maramureş are 57.807 km2?). Cea 
mai înaltă cascadă este Tugela, din Africa de Sud, având 948 
m. Cel mai înalt vulcan activ este Pico de Fogo, din insulele 
Capului Verde, situat la o altitudine de 2.829 m. Cea mai mare 
insulă este Madagascar, având 587.041 km? (aproape de două 
ori şi jumătate suprafaţa României). Cel mai mare deşert este 
Sahara, cu o suprafaţă de aproximativ 9.000.000 km? (de peste 
37 de ori suprafața României). Cea mai lungă peşteră este Sof 
Omar, din Etiopia, măsurând 15,1 km. Cea mai mare peninsulă 
este Somalia, având aproximativ 750.000 km? (de trei ori şi ceva 
suprafața României). Cea mai mare ţară din Africa este Algeria, 
care se întinde pe o suprafaţă de 2.381.740 km? (fiind aproximativ 
de 10 ori mai mare decât România). Cea mai mică țară din Africa 
o constituie Insulele Seychelles, cu o suprafaţă de 455 km? (fiind 
de aproximativ 524 de ori mai mică decât România). Cea mai 


16 


ridicată temperatură din lume s-a înregistrat la El Azizia, în Libia, 
unde, în 13 septembrie 1922, aparatele au indicat +57,8*C. 


America 

America este al treilea continent al Planetei, atât în ceea ce 
priveşte suprafaţa, cât şi populaţia. Întrucât unii socotesc America 
de Nord şi de Sud două continente diferite, anumite informații le 
vom prezenta atât împreună, cât şi separat. 

Acest continent este mărginit la nord de Oceanul Arctic, 
la est de Oceanul Atlantic şi de Marea Caraibelor, iar la vest 
de Oceanul Pacific. America se întinde pe 42.330.000 km? 
(24.490.000 km? America de Nord şi 17.840.000 km? America de 
Sud), ceea ce reprezintă aproximativ 8,3% din suprafața totală a 
Pământului şi 28,5% din cea a uscatului (16,5% America de Nord 
şi 12% America de Sud). Populaţia Americii este de aproximativ 
972.000.000 de locuitori (565.000.000 în America de Nord şi 
407.000.000 în America de Sud), reprezentând 14% din populația 
lumii (8% America de Nord şi 6% America de Sud). 

Recordurile geografice ale Americii: Cel mai înalt punct 
este vârful Aconcagua din Cordillera del Limite, în munţii Anzi, 
având o altitudine de 6.959 m. Cel mai jos loc îl reprezintă 
mlaştinile Badwater, din Valea Morţii, aflate la 82 metri sub 
nivelul Oceanului Planetar. Cel mai lung curs de apă este 
Amazonul, având aproximativ 7.025 km. Cel mai mare lac este 
Lacul Superior, cu o suprafață de 82.103 km’. Cea mai înaltă 
cascadă este Angel, din Venezuela, având 979 m. Cel mai înalt 
vulcan activ este Ojos del Salado, de la frontierea dintre Argentina 
şi Chile, situat la o altitudine de 6.887 m. Cea mai mare insulă 
este Groenlanda, având aproximativ 2.175.600 km? (o suprafaţă 
de peste nouă ori mai mare decât cea a României). Cel mai mare 
deşert este cel din Patagonia, cu o suprafață de aproximativ 
673.000 km? (aproape de trei ori mai mare decât România). Cea 

mai lungă peşteră este cea a Mamuţilor, din Statele Unite ale 
Americii, măsurând aproximativ 651,8 km. „Castelguard este 
peştera cu cel mai mare volum de gheaţă din lume (150.000 m°) 
şi se află în sud vestul Canadei, în Munţii Stâncoși, sub renumitul 
ghețar «Columbia», care acoperă Muntele Columbia de la granița 
dintre provinciile Alberta şi Columbia Britanică”!. Cea mai 
mare ţară din America este Canada, care se întinde pe 9.980.000 
km? (fiind aproape de 42 de ori mai mare decât România). Cea 
mai mică ţară din America o constituie Insulele Saint Kitts şi 
Nevis, cu o suprafaţă de 261 km’ (fiind de 913 ori mai mică 
decât România). „În Valea Morţii, o depresiune deşertică situată 
în sud vestul Statelor Unite ale Americii, a fost înregistrată cea 
mai ridicată temperatură pe termen lung din lume: +48,9*C la 
umbră, timp de 43 de zile consecutiv (6 iulie - 17 August 1917)?. 
„Muntele Washington, cu cei 1.917 m, este cel mai înalt vârf din 
Munţii Preşedinților, parte a lanţului muntos White Mountains din 
nord estul Statelor Unite ale Americii (în statul New Hempshire), 
unde, în anul 1934, s-a înregistrat cea mai mare viteză a vântului 
din lume (372 km/hy”. 


Antarctica 

Antarctica este cel de-al patrulea continent al Planetei, fiind 
înconjurat din toate părțile de Oceanul Antarctic. „Antarctica 
este singurul continent al cărui echilibru natural nu a fost încă 
tulburat de prezenţa omului”?. Acesta se întinde pe aproximativ 
14.000.000 de km’, ceea ce reprezintă aproximativ 2,7% din 
suprafaţa totală a Pământului şi 9,4% din cea a uscatului. 
Aproximativ 98% din suprafața continentului este acoperită cu 


! Ibidem. 

2 Ibidem, p. 290. 

3 Ibidem, pp. 296-297. 
+ Ibidem, p. 84. 

un strat de gheaţă, care are cel puţin 1,6 km grosime. Ținând cont 
de acest fapt, aici nici nu există locuitori permanenți, însă anual, 
între 1.000 şi 5.000 de persoane, în marea lor majoritate oameni 
de ştiinţă, sosesc în Antarctica, pentru a-şi desfăşura activitatea 
la bazele de cercetare de pe acest continent. Există şi locuitori 
semi-permanențţi, care se îndeletnicesc cu vânătoarea de balene, 
iar mulţi dintre ei şi-au adus aici familiile. În consecinţă, nu e de 
mirare că ruşii au construit o biserică ortodoxă închinată Sfintei 
Treimi, lângă baza ştiinţifică rusească Bellingshausen sau că în 
Antarctica s-au născut copii. 

Primul copil care a venit pe lume în zona de convergență 
antarctică a fost o fetiță de origine norvegiană, numită Solveig 
Gunbjorg Jacobsen, care s-a născut în 8 octombrie 1913, din 
părinții Fridthjof şi Klara Olette Jacobsen, care erau vânători de 
balene, pe insula Georgia de Sud. Valea Jacobsen, din masivul 
Vinson, Antarctica, a fost numit după această fetiţă. 

Primul copil născut chiar în Antarctica a fost Emilio Marcos 
Palma, care a văzut pentru prima dată lumina zilei în 7 ianuarie 
1978, la baza argentiniană de cercetare Esperanza. 

Prima Taină a Cununiei a fost oficiată în biserica Sfânta 
Treime din Antarctica în 29 ianuarie 2007, când Eduardo 
Aliaga Ilabaca, membru al bazei ştiinţifice ciliene de pe acest 
continent, s-a căsătorit cu rusoaica Angelina Zhuldybina, după 
ce a trecut la ortodoxie. 

Recordurile geografice ale Antarcticii: Cel mai înalt punct 
este masivul Vinson, din muntele Ellsworth, având o altitudine 
de 4.897 m. Cel mai jos loc este depresiunea subglacială Bentley, 
situată la 2.538 metri sub nivelul Oceanului Planetar. Cu toate 
că nu este acoperită de apele oceanului, depresiunea se află sub 
un strat gros de gheaţă. Cel mai lung curs de apă este râul Onyx, 
având 30 km. Cel mai mare lac (subglacial) este Vostok, cu o 
suprafaţă de aproximativ 12.500 km?, fiind acoperit de o calotă 

de gheaţă de aproximativ 3,7 km. Cel mai înalt vulcan activ se 
află în muntele Erebus, situat la o altitudine de 3.794 m. „La 
staţiunea de cercetare Vostok, din Antarctica, în 24 august 1960, 
s-a înregistrat cea mai joasă temperatură de pe glob: -88,3*C. La 
asemenea temperaturi mercurul devine dur, iar fierul, casant ca 
sticla”!. „Antarctica este zona geografică în care se înregistrează 
cea mai mare valoare a radiației solare de pe Pământ (120.000 cal./ 
cm2), dar, totodată, continentul care pierde, prin reflecţie (datorită 
gheții), toată energia primită de la Soare'?. „Commonwealth Bay 
este locul unde se înregistrează, la nivelul mării, cele mai puternice 
vânturi din lume (viteza acestora ajungând la 327 km/h)”. 

Dacă întregul strat de gheaţă din Antarctica s-ar topi, nivelul 
apei Oceanului Planetar ar creşte cu 60-65 de metri. 


Europa 

Ca întindere, Europa este penultimul continent al lumii. 
Aceasta cuprinde peninsula Eurasiei, fiind separată de Asia prin 
Munţii Ural, râul Ural şi Marea Caspică la est, şi prin Munţii 
Caucaz la sud-est. Europa are deschidere, în nord, la Oceanul 
Arctic, în vest la Oceanul Atlantic, în sud la Marea Mediterană, 
iar în sud-est la Marea Neagră şi la căile ei de legătură spre Marea 
Mediterană. 

Europa are 10.180.000 km?, ceea ce înseamnă aproximativ 
2% din suprafaţa totală a Pământului şi 6,8% din cea a uscatului. 
Europa este al patrulea cel mai populat continent al lumii, după 
Asia, Africa şi America, cu o populaţie de aproximativ 743 de 
milioane de locuitori, reprezentând 11% din populația lumii. 

Recordurile geografice ale Europei: Cel mai înalt punct este 
vârful Mont Blanc, din Alpii francezi, având o altitudine de 4.810 m. 


! Ibidem, p. 86. 
2 Ibidem, p. 85. 
3 Ibidem, p. 119. 

Cel mai jos loc se află în zona Mării Caspice, la 29 metri sub 
nivelul Oceanului Planetar. Cel mai lung curs de apă este Volga, 
având 3.690 km. Cel mai mare lac este Ladoga, din nord-vestul 
Rusiei, cu o suprafaţă de 17.700 km?. Cea mai înaltă cascadă este 
Ormeli, din Norvegia, având 563 m. Cel mai înalt şi cel mai activ 
vulcan este Etna, din Italia, situat la o altitudine de 3.269 m. Cea 
mai mare insulă este Marea Britanie, având 244.820 km?. Cel mai 
mare deşert este Halendi, de pe înălțimile Islandei, cu o suprafață 
de aproximativ 60.000 km’. Din punctul de vedere al climei 
acesta nu este un deşert, însă întrucât precipitaţiile sub formă de 
ploaie sau ninsoare se înfiltrează prea repede în solul vulcanic, 
nicio plantă nu poate creşte aici. Cel mai mare semi-deşert de pe 
continent este Bardenas Reales, din Spania, măsurând aproximativ 
455 km?, iar cea mai mare suprafaţă deșertică a Europei este cea 
din Deliblatska Pescara, în Serbia, care se întinde pe 300 km’. Cea 
mai lungă peşteră este Optimisticeskaia, în Ucraina, măsurând 
peste 200 km. „Jean Bernard este cea mai adâncă peşteră din 
lume (1.602 m), fiind situată în extremitatea estică a Franţei, 
lângă granița cu Elveţia, la sud de lacul Geneva, în Masivul 
Folly”!. Cea mai mare peninsulă este cea Scandinavică, având 
aproximativ 777.000 km? (de trei ori şi ceva suprafaţa României). 
Cea mai mare țară din Europa, după Rusia, este Turcia. Suprafaţa 
acesteia, care se întinde în continentele Asia şi Europa, este de 
783.562 km? (din care 755.682 km? sunt în Asia, iar 23.764 km? 
în Europa, fiind de peste trei ori mai mare decât România). Cea 
mai mare ţară din Europa, al cărei teritoriu se află în întregime 
pe continent, este Ucraina, cu o suprafață de 603.550 km? (fiind 
de două ori şi jumătate mai mare decât România). Cea mai mică 
țară din Europa este Vaticanul, cu o suprafață de 0,44 km?. 
Întrucât România face parte din Europa, în continuare vom 
prezenta şi recordurile geografice ale țării noastre: Cel mai înalt 


! Ibidem, p. 164. 

punct este vârful Moldoveanu din Munţii Făgăraşului, având o 
altitudine de 2.544 m. Cel mai Jos loc este litoralul Mării Negre, 
aflat la nivelul Oceanului Planetar. Cel mai lung curs de apă este 
Dunărea, care are o lungime totală de 2.860 km, dintre care 1.075 
km în ţara noastră. Cel mai lung râu care izvorăşte în România 
este Mureşul, având o lungime de 761 km, dintre care 715 km 
la noi în ţară, iar 46 km în Ungaria. Cel mai lung râu care curge 
doar pe teritoriul ţării noastre este Oltul, având 615 km. Cel mai 
mare lac este Razim, din judeţul Tulcea, cu o suprafaţă de 415 
km?. Cea mai înaltă cădere de apă este Cascada Cociu, din judeţul 
Mehedinţi, având peste 130 m, iar cascada Bigar, din judeţul 
Caraş Severin, a fost declarată de către specialiştii de la „The 
World Geography” drept cea mai frumoasă din lume. În România 
nu există vulcani activi, însă vulcanii noroioși de la Pâclele Mici, 
din judeţul Buzău, reprezintă o curiozitate a naturii. Cea mai 
mare insulă românească este Balta Ialomiţei sau Balta Borcea, 
având 831,3 km?. Cel mai mare deşert este „Sahara Olteniei”, 
din judeţul Dolj, cu o suprafaţă de aproximativ 800 km?. Cea 
mai lungă cavitate subterană este Peştera Vântului, din judeţul 
Bihor, măsurând aproape 47 de km. Cel mai mare judeţ din țara 
noastră este Timişul, întinzându-se pe 8.697 km?, iar cel mai mic 
este Ilfovul, cu o suprafață 1.583 de km. 


Australia 

Australia este cel mai mic continent al planetei. Aceasta 
este mărginită la sud-vest, vest şi nord-vest de Oceanul Indian, 
la nord de Marea Timorului şi de Marea Arafura, la nord-est 
de Marea de Corali, la est de Oceanul Pacific, iar la sud-est de 
Marea Tasmaniei. Australia (fără insulele aparținătoare şi apele 
teritoriale) ocupă un teritoriu de 7.617.930 km?, reprezentând 
aproximativ 1,5% din suprafața totală a Pământului şi 5,1% 
din cea a uscatului. Populaţia Australiei este de aproximativ 

23.761.000 de locuitori, ceea ce reprezintă aproape 0,3% din 
populaţia totală a globului. 

Recordurile geografice ale Australiei: Cel mai înalt punct 
este vârful Kosciuszko din Snowy Mountains, având o altitudine 
de 2.228 m. Cel mai Jos loc este lacul Eyre, situat la 16 metri sub 
nivelul Oceanului Planetar. Cel mai lung curs de apă este Murray, 
având 2.375 km. Cel mai mare lac este Eyre, cu o suprafaţă 
cuprinsă între 8000 şi 15.000 km? (în funcţie de precipitaţii). 
„Australia are bogate resurse subterane de ape (se cunosc 15 
bazine subterane arteziene, între care şi cel mai mare din lume, 
dezvoltat pe 1.736 km2)”!. Cea mai înaltă cascadă este Wallaman, 
având 268 metri. Australia nu are vulcani activi, iar ultima erupție 
vulcanică a avut loc pe acest continent în urmă cu aproximativ 
5000 de ani, în munţii Gambier şi Schank. Exceptând continentul 
australian, care este cea mai mare insulă din lume, următoarea 
insulă australiană ca suprafață este Tasmania, având 64.519 km? 
(fiind mai mare decât Transilvania, care fără Banat, Crişana şi 
Maramureş are 57.807 km?). Cel mai mare deşert este Great 
Victoria, cu o suprafaţă de aproximativ 424.400 km? (aproape de 
două ori mai mare decât România). Cea mai lungă peşteră este 
Bullita, măsurând aproximativ 120 km. Cea mai mare peninsulă 
este Cape York, având aproximativ 137.000 km?. 


! Ibidem, p. 99. 

Oceanele lumii 


În Dicţionarul Explicativ al Limbii Române citim că ocea- 
nul este o „vastă întindere de apă sărată de pe suprafața globului, 
delimitată de continente”. 

Pe Pământ sunt următoarele oceane: Planetar, Pacific, 


Atlantic, Indian, Antarctic şi Arctic. 


Oceanul Planetar 

Oceanul Planetar este sistemul interconectat al apelor 
oceanice şi marine ale Pământului, care cuprinde cea mai mare 
parte a hidrosferei şi acoperă aproximativ 70,8% din suprafața 
Pământului, cu un volum total de 1.332 miliarde km. 

Unitatea şi continuitatea Oceanului Planetar, cu un schimb 
relativ liber între părțile sale, este de o importanţă fundamentală 
pentru oceanografie. Acesta este împărțit într-un număr de 
teritorii oceanice principale, care sunt delimitate de continente 
şi au caracteristici oceanografice diferite. Acesta se împarte în 
Oceanul Pacific, Oceanul Atlantic, Oceanul Indian, Oceanul 
Arctic şi Oceanul Antarctic (considerat de obicei ca partea de 
sud a Oceanelor Pacific, Atlantic şi Indian). Apele oceanice sunt 
intercalate şi ele de mai multe mări şi golfuri mici. 


Oceanul Pacific 

Cel mai mare ocean din lume este Pacificul, acoperind 
aproximativ 33% din suprafața Pământului şi mai bine de jumătate 
din suprafaţa totală a mărilor şi oceanelor. Suprafaţa Pacificului 
este mai mare decât suma suprafețelor tuturor continentelor. 


! Dicţionarul Explicativ al Limbii Române... p. 710. 

Acesta are o suprafaţă totală de aproximativ 179.680.000 km?, cu 
mările secundare şi 165.300.000 km? fără acestea, întinzându-se 
pe direcţia nord-sud pe aproximativ 15.500 km de la Strâmtoarea 
Bering până la marginile îngheţate ale Mării Ross din Antarctica. 
Pe direcţia vest-est se întinde pe aproape 19.800 km, de la 
Strâmtoarea Malacca, până la coastele continentului America. 
Această distanță reprezintă de peste cinci ori diametrul Lunii. 

Volumul de apă al Pacificului este de 714.410.000 km’, 
cu tot cu mările secundare, sau de 696.190.000 km’ fără apa din 
mările adiacente. 

Adâncimea medie a oceanului este de 3.940 m, dacă sunt 
luate în consideraţie mările secundare şi de 4.280 m fără acestea. 
Groapa Marianelor, aflată în nord-vestul oceanului, este cel mai 
Jos loc de pe planetă, având o adâncime de 11.033 m sub nivelul 
Oceanului Planetar. 

„Cercul de foc al Pacificului este cea mai întinsă şi activă zonă 
vulcanică de pe Pământ. Aceasta concentrează 62% din toți vulcanii 
activi existenţi în prezent (peste 350 din cei 600 vulcani activi); 
două treimi din aceştia se află în arcurile insulare din Pacificul 
de Vest, iar restul pe țărmurile pacifice ale celor două Americi”!. 

Dintre cele mai importante mări adiacente ale Oceanului 
Pacific amintim: Marea Bering, Marea Celebes, Marea Chiliană, 
Marea Chinei de Est, Marea Chinei de Sud, Marea de Corali, 
Marea Filipinelor, Marea Galbenă, Marea Japoniei, Marea 
Okhotsk, Marea Sulu şi Marea Tasmaniei. 

Pacificul cuprinde în jur de 25.000 de insule, mai mult 
decât toate celelalte oceane la un loc, majoritatea aflându-se la 
sud de ecuator. Aceste insule fac parte din trei grupuri diferite: 
Melanezia, Micronezia şi Polinezia. 

Melanezia înseamnă „Insulele negre”. Din acest grup fac 
parte: Insulele Fiji (Dongondongo, Galoa, Kadavu, Katafanga, 


! Silviu Neguţ şi Ion Nicolae, Op. Cit., p. 110. 

Katikua, Laucala, Mago, Matanuku, Nairai, Naitaba, Namalata, 
Nukubati, Robinson Crusoe, Susui, Tokoriki, Totoya, Tuvuca, 
Vatulele, Vomolailai, Vorovoro, Yaukuvelevu etc.), Insulele 
Maluku, Matuku, Insulele Solomon, Insulele Strâmtorii Torres, 
Noua Caledonie, Noua Guinee şi Vanuatu. 

Micronezia înseamnă „Insulele mici”. Din acest grup fac 
parte: Statele Federale ale Microneziei (Chuuk, Kosrae, Pohnpei 
şi Yap), Guam, Insula Wake, Insulele Mariane de Nord (Rota, 
Saipan, Tinian etc.), Insulele Marshall (Aur, Bikini, Ebon, Lae, 
Nadikdik, Namorik, Rongelap, Rongerik, Toke etc.), Kiribati, 
Nauru şi Palau. 

Polinezia înseamnă „Multe insule”. Din acest grup fac 
parte: Insula Paştelui, Insulele Cook (Aitutaki, Atiu, Mangaia, 
Manihiki, Manuae, Mitiaro, Nassau, Pukapuka, Rakahanga, 
Rarotonga, Suwarrow, Takutea etc.), Insulele Hawaii 
(Kahoolawe, Kauai, Lanai, Maui, Molokai, Niihau, Oahu etc.), 
Insulele Pitcairn (Ducie, Henderson, Oeno etc.), Niue, Noua 
Zeelandă (Adams, Arapawa, Campbell, Chatham, Insula de Nord, 
Insula de Sud, Matakana, Rangitoto, Raoul, Ruapuke, Stewart, 
Waiheke etc.), Polinezia Franceză (Insulele Bora Bora, Hiva Oa, 
Huahine, Maiao, Maputi, Mehetia, Moorea, Nuku Hiva, Raiatea, 
Tahaa, Tahiti, Tetiaroa), Rotuma, Samoa, Tokelau, Tonga, Tuvalu, 
Wallis şi Futuna. 


Oceanul Atlantic 

Incluzând mările adiacente, Oceanul Atlantic ocupă o 
suprafață de aproximativ 106.400.000 km?, iar fără acestea, 
de 82.400.000 km?. Lăţimea oceanului este de 2.848 km între 
Brazilia şi Liberia şi de 4.830 km între Statele Unite ale Americii 
şi nordul Africii. Volumul oceanului, cu mările secundare, este de 
354.700.000 km, iar fără acestea, de 323.600.000 km?. Adâncimea 
medie a Atlanticului este de 3.332 m, incluzând mările adiacente, 

sau de 3.926 m, fără aceste mări. Cel mai jos loc din acest ocean 
este Groapa Puerto Rico, situată la o adâncime de 9.219 m. 

Dintre cele mai importante mări adiacente ale Oceanului 
Atlantic amintim: Marea Baltică, Marea Caraibelor, Marea 
Labrador, Marea Mediterană şi Marea Nordului. 

Cele mai importante insule din Oceanul Atlantic sunt: 
Ascension, Barbados, Fernando de Noronha, Groenlanda, Indiile 
de Vest, Insulele Azore, Insulele Bahamas, Insulele Bermude, 
Insulele Canare, Insulele Capului Verde, Insulele Falkland, 
Insulele Faroe, Insulele Madeira, Insulele Sfinţii Petru şi Pavel, 
Irlanda, Islanda, Marea Britanie, Martin Vaz, Newfoundland, 
Rockall, Sao Tome şi Principe, Sfânta Elena, Svalbard şi Tristan 
de Cunha, Țara de foc. 


Oceanul Indian 

Oceanul Indian este al treilea ocean ca mărime din lume. 
Acesta are o suprafață de aproximativ 73.556.000 km?, fiind 
mărginit în nord de subcontinentul Indian, în est de Malaezia, 
Insulele Sunda şi de Australia, în sud de Oceanul Antarctic, iar 
în vest de Peninsula Arabică şi Africa. Volumul Oceanului Indian 
este estimat la 292.13 1.000 km. 

Pe fundul Oceanului Indian se află dorsala subacvatică 
central-indiană cu o direcție nord-sud, praguri şi gropi de 
diverse adâncimi. Între aceste gropi se numără Groapa Sunda, 
cu o adâncime maximă de 7455 m şi Groapa Diamantelor, cu o 
adâncime maximă de 8047 m, aceasta fiind adâncimea maximă 
a Oceanului Indian. 

Dintre cele mai importante mări adiacente, golfuri şi strâm- 
tori care aparțin de Oceanul Indian, amintim: Marea Andaman, 
Marea Arabiei, Marea Roşie, Golful Aden, Golful Bengal, Golful 
Oman, Golful Persic, Marele Golf Australian, Strâmtoarea Malacca 
şi Strâmtoarea Mozambicului. 

Dintre insulele oceanului Indian amintim: Amindive, 
Andaman, Ashmore şi Cartier, Chagos, Insula Christmas, 
Cocos, Comore, Heard şi McDonald, Indonezia, Insula Socotra 
Kerguelen, Laccadive, Madagascar, Maldive, Mauritius, 
Mayotte, Minicoy, Nicobar, Pemba, Phuket, Rodriguez, Reunion, 
Seychelles, Sri Lanka şi Zanzibar. 


Oceanul Antarctic 

Oceanul Antarctic, cunoscut şi sub numele de: Oceanul 
de Sud, Marele Ocean de Sud, Oceanul Polar de Sud sau 
Oceanul Austral, cuprinde apele cele mai sudice ale Oceanului 
Planetar, în general la sud de paralela 60, care înconjoară conti- 
nentul Antarctica. Acesta este al patrulea ocean al Planetei şi 
a fost ultimul clasificat astfel, fiind acceptat printr-o decizie a 
Organizației Hidrografice Internaţionale din anul 2000. 

Geografii nu au căzut de acord în ceea ce priveşte suprafața 
Oceanului Antarctic, iar unii spun că acesta nici nu există, 
considerând că apele care se întind sub paralela 60 sud fac parte 
din Oceanele Pacific, Atlantic şi Indian. 

Oceanul Antarctic este al patrulea ocean din lume, având 
o suprafață de aproximativ 20.327.000 km?. Acesta se întinde de 
la continentul Antarctica în sud, până la paralela 60 sud, unde se 
întâlneşte cu Oceanele Pacific, Atlantic şi Indian la nord. 

Volumul de apă al Oceanului Antarctic este estimat la 
71.800.000 km’. Curentul Antarctic Circumpolar, care are o 
lungime de 21.000 km, se deplasează în permanenţă spre est, 
fiind cel mai mare curent oceanic din lume, care transportă 
130.000.000 m? de apă pe secundă, de o sută de ori mai mult 
decât debitele tuturor cursurilor de apă din lume. 

Calota de gheaţă care pluteşte deasupra Oceanului Antarctic 
creşte de la o medie minimă de 2.600.000 km? în martie, până la 
aproximativ 18.800.000 km’, în septembrie. 

Adâncimea medie a Oceanului Antarctic este de 4.000- 
5.000 m, cel mai jos loc din acest ocean fiind Groapa South 
Sandwich, situată la 7.235 m sub nivelul Oceanului Planetar. 

Mări adiacente Oceanului Antarctic sunt: Marea Amundsen, 
Marea Bellingshausen, Marea Ross, Marea Scotia şi Marea 
Weddell, precum şi o parte din Strâmtoarea Drake. 

Dintre insulele Oceanului Antarctic amintim: Insula 
Bounty, Insula Bouvet, Insula Campbell, Insula Georgia de Sud, 
Insula Macquarie, Insula Marion, Insula Petru I, Insula Scott, 
Insula Snares, Insulele Antipodes, Insulele Auckland, Insulele 
Ballenny, Insulele Crozet, Insulele Falkland, Insulele Orkney de 
Sud, Insulele Sandwich de Sud şi Insulele Shetland. 


Oceanul Arctic 

Oceanul Arctic, cunoscut şi sub numele de Oceanul 
Îngheţat sau Oceanul Boreal, este situat, în principal, în regiunea 
Polului Nord şi este cel mai mic dintre cele cinci oceane ale 
lumii, fiind şi cel mai puţin adânc dintre acestea. Cu toate că 
Organizația Hidrografică Internațională îl socoteşte drept ocean, 
unii oceanografi numesc acest corp Marea Arctică Mediterană 
sau doar Marea Arctică, clasificându-l ca Marea Mediterană a 
Oceanului Atlantic. 

Suprafaţa Oceanului Arctic este de aproximativ 14.090.000 
km?, având o formă aproape circulară. Acesta este delimitat de 
țărmurile nordice ale continentelor Europa, Asia şi America, pre- 
cum şi de cele ale insulei Groenlanda. Oceanul Arctic comunică 
liber cu apele Oceanului Atlantic şi numai printr-o strâmtoare 
îngustă cu Oceanul Pacific. Țărmurile celor trei continente care 
îl mărginesc sunt foarte crestate, rezultând numeroase peninsule, 
golfuri, estuare şi fiorduri. Acest ocean nu are contact direct cu 
toate continentele care îl delimitează, ci doar prin intermediul 
mărilor adiacente. Datorită temperaturilor extrem de scăzute din 

această zonă, gheaţa este nelipsită din Oceanul Arctic. Astfel, 
mai mult de jumătate din suprafaţa sa (8.000.000 km?), pe timpul 
verii şi peste trei pătrimi (11.000.000 km?), în timpul iernii, este 
acoperită de o imensă calotă de gheaţă, centrată pe Polul Nord. 

Volumul de apă al acestui ocean este estimat la 18.750.000 km. 

Adâncimea medie a Oceanului Arctic este de 1200 m, iar 
cel mai jos loc este Groapa Litke, situată la 5450 m sub nivelul 
Oceanului Planetar. 

Dintre cele mai importante mări adiacente ale Oceanului 
Arctic amintim: Marea Albă, Marea Barents, Marea Beaufort, 
Marea Chukchi, Marea Groenlandei, Marea Kara, Marea Lincoln, 
Marea Norvegiană şi Marea Siberiei de Est. 

Dintre insulele Oceanului Arctic amintim: Insula Arey, 
Insula Axel Heiberg, Insula Baffin, Insula Banks, Insula Barter, 
Insula Bear, Insula Bennett, Insula Clavering, Insula Devon, 
Insula Dikson, Insula Disko, Insula Drangey, Insula Eldey, Insula 
Ellesmere, Insula Flatey, Insula Graham Bell, Insula Hans, Insula 
Henrietta, Insula Hopen, Insula Jeannette, Insula Kaffeklubben, 
Insula Moffen, Insula Novaya Zemlya, Insula Nymark, Insula 
Papey, Insula Queen Elisabeth, Insula Rudolf, Insula Severny, 
Insula Shannon, Insula Traill şi Insula Victoria. 

Imperiile lumii 


După ce a creat cerul, pământul, apele, regnul vegetal şi 
vieţuitoarele, „Dumnezeu a zis: «Să facem om după chipul şi ase- 
mănarea Noastră, ca să stăpânească peste peştii mării şi peste 
păsările cerului şi peste dobitoace şi peste tot pământul şi peste 
toate vietăţile ce se târăsc pe pământ!». Şi l-a făcut Dumnezeu 
pe om după chipul Său; după chipul lui Dumnezeu l-a făcut; 
bărbat şi femeie i-a făcut. Şi Dumnezeu i-a binecuvântat, zicând: 
«Creşteți şi vă înmulțiți şi umpleți pământul şi supuneți-l; şi 
stăpâniți peste peştii mării, peste păsările cerului, peste toate 
dobitoacele şi peste tot pământul, peste toate vietăţile ce se târăsc 
pe pământ!»” (Facere 1,26-28). 

Întrucât în timpul potopului au pierit toți oamenii de pe 
pământ, în afara lui Noe şi a familiei sale, după ce aceştia au ieşit din 
corabie, „Dumnezeu i-a binecuvântat pe Noe şi pe fiii săi şi le-a zis: 
«Creşteți şi vă înmulțiți şi umpleți pământul şi-l stăpâniți! Groază 
şi frică de voi să aibă toate fiarele pământului, toate păsările 
cerului, tot ce se mişcă pe pământ şi toți peştii mării; căci toate 
acestea vi le-am dat pe mână»” (Facere 9,1-2). 

Din cuvintele Sfintei Scripturi constatăm că omul a fost 
creat pentru a stăpâni asupra lumii văzute, însă în baza chipului 
lui Dumnezeu cu care a fost înzestrat, ceea ce înseamnă că omul 
trebuie să stea în ascultare de Dumnezeu, pentru ca lumea să 
asculte de el. 

Viaţa omului depinde în totalitate de relația pe care acesta 
o are cu Dumnezeu. Astfel, după ce i-a eliberat pe evrei din 
robia egipteană, Dumnezeu le-a arătat binecuvântările care îi 
aşteaptă dacă Îi vor împlini poruncile şi încercările prin care vor 

trece dacă le vor încălca: „De veți umbla întru poruncile Mele 
şi dacă învățăturile Mele le veţi păzi şi le veţi face, vă voi da 
ploile la vremea lor: pământu-şi va da belşugul, pomii câmpului 
îşi vor da roadele lor. Treierişul vostru va dura până la culesul 
viilor, culesul viilor va dura până la semănat; pâinea voastră 
o veți mânca întru îndestulare, şi cu întemeiere veţi locui pe 
pământul vostru. Război prin țara voastră nu va trece, pace 
voi dărui pământului vostru; veți dormi fără ca cineva să vă 
tulbure, fiarele cele rele din pământul vostru le voi nimici. Pe 
vrăjmaşii voştri îi veţi pune pe fugă, de sabie cădea-vor în faţa 
voastră. Cinci din voi vor goni o sută, o sută din voi vor goni 
zece mii; de sabie vor cădea vrăjmaşii voştri în faţa voastră. 
Căuta-voi asupra voastră şi vă voi spori şi vă voi înmulți şi 
voi întări legământul Meu cu voi. Veţi mânca roadele vechi 
din anii trecuţi, iar pe cele vechi le veţi da la o parte spre a 
le face loc celor noi. Legământul Meu îl voi pune întru voi, 
sufletul Meu nu se va scârbi de voi. Voi umbla printre voi, Eu 
vă voi fi vouă Dumnezeu şi voi Îmi veţi fi Mie popor. Eu sunt 
Domnul, Dumnezeul vostru, Cel ce v-am scos din țara Egiptului 
la vremea când eraţi acolo robi; zdrobit-am legătura jugului 
vostru, de-acolo v-am scos cu graiul deschis. Dar dacă nu Mă 
veţi asculta şi dacă nu veţi îndeplini aceste porunci ale Mele, 
şi lor nu vă veți supune şi nici judecăților Mele, dacă sufletul vi 
se va îngreuia în aşa chip, încât să nu-Mi îndepliniți poruncile 
şi să-Mi încălcați legământul, atunci iată ce-am să vă fac Eu 
vouă: lipsurile le voi abate asupra voastră şi râia, gălbinarea ce 
vă sleieşte ochii şi vă istoveşte sufletul; în zadar vă veți semăna 
semințele, că duşmanii voştri le vor mânca. Îmi voi întoarce fața 
împotriva voastră şi veți cădea înaintea vrăjmaşilor voştri; cei 
ce vă urăsc vor domni peste voi şi veţi fugi când nimeni nu vă 
va alunga. Dacă nici aşa nu Mă veţi asculta, atunci de şapte 
ori mai mult vă voi pedepsi pentru păcatele voastre. Voi surpa 

semeția mândriei voastre, cerul vostru-l voi face ca fierul, iar 
pământul vostru ca arama. În zadar vă veţi cheltui puterile, 
că pământul vostru nu-şi va da roadele, nici pomii țarinii 
voastre nu-şi vor da poamele. Dacă şi după acestea veți merge 
împotrivă-Mi şi nu veţi vrea să Mă ascultați, atunci de şapte ori 
mai mult vă voi lovi pentru păcatele voastre. Voi trimite asupra 
voastră fiarele câmpului, care vă vor lipsi de copii şi vă vor 
prăpădi vitele; vă voi face atât de puţini, încât vi se vor pustii 
drumurile. Dacă nici după aceasta nu vă veţi îndrepta, ci tot 
împotriva Mea veți merge, atunci cu mânie mare voi veni asupra 
voastră şi de şapte ori mai mult vă voi lovi pentru păcatele 
voastre. Voi aduce asupra voastră sabie răzbunătoare spre 
răzbunarea Legământului; şi veţi fugi prin cetăţile voastre, dar 
Eu moarte voi trimite în mijlocul vostru şi veți fi daţi în mâinile 
dușmanilor. Pâinea, care vă hrăneşte, o voi lua de la voi, zece 
femei vă vor coace pâinile într-un singur cuptor şi vă vor da 
pâinea cu cântarul şi veți mânca şi nu vă veţi sătura. Dacă nici 
după acestea nu Mă veţi asculta şi tot împotriva Mea veţi merge, 
atunci cu mânie mare voi veni asupra voastră şi de şapte ori 
mai mult vă voi lovi pentru păcatele voastre: din carnea fiilor 
voştri veți mânca, şi din carnea fiicelor voastre. Pustiu voi face 
împrejurul stâlpilor voştri, strica-voi idolii de lemn făcuţi cu 
mâinile voastre; oasele voastre le voi pune peste oasele idolilor 
voştri, într-atât de supărat va fi sufletul Meu pe voi. Cetățile vi 
le voi lăsa pustii, pustiu voi face din sfintele voastre locaşuri 
şi nu voi mirosi miresmele jertfelor voastre. Pustii-voi țara 
voastră, că se vor mira de ea vrăjmaşii voştri, ei, cei ce vor 
locui într-însa, iar pe voi vă voi risipi printre neamuri, şi sabia 
vă va topi din fugă, şi va fi pământul vostru pustiu şi pustiite vor 
fi cetăţile voastre. Iar celor rămaşi dintre voi, frică voi trimite 
în inima lor pe pământul vrăjmaşilor lor; până şi freamătul 
frunzei ce se clatină îi va pune pe fugă, şi vor fugi ca de sabie şi 

vor cădea când nimeni nu-i va fugări; ca într-o fugă din război 
se vor împiedica unii de alții când nimeni nu-i va urmări. Nu, 
nu veți fi în stare să vă împotriviţi vrăjmaşilor voştri; veţi pieri 
printre neamuri, pământul vrăjmaşilor voştri vă va mânca. lar 
cei ce vor rămâne după voi, din pricina păcatelor voastre vor 
pieri; în pământul vrăjmaşilor lor se vor topi” (Levitic 26,3- 
33 şi 36-39). Din acest text, înţelegem că întâmplările care 
marchează viața unui om sau chiar a unui popor întreg, nu sunt 
un simplu joc al hazardului, ci consecinţele propriilor acţiuni. 

Foarte important de remarcat este faptul că cele două citate 
din cartea Facerii, menționate mai sus, precizează că omul a fost 
creat pentru a stăpâni asupra necuvântătoarelor şi a pământului, 
iar nu asupra semenilor săi, cum, din nefericire, prea des se 
întâmplă în lumea noastră alterată de păcat. 

După ce l-a creat pe Adam, „Domnul Dumnezeu a sădit un 
rai în Eden, spre răsărit, şi l-a pus acolo pe omul pe care-l zidise. 
Și din Eden ieşea un râu care uda raiul, iar de acolo se împărțea 
în patru braţe. Numele unuia era Fison; acesta înconjoară toată 
țara Havila, în care se află aur, iar aurul din fara aceea este bun; 
tot acolo se găseşte bdeliu şi piatra de onix. Numele râului al 
doilea este Gihon. Acesta înconjoară tot ținutul Etiopiei. Şi râul 
al treilea este Tigrul; acesta curge prin fața Asiriei, iar râul al 
patrulea este Eufratul” (Facere 2,8 şi 10-14). 

Oamenii de ştiinţă au descoperit că „Leagănul civilizației 
omenirii” se află în Mesopotamia, teritoriu „care se întinde pe o 
lungime de aproape 1000 km şi o lăţime maximă de aproximativ 
400 km”!. În limba greacă, Mesopotamia (Meconoroţuiu) 
înseamnă „Ţara dintre râuri” sau „Pământul dintre râuri”, fiind o 
regiune mărginită la est de râul Tigru, iar la vest de râul Eufrat, 
ambele fiind menționate în cartea Facerii. 


! Ovidiu Drimba, /storia culturii şi civilizaţiei, volumul I, Ediţie 
definitivă, Editurile SAECULUM 1.O. şi Vestala, Bucureşti, 1998, p. 72. 


34 


„Denumirea de «Mesopotamia» a început a fi folosită în 
epoca lui Alexandru Macedon, eroul balcanic care a cucerit, 
printre multe altele, şi acest bogat şi vechi teritoriu”!. 

„O hartă modernă ne arată Tigrul şi Eufratul reunite aproape 
de oraşul modern Komah, la nord-est de Bassorah, într-un singur 
fluviu, Shatt el Arab, lung de mai bine de 160 kilometri în linie 
dreaptă, care ajunge la Golful Persic şi se varsă în el formând o 
mare deltă. Odinioară, însă, cele două fluvii se vărsau în două 
locuri distincte la 80 de kilometri unul de celălalt, iar marea se 
întindea mult spre nord, la o distanţă aproape egală cu cea care 
separă locul de vărsare actual de locul de întâlnire al celor două 
fluvii. Tot teritoriul cuprins între Komah şi mare a apărut ca 
urmare a mâlului pe care l-au depus fluviile; acest teritoriu s-a 
format treptat, în cursul secolelor, şi fenomenul continuă. Cele 
două fluvii care au dat naştere Mesopotamiei izvorăsc la mică 
distanță unul de celălalt, din masivul Niphates care face parte din 
Munţii Armeniei, unul din numeroasele lanţuri care separă Marea 
Neagră de Mesopotamia. Aceşti munţi, cu înălțimi care depăşesc 
uneori 4.000 metri, sunt acoperiți de zăpadă, şi cele două fluvii 
au, chiar de la izvor, un curs tumultuos, mai ales primăvara, când 
se topesc zăpezile. Tigrul are izvorul lângă ruinele din Sivan, nu 
departe de locul unde se naşte şi Eufratul. După un lung parcurs 
printre munți, Tigrul intră în câmpie şi se apropie de Eufrat la 
doar circa 15 kilometri, cele două fluvii mergând, apoi, în paralel 
mai mult de 50 de kilometri. Mai la sud, Tigrul se îndepărtează pe 
o porţiune, dar se apropie iar şi se uneşte cu Eufratul la Komah, 
formând un singur fluviu. Eufratul părăseşte munţii după ce trece 
printr-o serie de povârnişuri rapide pe circa 150 kilometri lungime 
şi intră în câmpie. Cele două fluvii au unele caracteristici comune: 
născute în mijlocul masivelor înalte, captează imediat un volum 


! Vladimir Roşulescu, Oraşe dispărute, Editura Scorilo, Craiova, 
1999, p. 183. 

mare de apă şi capătă o mare viteză; amândouă ajung în câmpie 
după o suită de cascade. În câmpia cu solul nisipos şi moale, 
cele două fluvii se revarsă periodic şi îşi schimbă cursul odată cu 
creşterea cantităţii de apă adusă din munţi”!. 

„Spre deosebire de deşertul arab din sud sau munţii sălbatici 
dinspre nord, Mesopotamia, aşezată între Tigru şi Eufrat, oferea 
un sol bogat pentru agricultură. Cei dintâi locuitori l-au botezat 
aşadar Sumer, adică «pământ cultivat»”?. Deci, „neîndoios, 
Mesopotamia este un «dar» al Tigrului şi Eufratului, aşa cum 
Egiptul este un dar al Nilului’”. 

Primii oameni de pe pământ trăiau în familii, care sporind cu 
vremea, s-au organizat în grupuri, ginți Şi triburi ce vorbeau aceeaşi 
limbă, pentru că „pământul întreg avea pe-atunci o singură limbă 
şi un singur grai. Și a fost că, pornind din părțile Răsăritului, 
oamenii au găsit un şes în țara Șinear şi s-au aşezat acolo. Şi au 
zis unul către altul: «Hai să facem cărămizi şi să le ardem în foc!». 
Și au folosit cărămida în loc de piatră, iar smoala în loc de var. Şi 
au zis iarăşi: Hai să ne clădim un oraş şi un turn al cărui vârf să 
ajungă la cer, şi să ne facem un nume, ca să nu mai fim împrăștiați 
pe faţa întregului pământ! Şi S-a pogorât Domnul să vadă cetatea 
şi turnul pe care-l zideau fiii oamenilor. Şi a zis Domnul: «lată că 
ei sunt un singur popor şi au toţi o singură limbă; şi acesta-i doar 
începutul a ceea ce vor face; de-acum nu se vor mai opri de la 
tot ceea ce şi-au pus în gând să facă. Hai să ne pogorâm şi să le 
amestecăm limbile, pentru ca să nu se mai înțeleagă unul cu altul». 
Şi de acolo i-a împrăştiat Domnul pe faţa întregului pământ şi ei 
au încetat să mai zidească cetatea şi turnul” (Facere 11,1-8). 

! Walter Krauss, Civilizaţia Asiro-Babiloniană, traducere şi note de 
Constantin Ionescu Boeru, Editura Prietenii cărţii, Bucureşti, 1997, pp. 8-9. 

> Marea istorie ilustrată a lumii. Preistoria. Primele imperii, volumul 
I, Editura Litera internaţional, 2000, p. 34. 


3 Florentin Popescu, Babilon, oraşul blestemat, Editurile Saeculum 1. 
O. şi Vestala, Bucureşti, 1998, p. 18. 

După ce oamenii s-au regrupat, în funcție de limbile pe 
care le vorbeau şi s-au răspândit pe o arie geografică tot mai 
întinsă, era suficient loc pentru toţi pe faţa pământului. În acest 
sens, citim în cartea Facerii că „Avram cu femeia sa şi toate câte 
avea; şi cu Lot, care era cu el, s-au suit din Egipt în părțile de 
miazăzi ale Canaanului. Avram însă era foarte bogat în vite, în 
argint şi în aur. Şi din popas în popas a mers Avram de la Negheb 
până la Betel, până la locul unde-i fusese mai înainte cortul, între 
Betel şi Hai, adică spre locul jertfelnicului pe care-l făcuse el 
înainte. Şi acolo a chemat Avram numele Domnului. lar Lot, care 
mergea împreună cu Avram, avea şi el oi şi vite mari şi corturi. 
Pământul acela însă nu-i încăpea să locuiască împreună, căci 
averile lor erau multe şi ei nu încăpeau să stea laolaltă. Şi s-a 
făcut o ceartă între păstorii vitelor lui Avram şi păstorii vitelor lui 
Lot. În pământul acela locuiau pe-atunci canaaneenii şi ferezeii. 
Și Avram i-a Zis lui Lot: «Să nu fie sfadă între mine şi tine, între 
păstorii mei şi păstorii tăi, căci suntem fraţi. lată, nu-i oare tot 
pământul înainte-ţi? Desparte-te dar de mine! Şi de vei apuca tu 
la stânga, eu voi apuca la dreapta; iar de vei apuca tu la dreapta, 
eu voi apuca la stânga». Şi ridicându-şi Lot ochii, a privit toată 
câmpia Iordanului, că toată, până la Ţoar, era udată de apă ca 
raiul Domnului şi ca pământul Egiptului - aceasta era înainte 
de a fi nimicit Domnul Sodoma şi Gomora. Deci şi-a ales Lot 
toată câmpia lordanului şi a apucat Lot spre răsărit, şi aşa s-au 
despărțit ei unul de altul: Avram s-a aşezat în ţinutul Canaan, 
iar Lot s-a aşezat în cetăţile din câmpie; şi şi-a întins corturile 
până la Sodoma” (Facere 13,1-12). 

Sumerienii 


Cu trecerea vremii, unele triburi s-au unit, formând cele 
dintâi popoare din istoria omenirii. Dintre acestea făceau parte 
sumerienii din Mesopotamia. 

„Creatori ai celei mai vechi civilizaţii regionale cunoscute 
şi ai celei dintâi etape «istorice», sumerienii au apărut în sudul 
Mesopotamiei pe la începutul mileniului al IV-lea î.Hr., cel mai 
târziu, venind nu se ştie de unde. În orice caz, nu erau autohtoni. 
Erau o populaţie indo-europeană, vorbind o limbă aglutinantă, 
asemănătoare limbii turce vechi. La acea vreme - sau poate chiar 
înainte - practicau agricultura şi creşteau vite (domesticiseră oaia, 
capra şi porcul)”!. 

Sumerienii au creat „primele aşezări pe fluviile Tigru şi 
Eufrat, odată cu dezvoltarea sistemelor de irigație. La începutul 
mileniului al III-lea î.Hr., aşezările s-au unit şi au format provincii 
de control al irigațiilor şi inundaţiilor. Mai târziu, au apărut 
oraşele-stat cu administraţie centrală”?. 

Oraşele-stat cuprindeau şi teritoriile din afara acestora „şi 
ajungeau mereu la neînţelegeri între ele pentru pământurile fertile 
din vecinătate, iar uneori disputele minore degenerau în războaie. 
De aceea, conducătorii au construit ziduri fortificate. Pe timp de 
război, oamenii se mutau în interiorul zidurilor pentru protecţie şi un 
războinic sau «lugal», era ales pentru a conduce lupta. Când războaiele 
au devenit mai frecvente, lugalii au rămas la putere. Apoi, ei erau 
recunoscuți ca regi, iar când mureau, fiii lor preluau conducerea”?. 

! Ovidiu Drimba, Op. cit., vol. I, p. 73. 

> Marea istorie ilustrată a lumii... p. 34. 


3 Enciclopedia lumii antice, traducere de Anca Ferche, Editura Aquila, 
2006, p. 20. 

Dintre oraşele-stat sumeriene amintim: Eridu, Kiş, Lagaş, 
Larsa, Nippur, Umma, Ur şi Uruk. 

„Oraşul-stat Uruk, aflat pe malurile Eufratului, a devenit 
centrul culturii sumeriene. Locuită încă din jurul anului 4500 
î.Hr., metropola număra în jurul anului 3500 î.Hr., circa 25.000 
de locuitori, iar 200 de ani mai târziu avea deja circa 40.000”!. 

Pe lângă rege, un rol important în viața oraşului-stat era 
jucat de marele preot. Uneori însă, regele îşi asuma şi funcția 
de mare sacerdot. Din acest motiv, în centrul fiecărui oraş-stat 
sumerian se găsea templul sau ziguratul, închinat propriului zeu, 
care era principalul idol al oraşului, sumerienii fiind politeişti. 
Ziguratul avea şapte etaje, deoarece sumerienii credeau că zeii 
coborau din cer în şapte zile. 

„O funcţie deosebit de importantă o dețineau templele - 
care erau principala forţă economică. Numărul templelor era 
considerabil: la începutul mileniului al III-lea î.Hr., numai 
oraşul Lagaş avea cincizeci de temple. Regii ţineau să edifice 
cât mai multe, dăruindu-le sclavi şi alte bunuri (boi graşi, peşte, 
miere, ulei, vin, lapte, veşminte). Numeroase erau şi darurile în 
bani'?. „Pentru conducătorii sumerieni gloria supremă consta 
în construirea de temple”. „Dar marile bogății ale templelor 
veneau din alte surse. Templele posedau edificii, turme, ateliere 
meşteşugăreşti sau terenuri agricole date în arendă sau lucrate 
cu zilieri plătiţi”?. 

Sumerienii cultivau pământul, erau crescători de animale şi 
pescari, îndeletnicindu-se şi cu anumite meşteşuguri rudimentare. 


! Cronica ilustrată a omenirii. Volumul 1, Începuturile omului şi 
culturile timpurii (7 milioane de ani - 1000 î.Hr.), Editura Litera, Bucureşti, 
2011, p. 198. 

2 Ovidiu Drimba, Op. cit., vol. I, p. 95. 

3 Istoria Universală, Preistoria şi Antichitatea, vol. I, traducere de 
Laura-Florina Drăghici şi Dana Ducu, Editura ALL, 2012, p. 102. 

4 Ovidiu Drimba, Op. cit., vol. I, pp. 95-96. 

Sumerienii au inventat scrierea cuneiformă. „Treptat, această 
scriere a încetat să mai fie folosită şi a fost uitată timp de 2000 de 
ani. Primii arheologi nu au avut nicio idee despre ce semnificau 
inscripțiile antice. Scrierea cuneiformă a rămas un mister până în 
1844. În acel an, un ofițer al armatei britanice, pe nume Henry 
Rawlinson, a finalizat studiul unor inscripții găsite pe o stâncă la 
Bisitun, în Iranul de Vest. Stânca, ce fusese gravată din ordinul 
împăratului Darius al Persiei în secolul al V-lea î.Hr., prezenta 
trei inscripţii cuneiforme, care înregistrau aceeaşi informaţie, 
dar în trei limbi diferite - persana veche, babiloniana şi elamita. 
Rawlinson a reuşit să îşi dea seama care forme reprezentau numele 
împăratului Darius în secțiunea persană şi s-a folosit de acest lucru 
pentru a ghici ce reprezentau unele dintre simboluri. Acesta a 
fost singurul indiciu de care a avut nevoie, pentru ca apoi să 
poată descifra simbolurile. Şi aşa, a fost nevoie de ani de muncă 
susținută, pentru a duce la capăt această realizare”!. 

„Descoperirea scrisului reprezintă un punct de cotitură în 
istoria omenirii. Sumerienii inventează în jurul anului 3500 î.Hr. 
scrierea cuneiformă. Dar probabil că primele semne scrise apar cu 
2000 de ani mai devreme, în Europa de Est. Arheologii au descoperit 
în anul 1961, în Transilvania, aşa-numitele tăblițe de lut de la 
Tărtăria. După cercetări amănunțite cu metoda carbonului radioactiv, 
tăblițele au fost datate, ele aparţinând perioadei de început a culturii 
Vinca, începând cu circa 5500 î.Hr. Astfel, simbolurile sunt mai 
vechi cu 2000 de ani decât scrierea cuneiformă a sumerienilor'”?. 

„Apariţiei scrierii i se asociază în mod tradițional sfârşitul 
preistoriei şi începutul istoriei”, „întrucât ea le-a permis oamenilor 
să consemneze principalele evenimente din viaţa lor”. 


! Enciclopedia lumii antice... p. 19. 

? Cronica ilustrată a omenirii... p. 165. 

3 Atlas de istorie a lumii, Enciclopedia Rao în colaborare cu Istituto 
Geografico De Agostini, Bucureşti, 2009, p. 18. 

4 Enciclopedia lumii antice..., p. 18. 

„Avântul cultural cunoscut de omenire după inventarea 
scrisului nu poate fi nicidecum supraapreciat. Primele înscrisuri 
au fost găsite pe tăblițe de lut, care erau folosite în schimburile 
comerciale. Scrierea cuneiformă timpurie a sumerienilor s-a 
dezvoltat din pictograme care, la fel ca şi hieroglifele egiptene, 
se asemănau cu obiectul pe care îl reprezentau. Era un sistem 
complicat, stăpânit doar de scribi special instruiți, care aveau în 
virtutea acestui fapt o poziţie bună pe scara socială. Pictogramele 
erau diferite de primele simboluri şi picturile rupestre, întrucât se 
bazau pe transmiterea sensurilor prin coerenţa sistemului de scriere, 
mai curând decât cu ajutorul tradiției orale. Dorinţa de a simplifica 
scrisul a transformat pictogramele în litere cuneiforme. Ele exprimau 
un sunet sau un grup de sunete şi înlocuiau simbolurile obiectelor, 
dând astfel naştere scrierii fonetice. Sistemul inițial se baza pe silabe, 
fiecare literă reprezentând o silabă sau o combinaţie de silabe. În 
jurul anului 2500 î.Hr., akkadienii au adoptat şi ei scrisul cuneiform 
sumerian prin silabe şi l-au dezvoltat, adăugându-i propriile litere. 
Ulterior elamiţii, huriţii, hitiții, urartienii şi alte popoare au preluat 
acest sistem de scriere, astfel încât în 1400 î.Hr., el era utilizat în 
comerțul din întreaga regiune şi chiar mai departe. Următorul pas 
spre abstractizarea scrisului a fost crearea unui alfabet, în care fiecare 
literă corespundea unui sunet. Acesta permitea formarea unui număr 
nelimitat de combinaţii cu ajutorul a doar câtorva litere care redau 
sunete. Primul alfabet de acest gen a luat naştere în oraşele canaanite 
Ugarit (cca 1400 î.Hr.) şi Byblos (cca 1000 î.Hr.) şi cuprindea 30 şi 
respectiv 22 de litere. Ca orice scriere semită, alfabetele canaaniților 
şi ale urmaşilor acestora, fenicienii, care au stat la baza formării 
alfabetelor iudaic, sirian, arab şi grec, nu includeau vocale. Alfabetul 
grec a fost primul care a introdus vocalele, dar a preluat forma şi 
ordinea literelor, precum şi cifrele, din alfabetele anterioare. Primele 
texte greceşti sunt scrise, ca şi cele semite, de la dreapta la stânga”!. 


! Marea istorie ilustrată a lumii..., p. 31. 

La sumerieni, „dificila scriere cuneiformă se învăţa în şcoli. 
Existenţa acestora este atestată documentar începând din al 
III-lea mileniu î.Hr. La început, anexe ale templelor sau curților 
regale, şcolile au devenit mai târziu instituţii laice, având ca 
obiect principal de învățământ scrierea, însă ulterior «planul de 
învăţământ» s-a îmbogăţit”!. 

Sumerienii au mai descoperit: roata, sistemul de irigare, 
acul de cusut, inelul, cuiul, dalta, şaua, harnaşamentul cailor, 
sandalele, moara, tehnologia prelucrării metalelor, berea (care 
se făcea din orz. „La curtea regelui Hammurabi prețul berii şi 
distribuirea acesteia erau reglementate de stat. Doamnele de la 
curtea regelui primeau o cotă zilnică de trei litri de bere. Dreptul 
la cantitatea maximă de bere îl aveau administratorii provinciilor 
şi marii preoți, care primeau zilnic câte cinci litri de bere”?), sabia, 
armura, carul de luptă, banii („în Sumer a apărut prima formă a 
banilor: şekelul. Arheologii au găsit o monedă din bronz, care 
avea bătută pe o parte un spic de grâu şi pe cealaltă pe Inanna, 
zeiţa dragostei şi a fertilității”), calendarul, matematica (de pildă, 
„sumerienii au dezvoltat un sistem matematic care se baza pe cifra 
60. Din acest sistem derivă până astăzi împărţirea orei în 60 de 
minute şi a minutelor în 60 de secunde”*), astronomia, au iniţiat 
primele schimburi comerciale cu alte popoare etc. 

Denumirile sumeriene pentru anumite corpuri cereşti erau 
următoarele: Utu (Soare), Nanna (Lună), Inanna (planeta Venus), 
Gugulanna (planeta Marte), Enlil (planeta Jupiter), Ninurta 
(planeta Saturn) şi Enki (planeta Mercur). 

Prima bibliotecă din lume a fost înființată în oraşul Ebla, între 
anii 2500 şi 1500 î.Hr., conţinând peste 15.000 de tăblițe din lut’. 


! Ovidiu Drimba, Op. cit., vol. I, p. 127. 
2? Cronica ilustrată a omenirii..., p. 307. 
3 Ibidem, p. 214. 

+ Ibidem, p. 212. 

5 Ibidem, p. 254. 

Primele reţete sau prescripţii medicale din lume le-au făcut 
medicii din Mesopotamia, pe tăblițe de lut. 

Pentru prima dată în istorie, piciorul a fost utilizat ca unitate 
de măsură în Mesopotamia. 

În jurul anului 2510 î.Hr., „în oraşele Mesopotamiei existau 
sisteme de canalizare, care asigurau igiena necesară în marile 
aglomeraţii umane. Sistemul de evacuare a apei din oraşele 
sumeriene era format din canale colectoare care erau alimentate 
de canale laterale. Fiecare casă era prevăzută cu o gaură prin 
care puteau fi evacuate gunoaiele. În unele cazuri existau chiar 
adevărate WC-uri. Scurgerile erau uşor înclinate, pentru ca apa 
să ajungă imediat în canalele principale. Canalizarea se vărsa în 
puțuri de colectare sau într-un râu. Canalele principale se aflau 
sub străzile pavate”!. 

„Epopeea lui Ghilgameş” este cea mai veche scriere literară 
păstrată a umanităţii, datând de la începutul mileniului al III-lea 
î.Hr. Aceasta relatează faptele eroice ale lui Ghilgameş, legendarul 
rege al cetății sumeriene Uruk. 

„Inițial, regele sumerian era conducătorul absolut politic, 
militar, religios, administrativ şi juridic; dar începând din mileniul 
al III-lea î.Hr., el şi-a transferat aceste prerogative reprezentanților 
sau delegaților săi (preoţi, judecători, funcționari, ofiţeri superiori), 
care şi-au consolidat progresiv poziţia socială şi economică'?. 

„Fiecare oraş-stat îşi avea divinitatea sa supremă, protec- 
toare. Dar «zeul oraşului-stat era în realitate regele său». Regele se 
considera nu zeu el însuşi, ci locțiitorul acestei divinități supreme. 
Aşadar, statul sumerian era un stat esențialmente teocratic”?. 

Dintre regii sumerieni s-au evidențiat: Urukagina din Lagaş, 
care a început o serie de reforme sociale, punând bazele unui set de 


! Ibidem, p. 249. 
2 Ovidiu Drimba, Op. cit., vol. I, p. 93. 
3 Ibidem, p. 94. 

reguli şi legi administrativ-politice. Între anii 2100-2050 î.Hr., regele 
Ur-Nammu a alcătuit primul cod de legi din lume, care se păstrează 
parțial până în zilele noastre. Regele Lugalzagessi din Umma a 
supus toate cetăţile-state sumeriene, mutându-şi capitala la Uruk. 
Acesta s-a autoproclamat „rege al Urukului şi al Sumerului”!. 

Lugalzagessi a fost înfrânt de Sargon cel Mare (2334-2279 
î.Hr.), regele Kişului, care va înfiinţa, în următorii ani, Imperiul 
Akkadian, primul imperiu din istoria lumii. 

Aproximativ două sute de ani mai târziu, în jurul anului 
2150 î.Hr., Imperiul Akkadian a fost desființat de triburile nă- 
vălitoare ale guţilor, însă vechile oraşe sumeriene din sudul 
Mesopotamiei „s-au salvat, plătind tribut invadatorilor. În special 
oraşul-stat Lagaş a reînviat la o viaţă de prosperitate sub domnia 
regelui Gudea. Bun organizator, Gudea a rămas posterităţii prin 
statuile care îl înfăţişează, remarcabile ca factură artistică. După 
ce au stăpânit Mesopotamia, timp de 125 de ani, guţii au fost 
alungați şi supremația politică i-a revenit oraşului-stat sumerian 
Ur. Regii săi au dus o politică de cuceriri, invadând Elamul şi 
cucerind regiunea actualei Siria, iar în interior, o politică energică 
de centralizare a statului, de extindere a rețelei canalelor de 
irigație, precum şi de intensificare a comerțului. Dar în urma 
atacurilor triburilor de amoriţi din vest şi a celor elamite din est, 
regatul sumerian - care timp de două mii de ani s-a afirmat cu 
atâta vigoare sub raport economic, politic şi cultural, exercitând 
prin limba, scrierea, dreptul şi literatura sa o puternică influență 
asupra ţărilor din jur - se prăbuşeşte. În timpul acestor două 
milenii de afirmare atât de strălucită, sumerienii au creat un tip 
nou de societate, ale cărei inovaţii au fost: producţia unui surplus 
de mărfuri, diviziunea în clase sociale, aşezările urbane, sistemul 
de scriere cuneiformă şi organizarea militară”?. 


! Marea istorie ilustrată a lumii..., p. 36. 
? Ovidiu Drimba, Op. cit., vol. I, pp. 78-79. 

Întrucât am vorbit mai sus despre Imperiul Akkadian, 
care timp de aproape două secole şi-a impus supremaţia în 
Mesopotamia şi împrejurimi, considerăm util să explicăm ce 
înseamnă de fapt un imperiu. Din punct de vedere geografic, 
acesta este un teritoriu care cuprinde un stat dominant împreună 
cu teritoriile cucerite şi dominate de el. Din punct de vedere 
politic, imperiul este o entitate cu control absolut asupra unui 
vast teritoriu, care cuprinde o multitudine de naționalități şi arii 
culturale. Imperiul implică extinderea suveranității unui stat 
asupra teritoriilor externe. 

Termenul „imperiu” provine din latinescul „imperare”, care 
înseamnă „a comanda”, „a porunci”. 

Cu toate că înaintea Imperiului Roman au existat mai multe 
imperii, conducătorii acestora nu s-au numit „împăraţi”, ci „regi”. 
Unii monarhi perşi au purtat titulatura de „mare rege”, iar având în 
vedere imensa întindere a Imperiului Persan din timpul lui Darius 
cel Mare (522-486 î.Hr.), care cucerise numeroase ţări şi teritorii, 
monarhul era conştient că nu este un simplu rege, motiv pentru 
care s-a autointitulat „rege al regilor” (şahinşah în limba persană). 
Denumirea de „împărat” („imperator” în limba latină, care avea la 
început diverse sensuri), a început să fie utilizată strict pentru a-l 
desemna pe suveranul de la Roma în timpul lui Octavian Augustus 
(27 î.Hr. - 14 d.Hr.), care a fondat Imperiul Roman. 

În cele ce urmează, vom prezenta, pe scurt, istoria celor mai 
importante imperii ale lumii. 

Akkadienii 


În prima jumătate a mileniului al III-lea î.Hr., triburi semite 
de păstori nomazi au pătruns din stepele Arabiei în centrul 
Mesopotamiei, „întemeind aici, în curând, importante centre 
politice şi economice: Akkad, Kiş, Babilon, Opriş ş. a. Akkadienii 
se deosebeau de sumerieni nu numai ca rasă, ci şi ca limbă 
(akkadiana face parte din familia limbilor semite, flexionare)”. 

Într-o familie modestă a acestor triburi, s-a născut un copil 
nedorit, care a fost abandonat într-un coş de răchită pe apele 
fluviului Eufrat, unde a fost găsit de un grădinar, pe nume Aqgi, 
care l-a luat acasă şi i-a purtat de grijă. Datorită calităților sale, 
după ce a crescut, băiatul a ajuns paharnic la curtea regelui Ur- 
Zababa din Kiş, pe care ulterior l-a detronat, luându-i locul. 

După ce a ajuns să conducă cetatea Kiş, tânărul şi-a luat numele 
de Sargon, care înseamnă „rege adevărat” sau „rege legitim”. 

În calitate de rege, Sargon a pornit o campanie militară 
împotriva lui Lugalzagessi din Uruk, pe care l-a înfrânt, capturân- 
du-l de viu, „l-a adus legat în lanţuri şi l-a sacrificat zeului Enlil”. 
După ce a pus stăpânire pe toate cetățile sumeriene, tânărul rege 
şi-a stabilit capitala la Agade, un oraş întemeiat de el. 

Dorind să supună şi alte zone învecinate, Sargon a creat 
o armată permanentă (prima cunoscută în istorie), formată la 
început din 5400 de soldaţi, „supuşi direct regelui. Antrenaţi 
în lupte corp la corp, înarmaţi cu arcuri, săbii, lănci scurte, 
ei nu posedau grelele care de luptă cu patru roți pline ale 


! Ovidiu Drimba, Op. cit., vol. I, p. 77. 
2 Constantin Daniel, Civilizaţia asiro-babiloniană, Editura Sport- 
Turism, Bucureşti, 1981, p. 26. 

sumerienilor, ci aveau care de luptă uşoare, cu două roţi, trase 
de cai iuţi”!. 

Principalul scop al dorinţei de expansiune a lui Sargon 
„era de natură economică: obţinerea resurselor necesare prin 
acumularea prăzilor de război sau a tributurilor, consolidarea 
monopolului regal asupra produselor importate, asigurarea 
controlului asupra rutelor comerciale până în Siria şi Anatolia şi 
protejarea negustorilor din Mesopotamia”. În acest sens, Sargon 
„a întreprins campanii militare în Siria şi Liban (regiuni bogate în 
păduri de cedri şi în mine de argint), a controlat toate drumurile 
comerciale spre Arabia şi India, precum şi cele din întreg Golful 
Persic; a ocupat mai multe oraşe din Elam, a supus, în sfârşit, 
aproape întreaga Mesopotamie”5, încât şi-a extins dominaţia din 
Golful Persic până la Marea Mediterană „şi chiar în Cipru, unde 
au fost descoperite sigilii cilindrice akkadiene”, punând astfel 
bazele unui vast imperiu care, timp de aproape două secole, a 
dominat Orientul Mijlociu. 

„Sargon şi-a organizat imperiul sub administraţia aşa-zişilor 
«fii ai palatului». Împăratul era înconjurat de un mare număr de 
curteni, din care făceau parte nobili sumerieni şi akkadieni, încât 
vechiul palat din Agade a fost mărit de cinci ori şi lângă capitală 
s-a construit un altul pentru curteni”. 

„Sargon a adoptat titlul de «rege al celor patru regiuni» 
pentru a evidenția stăpânirea sa universală. Un alt concept apărut 
în această perioadă - divinizarea împăratului - va contribui la 
consolidarea imperiului, reprezentând şi o importantă moştenire 
pentru viitor”. 


! Ibidem. 

2 Istoria Universală, Preistoria şi Antichitatea... p. 106. 
3 Ovidiu Drimba, Op. cit., vol. I, p. 77. 

+ Constantin Daniel, Op. cit., p. 26. 

5 Ibidem, p. 27. 

€ Istoria Universală, Preistoria şi Antichitatea..., p. 107. 

Sargon a fost un conducător abil, care a reuşit să cucerească 
un teritoriu imens şi să cârmuiască timp de aproximativ 56 
de ani, între anii 2334 şi 2279 î.Hr., populaţiile supuse, motiv 
pentru care posteritatea îl cunoaşte cu supranumele de Sargon 
cel Mare. „Tradiţia va face din el prototipul cuceritorului de 
succes, erou al epopeelor”!. 

Enheduana, fiica lui Sargon, a fost mare preoteasă a zeului 
Nanna în cetatea Ur. Aceasta a compus poezii închinate zeului 
Inanna, fiind cel mai vechi poet cunoscut din lume. 

În timpul lui Rimuş (2279-2270 î.Hr.) şi Maniştusu (2270- 
2254 î.Hr.), fiii lui Sargon cel Mare, imperiul a slăbit, recon- 
solidându-se şi ajungând la apogeul puterii şi al prosperității sub 
Naram-Sin (aprox. 2254-2218 î.Hr.), cel mai important succesor al 
lui Sargon, care a continuat tradiția imperială de a se autointitula 
„rege ale celor patru regiuni ale lumii”, „întărindu-şi, astfel, 
pretenţia asupra «stăpânirii întregii lumi». Regatul Akkadian, 
dominat de o ideologie imperială şi sprijinit de atotputernicia 
tributului impus supuşilor, a alcătuit matricea tuturor vechilor 
imperii orientale care au urmat”?. 

„După ce a înăbuşit câteva răscoale şi după expediţii 
militare în ținuturile Arabiei (de unde a adus mari cantități de 
lemn prețios, aur, porfiră, diorit negru pentru statui şi vase), în ulti- 
mii ani de domnie, a reuşit să învingă o uriaşă coaliţie (susținută 
de numeroase oraşe-state mesopotamiene) a hitiţilor şi perşilor, 
intitulându-se apoi «divinul Naram-Sin» şi pretinzând onorurile 
cuvenite unui zev”, „el fiind primul suveran care s-a proclamat 


zeu încă din timpul vieţii”. 


! Ibidem, p. 106. 

? Imanuel Geiss, Istoria lumii din preistorie până astăzi, traducere de 
Dragoş Dinulescu şi Matei lagher, Editura All, 2012, p. 81. 

3 Ovidiu Drimba, Op. cit., vol. I, p. 78. 

4 Paul Brusanowski, Istorie şi civilizaţie iraniană până la cucerirea 
arabă, Presa Universitară Clujeană, 2008, p. 22. 

În timpul lui Naram-Sin, akkadiana s-a impus ca limbă 
diplomatică şi de administrație în Orientul Apropiat, iar sumeriana 
a rămas limba cultică a Mesopotamiei. 

Odată cu domnia lui Şar-Kali-Şarri, Imperiul Akkadian 
intră într-un declin ireversibil, datorită revoltelor populațiilor 
subjugate şi a invaziei pustiitoare a triburilor guților. 

Sub împărații Iggi, Imi, Nanum şi Elulu, mai multe oraşe- 
state sumeriene din sudul Mesopotamiei şi-au câştigat inde- 
pendenţa, iar în timpul ultimilor doi conducători: Dudu şi Şudurul, 
teritoriul fostului imperiu a ajuns să fie limitat doar în jurul 
oraşului Agade. Aproximativ în anul 2150 î.Hr., capitala fondată 
de Sargon cel Mare a căzut în mâinile guților, o populație din 
zona muntoasă a Iranului, ceea ce a dus la desființarea primului 
imperiu din istoria omenirii. 

Egiptul Antic 


„Orientul Apropiat a fost leagănul primelor civilizații 
avansate ale omenirii. În Egipt şi «Semiluna Fertilă», un 
arc de cerc care se întinde din nordul Peninsulei Arabe, spre 
est, prin Palestina, până în Mesopotamia, au apărut primele 
structuri statale, în paralel cu dezvoltarea creşterii animalelor, 
agriculturii, comerțului şi scrisului. Primele mari imperii, pre- 
cum cele ale faraonilor egipteni, babilonienilor, asirienilor şi 
perşilor, au luat naştere la începutul mileniului al treilea î.Hr., 
din mici comunităţi formate de obicei în jurul unui oraş”!. 
Cu toate acestea, „probabil că nicio altă civilizaţie antică 
nu a exercitat o asemenea fascinație asupra omenirii ca cea 
egipteană. Campania dusă de Napoleon în Egipt, la cumpăna 
dintre veacurile al XVIII-lea şi al XIX-lea, a produs imediat în 
Occident o adevărată «egiptomanie»”?. 

„Numele modern «Egipt» provine din limba greacă, 
de la «Aiyonrocy (Eghiptos), prin denaturarea cuvântului 
Hikuptah - «casa sufletului lui Ptah» - referire la templul lui 
Ptah de la Memfis”. 

Actualul teritoriu al Egiptului a fost locuit din timpuri stră- 
vechi de triburi aflate sub conducerea unor „monarhi «slujitori ai lui 
Horus», care îşi exercitau autoritatea asupra unor anumite regiuni 


ale țării”*. „In această perioadă s-au produs diferenţierile sociale în 


' Marea istorie ilustrată a lumii..., p. 29. 

“ Mari imperii ale lumii antice, coordonator Thomas Harrison, Editura 
Litera internaţional, Bucureşti, 2009, p. 19. 

3 Narcis Ciobanu, Cronologia Egiptului Antic. Stadiul actual al 
cercetărilor, Cluj Napoca, 2012, p. 12. 

4 Istoria Universală, Preistoria şi Antichitatea... p. 131. 

clase, teritoriul Egiptului a fost împărțit în 42 de unităţi teritoriale, 
economice, administrative şi politice, iar comunitățile gentilice 
s-au organizat în două mari state separate - un fel de uniuni de 
ginti - în nordul ţării (Egiptul de Jos) şi în sud (Egiptul de Sus)”!. 

Apariţia statului egiptean trebuie considerată ca impusă 
de necesitatea imperioasă a coordonării pe întregul spațiu al 
Vău Nilului a sistemului de irigații şi îndiguiri, care aveau să 
domolească furia inundațiilor anuale ale fluviului şi să le facă 
folositoare agriculturii. Popoarele primitive, care locuiau în re- 
giunile aflate de o parte şi de alta a Văii Nilului, în deşerturile 
arabice şi lbice, dar şi cele ce erau în Nubia, putea invada şi jefui 
ținuturile bogate ale Egiptului. Aceşti factori au impus, în mod 
stringent, constituirea statului egiptean. 

Unificarea politică a Egiptului de Sus şi a Egiptului de Jos 
a avut loc în jurul anului 3100 î.Hr., fiind realizată de Menes 
sau Narmer, fondatorul primei dinastii, el fiind cel dintâi dintre 
faraonii care au condus ţara timp de trei mii de ani. 

În secolul al III-lea î.Hr., marele preot egiptean Manetho a 
grupat lista lungă a faraonilor de la Menes, la timpul său, în 30 
de dinastii, un sistem folosit şi astăzi. 


Prima dinastie (3100-2890 î.Hr.) 

Cel dintâi faraon al Egiptului şi întemeietorul primei dinastii 
a fost Menes sau Narmer. „În calitate de conducător al Egiptului 
unit, faraonul purta o coroană dublă sau un pschent, conținându-le 
pe cele două încorporate'?. 

În urma unirii Egiptului de Jos şi a Egiptului de Sus, 
Menes „a fondat la graniţa dintre cele două regate oraşul Memfis, 


dându-i deci numele său”. 
! Ovidiu Drimba, Op. cit., vol. I, p. 140. 
? Enciclopedia Egiptului Antic, Editura Aquila, 2007, p. 22. 
3 Ovidiu Drimba, Op. cit., vol. I, p. 141. 

„Conform lui Manetho, Menes a domnit timp de 62 de ani 
şi şi-a găsit sfârşitul luat pe sus de un hipopotam”!. 

Pentru egipteni, suveranii erau recunoscuţi drept încarnări 
ale zeului Horus, de aceea se considera că Egiptul unit era gu- 
vernat de o autoritate solidă şi prestigioasă, însăşi divinitatea 
coborâtă pe pământ. 

„În concepția egiptenilor, piramida socială a umanității cul- 
mina cu faraonul. El se afla cel mai aproape de zei, aparținând de 
fapt lumii acestora şi neputând fi separat de ei. În anumite cazuri, 
faraonul le era prezentat oamenilor ca un zeu, constituind deci obiect 
de venerație cultuală. Dar, în primul rând, el era administratorul 
cultului şi reprezentantul umanităţii în faţa zeilor. Din acest motiv, 
această funcție nu a fost niciodată criticată şi abia în izvoarele 
târzii, cum este «Cronica demotică», au fost exprimate opinii asupra 
persoanei suveranului”?. De aceea, „în templele cele mai vechi 
ale Egiptului nu au fost reprezentați decât zeii şi faraonii, fiii lor 
pământeşti. Toţi ceilalți - preoţi, scribi - nu erau decât locțiitori ai 
faraonilor şi nu acționau decât în numele faraonului”. 

„Faraonul avea - singurul din Egipt, alături de câţiva nobili, 
favoriţii săi - privilegiul poligamiei. Dintre soţii, acesta alegea 
(provizoriu) una pe care o declara regină oficială. Pentru a se păstra 
puritatea sângelui regal, adesea faraonul îşi lua ca soţie pe una 
dintre surorile sale (iar în epoca Regatului Nou, chiar pe una dintre 
fiicele sale). În plus avea, bineînţeles, şi un harem bine asortat”?. 

Un caz aparte în problema căsătoriei, din istoria Egiptului, 
îl constituie faraonul „Ramses al II-lea (1279-1213 î.Hr.), care s-a 


! Peter A. Clayton, Cronica faraonilor, traducere de Gina Frâncu, 
Enciclopedia Rao, 2007, p. 20. 

2? Omul egiptean, volum coordonat de Sergio Donadoni, traducere de 
Emanuela Stoleriu, Editura Polirom, 2001, p. 261. 

3 Constantin Daniel, Civilizaţia Egiptului Antic, Editura Sport- Turism, 
Bucureşti, 1976, p. 84. 

4 Ovidiu Drimba, Op. cit., vol. I, p. 170. 

căsătorit cu sora sa, apoi aceasta născându-i o fiică se căsătoreşte 
cu aceasta şi în urmă cu fiica acesteia”!. 

Faraonul nu avea însă numai avantaje, pentru că nu îi 
era îngăduit să mănânce „peşte, carne de berbec sau gâscă, iar 
legumele le putea servi doar crude'?. 

Egiptenii au inventat scrierea hieroglifică în jurul anului 
3100 î.Hr. Denumirea provine din cuvintele greceşti: „tep6c” 
(ieros), care înseamnă „sacru”, „sfânt” şi „yivopo” (glifo), care 
se traduce prin „a grava”, „a sculpta” şi „se referă la semnele 
scrierii egiptene care împodobesc pereții tuturor monumentelor 
egiptene”. Hieroglife au fost scrise pe monumente de piatră şi 
în morminte, care pot reprezenta lucrări individuale de artă. În 
scrierea de zi cu zi, scribii au folosit o formă cursivă de scriere, 
numită hieratică. Aceasta era mai rapidă şi mai uşoară. 

Cele mai vechi documente egiptene scrise care au fost 
găsite sunt datate în perioada 3100 î.Hr., la puţin timp după 
apariția scrierii în Mesopotamia. Deşi unii cercetători au avansat 
ideea că egiptenii au copiat scrierea de la mesopotamieni, ideea 
este improbabilă, datorită originalității sistemului egiptean. 

Cel dintâi om de ştiinţă care a descifrat misterul scrierii 
hieroglifice a fost Jean-François Champollion, în 1822-1823 d.Hr. 

„Revărsarea Nilului dădea ritm vieţii egiptene. Pentru 
a calcula exact nivelul apelor revărsate, egiptenii au creat 
nilometrul, un instrument de măsură simplu, dar eficient, care a 
fost utilizat multă vreme după sfârşitul perioadei faraonilor”. 

Se presupune că acest important instrument de măsură a 
fost inventat de faraonul Menes sau în timpul lui. 


! Pr. Prof. Dr. N. Neaga, Decalogul, articol publicat în «Mitropolia 
Banatului» nr. 1-3, 1957, p. 49. 

2 Ovidiu Drimba, Op. cit., vol. I, p. 168. 

3 Guy Rachet, Dicţionar de civilizaţie egipteană, traducere de Cristina 
Muică, Editura Univers enciclopedic, Bucureşti, 1997, pp. 141-142. 

+ Enciclopedia Egiptului Antic..., p. 428. 

„Informaţiile legate de nivelul inundaţiilor date de nilometru 
erau înregistrate de funcționari în evidențele regale. Nivelurile 
deosebit de ridicate sau reduse erau consemnate, adeseori, pe 
pereţii nilometrului. Evidenţele permiteau statului să monitorizeze 
inundaţiile de-a lungul anilor, să ia măsuri preventive de limitare 
a foametei care urma după o secetă prelungită sau o inundație 
catastrofică. Nilometrele permiteau, de asemenea, funcționarilor 
să estimeze cât de departe se va revărsa apa spre interior şi care 
câmpuri vor fi inundate. Acest lucru le permitea să aprecieze recol- 
tele şi să calculeze bazele taxelor următoare, precum şi rezervele 
de grâne necesare umplerii hambarelor”!. 

Deşi astăzi nivelul apelor Nilului este controlat de uriaşul 
baraj de la Aswan, mai există încă nilometre, precum cel de pe 
insula Roda, din Cairo şi cel de pe insula Elefantină, din Aswan, 
care au devenit puncte de atracție turistică. 

„În secolul al V-lea î.Hr., istoricul şi călătorul grec Herodot 
a descris Egiptul ca pe un «dar al Nilului»: este neîndoielnic 
totuşi că oamenii adună aici recolte cu mai multă uşurinţă decât 
alţii, netrebuind să se lupte să tragă brazde cu plugul, nici să 
plivească, nici să facă celelalte munci pe care alții le fac pentru 
a obține roade; ei aşteaptă doar ca apele fluviului să urce singure 
şi să le ude ogoarele, iar apoi să se retragă”. 

Succesorii lui Narmer, din prima dinastie, la tronul Egiptu- 
lui au fost: Aha, Djer, Djet, Den, Merneith (prima femeie-faraon), 
Andyib, Semerkhet şi Qaa. 


Dinastia a Il-a (2890-2686 î.Hr.) 

Faraonii din această dinastie, care au condus Egiptul, au 
fost: Hotepsekhemuy, Raneb, Ninetjer, Uneg, Sened, Peribsen 
şi Khasekhem. 


! Ibidem, p. 430. 


? Marea istorie ilustrată a lumii..., p. 42. 

„Ultimul conducător al dinastiei a II-a, Khasekhem (cca 
2686 î.Hr.), a unificat Egiptul după o perioadă de tulburări, 
punând bazele dezvoltării Regatului Vechi, începând cu fiii săi, 
Sanakht (2686-2667 î.Hr.) şi Djoser (2667-2648 î.Hr.)”!, primii 
faraoni ai celei de a III-a dinastii. 


Dinastia a III-a (2686-2613 î.Hr.) 

„Dintre cei cinci faraoni ai dinastiei a III-a, doar Djoser 
(2667-2648 î.Hr.) este foarte bine cunoscut. Acesta a stabilit ne- 
cropola la Memfis, ca loc pentru înmormântările regale, constru- 
ind o piramidă etajată la Saqqarah - prima construcție masivă 
de piatră din istorie”?. Arhitectul faraonului a fost Imhotep, cea 
mai proeminentă personalitate a vremii sale. 

„Medicul, arhitectul şi scriitorul Imhotep a elaborat cea 
mai veche învăţătură egipteană, «Învățătura lui Imhotep», el fiind 
primul învăţat din istorie”. „Reputația sa a durat timp de secole, 
iar acesta a fost venerat ca un zeu - o onoare rară pentru cineva 
care nu era de spiţă regală”*. 

Ceilalți faraoni ai acestei dinastii au fost: Sanakht, 
Sekhemkhet, Khaba şi Huni. 


Dinastia a IV-a (2613-2494 î.Hr.) 

Faraonii acestei dinastii au construit cele mai mari piramide 
egiptene. Piramida lui Keops din Giza, ridicată în jurul anului 
2560 î.Hr., este una dintre cele şapte minuni ale lumii antice şi 
singura care s-a păstrat până în zilele noastre. Lângă aceasta se 
află piramidele lui Kefren (fiul lui Keops) şi Mikerinos (nepotul 
lui Keops şi fiul lui Kefren). 


! Enciclopedia Egiptului Antic..., p. 28. 
? Ibidem. 

3 Cronica ilustrată a omenirii..., p. 238. 
+ Enciclopedia Egiptului Antic..., p. 29. 

„Dintr-o stâncă rămasă de la pietrarii lui Keops a fost 
sculptat faimosul Sfinx, silueta unui leu culcat al cărui cap îi 
aparține lui Kefren, reprezentat sub forma Soarelui, care pare să 
vegheze odihna eternă a locatarilor necropolei regale”!. „Sfinxul 
este înalt de vreo 20 de metri şi are o lungime de 73 de metri'?. 

„Deşi Khufu, cunoscut sub numele grecesc de Keops, a fost 
constructorul primei şi celei mai mari dintre cele trei piramide de 
pe platoul din Giza, se cunosc prea puţine despre viaţa sa, singura 
lui imagine care a rezistat probei timpului fiind o statuetă de fildeş 
descoperită în templul din Abydos”. 

Pe lângă cei trei faraoni menționați, din această dinastie au 
mai făcut parte Snefru, Djedefra şi Sepseskaf. 


Dinastia a V-a (2494-2345 î.Hr.) 

Faraonii acestei dinastii au fost: Userkaf, Sahura, Neferirkara, 
Shepseskara, Raneferef, Nyuserra Menkauhor, Djedkara şi Unas. 
Aceştia erau consideraţi drept fiii zeului solar Ra. 

În jurul anului 2450 î.Hr., „în Egipt se conturează o dife- 
renţiere a zonelor rezidenţiale, apărând cartiere în care trăiesc 
cei care aparțin unei anumite pături sociale. Mai ales membrii 
păturilor superioare se grupează în cartiere separate. Egiptenii cu 
o situație materială sau socială mai bună trăiesc în case cu mai 


multe încăperi, unele chiar cu două niveluri”?. 


Dinastia a VI-a (2345-2181 î.Hr.) 

Cel mai cunoscut faraon al dinastiei a VI-a a fost Pepi I 
(2321-2287 î.Hr.). Acesta a organizat mai multe campanii „îm- 
potriva beduinilor, care puneau în pericol expedițiile egiptene în 
Sinai pentru exploatarea resurselor miniere din zonă”. 


! Istoria Universală, Preistoria şi Antichitatea... p. 133. 
2 Peter A. Clayton, Op. cit., p. 55. 

3 Enciclopedia Egiptului Antic..., p. 32. 

4 Cronica ilustrată a omenirii... p. 260. 

5 Istoria Universală, Preistoria şi Antichitatea... p. 134. 

„Faraonul Pepi al II-lea a domnit, probabil, 90 de ani, fiind 
monarhul cel mai longeviv din istorie”!. Întrucât în scrierea 
hieratică egipteană cifrele 60 şi 90 sunt reprezentate la fel, egip- 
tologul Hans Goedicke este de părere că unul dintre scribii care 
au copiat anii de domnie ai faraonului Pepi al II-lea în loc să scrie 
că acesta a domnit 60 de ani, a scris 90 de ani. 

Ceilalţi faraoni din această dinastie au fost: Teti, Userkara, 
Merenra şi Nitigret. În timpul lor ţara a intrat într-un proces 
de declin. 


Dinastiile a VII-a şi a VIII-a (2181-2125 î.Hr.) 

Întrucât în timpul acestor două dinastii Egiptul s-a aflat în 
război civil, se cunosc foarte puţine date din această perioadă, iar 
din acelaşi motiv, mai multe dinastii se suprapun. 


Dinastiile a IX-a şi a X-a (2160-2025 î.Hr.) 

În timpul acestor dinastii, capitala ţării a fost mutată la 
Heracleopolis, în nord. 

Din această perioadă avem date doar despre faraonii: Kheti 
al V-lea, Khety Meryibra, Merykara şi Ity, însă incerte. 

Istoricii au căzut de acord să accepte două dinastii a XI-a, 
una care a guvernat în Teba, iar alta peste întregul Egipt. 


Dinastia a XI-a, doar în Teba (2125-2055 î.Hr.) 

Această dinastie a fost condusă de faraonii: Mentuhotep |, 
Intef I, Intef al II-lea şi Intef al III-lea. 

„Intef al II-lea (2112-2063 î.Hr.) a fost primul iubitor de câini 
din istorie. Un egiptolog a descoperit în anul 1860 d.Hr., un mic mo- 
nument care îl înfăţişa pe faraon cu cinci dintre câinii săi favoriţi”?. 


! Ibidem. 
2 Professor Bob Brier, The History of Ancient Egypt, Course 
Guidebook, the Great Courses Corporate Headquarters, Virginia, p. 35. 

Dinastia a XI-a, peste tot Egiptul (2055-1985 î.Hr.) 

În anul 2055 î.Hr., faraonul Mentuhotep al II-lea a reunit 
cele două părți ale ţării, restabilind unitatea Egiptului. 

Din această dinastie au mai făcut parte faraonii Mentuhotep 
al III-lea şi Mentuhotep al IV-lea. 

În jurul anului 2000 î.Hr., „locuitorii Egiptului şi-au asigurat 
pentru prima dată uşile cu încuietori care puteau fi deschise numai 
pe dinafară, cu o cheie. Până atunci, uşile erau încuiate doar 
dinspre interior, cu ajutorul unor zăvoare. Datorită noii tehnici, 


>] 


de acum era posibil ca uşa să fie încuiată la plecare”. 


Dinastia a XII-a (1985-1795 î.Hr.) 

Această dinastie a fost inaugurată de faraonul Amenemhat 
I, care a mutat capitala țării de la Teba la Ithtawy, în apropierea 
regiunii fertile El Fayum. 

„În timpul lui Senusret 1 (1965-1920 î.Hr.), egiptenii au 
ajuns la cataracta a II-a a Nilului şi au reuşit să o cucerească pe 
încetul, până în vremea lui Senustret al III-lea”?. 

Cel mai important faraon al dinastiei a fost Senusret al 
III-lea (1874-1855 î.Hr.), „care a cucerit Nubia, după care a 
pătruns în Sudanul de azi, apoi în Canaan’”. „Manetho îl descrie 
pe Senusret al III-lea ca pe un mare războinic, făcând neobişnuita 
menţiune că faraonul avea o înălțime de peste doi metri”. 

Ceilalți faraoni ai dinastiei au fost: Amenemhat al II-lea, 
Senusret al II-lea, Amenemhat al III-lea, Amenemhat al IV-lea şi 


Sebeknefrure (faraon-femeie). 


! Cronica ilustrată a omenirii..., p. 294. 

? Constantin Daniel, Pe urmele vechilor civilizaţii, Editura Sport- 
Turism, Bucureşti, 1987, p. 11. 

3 Ovidiu Drimba, Op. cit., vol. I, p. 143. 

4 Peter A. Clayton, Op. cit., p. 84. 

Dinastia a XIII-a (1795 - aprox. 1650 î.Hr.) 

În timpul acestei dinastii, Egiptul a fost condus mai mult 
de viziri decât de faraoni. „Vizirul, un fel de prim-ministru, era 
funcţionarul administrativ cel mai înalt şi răspundea doar în 
faţa faraonului”!. 

Din această dinastie au făcut parte „în jur de 70 de condu- 
cători, domnind fiecare doar câțiva ani, dar au păstrat capitala 
la Ithtawy”?. Din multitudinea de faraoni, avem date certe 
despre: Khutauyra-Ugaf, Sekhemra-Khutauy, Hor I, Khendjer 
şi Neferhotep I. 

„Cel mai important faraon al dinastiei a fost Sobekhotep 
al IV-lea, care a domnit aproximativ opt ani. Iy I (Merneferre) a 
fost ultimul conducător al acestei dinastii, al cărui nume este încă 
atestat în întregul Egipt”. 

„Relaxarea granițelor țării a dus la un val de colonişti 
asiatici în Deltă şi, în perioada târzie a dinastiei a XIII-a, Delta 
estică s-a desprins de guvernul central slăbit şi a fost condusă de 


regi neînsemnaţi din dinastia a XIV-a”?. 


Dinastia a XIV-a (1750-1650 î.Hr.) 

Această dinastie a fost formată din faraoni străini, neîn- 
semnaţi şi anonimi, contemporani cu cei ai dinastiei a XIII-a. 

„În 1720, hicsoşii şi-au stabilit capitala în Deltă, în oraşul 
Avaris”5. „Cuvântul «hicsos» este forma greacă a sintagmei 
egiptene heka khaswt, însemnând «conducător din ţări străine». 

În timpul acestei dinastii, Nubia şi-a dobândit independenţa. 


! Enciclopedia Egiptului Antic..., p. 365. 
2 Ibidem, p. 58. 

3 Ibidem, p. 60. 

4 Ibidem, p. 58. 

5 Ovidiu Drimba, Op. cit., vol. I, p. 143. 
€ Enciclopedia Egiptului Antic..., p. 62. 

Dinastia a XV-a (1650-1550 î.Hr.) 

Faraonii acestei dinastii au fost tot străini sau hicsoşi. 

„Cel mai important faraon al dinastiei a XV-a a fost 
Apofis I. Probabil şi Meriuserra a fost unul dintre faraonii 
hicsoşi din dinastia a XV-a. Numele său a fost descoperit de 
scarabeii din întregul Egipt şi chiar în teritorii străine, cum ar 
fi Kerma şi Palestina”!. 

Alţi faraoni ai acestei dinastii au fost: Salitis, Khyan 
(Seuserenra) şi Khamudi. 


Dinastia a XVI-a (1650-1550 î.Hr.) 

Şi această dinastie a fost formată din regi hicsoşi neîn- 
semnaţi, contemporani cu cei ai dinastiei a XV-a. 

„Anather Heka-khasw a fost unul dintre faraonii dinastiei 
a XVI-a, un vasal al hicsoşilor, care e posibil să fi domnit în 


Palestina de Sud şi nu în Egipt”. 


Dinastia a XVII-a (1650-1550 î.Hr.) 

În această perioadă tulbure pentru Egipt a continuat să 
existe la Teba o dinastie locală, a XVII-a, care a întreprins lupte 
împotriva hicsoşilor. 

Dintre faraonii locali îi amintim pe Intef al VII-lea, Taa I, 
Taa al II-lea şi Kamose. 

În ceea ce priveşte agricultura, s-au înregistrat progrese, 
încât începând cu anul 1600 î.Hr., pe valea Nilului se obțineau 
două recolte pe an. 

Tot din această perioadă s-a început întrebuinţarea „papi- 
rusului, care a fost prima hârtie din istoria lumii”. 


! Ibidem, p. 61. 
2 Ibidem. 
3 Professor Bob Brier, Op. cit., p. 42. 

Dinastia a XVIII-a (1550-1295 î.Hr.) 

Fondatorul dinastiei a XVIII-a, „Ahmosis I (1550-1525 
î.Hr.), a fost fiul faraonului teban Taa al II-lea şi fratele lui 
Kamose, care au purtat războaie împotriva hicsoşilor. Ahmosis | 
(1525-1504 î.Hr.) a finalizat biruirea hicsoşilor, cucerind capitala 
Avaris şi izgonindu-i din Egipt”!. 

„Înscăunarea lui Thutmosis I (1504-1492 î.Hr.) a avut 
loc în împrejurări neobişnuite. Faraonul Amenhotep I neavând 
moştenitori pe linie bărbătească, la tron 1-a urmat o persoană 
fără sânge regal, un comandant militar pe nume Thutmosis. 
Originile sale sunt neclare, dar se pare că, pentru a-şi legitima 
domnia, Thutmosis I s-a căsătorit cu prințesa Ahmose, care 
a fost, probabil, fiica predecesorului său. Deşi domnia lui 
a fost scurtă, realizările lui Thutmosis în politica externă 
au fost notabile. A moştenit o armată bine organizată, cu 
care a restabilit pacea în Nubia, marcând granița sudică a 
Egiptului celei de-a Treia Cataracte. Marea lui ambiţie era 
să cucerească Asia şi să transforme Egiptul în cea mai impor- 
tantă putere a acelor vremuri. A ajuns la malurile Eufratului, 
înfruntând cu succes puternicul popor mitanni, duşman de 
moarte al Egiptului şi a fost primul dintre faraonii Regatului 
Nou, care a obținut controlul asupra acestei regiuni din 
Orientul Apropiat'”?. 

„Sub o succesiune de faraoni, care i-a inclus pe Thutmosis 
I şi nepotul acestuia, Thutmosis al III-lea, Egiptul şi-a extins 
granițele spre Siria, în nord, şi spre a Patra Cataractă a Nilului în 
Nubia de Sus (Sudanul de astăzi) în sud”. 

Succesorul lui Thutmosis I la tronul Egiptului a fost 
Thutmosis al II-lea, care a domnit între 1492-1479 î.Hr. 


! Enciclopedia Egiptului Antic..., p. 63. 
> Enciclopedia Egiptului Antic... pp. 68-69. 
3 Ibidem, p. 64. 

În anul 1479 î.Hr, a avut loc „lupta de la Megiddo, aflat 
astăzi pe teritoriul Israelului, fiind prima bătălie din istoria ome- 
nirii despre care există relatări ale contemporanilor”!. 

În urma decesului lui Thutmosis al II-lea, a urcat pe tronul 
Egiptului Thutmosis al III-lea (1479-1425 î.Hr.), care era încă un 
copil. Pentru a putea guverna, acesta s-a căsătorit cu Hatşepsut, 
sora lui vitregă mai mare, care i-a devenit regentă. 

Timp de câțiva ani lucrurile au decurs conform aşteptărilor, 
însă în 1473 î.Hr., Hatşepsut s-a încoronat ca faraon, domnind 
până la moartea ei, în anul 1458 î.Hr. 

Hatşepsut a protejat granițele Egiptului şi a construit temple 
somptuoase, fiind apreciată de contemporani. 

„De pe vremea lui Thutmosis I, faraonii Egiptului erau în- 
gropaţi într-o vale din deşert, la baza colinelor din vestul Tebei”?, 
numită „Valea Regilor”, iar soțiile acestora în „Valea Reginelor”, 
din apropiere. 

Întrucât Hatşepsut a domnit ca faraon, nu a acceptat să 
fie înmormântată în „Valea Reginelor”, însă nefiind bărbat, nu 
se cuvenea să fie îngropată nici în „Valea Regilor”. În această 
situaţie, femeia-faraon a ridicat impresionantul ansamblu arhitec- 
tonic de la Deir el-Bahari, din apropierea „Văii Regilor”, care îi 
cuprinde mormântul. 

Imediat după moartea ei, monumentele construite de ea au 
fost distruse, statuile care o reprezentau au fost desfigurate, iar 
numele ei a fost şters din toate scrierile vremii. Hatşepsut a fost 
considerată dispărută din istorie timp de aproape 3000 de ani, dar 
grație egiptologilor moderni, ea şi-a reluat locul care i se cuvenea 
în galeria faraonilor Egiptului. 

Cel care a condus destinele Egiptului după Hatşepsut a 
fost Thutmosis al III-lea, care se căsătorise cu aceasta pe când 
era încă un copil. 


! Cronica ilustrată a omenirii... p. 330. 
? Enciclopedia Egiptului Antic..., p. 64. 

„Domnia lui Thutmosis al III-lea (1479-1425 î.Hr.) a fost 
una dintre cele mai prospere perioade din istoria Egiptului. 
Acesta a extins granițele țării cum nu a făcut niciun alt condu- 
cător şi a fost numit «Napoleon al Egiptului» de egiptologul 
James Breasted”!. 

„Într-o perioadă a istoriei sale, cunoscută acum sub numele 
de Regatul Nou, Egiptul a fost cel mai bogat şi mai puternic stat 
din lume. Cei 400 de ani de apogeu au debutat cu domnia lui 
Thutmosis al III-lea (1479-1425 î.Hr.), sfârşindu-se cu cea a lui 
Ramses al XI-lea (1099-1069 î.Hr.)?. 

„Cel mai radical dintre conducătorii Regatului Nou, 
Amenhotep al IV-lea (1352-1336 î.Hr.), a reformat religia Egiptu- 
lui, ridicând o singură divinitate - Aton - la rangul unic de zeu al 
tării. El a construit o nouă capitală la Akhetaton”. 

Amenhotep al IV-lea, care şi-a luat numele de „Akhenaton” 
(cel care îi slujeşte lui Aton), „a preluat funcția de mare preot 
al Soarelui, pe care o deținuseră şi predecesorii săi, dar care nu 
apărea niciodată în titulatura lor, după care a închis celelalte 
temple ale zeilor şi a înlăturat toate inscripţiile referitoare la mai 
mulți zei. Alături de el a guvernat soția sa, Nefertiti. Dintre toate 
statuile realizate din porunca faraonului, o treime o reprezentau pe 
Nefertiti. Niciodată în istorie până la acest faraon vreun suveran 
egiptean nu a acordat atâta importanţă soţiei sale”. 

„Frumuseţea extraordinară a lui Nefertiti este la fel de 
misterioasă ca şi personalitatea ei, dar numeroase inscripții şi 
reprezentări indică faptul că aceasta a jucat un rol important în 
viaţa politică şi religioasă. Nefertiti, principala soţie a faraonului 
Amenhotep al IV-lea, este mai cunoscută astăzi pentru frumuseţea 


! Ibidem, p. 72. 

? Mari imperii ale lumii antice... p. 22. 
3 Enciclopedia Egiptului Antic..., p. 65. 
4 Cronica ilustrată a omenirii..., p. 339. 

sa legendară, dar s-a remarcat şi prin puterea deținută. După 
căsătoria sa, ea s-a implicat atât de mult în afacerile statului şi 
a deținut atât de multă influenţă politică, încât a fost adeseori 
portretizată purtând o coroană de faraon”!. „Nicio altă soţie de 
faraon, în întreaga istorie a Egiptului, nu a mai fost în asemenea 
măsură asociată soţului său la tron'?. 

După ce Nefertiti a murit, Meritaten, fiica acesteia şi a 
faraonului Amenhotep al IV-lea, „a devenit soţia principală 
oficială a tatălui său. După moartea lui, s-a căsătorit cu succesorul 
acestuia, Smenkhkara”?. 

„Revoluţia religioasă a lui Amenhotep al IV-lea abia a 
supraviețuit domniei lui, iar după moartea acestuia Egiptul a 
revenit la cultul lui Ammon. Oraşul Akhetaton a fost abandonat şi 
s-a început distrugerea sistematică şi ştergerea tuturor referințelor 
la faraon”, care era considerat eretic. 

„În jurul anului 1350 î.Hr, în timpul faraonului Amenhotep 
al IV-lea, au apărut pentru prima dată balanţele cu greutăți”. 

După Smenkhkara, tronul Egiptului a fost ocupat de 
Tutankhamon (1336-1327 î.Hr.). Acesta era „fiul lui Amenhotep 
al IV-lea şi Kiya, cealaltă soţie a lui Amenhotep al IV-lea, şi a fost 
căsătorit cu Ankhesenamun, una dintre fiicele lui Amenhotep al IV-lea 
şi Nefertiti. El a urcat pe tron la vârsta fragedă de opt ani”. 

„Din cauza vârstei sale, Tutankhamon nu a deţinut nicio 
putere reală. În timp ce regele-copil era un zeu în viață şi con- 
ducătorul de drept al statului şi religiei, afacerile cotidiene ale 
Egiptului erau tratate de vizirul său, Ay, generalul Horemheb, 


! Enciclopedia Egiptului Antic..., p. 18. 

2? Guy Rachet, Dicţionar de civilizație egipteană, traducere de Cristina 
Muică, Editura Univers enciclopedic, Bucureşti, 1997, p. 208. 

3 Enciclopedia Egiptului Antic..., p. 17. 

4 Ibidem, p. 75. 

5 Cronica ilustrată a omenirii..., p. 340. 

€ Enciclopedia Egiptului Antic..., p. 17. 

Maya, trezorierul său, Huy, viceregele Nubiei, Nakhtmin, un 
alt soldat şi doi curteni numiţi Usemonth şi Pentju completau 
acest cerc intern”!. 

„Regenţii lui Tutankhamon au abandonat noua capitală 
de la Akhetaton şi au restabilit reşedinţa puterii la Memfis. 
Au redeschis şi au restaurat templele zeilor tradiționali ai 
Egiptului, care fuseseră închise de Amenhotep al IV-lea. Teba a 
fost restabilită ca centru religios al Egiptului, iar Ammon-Ra a 
redevenit principalul zeu”. 

„Cunoaştem puţine detalii despre domnia lui Tutankha- 
mon. Unele scene de pe mormânt îl înfăţişează pe rege ca lider 
militar, deşi este aproape imposibil ca el să fi luptat vreodată. 
În timpul domniei lui, totuşi Horemheb a pornit ofensiva în 
Siria împotriva hitiților - care au profitat de aparenta lipsă de 
interes a lui Amenhotep al IV-lea față de afacerile externe, 
preluând teritorii în regiune - şi a obținut câteva victorii. 
Moartea lui Tutankhamon la vârsta de 18 ani este învăluită în 
mister, aşa cum a fost şi viaţa lui. Este posibil să fi fost ucis; 
craniul mumiei prezentând semnele unei posibile răni la cap. 
Înmormântarea sa grabnică - deşi cu o comoară fabuloasă - 
într-un mormânt de mici dimensiuni, care nu-i fusese destinat, 
sporeşte misterul”. 

„Descoperirea mormântului lui Tutankhamon de către 
Howard Carter în 1922-1923, a fost una dintre cele mai mari din 
istoria egiptologiei. Printre bogatele obiecte funerare ale tână- 
rului faraon, Carter a descoperit impresionanta mască a mumiei, 
realizată din aur solid cu ornamentaţii din calcedonie, obsidian, 


lapislazuli şi sticlă colorată”. 


! Ibidem, pp. 80-81. 
2 Ibidem, p. 81. 

3 Ibidem. 

4 Ibidem, p. 302. 

„Celebritatea postumă a lui Tutankhamon se datorează 
mormântului său din Valea Regilor de lângă Teba, singurul 
sepulcru al unui faraon care timp de 3200 de ani a scăpat 
neprofanat şi nejefuit”!. 

„Pe 17 februarie 1923, în Valea Regilor, în apropiere de 
Luxor, a fost deschis mormântul faraonului Tutankhamon, în care 
nu pătrunsese nimeni de mai bine de trei mii de ani. Deasupra uşii 
prin care au intrat arheologii fascinaţi stătea scris: «Moartea va 
atinge cu aripile ei pe cel ce va tulbura în veşnicia sa pe faraonul 
care odihneşte în acest loc». Or, la mai puţin de două luni, pe 
5 aprilie 1923, lordul Carnarvon, care finanțase săpăturile şi 
asistase la deschiderea mormântului, murea, la 57 de ani, dintr-o 
înțepătură de ţânţar, în hotelul său din Cairo, după ce pronunţase 
de mai multe ori în delirul său numele lui Tutankhamon, spunând: 
«S-a sfârşit, am auzit chemarea, o voi urma». În același an, Arthur 
Mace, care străpunsese zidul camerei funerare, a murit de o boală 
misterioasă, după ce se plânsese de o tot mai mare oboseală. 
Miliardarul George Jay-Gould, prietenul lui Carnarvon, a murit 
şi el de o boală ciudată, pe care medicii au botezat-o, fără prea 
mare convingere, ciumă bubonică. A venit apoi rândul doctorului 
White, unul dintre primii care intraseră în mormânt: s-a spânzurat 
din motive necunoscute; al lui Douglas Derry, primul care a atins 
mumia; al radiologului Archibald Douglas Reed, care i-a făcut 
radiografia. Până în 1929, douăzeci şi două de persoane care 
avuseseră într-un fel sau altul legătură cu descoperirea faraonului 
sau cu săpăturile au murit prematur sau în mod inexplicabil. 
Treisprezece dintre acestea asistaseră la deschiderea mormântului. 
Ultimii au fost lady Carnarvon, care a murit dintr-o înțepătură de 
insectă şi secretarul lui Carter, Richard Bethell, decedat prematur 
de o criză de inimă şi al cărui tată, aflând vestea morţii sale, s-a 


! Horia C. Matei, Enciclopedia Antichității, ediţia a treia, Editura 
Meteora Press, Bucureşti, 2000, p. 332. 

aruncat pe fereastră. Să fi fost oare această hecatombă rezultatul 
mai multor coincidenţe succesive? S-a vorbit de otrăvuri sau chiar 
de substanţe radioactive care îşi păstraseră puterea malefică de-a 
lungul mai multor milenii. Singurul care a scăpat «blestemului», 
arheologul Howard Carter, principalul descoperitor al lui 
Tutankhamon, a murit mulţi ani mai târziu, în 1939”. 

„Astăzi se crede că decesele au fost cauzate de către unele 
bacterii rare, ciuperci sau viruşi conservaţi în mormânt”. 

„După moartea lui Tutankhamon, vizirul său, Ay, s-a căsă- 
torit cu văduva faraonului şi i-a urmat la tron'5, sub numele de 
Kheperkheperura, domnind între anii 1327-1323 î.Hr. Acesta a 
fost succedat de generalul său Horemheb (1323-1295 î.Hr.), care 
„a început să demoleze templele dedicate lui Aton’. 

„Horemheb a condus expediţii militare pentru a consolida 
graniţele Egiptului amenințate de hitiţi”5. 

„Horemheb l-a numit succesorul său pe generalul de carieră 
Parameses, care a urcat pe tron în 1295 î.Hr., sub numele de 
Ramses I (1295-1294)%*, primul faraon din dinastia a XIX-a. 

Alți faraoni ai dinastiei a XVIII-a au fost: Amenhotep I, 


Amenhotep al II-lea, Thutmosis al IV-lea şi Amenhotep al III-lea. 


Dinastia a XIX-a (1295-1186 î.Hr.). 

Cel mai ilustru faraon din această dinastie a fost Ramses 
al II-lea (1279-1213 î.Hr.). Acesta „a fost unul dintre cei mai 
mari faraoni egipteni şi a condus Egiptul Antic într-o epocă de 


! Isabelle Bricard, Dicţionarul oamenilor celebri în fața morții, tra- 
ducere de Adriana Liciu şi Sorina Urdoi, Editura Albatros, Bucureşti, 2003, 
p. 104. 

> Marea istorie ilustrată a lumii... p. 46. 

3 Enciclopedia Egiptului Antic... p. 81. 

4 Ibidem, p. 77. 

5 Ibidem, p. 82. 

6 Ibidem, p. 83. 

mare putere politică şi economică, timp de 66 de ani. Aşa cum 
arată statuile şi mumia sa, a fost un bărbat chipeş şi impunător 
din punct de vedere fizic, având aproximativ 1,80 metri înălțime, 
egiptenii având o înălțime medie sub 1,50 metri. A fost o figură 
legendară din mai multe puncte de vedere. Într-o vreme în care 
majoritatea oamenilor trăiau doar câteva decenii, Ramses avea 
peste 80 de ani când a murit. A avut, de asemenea, numeroşi copii 
- peste 100 de fii şi fiice apar în dovezile oficiale şi aceştia provin 
doar din căsătoriile «oficiale»”!. 

Ramses al II-lea „a avut opt soții (dintre care cel puţin două 
au fost fiicele sale), dar soția sa favorită, Nefertari, este cea mai 
cunoscută. Faraonul a ridicat pentru Nefertari un templu impunător 
la Abu Simbel şi i-a construit, de asemenea, un mormânt bogat 
ornamentat - unul dintre cele mai frumoase din Egipt - în Valea 
Regilor. Din tinereţe, Ramses a excelat pe câmpul de luptă şi, la 
începutul lungii sale domnii, a desfăşurat câteva campanii militare. 
Cea mai celebră este bătălia împotriva hitiților de la Kadeş din 
Siria, care a dus la semnarea primului tratat de pace cunoscut în 
istorie dintre cele două mari puteri ale vremii'?. 

În timpul lui Ramses al II-lea „statutul Egiptului ca putere 
mondială s-a consolidat, graniţele întinzându-se până la Siria 
în est şi Nubia în sud. În ultima treime a domniei lui, Ramses a 
început să exprime bunăstarea şi puterea Egiptului prin construcții 
magnifice”. „Templul său funerar, Ramesseum din Teba, se 
aseamănă cu un oraş mare”?. 

„Lunga domnie a lui Ramses al II-lea (1279-1213 î.Hr.) a 
reprezentat apogeul măreției politice şi prosperității economice a 
Egiptului, aşa cum mărturisesc şi numeroase monumente ridicate 


! Ibidem, p. 84. 
2 Ibidem, p. 85. 
3 Ibidem. 

4 Ibidem, p. 84. 

de acest faimos faraon. Sub domnia lui, Egiptul a redevenit cea 
mai mare putere din Asia”!. 

Dintre faraonii acestei dinastii îi mai amintim pe: Ramses I, 
Sety I, Merenptah, Amenmessu, Sety al II-lea, Saptah şi Tausret 


(femeie-faraon). 


Dinastia a XX-a (1186-1069 î.Hr.) 

Această dinastie a debutat cu scurta domnie a lui Sethnakhte 
(1186-1184 î.Hr.). 

În timpul faraonului Ramses al III-lea (1184-1153 î.Hr.), 
granițele Egiptului au fost atacate de diverse triburi, care au fost 
biruite de egipteni, însă statul a slăbit pe plan intern şi extern. 

„După moartea lui Ramses al III-lea, o serie succesivă de 
conducători slabi au domnit într-o perioadă de colaps economic 
şi decădere socială. Mita era răspândită şi funcționarii corupți 
închideau ochii, în timp ce mormintele din necropola tebană 
erau golite de comori. Hoţii nu au cruțat marile morminte din 
Valea Regilor, cum ar fi cel al lui Ramses al VI-lea (1143-1136 
î.Hr.). Un papirus din Liverpool Museum, Anglia, enumeră 50 de 
kilograme de obiecte din bronz şi cupru furate de cinci hoţi doar 
din acest mormânt'”?. 

„S-a aflat că bande de hoţi au prădat metodic cimitirele 
regale şi private de pe malul vestic al Tebei. Unul dintre hoţi, 
interogat, a mărturisit că a fost prins o dată asupra faptului, dar 
şi-a cumpărat libertatea de la scribul care îl arestase cu partea 
sa din pradă”. 

„Jefuirea mormintelor a continuat, multe morminte din 
Valea Reginelor fiind goale la acea vreme. S-a dovedit că 
această practică era organizată chiar de funcționari. Comorile 


! Istoria Universală, Preistoria şi Antichitatea... p. 152. 
? Enciclopedia Egiptului Antic..., p. 66. 
3 Ibidem, p. 67. 

faraonilor anteriori erau reciclate pentru a umple vistieria goală 
a statului. Când domnia lui Ramses al XI-lea (1099-1069 î.Hr.) 
şi Regatul Nou s-au prăbuşit în anarhie, într-un război civil, jaful 
mormintelor tebane regale şi private a început cu adevărat, fiind 
organizat de marii preoți ai lui Ammon, care au golit mormintele 
de comori sub pretextul restaurării. Multe mumii regale au fost 
jefuite de aur, înveşmântate în linţolii noi şi ascunse. Un secol 
mai târziu sau chiar mai mult, au fost aduse la Deir el-Bahari 
şi depuse în cavoul familial al lui Pinodem - unul dintre marii 
preoţi, care era el însuşi un jefuitor de morminte”!. 

„În 1871, doi fraţi cu numele de Rassul, au descoperit 
intrarea blocată a unui puț, la piciorul unor suprafeţe stâncoase 
abrupte de la Deir el-Bahari, pe malul vestic al Nilului, în 
cealaltă parte a Tebei. Ei au deschis puţul şi au început să sape. 
La o adâncime de 13 metri, au descoperit un coridor lung de 
70 de metri, care cobora în pantă. Era umplut cu zeci de sicrie 
care conțineau mumii de faraoni şi de funcționari aşezate unele 
peste altele, împreună cu o mare cantitate de obiecte funerare. 
Mumiile fuseseră aduse acolo de marii preoți, pentru a le păstra 
în siguranță, după ce mormintele lor fuseseră golite la sfârşitul 
dinastiei a XX-a”. 

Dintre faraonii acestei dinastii îi mai amintim pe: Ramses 
al IV-lea, Ramses al V-lea, Ramses al VI-lea, Ramses al VII-lea, 
Ramses al VIII-lea, Ramses al IX-lea şi Ramses al X-lea. 

„În anul 1156 î.Hr., a avut loc prima grevă cunoscută din 
istoria omenirii. După ce Ramses al III-lea nu a plătit două luni la 
rând munca lucrătorilor din necropole, aceştia au încetat munca, 


în semn de protest”. 


! Ibidem. 
2 Ibidem. 
3 Cronica ilustrată a omenirii... p. 347. 


70 


Dinastia a XXI-a (1069-945 î.Hr.) 

„Ramses al XI-lea (1099-1069 î.Hr.), ultimul faraon din cea 
de-a XX-a dinastie, a condus doar cu titlul din al nouăsprezecela an 
de domnie. Un general libian numit Herihor era cel mai important 
om din Egiptul de Sus. Alături de funcţia de mare preot la Karnak, 
acesta era, de asemenea, vizirul Egiptului de Sud, viceregele din 
Kuş şi comandantul armatei egiptene. Herihor (cca 1080-1070 
î.Hr.) nu a ezitat să preia emblemele şi atributele unui faraon”!. 

„Templul lui Ammon de la Karnak a fost cel mai bogat 
din Egiptul Antic. Marii săi preoţi se bucurau de o mare putere 
politică şi militară, iar începând cu marele preot Pinodem I (cca 
1070-1030 î.Hr.), aceştia au preluat funcţia de suverani asupra 
Egiptului de Sus”?, încât „odată cu moartea lui Ramses al 
XI-lea, faraonii dinastiei a XXI-a conduceau de la Tanis, din 
nord, în timp ce marii preoți ai lui Ammon din Teba dețineau 
controlul asupra sudului Egiptului”. 

Primul faraon al celei de a XXI-a dinastii egiptene a fost 
Smendes (1069-1043 î.Hr.), iar Pinodem I, marele preot de la 
Karnak, s-a căsătorit cu Henuttawy, fiica acestuia, pentru a-şi 
legitima poziţia de faraon în sudul țării. 

„Unul dintre fiii lui Pinodem I va conduce în Tanis, sub 
numele de Psusennes I (1039-991 î.Hr.)”, fiind printre cei mai 
însemnați faraoni din această perioadă. 

Dintre faraonii dinastiei a XXI-a îi mai amintim pe: 
Amenemnisu, Amenemope, Osorkon cel bătrân, Siamun şi 
Psusennes al II-lea. 

În timpul acestei dinastii, Nubia şi-a câştigat independenţa 
față de Egipt, constituindu-se într-un regat autonom, cu capitala 
la Napata. 


! Enciclopedia Egiptului Antic..., p. 90. 
? Ibidem. 

3 Ibidem. 

4 Ibidem, p. 91. 

Dinastia a XXII-a (045-715 î.Hr.) 

„La moartea regelui Psusennes al II-lea (959-945 î.Hr.), 
din dinastia a XXI-a, generalul libian Şeşonk I a preluat puterea 
şi a întemeiat dinastia a XXII-a. Pentru a-şi legitima puterea, 
s-a căsătorit cu Makare, fiica lui Psusennes al Il-lea”!. Acesta a 
domnit între anii 945 şi 924 î.Hr. 

„Conducătorii din dinastia a XXII-a au adoptat Tanisul, 
capitala dinastiei a XXI-a, ca reşedinţă regală, întrucât se 
afla în apropierea oraşului lor de origine, Bubastis”?. Aceşti 
faraoni au reunificat politic Egiptul şi şi-au întărit poziția 
în plan extern. 

„În timpul zbuciumatei sale domnii, Şeşonk al III-lea 
(825-773 î.Hr.) a fost martorul sfârşitului unui secol de unitate 
egipteană. În al optulea an de guvernare, Pedubaste I (818-793 
î.Hr.) din Leontopolis s-a declarat faraon cu sprijinul preoților lui 
Ammon, întemeind, astfel, dinastia a XXIII-a, care a guvernat în 
acelaşi timp cu ultimii patru faraoni din dinastia a XXII-a”. 

Alţi faraoni din această dinastie au fost: Osorkon I, Şeşonk 
al II-lea, Takeloti I, Osorkon al II-lea, Takeloti al II-lea, Pimay 
şi Şeşonk al IV-lea. 


Dinastia a XXIII-a (818-715 î.Hr.) 

„Pedubaste I (818-793 î.Hr.) a întemeiat dinastia a XXIII-a 
la Leontopolis, care a fost contemporană cu ultimii faraoni ai 
dinastiei a XXII-a, iar Bokenranef (727-715 î.Hr.) a întemeiat 
scurta dinastie a XXIV-a (727-715 î.Hr.). Această confuzie 1-a 
permis faraonului kuşit Piy (747-716 î.Hr.) să unifice temporar 


Egiptul şi să întemeieze dinastia a XXV-a”*. 


! Ibidem, p. 92. 
2 Ibidem, p. 93. 
3 Ibidem. 
+ Ibidem. 

Din dinastia a XXIII-a au mai făcut parte faraonii: Şeşonk 
al IV-lea (altul decât cel din dinastia a XXII-a cu acelaşi nume) 
şi Osorkon al III-lea. 


Dinastia a XXIV-a (727-715 î.Hr.) 

„Spre sfârşitul dinastiei a XXII-a, Egiptul s-a împărțit în 
mai multe zone de influență: în Teba, marii preoți ai lui Ammon 
deţineau puterea şi contestau tronul. Faraonii dinastiei a XXII-a 
îşi aveau reşedinţa înât Bubastis şi Tanis, în timp ce dinastia a 
XXIV-a, a guvernat în oraşul Sais din Delta de vest”!. 

Singurul faraon al dinastiei a XXIV-a a fost Bokenranef 


(727-715 î.Hr.). 


Dinastia a XX V-a (747-664 î.Hr.) 

Faraonii acestei dinastii erau etiopieni originari din 
Kuş sau Nubia. Întrucât capitala lor era la Napata, de unde au 
invadat Egiptul, dinastia a XX V-a este cunoscută sub numele de 
„napatiană”. 

În timpul faraonilor napatieni, capitala Egiptului a fost 
mutată la Tanis. 

Această dinastie a fost formată din faraonii: Piy, Şabaka, 
Şabitqo, Taharqo şi Tanutamani. 

Între anii 670-664 î.Hr., asirienii, conduşi de Esarhaddon 
(681-669 î.Hr.) şi Assurbanipal (669-627 î.Hr.), au cucerit Egiptul 
şi l-au transformat în provincie asiriană, numind guvernatori în 
principalele oraşe. 


Dinastia a XXVI-a (664-525 î.Hr.) 

Printre guvernatorii numiţi de Assurbanipal în Egipt s-au 
numărat şi Nekau I, cu reşedinţa în Sais, precum şi fiul acestuia, 
Psamtik I, cu sediul în Athribis (ambele oraşe fiind situate în 


! Ibidem. 

Delta Nilului). După moartea lui Nekau I, Psamtik I a preluat şi 
teritoriul care aparținuse tatălui său, stabilindu-şi capitala la Sais, 
oraşul său natal. 

Cu Psamtik I (664-610 î.Hr.) începe dinastia a XXVI-a 
egipteană, care adeseori este numită „saită”, de la oraşul Sais. 

Profitând de luptele interne din Imperiul Asirian, Psamtik 
I şi-a eliberat ţara de sub dominaţia asiriană. „EI şi-a sporit 
efectivele armatei tocmind mercenari din jurul Mării Mediterane, 
mulţi dintre ei greci”. În anul 654 î.Hr., acesta a cucerit Teba, 
unde a fost primit cu mari onoruri, iar în câțiva ani întreg Egiptul 
era în mâinile lui. 

În timpul faraonului Nekau al II-lea (610-595 î.Hr.), au fost 
începute lucrările unui canal care să lege Nilul de Marea Roşie, 
care va deveni mai târziu Canalul de Suez. 

Psamtik al II-lea (595-589 î.Hr.) a organizat o expediţie în 
Nubia, până la a treia Cataractă. 

„Ultimul faraon sait, Psamtik al III-lea, a urcat pe tron 
în 526 î.Hr., pentru doar şase luni, înainte ca împăratul persan 
Cambise al II-lea (525-522 î.Hr.) să-i distrugă armata lângă 
Pelusium şi să-i cucerească ţara. Faraonul înfrânt a fost dus în 
capitala persană Susa şi ucis. Când Cambise al II-lea a preluat 
tronul în Sais, a adoptat titlurile faraonilor Egiptului. Manetho, 
istoricul egiptean din secolul al III-lea î.Hr., l-a considerat primul 
faraon al dinastiei a XXVII-a'?. 

„Probabil că Psamtik al III-lea a fost primul faraon capturat 
de străini”. 

Dintre faraonii celei de a XXVI-a dinastii egiptene îi mai 
amintim pe: Psamtik al II-lea, Apries şi Ahmose al II-lea. 


! Professor Bob Brier, Op. Cit., p. 115. 
> Enciclopedia Egiptului Antic..., p. 94. 
3 Professor Bob Brier, Op. Cit., pp. 116-117. 

Dinastia a XXVII-a (525-404 î.Hr.) 

„Faraonii persani ai acestei dinastii au guvernat Egiptul de 
la Susa sau Persepolis, departe în ţinutul persan”. 

„Cambise al II-lea a transformat Egiptul într-o satrapie 
sau provincie a Imperiului Persan, desemnându-l ca prim satrap 
pe Ariandes, care guverna de la Memfis. Sub Darius I (522-486 
î.Hr.), succesorul lui Cambise, stilul egocentric de guvernare 
adoptat de Ariandes a adus Egiptul în pragul revoltei. Satrapul a 
depăşit orice limită prin baterea şi emiterea propriilor monede. 
Darius l-a executat şi a introdus noi politici pentru a dezvolta 
provincia. A reformat birocrația şi sistemul juridic şi a finalizat 
canalul de legătură între Nil şi Marea Roșie”. 

Câţiva ani mai târziu, „Egiptul s-a revoltat, dar succesorul 
lui Darius, Xerxes I (486-465 î.Hr.), a restabilit ordinea şi 
l-a numit satrap pe fratele său, Artaxerxes. Acesta l-a urmat pe 
fratele său ca împărat (465-425 î.Hr.) şi s-a întors în Egipt pentru 
a înăbuşi o revoltă în jurul anului 460 î.Hr. Egiptul a mai rămas 
sub dominație persană aproximativ 25 de ani, dar, în 404 î.Hr., 
a izbucnit o nouă rebeliune. Revolta, condusă de Amyrtaios din 
Sais, l-a alungat pe satrapul proaspătului împărat Artaxerxes 
al II-lea (405-359 î.Hr.) şi perşii, angajaţi într-o luptă dinastică 
pentru controlul imperiului, nu au avut nicio tentativă imediată 
de recucerire a puterii”. 


Dinastia a XXVIII-a (403-399 î.Hr.) 

Fondatorul şi singurul faraon al acestei scurte dinastii a fost 
Amyrtaios (403-399 î.Hr.), având capitala la Sais. 

Se crede că Amyrtaios a fost înfrânt într-o bătălie de 
faraonul Nepherites I şi executat la Memfis. 


! Enciclopedia Egiptului Antic..., p. 94. 
2 Ibidem, p. 95. 
3 Ibidem. 

Dinastia a XXIX-a (399-380 î.Hr.) 

Nepherites I (399-393 î.Hr.), cel dintâi faraon al dinastiei, 
a mutat capitala Egiptului la Mendes. 

Pe plan extern, acest faraon a sprijinit Sparta în războiul 
împotriva perşilor. 

Faraonul Hakor (393-380 î.Hr.) a ridicat numeroase 
construcţii şi a restaurat monumentele înaintaşilor săi. 

În timpul lui Hakor, perșii au atacat Egiptul, însă faraonul, 
ajutat de trupele de mercenari conduse de generalul atenian Chabrias, 
i-a respins, într-un război care a durat trei ani (385-383 î.Hr.). 

Faraonul Nepherites al II-lea, fiul lui Hakor, a fost detronat 
şi poate chiar ucis, după doar patru luni de domnie, de către 
Nectanebo I. 


Dinastia a XXX-a (380-343 î.Hr.) 

Nectanebo I (380-362 î.Hr.) este fondatorul acestei dinastii. 
El a mutat capitala Egiptului de la Mendes la Sebennytos. 

Nectanebo I a fost un mare constructor şi restaurator de 
monumente. El a dat ordin ca toate templele din ţară aflate în 
stare de degradare să fie refăcute. 

În 374-373 î.Hr., Nectanebo I a respins numeroasa armată 
a perşilor, care a încercat să recucerească Egiptul. 

Faraonul Teos (362-360 î.Hr.), fiul lui Nectanebo I, 
profitând de revoltele iscate în mai multe satrapii persane din 
Asia Mică, a plănuit o expediţie militară în Fenicia şi Palestina 
(teritorii controlate de perşi). Datorită lipsei de popularitate, 
faraonul a fost detronat în drum spre Fenicia, iar nepotul său, 
Nectanebo al II-lea, i-a luat locul. Temându-se pentru propria 
viață, Teos s-a refugiat în capitala persană Susa, de unde a fost 
adus înaintea noului faraon în lanţuri. 

Nectanebo al II-lea (360-343 î.Hr.) a fost ultimul faraon 
indigen al Egiptului. 

În anul 343 î.Hr., oastea egipteană condusă de Nectanebo 
al II-lea a fost învinsă de uriaşa armată a împăratului persan 
Artaxerxes al III-lea (359-338 î.Hr.). Pentru a scăpa cu viaţă, 
faraonul s-a refugiat în Memfis, apoi în Egiptul de Sus, iar în cele 
din urmă în Nubia, unde i s-a pierdut urma. 

„Conform unei legende medievale, Nectanebo al II-lea s-a 
refugiat la curtea regală macedoniană, deghizat în mag egiptean, 
unde a avut o aventură cu Olimpia (soția regelui Filip al II-lea), 
el fiind tatăl lui Alexandru cel Mare”!. 

„Dispariţia lui Nectanebo al II-lea, ultimul conducător 
indigen al Egiptului, a însemnat, într-un sens, sfârşitul celei 
mai grandioase civilizații pe care a cunoscut-o vreodată lumea. 
Faraonul, armata şi religia trebuiau menținute într-un echilibru. În 
urma perioadelor intermediare de confuzie, poporul întotdeauna 
se întorcea la faraoni pentru stabilitate. Istoria Egiptului este 


definită de faraoni”?. 


A doua dinastie persană (343-332 î.Hr.) 

După ce a cucerit Egiptul, Artaxerxes al III-lea l-a re- 
transformat în satrapie persană, instaurând un regim de teroare. 
La porunca lui, bogăţiile țării au fost prădate, templele au fost 
jefuite, cărțile sacre au fost confiscate, egiptenii au fost persecutați 
din punct de vedere religios, iar taxele au fost mărite atât de mult, 
încât locuitorii satrapiei să nu se mai poată răscula niciodată 
împotriva stăpânitorilor persani. 

Înainte de a se întoarce la Susa, Artaxerxes al III-lea l-a 
numit pe Pherendares satrap al Egiptului. 

În anul 338 î.Hr., Artaxerxes al III-lea a fost otrăvit de 
vizirul său, Bagoas. 

Succesorii lui Artaxerxes al III-lea au fost: Artaxerxes al 


! Professor Bob Brier, Op. Cit., p. 122. 
2 Ibidem. 

IV-lea (338-336 î.Hr.) şi Darius al III-lea (336-332 î.Hr.), care au 
avut aceeaşi atitudine față de egipteni ca şi predecesorul lor. 


Dinastia macedoneană (332-305 î.Hr.) 

În urma bătăliei de la Issos, din anul 333 î.Hr., armata lui 
Darius al III-lea a fost biruită de oştirea lui Alexandru cel Mare, 
care a înaintat tot mai mult în teritoriile, până atunci, controlate 
de perşi, iar majoritatea oraşelor întâlnite în cale s-au predat 
tânărului cuceritor fără luptă. Ajungând la Memfis, „în a doua 
parte a anului 332 î.Hr., după ce i-a alungat pe perşi din Valea 
Nilului, Alexandru cel Mare a fost primit ca un eliberator de către 
egipteni, care l-au recunoscut ca faraon”!. 

„Pentru a-şi legitima puterea şi pentru a fi recunoscut ca 
descendentul liniei lungi de faraoni, Alexandru a oferit sacrificii 
zeilor la Memfis şi a consultat faimosul oracol al lui Ammon- 
Ra din oaza Siwa în deşertul libian. În adâncurile sanctuarului, 
zeul l-a «identifica» pe Alexandru ca fiul său (restaurând, 
aşadar, «adevărata» linie faraonică) şi i-a făgăduit că va stăpâni 
întreaga lume'?. „După călătoria sa la Siwa, Alexandru a fost 
încoronat în templul lui Ptah din Memfis. Se pare că poporul 
egiptean, de la preoți la țărani, nu era deranjat de faptul că 
Alexandru era străin”?. 

În Egipt, Alexandru „a restabilit principalele tradiţii 
autohtone”“ şi le-a îngăduit egiptenilor să-şi practice liber religia. 
„La porunca sa, templele devastate de atacurile persane din 
343 au fost restaurate şi reparate, iar templul din Luxor a fost 
reconstruit”5. De asemenea, noul faraon a organizat din punct de 


! Enciclopedia Egiptului Antic..., p. 96. 

2 Ibidem, p. 97. 

3 Ibidem, p. 96. 

+ Hans-Joachim Gehrke, Alexandru cel Mare, traducere de Brigitte- 
Helia Aiteanu, Editura ALL, 2014, p. 51. 

5 Peter A. Clayton, Op. Cit., p. 206. 

vedere administrativ ţara, iar în anul 332 î.Hr., a întemeiat oraşul 
Alexandria, care va deveni noua capitală a Egiptului. 

„Alexandru cel Mare a întemeiat oraşul Alexandria 
pe coasta mediteraneană a ţării, pe locul unei foste aşezări 
numite Ragote. Alexandru a petrecut mai puţin de un an în 
Egipt. Succesorii lui au întemeiat dinastia ptolemeilor (305- 
30 î.Hr.), în timpul căreia, Alexandria a devenit metropola cea 
mai bogată şi mai importantă a lumii antice. Alături de bogă- 
ţia arhitectonică şi economică a Alexandriei, oraşul era consi- 
derat centrul cultural al lumii cunoscute. De asemenea, oraşul 
întemeiat de Alexandru a devenit cel mai important centru 
comercial din lumea antică”. 

După moartea prematură a lui Alexandru cel Mare în 
Babilon, din anul 323 î.Hr., acesta a fost succedat la tron de 
Filip Arhideus (323-317 î.Hr.) şi de Alexandru al IV-lea (317- 
310 î.Hr.). 


Dinastia ptolemeilor (305-30 î.Hr.) 

„După fărâmițarea imperiului lui Alexandru, care nu avea 
un moştenitor puternic şi evident, generalii săi şi-au urmărit 
propriile interese, iar Ptolemeu s-a mutat în Egipt”, întemeind 
dinastia care-i poartă numele. 

„Ptolemeu I (305-285 î.Hr.) şi-a asigurat legătura cu spiţa 
faraonilor căsătorindu-se cu o fiică de-a lui Nectanebo al II-lea”. 

„În timpul domniei lui Ptolemeu I s-au pus bazele multor 
proiecte vaste de construcţii a templelor şi oraşelor, urmând să 
fie continuate pe toată durata dinastiei ptolemeice. Cele mai 
importante dintre ele au fost farul din Alexandria, terminat de 
fapt în timpul domniei lui Ptolemeu al II-lea (285-246 î.Hr.), 


! Enciclopedia Egiptului Antic..., p. 328. 
2 Peter A. Clayton, Op. Cit., p. 209. 
3 Ibidem. 

care avea să devină una dintre cele şapte minuni ale lumii antice, 
precum şi Biblioteca din Alexandria, care a devenit unul dintre 
marile centre de învăţătură”!. 

În timpul lui Ptolemeu al II-lea Filadelful (285-246 î.Hr.), 
cărțile Vechiului Testament au fost traduse din ebraică în limba 
greacă, purtând numele de „Septuaginta”. 

Ptolemeu al III-lea (246-221 î.Hr.) a început construcția 
marelui templu dedicat lui Horus din Edfu şi a întreprins o 
campanie militară îndelungată în Babilon. 

Un caz aparte l-a constituit Ptolemeu al VIII-lea Evergetes 
(170-116 î.Hr.), care s-a căsătorit cu sora lui, Cleopatra, dar şi 
cu fiica acesteia din altă căsătorie, care purta acelaşi nume, încât 
„mama Şi fiica, sora şi nepoata lui Evergetes, au devenit regine 
comune, sub numele de Cleopatra a II-a şi a III-a, deosebite în 
general prin Cleopatra Sora şi Cleopatra Soția”. 

Datorită unei revolte populare, Ptolemeu al VIII-lea „a fugit 
în Cipru, luându-i cu el pe tânăra Cleopatra (a III-a, Soţia), pe cei 
doi copii ai lor şi pe tânărul băiat Memphit (fiul său cu Cleopatra a 
II-a). În Cipru, Evergetes a complotat pentru întoarcerea în Egipt, 
unde sora lui, Cleopatra a Il-a, domnea sub numele de Cleopatra 
Philometor Soteira. Într-un acces de răzbunare maniacală asupra 
surorii sale şi a mulţimii din Alexandria, care îi distrusese statuile şi 
ceea ce mai amintea de el, l-a asasinat pe Memphit, propriul său fiu, 
cu Cleopatra a II-a, trimițându-i acesteia din urmă trupul dezmembrat 
al băiatului, în chip de cadou pentru ziua ei de naştere”. 

„Ptolemeu al X-lea (107-88 î.Hr.) s-a dedat la tot felul de 
excese şi era atât de obez, încât nu putea să meargă de unul singur 
fără sprijin”. 


! Ibidem, p. 210. 
? Ibidem, p. 214. 
3 Ibidem. 
+ Ibidem. 

Ptolemeu al XI-lea a domnit numai 19 zile, în anul 80 î.Hr. 

Cea mai cunoscută femeie din istoria Egiptului, cu care s-a 
încheiat dinastia ptolemeilor, a fost Cleopatra (51-30 î.Hr.). 

Ptolemeu al XII-lea (80-51 î.Hr.) i-a încredinţat, prin 
testament, conducerea Egiptului fiicei sale, „Cleopatra a VII-a, 
în vârstă de 17 ani, cu condiţia ca ea să se mărite cu cel mai mare 
dintre cei doi fraţi ai ei, Ptolemeu al XIII-lea”!. 

Ptolemeii au fost greci. Singura dintre aceştia care înțelegea 
şi vorbea limba egipteană a fost Cleopatra. 

„Curând după urcarea ei pe tron, s-a iscat o luptă pentru 
putere între Cleopatra şi Ptolemeu al XIII-lea, care a izolat-o pe 
Cleopatra pentru o scurtă perioadă de timp, în anul 48 î.Hr.”?. 

În acelaşi an, generalul roman Pompei s-a refugiat în Egipt, 
fiind urmărit de Iulius Cezar, iar Ptolemeu al XIII-lea a poruncit 
să fie asasinat. 

Temându-se că Cezar s-ar putea alia cu Cleopatra împotriva 
lui, Ptolemeu al XIII-lea „a ridicat baraje pe toate drumurile care 
duceau la Alexandria, a postat iscoade la porţile de intrare în oraş 
şi a ordonat gărzilor egiptene să înconjoare palatul în care era 
cazat generalul roman. Toate aceste acţiuni s-au desfăşurat noaptea, 
pentru ca Cezar să nu afle nimic. Acum Ptolemeu al XIII-lea nu 
mai aştepta decât sosirea unui mesager care să-i aducă vestea că 
soția lui a fost arestată, sugrumată în tăcere, iar trupul i-a fost 
aruncat într-o mlaştină. E noapte. Una câte una luminile oraşului 
se sting. Nu se mai aude decât clipocitul valurilor care se sparg 
uşor de treptele cheiului. Ca o umbră, o barcă acostează pe furiş 
la debarcaderul palatului în care se afla Cezar. Coboară un bărbat. 
Poartă pe umăr un covor strâns cu o boccea. Păcălind, se pare, 
vigilenţa sentinelelor, trece fără probleme prin primele două incinte 
ale palatului. Odată ajuns în faţa ultimului post de pază, un ofițer 


! Ibidem, p. 216. 
2? Enciclopedia Egiptului Antic..., p. 98. 

roman îl întreabă: «Cum te numeşti?». Bărbatul răspunde: «Stăpâna 
mea îmi zice Apolodor Sicilianul». Garda întreabă din nou: «Ce 
cauţi aici?» şi primeşte răspunsul: «Vin din partea reginei; îi aduc 
generalului vostru un mesaj şi un dar». «Aşteaptă», îi spune ofițerul. 
După câteva clipe acesta se întoarce. ÎL introduce pe vizitator în 
încăperea în care se afla Cezar. Apolodor aşază covorul la picioarele 
generalului şi rămâne nemişcat. «Ei bine, unde-i mesajul?», întreabă 
Cezar. «Să-mi fie îngăduit să desfac covorul», răspunde Apolodor. 
Generalul este de acord. Sclavul se apleacă peste covor şi-l 
desfăşoară încet, iar din acesta îşi face apariţia o tânără armonios 
alcătuită, cu mâini şi picioare delicate. Se întinde şi-şi înalţă braţele 
spre Cezar, surâzând, apoi se prezintă: «Sunt Cleopatra». La rândul 
său, generalul nu-şi poate stăpâni zâmbetul, în faţa stratagemei 
folosite de regină pentru a ajunge la el. Cezar cucerise multe tări, 
dar, printr-un simplu şiretlic, Cleopatra l-a cucerit pe Cezar”!. 

„După ce Cleopatra a intrat în grațiile generalului roman, 
acesta a petrecut câteva luni în Alexandria, l-a învins pe Ptolemeu 
al XIII-lea într-un război civil, iar regina şi-a reluat tronul în 
47 î.Hr. Din relația lor a rezultat un copil - Ptolemeu al XV-lea 
Cezarion. Când Cezar a plecat să-şi înfrunte duşmanii în Asia 
Mică, a convins-o pe Cleopatra să se căsătorească şi să împartă 
coroana cu cel mai tânăr dintre cei doi frați ai săi, Ptolemeu al 
XIV-a Filopator, care, la acea vreme, era încă un copil'?. 

„În anul 46 î.Hr., Cleopatra l-a urmat pe Cezar la Roma; 
dar, când acesta a fost asasinat în 44 î.Hr., Cleopatra s-a întors 
în Egipt şi a ordonat uciderea fratelui său, Ptolemeu al XIV-lea. 
A urmat apoi pe tron alături de fiul ei şi al lui Cezar, asociat în 
calitate de coregent”?. 


! Benoist Mechin, Cleopatra sau Visul neîmplinit, traducere de Crina 
Coşoveanu, Editura Humanitas, 1995, pp. 60-61. 

? Enciclopedia Egiptului Antic..., p. 98. 

3 Ibidem, p. 99. 

După asasinarea lui Cezar, „puterea Romei era împărțită între 
Marc Antoniu, care conducea partea de est a Imperiului Roman, şi 
Octavian, care conducea în vest. Când Antoniu i-a ordonat Cleopatrei 
să-l întâlnească la Tarsus, aceasta a venit încărcată cu daruri 
pentru a-l întâmpina. Marc Antoniu a fost atras de ea imediat şi a 
însoţit-o la Alexandria. În 40 î.Hr., Antoniu s-a întors la Roma pentru 
a încheia o pace dificilă cu Octavian, consolidată prin căsătoria cu 
sora acestuia, Octavia. După trei ani, a realizat că diferendele sale 
cu Octavian nu puteau fi soluționate şi a plecat din nou spre est, 
sperând să folosească banii Cleopatrei pentru a finanța un război de 
cucerire a perşilor. Războiul său a fost un eşec, dar s-a căsătorit cu 
Cleopatra, care 1-a dăruit gemeni. Antoniu a început să ofere părți 
din Imperiul de Răsărit Cleopatrei şi copiilor ei. În faţa acestei trădări 
împotriva Romei şi a insultei personale, Octavian a pus la cale 
invadarea Egiptului şi l-a înfrânt pe Antoniu într-o bătălie pe mare, 
la Actium, pe coasta Greciei de nord, în 31 î.Hr. - parțial din cauză că 
flota Cleopatrei s-a retras în mod inexplicabil şi a navigat spre Egipt. 
Marc Antoniu s-a sinucis un an mai târziu. Cleopatra nu avea nicio 
intenție de a se umili în fața lui Octavian, nici de a fi dusă de acesta 
în triumf la Roma. S-a sinucis cu mușcătura veninoasă a unei cobre 
- simbolul zeiţei Wadjyt, protectoarea faraonilor - scăpând, aşadar, de 
umilinţa înfrângerii”. „Sinuciderea ei a pus capăt ultimului capitol 
din istoria de 3000 de ani a Egiptului Antic”?. 

„Ptolemeu al XV-lea Cezarion a fost coregent alături de mama 
sa, între 44 şi 30 î.Hr. După ce egiptenii au fost înfrânți de legiunile 
romane, acest moştenitor de drept al tronului a fost executat de 
Octavian, care l-a văzut ca pe o ameninţare la adresa puterii sale’”. 

În urma cuceririi Egiptului, Octavian l-a transformat în 
provincie romană. 


! Ibidem. 
2 Ibidem, p. 98. 
3 Ibidem, p. 99. 

Cele şapte minuni ale lumii antice 


Întrucât egiptenii au construit piramida lui Keops din Giza, 
prima dintre cele şapte minuni ale lumii antice şi singura care s-a 
păstrat până în zilele noastre, precum şi Farul din Alexandria, 
ultima dintre aceste minuni, în cele ce urmează vom vorbi despre 
cele şapte minuni ale lumii antice, aceste realizări de excepţie 
ale omenirii. 

Prima referire la cele şapte minuni ale lumii antice este 
întâlnită în Istoria lui Herodot din secolul al V-lea î.Hr. Cele 
şapte minuni apar şi în lista lui Antipater din Sidon, în secolul al 
II-lea î.Hr. Prima descriere a celor şapte minuni ale lumii antice 
este cuprinsă într-un mic tratat scris în limba greacă, atribuit lui 
Filon din Bizanţ (secolul al II-lea î.Hr.), care a studiat arhitectura 
în Rodos şi mecanica la Alexandria. 


Piramida lui Keops din Giza 

„În jurul anului 2686 î.Hr., egiptenii au inventat o 
nouă formă de mormânt regal - piramida - şi, timp de peste 
1000 de ani, faraonii au fost înmormântați în aceste structuri 
arhitectonice impunătoare. Prima piramidă a fost construită la 
Saqqarah de faraonul Djoser (2667-2648 î.Hr.) şi de arhitectul 
său, Imhotep”!. 

Piramida lui Keops din Giza a fost construită de faraonul 
Keops sau Khufu, din a IV-a dinastie egipteană, fiind terminată 
în jurul anului 2.560 î.Hr., pentru a-i servi drept mormânt. 

Potrivit lui Herodot, construcția piramidei a durat peste 
douăzeci de ani şi la ea au lucrat 100.000 de oameni. Întâi a fost 


! Enciclopedia Egiptului Antic..., p. 248. 

amenajat locul pe care urma să fie amplasat giganticul edificiu, 
după care au fost transportate până aici cele 2.500.000 de blocuri 
de piatră care îl alcătuiesc şi abia apoi s-a început ridicarea lui. 

„Animalele de tracțiune şi cărucioarele cu roţi nu erau de 
niciun folos în mediul nisipos sau stâncos caracteristic Egiptului 
Antic, de aceea greutățile erau ridicate de oameni. Blocurile de 
piatră, de exemplu, erau extrase din cariere şi cărate, pentru 
a-şi ocupa locul în cadrul construcţiei, de grupuri de oameni care 
le tractau pe sănii de lemn. Această metodă este surprinzător 
de eficientă. Pentru ca tălpile să alunece mai uşor, se realizau 
traverse şi se angajau oameni special pentru udarea acestora cu 
apă, ceea ce reducea fricţiunea”!. 

Suprafața bazei piramidei este de aproape 5,3 hectare. Când 
a fost terminată, piramida avea o înălțime de 145,75 de metri 
(acum, din cauza eroziunii, are doar 138 de metri), fiind cea 
mai înaltă construcție din lume timp de 3871 de ani, până în 
1311 d.Hr., când a fost ridicată catedrala din Lincoln, în Marea 
Britanie, cu o înălțime de 160 de metri. 

„În interiorul piramidei se află trei camere mortuare, 
poziţionate vertical”?. „Singura intrare în piramidă se află pe 
latura nordică, la o înălțime de 16,50 metri. În interior a fost 
construit un adevărat sistem de coridoare, galerii, canale de 
ventilație etc., totalizând câteva sute de metri în lungime. Galeria 
cea mai lungă este de 47 de metri, cu o înălțime de 8,50 metri. 
Un coridor în pantă duce la camera funerară, în care se află şi 
azi sarcofagul lui Keops. Situată în centrul piramidei, camera 
funerară a faraonului - lungă de 10,50 metri, lată de 5 metri şi 
înaltă de aproape 6 metri - este în întregime din granit, plafonul 
constând din 9 blocuri, care cântăresc aproximativ 400 de tone. 


! Ibidem, p. 445. 
2 Enciclopedia minunilor lumii, traducere de Alexandru Rusu şi Elena 
Vizir, Editura Roossa, p. 9. 

Din galeria de intrare se ramifică un coridor care coboară în pantă 
până la o adâncime de 31 de metri sub nivelul bazei piramidei, la 
un puț destinat - iniţial - să adăpostească sarcofagul regal”!. 

„Fațadele piramidei au fost acoperite cu plăci şlefuite 
din calcar, care străluceau orbitor în razele soarelui. Fiecare 
muchie are lungimea de 246 de metri, la fel ca şi fiecare 
latură a bazei”?. 

Piramida este alcătuită din aproximativ 2.500.000 de 
blocuri de piatră, fiecare cântărind mai mult de două tone, iar 
cele din camera faraonului au între 25 şi 80 de tone fiecare. 

Dacă piramida a fost construită în 20 de ani, ceea ce 
înseamnă aproximativ 7300 de zile (fără nici o zi liberă), au 
trebuit ridicate şi îmbinate zilnic 342 de blocuri uriaşe de piatră. 
Dacă s-a lucrat timp de 24 de ore pe zi, ceea ce este puţin pro- 
babil, atunci au fost montate 14,25 pietre pe oră, aproximativ 
câte una la fiecare 4 minute. Dacă s-a muncit timp de 12 ore 
zilnic, atunci au fost asamblate 28,5 pietre pe oră, aproximativ 
câte una la fiecare două minute. 

Blocurile de piatră din care a fost alcătuită piramida au 
fost tăiate şi şlefuite perfect, încât distanța maximă dintre ele 
nu depăşeşte lățimea de o jumătate de milimetru, mai puţin 
decât lama unui cuțit. Ținând cont de înălțimea construcției şi 
de ritmul de muncă extrem de alert, îmbinarea cu atâta precizie 
a imenselor blocuri de piatră care o alcătuiesc a fost o adevărată 
artă, neegalată până astăzi. 

Dacă am aşeza în rând cele aproximativ 2.500.000 de 
blocuri care alcătuiesc piramida lui Keops, am obţine un zid de 
un metru înălțime, care ar putea înconjura toată Franța. 


! Ovidiu Drimba, Op. cit., vol. I, p. 195. 
? Enciclopedia minunilor lumii..., p. 8. 

Grădinile suspendate ale Semiramidei din Babilon 

Aceste grădini au fost construite de regele Nabucodonosor 
al II-lea (605-562 î.Hr.), pentru una dintre soțiile sale, Amytis (sau 
Amuhea), fiica regelui Cyaxares al mezilor (625-585 î.Hr.), care 
regreta peisajul muntos, cu vegetaţie bogată al ținutului natal. 

Grădinile au fost terminate în anul 600 î.Hr. 

Acestea poartă numele Semiramidei, soţia regelui asirian 
Şamşiadad al V-lea (824-811 î.Hr.), care „a trăit cu mult timp 
înaintea construirii grădinilor. Se presupune că ea a avut doar 
ideea acestui proiect”!. 

„Nabucodonosor a ordonat ca pe aceste terase să fie plantați 
arbori şi flori din toate soiurile posibile. Astfel, la Babilon au 
fost transportate cu carele cu boi şi cu şlepurile plante din toate 
colțurile imperiului. Probabil că în aceste grădini se găseau 
smochini, migdali, nuci, rodii, dar şi diferite specii de trandafiri, 
nuferi şi arbori de tămâie'?, deci aceasta a fost prima grădină 
botanică din lume. 

Cea mai completă descriere a grădinilor a făcut-o istoricul 
Diodor din Sicilia. După informaţiile acestuia, grădinile se 
compuneau din terase etajate în formă de amfiteatru, cu o latură 
de aprox. 123 de metri şi o înălțime de până la 77 de metri, 
ocupând o suprafaţă de 15.000 de m?. 

Terasele erau susţinute de ziduri de piatră, construite la o 
distanță de trei metri unele de altele. Spațiile dintre ziduri erau 
acoperite cu bolți realizate din blocuri de piatră. Pe aceste blocuri 
era aşezat un strat de trestie îmbibat în asfalt. Deasupra trestiei 
urma un rând dublu de cărămizi arse, legate între ele cu mortar 
de ipsos, peste care fusese turnat plumb topit, pentru a desăvârşi 
izolarea hidrofugă. Peste foile de plumb era un strat de pământ, de 


! Ibidem, p. 12. 
2? Reg Cox şi Neil Morris, Cele 7 minuni ale lumii antice, traducere de 
Dr. Danilo Zoltan, Editura Officina Nova, p. 8. 

grosime suficientă pentru ca să poată prinde rădăcinile celor mai 
mari arbori. Pe terase erau plantați arbori din mai multe specii, 
unii dintre ei fiind înalţi de 24 de metri. Între terase erau ridicate 
scări de acces, iar sub fiecare rând de terase erau amenajate 
camere răcoroase pentru familia regală. 

Pentru stropitul grădinilor se foloseau pompe hidraulice, 
care urcau apa din Eufrat la diferitele niveluri. Pe sub rădăcinile 
plantelor erau o serie de canale, care umezeau neîncetat pământul. 
Prin urmare, iarba era permanent verde, la fel şi ramurile arbo- 
rilor. Tot complexul de plante avea un aspect luxuriant, în contrast 
complet cu deşertul din împrejurimi. 

Grădinile suspendate din Babilon se pare că au fost distruse 
de un cutremur, ceva mai târziu de secolul I d.Hr. 


Templul zeiţei Artemis din Efes 

„Ultimul rege care a domnit în Lidia - una din regiunile 
Asiei Mici în perioada antică, astăzi parte a Turciei - a fost 
Cresus. Bogăția de care dispunea era de notorietate, astfel că în 
anul 560 î.Hr., acesta a construit în Efes un templu luxos”!. 

Clădirea acestuia avea o lungime de 105 metri şi o lăţime 
de 51 de metri. „Partea principală a templului era susținută de 
aproximativ 120 de coloane din marmură, fiecare coloană având 
o înălțime de 20 de metri. După finalizarea acoperişului, templul a 
fost împodobit cu decoraţii şi statui superbe, în mijlocul acestuia 
fiind ridicată statuia zeiţei Artemis”? care avea doi metri înălţime, 
fiind poleită cu aur şi argint. 

În mitologia asiatică, Artemis era socotită zeița fertilității 
şi a rodirii pământului. La greci, Artemis se număra printre cei 
doisprezece zei olimpieni. Ea era zeița vânătorii, a pădurilor, a 
naşterii copiilor, a virginității, a fertilității şi a vânătorii, fiind una 


! Ibidem, p. 12. 
2 Ibidem, p. 13. 

dintre cele mai vechi şi venerate zeități. În mitologia romană, 
Diana era echivalenta zeiţei greceşti Artemis. 

La două sute de ani de la ridicarea sa, „în anul 356 î.Hr., 
templul din Efes a ars până la temelii. Incendiul a fost provocat 
de o persoană cu numele de Herostrat, care în felul acesta a dorit 
să devină celebru. Printr-o coincidență, templul a fost distrus 
exact în ziua în care se năştea Alexandru cel Mare. Cu câţiva ani 
mai târziu, Alexandru cel Mare a vizitat Efesul şi a dat ordin ca 
templul să fie reconstruit”!. 

„Sub conducerea arhitectului Cheirocrates, templul a fost 
reconstruit pe un loc mlăştinos, pentru că în zona respectivă 
aveau loc seisme puternice. Proiectanţii au considerat că astfel 
construcția va fi mai puţin afectată de cutremure. Mai târziu, 
s-a constatat că aceştia au avut dreptate. Pe fundul unei gropi, 
au fost aşezaţi, unul lângă celălalt, buşteni de stejar arşi la 
suprafață, fiind astfel tratați împotriva putrezirii, iar deasupra 
au fost puse blocuri de piatră. lată cum temelia, lungă de 105 
metri şi lată de 51 de metri, era în stare să absoarbă vibraţiile 
provocate de cutremure. Acoperişul templului era susținut 
de 127 de coloane, construite în stil ionic, din marmură albă, 
bogat ornamentate cu reliefuri. Acestea aveau înălțimea de 
18 metri şi erau aşezate pe socluri minuţios lucrate. Artemis 
era reprezentată printr-o statuie împodobită cu aur şi argint. 
Sculptura era situată chiar în centrul edificiului. De-o parte 
şi de alta a uşii centrale erau amplasate două statui de ama- 
zoane, iar altele două erau pe cornişe. Elementele din lemn 
au fost înlocuite cu unele din piatră, în acest fel evitându-se 
pericolul incendiilor”?. 

Filon din Bizanţ a afirmat despre acest templu: „Am văzut 
zidurile din Babilon, grădinile Semiramidei, statuia lui Zeus 


! Ibidem. 
? Enciclopedia minunilor lumii..., p. 15. 

din Olimp, Colosul din Rodos şi piramidele, dar când am văzut 
templul din Efes, celelalte minuni au dispărut ca în ceaţă”!. 

„Templul lui Alexandru cel Mare a rezistat până în secolul 
al III-lea d.Hr. Cu vremea, apele mării s-au retras treptat din 
portul Efes, care a început să se distrugă încetul cu încetul, iar 
oraşul şi-a pierdut din importanță. Goţii au devastat templul, 
apoi inundaţiile au continuat distrugerea. În prezent, din acest 
templu au rămas doar câteva blocuri din piatră, care formaseră 
odinioară temelia, o singură coloană fiind repusă la locul unde 
stătuse inițial”. 


Statuia lui Zeus din Olimp (Olympia) 

„Oraşul antic Olympia se afla la o distanţă de 150 de kilo- 
metri de capitala statului grec, Atena, şi era cunoscut în toată 
lumea pentru dimensiunile sale, potenţialul militar, dar şi pentru 
jocurile olimpice dedicate lui Zeus, divinitatea supremă în religia 
grecilor antici”. 

„Primele jocuri olimpice - cum au fost numite - probabil 
că au avut loc în anul 76 î.Hr. Timp de peste 1100 de ani, 
acestea erau organizate din patru în patru ani. Grecii atribuiau o 
importanță foarte mare jocurilor olimpice, iar când se desfăşurau 
erau întrerupte toate războaiele, pentru ca sportivii şi spectatorii 
să poată participa în voie la ele”. 

„În secolul al V-lea î.Hr, locuitorii oraşului Olympia au 
hotărât să ridice un templu în cinstea lui Zeus. Între anii 466 şi 
456 î.Hr., a fost ridicată o clădire grandioasă din blocuri uriaşe 


de piatră, aceasta fiind înconjurată de nişte coloane masive”. 


! Ibidem. 

Reg Cox şi Neil Morris, Op. cit., p. 13. 
3 Enciclopedia minunilor lumii..., p. 16. 

+ Reg Cox şi Neil Morris, Op. cit., p. 16. 
5 Ibidem. 

„Templul avea 64 de metri lungime şi 28 de metri lățime. Podeaua 
sălii centrale era pavată cu marmură neagră, iar lumina pătrundea 
aici printr-un orificiu aflat în tavan. În incintă era plasată statuia lui 
Zeus, lucrată de sculptorul Phidias, în jurul anului 435 î.Hr.”!. 

Statuia, înaltă de 12 metri, îl înfăţişa pe Zeus şezând pe un 
tron din abanos şi bronz, ale cărui braţe erau susţinute de sfincşi. 
Tronul era bogat împodobit cu fildeş, aur şi pietre preţioase. 
Faţa lui Zeus avea o expresie senină şi, în acelaşi timp, plină 
de forță. Părul şi podoabele statuii erau din aur, iar ochii, din 
pietre preţioase, foarte mari. Trupul zeului era din lemn de 
abanos, acoperit cu fildeş, pe porțiunile reprezentând pielea, iar 
îmbrăcămintea şi încălțările erau poleite cu aur. Pe cap purta o 
coroană din frunze de măslin, în mâna dreaptă ţinea o statuie care 
o reprezenta pe Nike, zeița Victoriei, iar în cea stângă un sceptru, 
pe care se afla un vultur de aur. O mantie îi cădea de pe umeri 
peste torsul gol şi-i acoperea picioarele, care se rezemau pe un 
taburet, susținut de doi lei de aur. 

Se crede că în anul 394 d.Hr., statuia lui Zeus a fost 
transportată la Constantinopol. „În anul 462 d.Hr., un incendiu a 
distrus palatul în care fusese aşezată statuia, iar din celebra creație 
n-a mai rămas nimic'?. 


Mausoleul din Halicarnas 

„Mausol a fost satrapul Cariei, iar între anii 377-353 î.Hr., 
Caria a fost unul dintre ținuturile Imperiului Persan. Capitala 
regiunii era la Halicarnas. Mausol, în calitate de guvernator al 
unei regiuni regale din Imperiul Persan, a moştenit tronul de la 
tatăl său, dar s-a eliberat repede de supremaţia persană şi a domnit 
ca rege independent”. 

! Enciclopedia minunilor lumii... p. 16. 

? Reg Cox şi Neil Morris, Op. cit., p. 16. 

3 Ibidem, p. 20. 

Regele Mausol a hotărât să construiască un monument 
funerar grandios pentru sine şi pentru soția sa, Artemisa, care 
îl era şi soră. 

Lucrările au fost efectuate de arhitecții Pytheos şi Satyros 
şi de sculptorii Scopas şi Timotheos, între anii 353-350 î.Hr., fără 
ca Mausol şi Artemisa să-l vadă terminat, pentru că amândoi s-au 
stins din viață înaintea încheierii lucrărilor. 

Mausoleul era sub forma unui templu măreț, având o 
bază rectangulară cu o lungime de 40 de metri şi o lăţime 
de 30 de metri, peste care era construită o piramidă cu 24 de 
trepte. Înălţimea totală a edificiului era de 45 de metri. Acesta 
era alcătuit din baza templului, cu treptele (20 de metri), 
podiumul cu coloane (12 metri), piramida cu cele 24 de trepte 
(7 metri) şi statuia din vârf, care reprezenta un car cu patru 
cai, în care erau aşezate statuile lui Mausol şi a soţiei sale, 
Artemisa (6 metri). Fundaţia era un podium cu trepte decorat 
cu statui. Camera mortuară se găsea pe podium şi era încon- 
jurată cu coloane. Aceasta era construită din alabastru alb, fiind 
decorată cu aur. 

„Rămăşiţele pământeşti ale cuplului regal au fost depuse 
în două urne de aur, care, la rândul lor, au fost aşezate în camera 
mortuară. Încăperea respectivă era păzită de lei din piatră”!. 

Se pare că edificiul a fost distrus de un cutremur mai târziu 
de secolul al XII-lea d.Hr., când a fost pomenit de Arhiepiscopul 
Eustatie al Tesalonicului (aprox. 1115-1195), dar înaintea anului 
1402, când cavalerii ioaniți au ajuns la locul unde mausoleul 
fusese construit şi au constatat că acesta era în ruine. 

Cu toate că mausoleul din Halicarnas nu s-a păstrat, 
„numele propriu al lui Mausol a devenit generic pentru toate 


mormintele mari, construite ulterior”. 


! Enciclopedia minunilor lumii..., p. 19. 
2 Ibidem. 


92 


Colosul din Rodos 

„În anul 302 î.Hr., armata de mercenari a lui Demetrios 
I al Macedoniei (337-283 î.Hr.), care număra peste 40.000 de 
ostaşi şi 200 de nave de luptă, a atacat oraşul Rodos, capitala 
insulei greceşti cu acelaşi nume. Apărătorii cetăţii au dat 
dovadă de un eroism nemaipomenit, împiedicând asediatorii să 
cucerească cetatea. În urma eşecului, comandantul mercenarilor 
a ordonat să fie construite maşinării pentru asediere, printre 
care şi una enormă. Ea era atât de înfricoşătoare, încât a fost 
poreclită «nimicitoarea oraşelor». Acest monstru, făcut din 
lemn de stejar, putea fi apropiat de zidurile cetății cu ajutorul 
unor roți. Mai târziu, inginerii au calculat că erau necesari 
1400 de oameni pentru a-l mişca. De la înălțimea turnului, se 
puteau arunca şomoioage aprinse şi se puteau catapulta pietre 
de 50 kg. Din mijlocul celor nouă etaje, peste cetatea asediată 
era coborât un fel de pod mobil, iar la baza turnului se afla 
un berbec, ce a produs o spărtură în zidul cetății încă de la 
primul atac. Demetrios plănuia să spargă cu ajutorul ei zidul 
cetății Rodos. Asediaţii, văzând maşinăria aceasta fioroasă, 
s-au înspăimântat şi au început să se roage lui Helios, zeul 
Soarelui. În cazul în care acesta le-ar fi ascultat rugăciunile, ei 
i-au promis chiar şi o statuie, mult mai mare şi mai frumoasă 
decât toate reprezentările zeilor din acea epocă. Rugăciunea lor 
a fost «auzită», iar maşinăria de luptă a fost distrusă, căzând 
într-o groapă, care a apărut pe neaşteptate în faţa ei. Locuitorii 
cetăţii, în semn de recunoştinţă pentru victoria obținută, au 
decis să ridice o statuie dedicată zeităţii, cum nu se mai 
pomenise până atunci”!. 

Chares din Lindos, un sculptor de pe insulă, a fost an- 
gajat pentru a construi statuia, care a fost ridicată între anii 
294-282 î.Hr. 


! Enciclopedia minunilor lumii... p. 20. 

„Statuia care îl reprezenta pe Helios, apărătorul insulei 
Rodos, a fost realizată cu metalul obţinut din maşinăriile de 
război, părăsite de Demetrios pe câmpul de luptă”!. „Stratul 
exterior din bronz a fost fixat pe un suport din metal. Montarea 
statuii, goale pe dinăuntru, a fost începută de pe sol, iar cum 
înaintau lucrările, interiorul era umplut cu pietre, în vederea 
asigurării stabilităţii”?. 

Când a fost terminată, statuia „avea 30 de metri înălțime 
(unele surse vorbesc de 40 de metri), era făcută din bronz, iar 
soclul, cu înălțimea de 15 metri, era din marmură albă. Autorii 
antici spuneau că valoarea totală a statuii era de peste 300 de 
talanți - costul a şapte tone de aur”. 

Colosul din Rodos a fost distrus de un cutremur puternic de 
pământ în 226 î.Hr., la doar 56 de ani după finalizare. 

„Regele Egiptului, Ptolemeu al III-lea, s-a oferit să finanţeze 
restaurarea statuii, dar locuitorii Rodosului au refuzat, deoarece li 
se interzisese, printr-un oracol, reînălțarea monumentului”. 

După ce arabii au cucerit Rodosul, în anul 653 d.Hr., statuia 
a fost vândută de către aceştia unui negustor din Emesa, care a 
cărat-o pe 900 de cămile, deci se pare că statuia fusese construită 
din „peste 300 de tone de bronz”. 

„Se crede că statuia Colosului din Rodos a fost sursă de 
inspirație pentru sculptorul francez Auguste Bartholdi, care a 
construit renumita Statuie a Libertăţii din New York, Statele 


Unite ale Americii”. 


! Ibidem. 

? Reg Cox şi Neil Morris, Op. cit., p. 24. 
3 Enciclopedia minunilor lumii... p. 21. 

4 Ibidem. 

5 Ibidem. 

€ Ibidem. 

Farul din Alexandria 

Întrucât coastele Mării Mediterane din apropierea 
Alexandriei Egiptului constituiau un real pericol pentru corăbiile 
care navigau în zonă, în anul 290 î.Hr., faraonul Ptolemeu I Soter 
al Egiptului a început ridicarea unui far, pe insula Pharos de 
lângă Alexandria, cu scopul ghidării navigației. Proiectul a fost 
finalizat în anul 280 î.Hr., de către fiul său, Ptolemeu al II-lea 
Philadelphul. 

Acesta a fost primul far din lume, care a servit ca prototip 
pentru orice construcţie de acest gen ridicată ulterior. În anumite 
limbi, printre care şi cea română, chiar şi denumirea de far 
provine de la insula Pharos, pe care a fost amplasat edificiul. 

„Farul din Alexandria a fost dedicat lui Ptolemeu Soter şi 
soţiei lui, Berenice. Se presupune că finanţarea a fost asigurată 
de către un bogat arhitect şi constructor grec, cu numele 
Sostratus din Cnidus”!, care a conceput şi proiectul farului, 
după ce a primit detaliile acestuia de la reprezentanții renumitei 
Biblioteci din Alexandria. 

Una dintre problemele cu care s-a confruntat constructorul 
farului a fost aceea de a găsi materialele care să-i asigure 
edificiului trăinicia şi stabilitatea necesară. Întrucât fundaţia 
trebuia făcută sub apă, se spune că Sostratus ar fi aruncat în apa 
mării diferite materiale de construcție, inclusiv sticlă, pentru 
a vedea care dintre acestea rezistă mai bine. În urma acestui 
experiment, arhitectul a constatat că sticla s-a comportat cel mai 
bine, de aceea temelia subacvatică a farului a fost realizată din 
mai multe blocuri mari de sticlă. 

De asemenea, se presupune că pentru a oferi durabilitate 
în timp clădirii, blocurile de piatră care o alcătuiau nu au fost 
îmbinate cu mortar, ci între ele s-a turnat plumb topit. 


! Ibidem, p. 22. 

Farul a fost ridicat din blocuri uriaşe de marmură albă, 
având trei nivele. Baza clădirii avea o formă pătrată, cu latura de 
30 metri şi era înaltă de 55,9 metri. Aici se găseau 300 de camere 
de locuit, pentru personalul care deservea farul şi pentru soldaţii 
care îi asigurau paza. Deasupra era un turn octogonal cu latura de 
18,3 metri şi cu o înălțime de 27,45 metri. În interiorul acestuia 
existau scări în formă de spirală, care duceau spre turnul de la 
nivelul următor. Acesta avea o formă de cerc, fiind înalt de 7,3 
metri. În vârf se găsea statuia lui Poseidon, zeul mării. 

Farul avea o înălțime între 115 şi 135 metri. 

În turnul de la nivelul al treilea se făcea în permanenţă foc. 
În spatele acestuia se găseau nişte oglinzi uriaşe de bronz, care 
pe timp de noapte reflectau lumina focului până la distanţa de 
50-60 de kilometri, luminând rada portului şi ghidând corăbiile. 
În timpul zilei, razele soarelui erau reflectate în largul mării de 
aceleaşi oglinzi, iar fumul gros care se înălța constituia un alt 
punct de reper pentru navigatori. 

Farul a fost grav afectat de cutremurul care a zguduit 
Alexandria în anul 1303 d.Hr. şi a fost distrus de seismul produs 
în 1323, după ce, mai bine de 1600 de ani, a luminat calea a 
nenumărați navigatori din sudul Mării Mediterane. 

Babilonienii 


„«Babilon», cel mai vestit oraş al antichităţii, înseamnă 
într-o traducere exactă, «Poarta cerului», «Poarta divinității» sau 
«Poarta lui Dumnezeuy»”!. Oraşul a luat fiinţă în a doua jumătate 
a mileniului al III-lea î.Hr., pe malul Eufratului, în Mesopotamia 
centrală, profitând de o poziție geografică favorabilă, la intersecția 
unor importante drumuri comerciale. Cea mai veche mențiune 
a oraşului Babilon a fost făcută în timpul domniei lui Sargon I 
(2334-2279 î.Hr.). „În urmă cu vreo trei mii de ani, Babilonul 
era nu numai cel mai mare, dar şi cel mai frumos oraş din câte 
cunoaştem. El a deţinut, pe de altă parte, de-a lungul timpului, şi 
întâietatea de cel mai blestemat şi mai hulit oraş al lumii (record 
nedoborât până astăzi de nicio altă aşezare de pe Pământ)”. 

După căderea ultimei dinastii sumeriene din Ur în mâinile 
elamiților, în anul 2003 î.Hr., amoriţii au preluat controlul asupra 
celei mai mari părți din Mesopotamia, unde au format o serie de 
mici regate „guvernate de suverani, regi sau mari preoți, asistați 
de consilii, de notabilități şi de adunări populare despre care s-ar 
putea spune că au fost primele «parlamente» cunoscute”. 

Unii dintre amoriţi s-au stabilit în oraşul-stat Babilon. 


Dinastia amoriţilor (1830-1530 î.Hr.) 
„Fondatorul dinastiei din Babilon a fost Sumuabum (1830- 
1816 î.Hr.)”, care însă nu purta titlul de rege al Babilonului. 


! Florentin Popescu, Op. cit., p. 8. 

? Ibidem. 

5 Neagu Djuvara, Civilizaţii şi tipare istorice. Un studiu comparat 
al civilizațiilor, traducere de Şerban Broche, Editura Humanitas, Bucureşti, 
2014, p. 47. 

+ Istoria Universală, Preistoria şi Antichitatea..., p. 111. 

Lui Sumuabum i-au urmat: Sumulailu, Sabum, Awilsin şi 
Sinmuballit. Dintre cei patru succesori ai lui Sumuabum, doar 
ultimul a fost numit rege al Babilonului. 

Hammurabi (1728-1686 î.Hr.) a fost cel de-al şaselea rege 
al dinastiei din Babilon. Prin războaie de cucerire, acesta şi-a 
extins supremaţia şi asupra celorlalte oraşe-stat din regiune, 
încât „în al treizeci şi unulea an de domnie a devenit cu ade- 
vărat rege peste tot Sumerul şi tot Akkadul. În anul următor, 
Hammurabi a intrat în Elam, în ținutul Jamutbal, ţara lui Rim 
Sim şi l-a făcut pe acesta prizonier, iar în al treizeci şi treilea 
an al domniei a cucerit şi statul Mari, făcând din fostul său aliat 
Zimrilim un supus al Babilonului; în fine, Asiria cu oraşele 
Asur şi Ninive, apoi statul Esnunna au fost şi ele înrobite. 
Astfel întreaga Mesopotamie, de la Golful Persic până la pustiul 
Siriei, a fost stăpânită de Hammurabi. Acum el a întărit oraşele 
cu ziduri spre a le apăra de atacurile nomazilor, a construit 
numeroase canale spre a îmbunătăţi irigația ogoarelor; în fine, a 
ridicat multe temple care au fost împodobite cu tronuri, statuete 
şi embleme. Se păstrează mai mult de două sute de scrisori ale 
lui Hammurabi către guvernatorii provinciilor sale, scrisori 
care se referă la probleme de finanţe, de administrație, de 
împărțire a dreptăţii, a armatei şi a înzestrării ei, a lucrărilor 
publice, a comerţului şi a meseriilor, precum şi la chestiuni 
legate de lucrarea ogoarelor şi de creşterea vitelor. Activitatea 
sa prodigioasă era împletită şi cu rolul său de judecător suprem, 
fiindcă împricinații puteau, în ultimă instanţă, să i se adreseze 
direct lui. Dar caracterul statului său care pretindea că este 
întemeiat pe justiție a fost bine conturat prin apariția Codului 
de legi, prin care numele lui Hammurabi a devenit nemuritor. 
Însemnat este faptul că împărţirea Mesopotamiei într-un mozaic 
de stătulețe care se luptau între ele şi aveau interese divergente 
a încetat şi Hammurabi a restaurat unitatea Mesopotamiei. 

Zeul Anu şi Enlil, zei akkadieni, au trebuit să dispară în faţa 
zeului Marduk, zeu despre care se afirma că este fiul cel mare 
al zeului suprem Ea”!. 

„Renumele codului lui Hammurabi a fost extraordinar. El a 
servit ca model în toată Antichitatea”?. „Acest cod, care cuprinde 
282 de legi, a fost descifrat de marele orientalist francez, părintele 
Vincent Scheil (1858-1940)%. 

„Hammurabi a ridicat oraşul Babilon la rangul de capi- 
tală a Mesopotamiei, iar imperiul pe care acest suveran l-a 
condus a atins o înflorire economică şi culturală nemaiîntâlnită 
până atunci”?. 

Hammurabi a înființat Imperiul Babilonian prin unirea 
fostelor teritorii ale sumerienilor şi akkadienilor, realizând o 
sinteză a celor două naţiuni, care de acum înainte vor fi cunoscute 
ca un singur popor, cu o singură limbă, formând o singură 
civilizație. Imperiul Babilonian a adoptat limba akkadiană pentru 
uz oficial şi a păstrat limba sumeriană pentru uz religios, care în 
acel moment nu mai era o limbă vorbită. 

Succesorul lui Hammurabi, Samsuiluna (1686-1648 î.Hr.), 
„nu a putut menţine unitatea imperiului moştenit de la tatăl său. 
La hotarul cu Elamul s-a ridicat un rege care a cucerit oraşele Ur 
şi Uruk. Acesta a fost respins, dar în al douăzeci şi optulea an 
al domniei sale, în sud, în Ținutul Mării, s-a ridicat o căpetenie 
numită Ilumilu. Pe acesta, regele Babilonului nu l-a putut înfrânge 
şi el a întemeiat în sud propria sa dinastie, care a avut vreme de 
două sute de ani doisprezece regi. Astfel Babilonia a fost împărțită 
în două jumătăți, iar pe de altă parte, în nordul țării kasiţii devenind 


! Constantin Daniel, Civilizaţia asiro-babiloniană..., pp. 38-39. 

? Philippe Paraire, Mari lideri ai istoriei mondiale, traducere de 
Dorina Bodea, Editura ARC, 1999, p. 30. 

3 Olivier Souchon, Realităţi şi enigme ale arheologiei, traducere de 
Lydia Constanţa Ciucă, Editura Prietenii cărții, Bucureşti, 1999, p. 229. 

+ Florentin Popescu, Op. cit., p. 14. 

foarte puternici, au început să trăiască conduşi de propriii lor regi, 
pe câtă vreme în vest, expansiunea hurriților a continuat. Astfel, 
Babilonul a ajuns iarăşi un stătuleț puţin întins”!. 

După Samsuiluna „au urmat patru regi, care fiecare a 
succedat tatălui său: Abiesuh (1648-1620 î.Hr.), care se pare 
că a trăit în pace cu regele Ținutului Mării din sud; fiul său 
Ammiditana (1620-1583 î.Hr.), apoi Ammisaduga (1583-1562 
î.Hr.). Sfârşitul Babilonului a sosit pe neaşteptate, căci Mursili 
I, regele hittiţilor, a început o expediţie în Siria şi a ajuns în 
Mesopotamia, unde a cucerit şi a nimicit oraşul Mari, iar în 
1531 î.Hr., a ocupat Babilonul, pe care l-a jefuit şi l-a ars. Re- 
gele hittit s-a întors cu prada în Hattusas, capitala ţării sale, 
unde a fost ucis de o conspirație. Frământările care au urmat 
acestui asasinat în ţara hittiților au împiedicat instaurarea stă- 
pânirii acestora în Mesopotamia. Ultimul descendent al lui 
Hammurabi, Samsuditana (1562-1531 î.Hr.), pare să fi scăpat 
cu viaţă la nimicirea Babilonului, dar între timp kasiţii au 
cotropit Mesopotamia şi au ocupat Babilonul, iar Gulkisar, 
regele Tinutului Mării, şi-a întins şi el stăpânirea până în 


nordul Babiloniei”?. 


Dinastia kasiţilor (1530-1155 î.Hr.) 

Regele kasiţilor, „Agume al II-lea, s-a stabilit cu războinicii 
săi în Babilonul ars şi prădat. El şi-a întins dominaţia şi înspre 
nord, intitulându-se «rege al kasiților şi al akkadienilor, rege al 
țării Babilonului - cea întinsă». 

„Burnaburias, succesorul lui Agume al II-lea, a încheiat un 
tratat de hotărnicie cu Puzurassur al III-lea, regele Asiriei”?. 


! Constantin Daniel, Civilizaţia asiro-babiloniană..., p. 39. 
2 Ibidem, p. 40. 

3 Ibidem, p. 41. 

4 Ibidem. 

Lui Burnaburias i-a urmat la tron Kastilias al III-lea. 
„Ulamburias, fratele noului rege, a folosit prilejul unei expediţii 
întreprinse de regele Eagamil al Ținutului Mării pentru a-l detrona 
şi a se proclama rege al Ținutului Mării. El i-a urmat fratelui său 
pe tronul Babilonului şi, timp de două sute de ani, Babilonul a 
fost unit cu Ținutul Mării”!. 

Ulamburias a fost succedat la tron de Agume al III-lea, 
iar acesta de „Karaindas al III-lea, a cărui fiică s-a căsătorit cu 
faraonul egiptean Amenhotep al III-lea. Costul acestei soţii, pe 
care curtea faraonului o plătise în aur cum se cuvenea, a fost 
folosit de regele Karaindas pentru clădirea la Uruk a unui templu 
consacrat zeiţei Innana”?. 

Succesorul lui Karaindas al III-lea a fost Kadasmanharbe 
I, fratele faraonului Amenhotep al IV-lea al Egiptului. „Acesta a 
cerut sume mari de bani faraonului, dorind să se căsătorească cu 
o prinţesă egipteană, însă faraonul a refuzat”. 

„Kurigalzu I, cel mai însemnat rege kasit, a creat la Agarguf 
o fortăreață pentru păzirea hotarului cu statul Mitanni, numită 
Durkurigalzu, după numele regelui însuşi”. 

„De la Burnaburias al II-lea, succesorul lui Kurigalzu I, 
există mai multe scrisori adresate faraonului Amenhotep al 
IV-lea, care la rândul său i-a trimis aur, luând-o în haremul său pe 
fiica regelui kasit. După moartea acestuia, pe tronul Babilonului 
a urcat Kadasmanharbe al II-lea care, cu ajutorul asirienilor, i-a 
înfrânt pe nomazii Sutu, care jefuiau hotarele țării sale. Acest rege 
însă a fost ucis într-o conspirație şi a ajuns pe tron Nazibugas, un 
uzurpator, care a fost şi el prins şi ucis cu ajutorul asirienilor, fiind 

5 


proclamat rege Kurigalzu al II-lea (1336-1314 î.Hr.)”>. 


! Ibidem. 
2 Ibidem. 
3 Ibidem. 
4 Ibidem, p. 44. 
5 Ibidem. 

Acestui rege i-a urmat Nazimaruttas (1314-1288 î.Hr.) care 
a încheiat un pact de neagresiune cu regele hittit Muwatalli. 

Succesorul lui Nazimaruttas, „Kadasmanturgu (1288-1271 
î.Hr.), a încheiat un tratat de alianţă cu regele hittit Hattusili al 
III-lea, trimițând un contingent de trupe în ajutorul hittiţilor, 
pentru a lupta împotriva egiptenilor”!. 

Kadasmanenlil al II-lea (1271-1264 î.Hr.) a avut şi el relații 
strânse cu hittiții. 

Despre următorii doi regi, Kudureniil şi Şagaraktişuriaş, 
există foarte puţine informaţii. 

„Odată cu slăbirea imperiului hittit, asirienii au atacat 
Babilonul, iar regele kasit Kastilas al IV-lea (1241-1234 î.Hr.) 
a fost înfrânt, luat prizonier şi dus la Assur. Într-o a doua 
campanie a Asiriei împotriva Babilonului, zidurile acestuia au 
fost dărâmate, locuitorii decimați, mulți kasiți au fost deportaţi 
în Asiria, tezaurele templelor şi ale oraşului au fost jefuite, iar 
statuia de aur a zeului Marduk a fost dusă în Assur”. 

O perioadă de timp, Babilonul a fost cârmuit de guvernatori 
asirieni, însă în urma unei revolte conduse de Adadsumnaşir, 
Babilonul s-a eliberat, însă în acel război au murit atât 
Adadsumnaşir, cât şi Enlil, regele Asiriei. 

Pe tronul Babilonului au urcat alți „regi kasiţi, a căror 
putere însă a fost din ce în ce mai redusă: Melisipak (1183-1169 
î.Hr.), Mardukpaliddina I (1169-1156 î.Hr.) şi Zabasumiddina 
(1156 î.Hr.), care a fost detronat de elamiţi. După el, a urmat 
ultimul rege kasit al Babilonului, Enlildinahhe, care a fost şi el 
înlăturat de la domnie după trei ani de către regele Elamului. 
Cu acesta se sfârşeşte istoria kasiților şi după ei urmează regi 
proveniţi dintre băştinaşi ai Babilonului, pe care istoriografia 


modernă îi numeşte «regi din a doua dinastie din Isin»’”. 


! Ibidem. 


2 Ibidem. 
3 Ibidem, p. 45. 

„Cei patru sute de ani de dominație kasită în Babilonia 
au fost o epocă de pasivitate şi de slăbiciune politică, arta nu 
a părăsit deloc tendinţele ei ancestrale din Mesopotamia, dar 
literatura, care a înflorit şi era scrisă în limba akkadiană, nu a fost 

kasită, ci babiloniană”. 


A doua dinastie din Isin (1155-1026 î.Hr.) 

Primii doi regi ai acestei dinastii au fost: Marduksapikzari 
şi Ninurtadirisum. 

Nabucodonosor I (1128-1103 î.Hr.) a fost „stăpânitorul 
cel mai însemnat al dinastiei din Isin. Expediţiile sale militare, 
precum şi titlul de «rege al Universului», l-au impus drept 
suveranul cel mai puternic din Mesopotamia, în special, după 
victoriile sale asupra elamiţilor, care îi înfricoşau pe babilonieni 
prin atacurile lor neaşteptate”. 

Nabucodonosor I a readus în Babilon statuia zeului Marduk, 
pe care a reaşezat-o cu mari ceremonii în vechiul templu. 

Acest mare conducător a fost succedat la tron de fiul său 
Enlilnadinapli (1103-1100 î.Hr.), care a pierdut mai multe teritorii 
în favoarea Asiriei. 

Marduknadinahhe (1100-1082 î.Hr.), alt fiu al lui 
Nabucodonosor I, a purtat şi el războaie cu asirienii, fiind înfrânt 
de Tiglatpileser I, care a cucerit teritorii întinse din Babilonia. 

Mardukşapikzeri (1082-1069 î.Hr.) a semnat un tratat de pace 
cu Asiria, însă fiul său, Kadaşmanburias a avut o atitudine ostilă 
față de asirieni, care au invadat Babilonul şi l-au detronat pe rege, 
înlocuindu-l cu arameeanul Adadpaliddina, ca vasal al Asiriei. 

Nabuşumlibur (1033-1026 î.Hr.), ultimul rege al dinastiei 
din Isin, a fost înlăturat de la putere de către arameeni, care au 
aruncat țara în haos. 


! Ibidem, p. 40. 
2 Ibidem, p. 47. 

A doua dinastie a kasiţilor (1025-1004 î.Hr.) 

Profitând de vremurile tulburi, în sudul Mesopotamiei s-a 
format un stat separat de Babilon, care a fost condus între 1025 
şi 1008 î.Hr. de către Simbarşipak, fondatorul celei de a doua 
dinastii a kasiților. Acesta a fost urmat la tron de Eamukinşumi 
(1008 î.Hr.) şi Kaşunadin (1008-1004 î.Hr.). 

În anul 1018 î.Hr., regele asirian Aşurnirari al IV-lea a capturat 
oraşul babilonian Atlila, precum şi alte regiuni din nordul țării. 


A treia dinastie a kasiţilor (1004-984 î.Hr.) 

Kaşunadin a fost detronat de Eulmaşakinşumi (1004-987 
î.Hr.), care a pus bazele altei dinastii a kasiţilor. 

Succesorii lui Eulmaşakinşumi au fost Ninurtakudurriusur 
(987-985 î.Hr.) şi Şirigtişugamunu (985 î.Hr.). 

Se pare că regii acestei scurte dinastii au redobândit 
controlul asupra Babiloniei întregi. 


Dinastiile a VII-a şi a VIII-a (985-943 î.Hr.) 

Elamiţii l-au înlocuit pe Şirigtişugamunu cu Marbitiaplausur 
(985-979 î.Hr.), singurul rege al dinastiei a VII-a. 

După înlăturarea de la putere a lui Marbitiaplausur, i-a luat 
locul babilonianul Nabumukinapli (979-943 î.Hr.), a cărui domnie 
este considerată a fi dinastia a VIII-a. 


Dinastia a IX-a (943-732 î.Hr.) 

Cea de-a IX-a dinastie a început cu Ninurtakudurriusur al 
II-lea (943 î.Hr.), care a domnit numai 8 luni şi 12 zile. Acesta 
a fost urmat la tron de Marbitiahheiddina (943-920 î.Hr.) şi 
de Şamaşmudammiq (920-900 î.Hr.). În timpul acestor regi, 
Babilonia era controlată de arameeni şi suteeni. 

Despre următorii doi regi, Nabuşumaukin (900-888 î.Hr.) şi 
Nabuaplaiddina (888-855 î.Hr.), avem mai puține informaţii. 

În timpul regelui Mardukzakirşumi 1 (855-819 î.Hr.), fratele 
său mai tânăr, Mardukbeluşati, s-a răsculat, creând pentru scurt 
timp un stat independent, în regiunea Diyala, însă regele, ajutat 
de asirieni, l-a biruit, iar acesta a scăpat cu viaţă fugind. 

Semiramida, fiica lui Mardukzakirşumi I, s-a căsătorit cu 
Şamşiadad al V-lea, regele Asiriei, jucând un rol important la 
curtea acestuia. 

Următorii regi: Mardukbalassuiqbi (819-813 î.Hr.), 
Babaahaiddina (813-811 î.Hr.), Ninurtaapla (800-790 î.Hr.) şi 
Mardukbelzeri (790-780 î.Hr.) au domnit în vremuri tulburi. 

Regii Mardukaplausur (780-769 î.Hr.), Eribamarduk (769- 
761 î.Hr.) şi Nabuşumaişkun (761-748 î.Hr.) au fost caldeeni, care 
au uzurpat tronul Babilonului. 

Nabonassar (748-734 î.Hr.) l-a detronat pe predecesorul 
său, iar odată cu urcarea lui pe tron, Babilonul a fost cârmuit 
pentru o scurtă perioadă de timp de regi locali. 

Următorul rege, Nabunadinzeri (734-732 î.Hr.), a avut 
o domnie scurtă, de doi ani şi ceva, însă succesorul acestuia, 
Nabuşumaukin al II-lea (732 î.Hr.), s-a aflat pe tronul Babilonului 
numai 32 de zile. 


Dinastia a X-a 

Cel care l-a alungat de pe tron pe Nabuşumaukin al II-lea 
a fost caldeeanul Nabumukinzeri, care a domnit între 732 şi 729 
î.Hr. Istoricii încep cu acesta dinastia a X-a. 

În anul 729 î.Hr., Tiglatpileser al III-lea (745-727 î.Hr.), re- 
gele Asiriei, a invadat Babilonia şi l-a capturat pe Nabumukinzeri. 
Întrucât cultura babiloniană era superioară celei asiriene, Tiglat- 
pileser al III-lea şi-a dat seama că era cu neputinţă să domine 
Babilonia, motiv pentru care nu a încorporat-o în regatul său, 
ci pe lângă titlul de rege al Asiriei, l-a luat şi pe acela de rege 
al Babilonului, oferind prin aceasta babilonienilor satisfacția 

de a avea o independență nominală. Numele pe care şi l-a luat 
Tiglatpileser al III-lea ca rege al Babiloniei a fost cel de Pulu. 

Salmanasar al V-lea (727-722 î.Hr.), fiul lui Tiglatpileser al 
III-lea, a urmat politica tatălui său, încât, îndată după ce a ocupat 
tronul Asiriei, s-a încoronat şi ca rege al Babilonului, unde a 
purtat numele de Ululai. 

În anul 722 î.Hr., prinţul caldeean Mardukapaliddina al 
II-lea (722-710 î.Hr.) a uzurpat tronul babilonian, declarând 
independenţa Babilonului față de Asiria. Regele Asiriei, Sargon 
al II-lea (722-705 î.Hr.), l-a alungat de pe tron în 710 î.Hr. După 
moartea lui Sargon al II-lea, Mardukapaliddina al II-lea a reocupat 
tronul babilonian în 703 î.Hr., însă după nouă luni a fost înfrânt 
de asirieni şi s-a refugiat în Elam. 

Succesorul lui Sargon al II-lea, Sanherib (705-681 î.Hr.), 
considerând că guvernarea Babiloniei din Asiria este prea 
costisitoare, l-a numit rege al Babilonului pe Belibni (703- 
700 î.Hr.), un nobil babilonian, care fusese crescut la curtea 
regală asiriană. 

În anul 700 î.Hr., Sanherib l-a numit rege al Babilonului pe 
fiul său, Aşurnadinşumi (700-694 î.Hr.). Întrucât Mardukapaliddina 
al II-lea a continuat rebeliunea, ajutat de elamiţi, în anul 694 
î.Hr., Sanherib a pornit într-o campanie de pedepsire în sudul 
Elamului. În acest timp, elamiţii au atacat Babilonul, capturându-l 
pe regele Aşurnadinşumi, care a fost dus în Elam şi omorât. În 
locul acestuia, elamiţii l-au pus pe tron pe Nergaluşezib (694-693 
î.Hr.), fiul lui Mardukapaliddina al II-lea. 

Sanherib al Asiriei a atacat Babilonul în 693 î.Hr., pentru 
a răzbuna moartea fiului său. Nergaluşezib a fost înfrânt lângă 
Nippur şi capturat, fiind urmat la tron de prințul caldeean 
Muşezibmarduk (693-689 î.Hr.). 

În 689 î.Hr., Sanherib a atacat din nou Babilonul, cucerindu-l 
după un asediu de nouă luni. „Ceea ce a urmat depăşeşte poate 


106 


chiar şi imaginaţia celui mai crud dintre conducătorii de ţări şi 
de popoare pe care i-a cunoscut vreodată omenirea. Regele a 
dat oraşul pe mâna soldaţilor, să-l jefuiască de comori şi să-l 
distrugă. Când nepreţuitele comori ale oraşului au fost scoase 
în afara zidurilor, Sanherib a poruncit ca splendida capitală a 
antichităţii să fie distrusă, clădire cu clădire, stradă cu stradă, 
cartier cu cartier. El a dat ordin să fie dărâmată cetatea şi năruite 
zidurile exterioare, să se distrugă templele zeilor cu turnurile 
lor multietajate, casele de locuit şi clădirile comerciale, palatele 
regale şi atelierele meşteşugarilor, iar tot molozul rezultat din 
dărâmarea construcțiilor să fie aruncat în canalul principal al 
oraşului, Arahtu, care lega Eufratul de Tigru. Babilonul, una 
dintre cele mai mari cetăţi, care număra sute de mii de locuitori, 
a fost prefăcută într-un rug gigantic, o mare de flăcări, care a 
îngrozit lumea din oraşele şi satele din împrejurimi. Distrugerea 
totală a oraşului a desăvârşit-o apa. Ceea ce a scăpat de pustiirea 
focului a căzut pradă valurilor. Din porunca lui Sanherib au fost 
deschide toate ecluzele, digul a fost năruit şi apele Eufratului 
s-au năpustit asupra ruinelor oraşului. Însuşi cuceritorul, crudul 
şi ignorantul Sanherib, mărturiseşte cu cinism în analele lui: «Am 
nimicit Babilonul mai bine decât ar fi putut să o facă un potop. 
Pentru ca nimeni în viitor să nu poată măcar să îşi amintească de 
locul unde a existat cândva oraşul, l-am acoperit cu apă»”!. 

În urma asasinării lui Sanherib, tronul Asiriei a fost ocupat 
de fiul acestuia, Asarhaddon (681-669 î.Hr.), care a început 
rezidirea Babilonului. 

După urcarea lui Asarhaddon pe tronul Asiriei, fratele 
mai mare al acestuia, Şamaşşumukin (668-648 î.Hr.), a fost 
numit rege al Babilonului. De politica externă şi apărarea 
granițelor Babiloniei se ocupa Asarhaddon, iar Şamaşşumukin 
de problemele interne. 


! Florentin Popescu, Op. cit., pp. 28-29. 

La începutul domniei sale, Şamaşşumukin a readus în 
Babilon statuia zeului Marduk răpită de Sanherib. 

În 652 î.Hr., Şamaşşumukin s-a răsculat împotriva fratelui 
său. Doi ani mai târziu, Babilonul a fost asediat, iar în iunie 
648, a căzut în mâinile soldaților asirieni. În privința sfârşitului 
lui Şamaşşumukin există două variante. Conform analelor lui 
Assurbanipal (fiul lui Asarhaddon), acesta a căzut răpus de o săgeată. 
Potrivit celeilalte versiuni, Şamaşşumukin a pierit în flăcările care 
i-au cuprins palatul din Babilon, chiar înainte ca oraşul să se predea. 

În locul fratelui său, Asarhaddon l-a numit rege al Babi- 
lonului pe Kandalanu (648-627 î.Hr.). 


Regatul nou Babilonian (dinastia caldeeană) 

Succesorul lui Kandalanu la tronul Babilonului a fost 
caldeeanul Nabopolassar (626-605 î.Hr.). 

Nabopolassar a dobândit independenţa Babiloniei față de 
Asiria, iar până în anul 616 î.Hr., întreaga regiune se afla sub 
conducerea lui. 

În anul 612 î.Hr., babilonienii şi mezii au atacat împre- 
ună oraşul Ninive, capitala Asiriei, pe care l-au nimicit, răz- 
bunând în acest fel distrugerea Babilonului de către asirieni 
din anul 689 î.Hr. 

În următorii ani, babilonienii s-au aliat cu mezii şi au des- 
fintat Imperiul Asirian. 

„Nabopolassar şi-a trimis trupele conduse de fiul său Nabu- 
codonosor în Siria, ca să lupte cu armata faraonului din Sais, 
Nekau al II-lea. În bătălia care a aut loc la Karkemiş în anul 605 
î.Hr., egiptenii au fost respinşi până la hotarele lor şi a fost creat 
un vast Imperiu Babilonian”!. 

Succesorul lui Nabopolassar la conducerea imperiului a fost 
fiul său cel mai mare, Nabucodonosor al II-lea (605-562 î.Hr.). 


! Constantin Daniel, Civilizaţia asiro-babiloniană..., p. 64. 

„Nabucodonosor a repurtat numeroase victorii împotriva 
fenicienilor, asirienilor, egiptenilor, iudeilor; a jefuit şi a distrus 
Ierusalimul, ducând în captivitate un număr imens de prizonieri 
evrei; şi-a întărit capitala cu un puternic sistem de apărare”. De 
asemenea, şi-a consolidat puterea şi prin controlul tuturor rutelor 
comerciale din întreaga Mesopotamie, de la Golful Persic şi până 
la Marea Mediterană. 

„Nabucodonosor a înfrumusețat capitala, adăugându-i 
ziduri puternice de apărare, porți impunătoare, printre care fai- 
moasa poartă a zeiței Iştar, străzi largi, cum era cea dedicată 
procesiunilor, care ducea la templul unde avea loc sărbătoarea 
Anului Nou, şi edificii somptuoase, printre care Etemenanki sau 
marele turn în trepte, Esagila, sanctuarul lui Marduk, şi palatul 
său, cu faimoasele grădini suspendate”?. Nabucodonosor al II-lea 
s-a căsătorit cu Amytis, fiica regelui Cyaxares al mezilor, iar 
pentru a-i aminti acesteia de locurile natale, pline de verdeață, 
a poruncit să fie construite aceste grădini, care se numărau 
printre cele şapte minuni ale lumii antice. 

„Urmele palatelor şi templelor clădite de acest rege uimesc 
şi astăzi prin dimensiunile lor neobişnuite”. 

Nabucodonosor al II-lea a fost cel mai puternic şi impunător 
conducător al vremii sale, motiv pentru care a fost supranumit 
„cel Mare”, iar în timpul domniei lui, Babilonul a devenit cea mai 
importantă metropolă a lumii antice. 

Datorită numeroaselor sale cuceriri, Nabucodonosor al 
II-lea s-a autointitulat „regele tuturor oraşelor pe care soarele 


le-a luminat vreodată”. 


! Ovidiu Drimba, Op. cit., vol. I, p. 83. 

> Istoria Universală, Preistoria şi Antichitatea... p. 125. 
3 Ovidiu Drimba, Op. cit., vol. I, p. 83. 

+ Florentin Popescu, Op. cit., p. 36. 

„Nabopolasar şi fiul său, Nabucodonosor al II-lea, au readus 
Babilonul la măreţia de odinioară. Ei au fondat un nou Imperiu 
Babilonian, au restabilit influența Babilonului în regiune şi au 
încurajat o renaştere a religiei şi culturii”!. 

Succesorul lui Nabucodonosor al II-lea la tronul Babilonului 
a fost fiul acestuia, Amelmarduk (562-560 î.Hr.), care nu s-a 
ridicat la înălțimea tatălui său, fiind „repede înlăturat de la domnie 
de fiul său vitreg, Nergalşaruşur (560-556 î.Hr.)?. 

Lui Nergalşaruşur i-a succedat Labaşimarduk (556 î.Hr.), 
un adolescent, care a fost asasinat după doar nouă luni de domnie, 
tronul acestuia fiind ocupat de Nabonide (556-539 î.Hr.). 

„Nabonide era originar din oraşul Harran, unde mama 
sa era preoteasă a zeului Sin şi trebuie considerat mai curând 
ca asirian şi ca succesor al lui Assurbanipal. După ce a aşezat- 
o pe fiica lui ca mare preoteasă în templul zeului Sin din 
oraşul Ur, el a reclădit templul zeului Sin din Harran, numit 
E-hulul, ceea ce i-a determinat pe preoţii zeului Marduk din 
Babilon să creadă că regele îl adoră pe un zeu «mincinos» şi 
că a ridicat un templu «neadevărat». Între timp, mezii şi perşii 
din nordul Mesopotamiei au început să se războiască între ei. 
Perşii conduşi de Cirus s-au răsculat împotriva mezilor şi au 
cucerit ținuturile ocupate de aceştia. Tânărul rege al perşilor, 
Cirus, s-a luptat apoi cu regele Cressus al Lidiei. Era vădit că 
perşii nu se vor opri aici şi vor porni la cucerirea Babilonului, 
deşi luptele lor în Asia Mică dădeau regelui babilonian un 
răgaz de care nu a ştiut să se folosească. El s-a decis să plece 
în cucerirea oraşului Teima, dintr-o oază aşezată în nordul 
Arabiei, cale de 1000 de kilometri prin deşertul arabic, plecând 
din Babilon. Regele Nabonide a stat opt ani în oaza Teima şi 
este posibil ca el să fi vrut să creeze aici o armată compusă din 


! Enciclopedia lumii antice..., p. 39. 
> Constantin Daniel, Civilizaţia asiro-babiloniană..., p. 66. 

arabi şi arameeni, care să se împotrivească atacului perşilor. 
În tot acest timp, regele Nabonide a fost înlocuit la Babilon 
de fiul şi moştenitorul său, Baltazar. Unul dintre efectele 
şederii bătrânului rege Nabonide la Teima a fost şi faptul că 
nu a mai putut împlini la începutul anului riturile care avea 
loc la templul lui Marduk, în special nu putea să ia parte la 
recitarea poemului Eluma Eliş, ceea ce făcea ca din punct 
de vedere al clerului din Babilon să nu fie rege şi să nu aibă 
drept să stea pe tronul regal. Această dispreţuire a riturilor 
esenţiale ale Babilonului a contribuit fără îndoială la părăsirea 
lui Nabonide de către locuitorii Babilonului şi la eficiența 
propagandei preoților lui Marduk împotriva regelui. În faţa 
amenințării perşilor, regele Nabonide s-a întors după opt ani în 
Babilon şi în 539 î.Hr., sărbătorile Anului Nou au fost oficiate 
cu deosebit fast, dar era prea târziu. În regiunea de la răsărit 
de Tigru, guvernatorul regelui Nabonide, un iranian numit 
Gubaru, s-a raliat cauzei perşilor şi mezilor, care şi-au început 
ofensiva împotriva Babilonului. Armata babiloniană, formată 
din mercenari şi ostaşi recrutaţi cu forța, a fost biruită uşor 
lângă Opis, iar perşii au trecut cu repeziciune peste zidul ridicat 
de Nabucodonosor, ocupând oraşul Sippar”!. 

„La 12 octombrie 539, perşii au cucerit Babilonul, luând 
prin surprindere pe apărătorii lui. Cirus a abătut o parte din apele 
fluviului Eufrat într-un mare lac de acumulare săpat de regele 
Nabucodonosor, şi pe albia golită de apele adânci, deci prin 
vad, ostaşii perşi au pătruns până în mijlocul oraşului Babilon, 
mergând pe albia fluviului fără să întâmpine rezistență. Ajungând 
la zidurile care apărau dinspre fluviu oraşul interior, au constatat 
că porţile lui erau deschise”?. „În citadela oraşului se retrăsese 
Baltazar, cu tatăl său. Citadela a fost repede cucerită de perşi. 


! Ibidem, pp. 66-67. 
2 Ibidem, p. 399. 

Bătrânul rege Nabonide a fost trimis în surghiun în răsăritul Mării 
Caspice, pe când fiul său a fost ucis. Cirus, regele perşilor, a fost 
primit de preoţii zeului Marduk ca salvatorul Babilonului şi el şi-a 
luat titlul de «rege al Babilonului, Sumerului şi Akkadului»”!. 

În anul 522 î.Hr., Nidinta-Bel, care pretindea că este cel 
de-al doilea fiu al lui Nabonide, a condus o revoltă împotriva 
perşilor, declarându-se rege al Babilonului, sub numele de 
Nabucodonosor al III-lea. Acesta a domnit pentru o scurtă 
perioadă de timp, până când Darius cel Mare, noul rege al 
Persiei, a luat oraşul cu asalt, iar Nabucodonosor al III-lea a 
fost omorât. 

La scurt timp, babilonienii s-au revoltat din nou împotriva 
perşilor, sub conducerea lui Arakha, acesta luându-şi numele 
de Nabucodonosor al IV-lea. După patru luni, revolta a fost 
înăbuşită, iar zidurile Babilonului au fost parțial distruse. 


! Ibidem, p. 67. 

Asirienii 


„Poporul asirian provenea dintr-o mică zonă de pe ma- 
lurile fertile ale fluviului Tigru, din nordul Mesopotamiei. Primii 
asirieni erau destul de lipsiți de importanţă, fiind dominați de 
civilizațiile vecine ale Sumerului şi Akkadului. Dar destrămarea 
oraşului Ur, în jurul anului 2006 î.Hr., i-a făcut independenți şi, 
astfel, au putut să se impună ferm în nordul Mesopotamiei”!. 

Primii 17 conducători ai asirienilor, care au domnit între 
aproximativ 2150 î.Hr. şi 2000 î.Hr., locuiau în corturi. Dintre 
aceştia, se crede că Uşpia ar fi fondat în jurul anului 2030 î.Hr., 
templul lui Assur, principalul zeu al asirienilor, din capitala cu 
acelaşi nume. 


Perioada asiriană veche 

Erişum I (cca 1905-1867 î.Hr.) a fost primul conducător asirian 
care a domnit o perioadă mai îndelungată de timp. Se presupune că 
şi acesta ar fi construit un templu închinat zeului Assur. 

Dintre succesorii lui Erişum I îi amintim pe: Ikunum, 
Sargon I (altul decât regele Akkadului cu acelaşi nume), Puzur 
Assur al II-lea, Naram-Suen şi Erişum al II-lea. 

Şamşiadad I (aprox. 1812-1780 î.Hr.) a fost fiul regelui 
amorit Ilukapkapu din Ekallatum, un oraş-cetate de lângă Assur. 
După ce a moştenit tronul tatălui său, acesta a cucerit regiunile 
învecinate, stabilindu-şi capitala la Şubat-Enlil. În Ekallatum l-a 
pus ca rege pe fiul său cel mare, Işmedagan, iar în cetatea Mari, 
pe al doilea său fiu, Ismahadad. 


! Enciclopedia lumii antice..., p. 34. 

Succesorii lui Şamşiadad I nu s-au ridicat la înălțimea 
acestuia, pierzând, rând pe rând, teritoriile ocupate de acesta. 

În secolul al XIV-lea î.Hr., „Asiria a devenit mai puternică 
prin amestecul cu populația războinică a hurriților, care stăpânea 
o serie de tehnici de război - cum ar fi carul de luptă, uşor şi rapid 
- ce le dădea o superioritate militară certă”!. 

În perioada următoare, Asiria a fost invadată de hurrii din 
Mitanni. Dintre conducătorii asirieni, vasali ai hurriilor, îi amintim 
pe Belbani, Libaya, Şarmaadad I, Iptarsin, Bazaya, Lullaya, 
Şuninua, Şarmaadad al II-lea, Erişum al III-lea, Şamşiadad al 
II-lea, Işmedagan al II-lea, Şamşiadad al III-lea, Aşurnirari I, 
Puzur Assur al III-lea, Enlilnasir I, Nurili, Aşurşaduni, Aşurrabi 
I, Aşurnadinakhe I, Enlilnasir al II-lea, Aşurnirari al II-lea, 
Aşurbelnişeşu, Aşurrimnişeşu, Aşurnadinakhe al II-lea. 


Perioada asiriană de mijloc 

Eribaadad I (1384-1357 î.Hr.) şi-a început domnia ca 
vasal al hurriilor, însă la prăbuşirea statului Mitanni, el „şi-a 
luat titlul de rege şi pe sigiliul său apare emblema regală a 
soarelui înaripat'?. 

Assurballit I (1357-1319 î.Hr.) l-a învins pe regele Şuttarna 
al II-lea din Mitanni, l-a impus pe Kurigalzu al II-lea pe tronul 
Babilonului şi primea aur de la Akhenaton, faraonul Egiptului, 
pentru a-şi împodobi templul din Assur, ceea ce denotă că Asiria 
începea să se manifeste ca o putere în regiune. 

Urmaşii acestuia la tron, Enlilnirari (1319-1310 î.Hr.) şi 
Arikdenilu (1310-1297 î.Hr.) au fost de mai mică importanţă. 

Adadnirari I (1297-1266 î.Hr.), în schimb, a fost un mare 
luptător. Acesta a biruit Babilonia, stabilind o nouă graniţă 
sudică a Asiriei, care încorpora regiunea Kirkuk, a cotropit 


! Constantin Daniel, Civilizația asiro-babiloniană..., p. 45. 
? Ibidem. 


114 


țara Hanigalbat şi a luptat împotriva guților şi a lulubilor în 
Munţii Zagros. 

Fiul acestuia, Salmanasar I (1266-1235 î.Hr.), a continuat 
cu succes campaniile de cucerire ale tatălui său, supunând 
întreaga Mesopotamie. Spre deosebire de predecesorii săi, care 
îi treceau prin ascuțişul sabiei pe toți duşmanii înfrânți în luptă, 
Salmanasar I îi deporta în vastele teritorii pe care le stăpânea, însă 
este cunoscut faptul că acesta a poruncit ca la 14.400 de prizonieri 
să le fie scos câte un ochi. 

Lui Salmanasar I i-a urmat la tron Tukultininurta I (1235- 
1198 î.Hr), fiul său, care a repurtat numeroase victorii, împotriva 
tuturor popoarelor învecinate. Acesta a cucerit Babilonul şi l-a 
luat prizonier pe regele Kastilas al IV-lea. Într-o a doua campanie 
împotriva Babilonului, a dărâmat zidurile acestuia şi a prădat 
oraşul, a dus în Assur statuia de aur a zeului Marduk, a deportat în 
Asiria numeroşi locuitori, iar el s-a proclamat rege al Babilonului, 
cârmuind ţara prin guvernatori asirieni. 

Tukultininurta I era extrem de crud. Metodele nemiloase 
de pedepsire a duşmanilor folosite de acesta au fost preluate 
şi de succesorii săi, pentru că „oştirile Asiriei nu cunoşteau ce 
este mila. Acestea jefuiau, ardeau, nimiceau, tăiau, zdrobeau şi 
ucideau mase de oameni cu metode sadice. Groaza şi spaima 
ce le precedau demoralizau pe inamicul lor chiar înainte de 
începutul luptei”!. 

„Asirienii jupuiau, trăgeau în țeapă, îi tăiau în bucăţi pe 
duşmanii lor, ale căror capete le strângeau în mormane imense, 
iar pe soțiile acestora le ardeau în ruinele oraşelor cucerite ori 
le duceau în robie. Cel ce se ridica împotriva regilor asirieni era 
un om care a săvârşit un păcat de moarte contra ordinii divine a 
lumii şi merita moartea cea mai groaznică, de aceea execuțiile 
în masă ale duşmanilor erau socotite acțiuni plăcute zeilor şi 


! Ibidem, p. 47. 

folositoare statului, în timp ce robia şi deportarea erau măsuri 
blânde împotriva acestora”!. 

„Pentru a-şi ține supușii sub control, armata asiriană aplica 
pedepse foarte aspre oricui se răzvrătea împotriva imperiului. 
Astfel, oraşe întregi erau rase de pe suprafața pământului, 
conducătorii acestora erau torturați şi ucişi cu cruzime, iar 
cetăţenii de rând erau făcuți sclavi sau erau deportaţi în locuri 
îndepărtate ale imperiului, unde viaţa era foarte dură”. 

După 37 de ani de domnie, „Tukultininurta I a fost asediat 
în propriul palat, unde a fost ucis de fiul său Assurnadinapli, care 
a ajuns rege şi a domnit patru ani”?. 

Acesta a fost succedat la tron de Aşurnirari al III-lea (1194- 
1187 î.Hr.), care a ajuns rege pe când era foarte tânăr, statul fiind 
condus în realitate de marele vizir Ili-pada. 

În timpul lui Enlilkuduruşur (1187-1184 î.Hr.), succesorul 
la tron al lui Aşurnirari al III-lea, Babilonul s-a răsculat împotriva 
Asiriei, iar „noul rege a vrut să-l supună din nou puterii asiriene, 
însă a fost ucis pe câmpul de luptă, asemenea regelui kasit al 
Babilonului’. 

Lui Enlilkuduruşur i-a urmat la tron Ninurta-apal-Ekur 
(1184-1179 î.Hr.), fiul marelui vizir Ili-pada. Acesta s-a autointitulat 
„rege al Universului şi preot al zeilor Enlil şi Ninurta”. 

Succesorul lui Ninurta-apal-Ekur a fost fiul acestuia, 
Aşurdan I (1179-1133 î.Hr.). În timpul îndelungatei sale domnii, 
acesta a purtat mai multe războaie de jaf şi cotropire. 

Aşurdan I a fost urmat la tron de fiii săi: Ninurta-tukulti- 
Aşur şi Mutakkil-Nusku, ale căror domnii luate împreună au 
durat sub un an. 


! Ibidem, p. 51. 

? Enciclopedia lumii antice... p. 35. 

3 Constantin Daniel, Civilizaţia asiro-babiloniană..., p. 46. 
4 Ibidem, p. 47. 

Aşurreşişi I (1132-1115 î.Hr.), fiul lui Mutakkil-Nusku, a 
întreprins „numeroase expediții militare împotriva arameenilor în 
vest, a guţilor şi lulubilor în nord”!, confruntându-se pe câmpul 
de luptă şi cu oştirea temutului Nabucodonosor I al Babiloniei. 

Aşurreşişi I a refăcut zidurile de apărare ale oraşului 
Assur, unde a construit un templu închinat zeilor Adad, An, 
Iştar şi Assur şi un palat în Bumariyah. În capitala Ninive a 
reconstruit porţile templului zeiţei Iştar, care au fost flancate cu 
monumentale statui ale unor lei. 

Succesorul lui Aşurreşişi I a fost „Tiglatpileser I (1115-1076 
î.Hr.), considerat adevăratul fondator al Imperiului Asirian. Acesta 
a profitat de starea de decadenţă a Egiptului şi a altor state din jur 
pentru a-şi îndrepta cuceririle în toate direcțiile: înspre Asia Mică 
şi Armenia, Mesopotamia centrală şi meridională, iar spre apus, 
a ocupat toată coasta siriană şi feniciană a Mediteranei”. 

Sub Tiglatpileser I, Asiria a devenit principala putere a 
Orientului Mijlociu. Din inscripțiile păstrate s-a constatat că 
regele cultiva cu mare atenţie, între supușii şi duşmanii săi, frica 
față de persoana sa. 

Tiglatpileser I era pasionat de vânătoare, dar se ocupa şi de 
construcţii, de vreme ce restaurarea templului zeilor Adad, An, 
Iştar şi Assur din oraşul Assur a fost una dintre iniţiativele sale. 

După moartea lui Tiglatpileser I, tronul Asiriei a fost 
moştenit de Aşarid-apil-Ekur (1076-1074 î.Hr.), fiul acestuia, care 
însă a avut o domnie scurtă, fiind succedat de Aşurbelkala (1074- 
1056 î.Hr.). Acesta a efectuat mai multe campanii împotriva 
arameenilor, a avut relații bune cu regele Mardukşapikzeri al 
Babilonieniei şi a deținut o colecție de animale rare. 

Următorii regi: Eribaadad al II-lea (1056-1054 î.Hr.), 
Şamşiadad al IV-lea (1054-1050 î.Hr.), Aşurnasirpal I (1050- 


! Ibidem. 
? Ovidiu Drimba, Op. cit., vol. I, p. 81. 

1031 î.Hr.), Salmanasar al II-lea (1031-1019 î.Hr.) şi Aşurnirari 
al IV-lea (1019-1013 î.Hr.) au fost lipsiţi de strălucire, iar „sub 
Aşurabi al II-lea (1013-972 î.Hr.) arameeni au cucerit ținuturi 
de câmpie ale Asiriei, şi au colonizat regiuni din ce în ce mai 
întinse în Asiria”!. 

Situaţia ţării nu s-a îmbunătățit nici sub Aşurreşişi al 
II-lea (972-967 î.Hr.) şi Tiglatpileser al II-lea (967-935 î.Hr.). În 
schimb, în timpul lui Asurdan al II-lea (935-910 î.Hr.), „întreaga 
Asirie s-a reînnoit din punct de vedere economic, politic şi militar. 
Noul rege şi-a propus să supună în primul rând numeroasele state 
şi principate arameene care se creaseră la hotarele Asiriei, în Siria 
şi în nordul Mesopotamiei. Printre numeroşii regi arameeni biruiți 
de acesta, se afla şi cel din statul Katmuhi, care a fost prins şi 
jupuit de piele încă fiind în viață”. 


Perioada Neo-Asiriană 

Politica lui Asurdan al II-lea a fost continuată cu succes 
şi de fiul acestuia, Adadnirari al II-lea (912-889 î.Hr.), care 
„a atacat Babilonul apoi, după ce a luptat împotriva regilor 
arameeni, a cucerit şi jefuit Babilonul, luându-și titlul de «rege 
al Universului», «rege al celor patru porți ale lumii» şi «soare al 
totalităţii oamenilor». 

Tukultininurta al II-lea (889-884 î.Hr.), fiul lui Adadnirari al 
II-lea, a consolidat stăpânirea asiriană asupra teritoriilor cucerite de 
tatăl său. Acesta a întreprins mai multe campanii în Munţii Zagros, 
subjugând persanii şi mezii, stabiliți de curând în regiune. 

După ce a ocupat tronul Asiriei, Assurnasirpal al II-lea 
(884-859 î.Hr.) s-a angajat într-un vast program de expansiune a 
țării, cucerind nordul Asiei Mici, până la Nairi, invadând Aramul 


! Constantin Daniel, Civilizaţia asiro-babiloniană..., p. 50. 
2 Ibidem. 
3 Ibidem. 

şi supunându-i pe arameenii şi hitiţii dintre râurile Khabur şi 
Eufrat. Măsurile dure aplicate populaţiei cucerite au provocat 
o revoltă, pe care oştile asiriene au înăbuşit-o în sânge. Într-o 
inscripţie descoperită pe un monument, regele relatează ce a făcut 
cu răzvrătiți: „Pe bărbaţi, tineri şi bătrâni, i-am luat prizonieri. 
Unora dintre aceştia le-am amputat picioarele şi mâinile; altora 
le-am tăiat urechile, nasul şi buzele. Din urechile celor tineri am 
alcătuit o movilă, iar din capetele celor bătrâni un minaret. Le-am 
expus capetele ca pe un trofeu în fața cetăţii. Pe băieți şi fete 1- 
am aruncat în foc, iar cetatea am nimicit-o şi am ars-0”. În urma 
acestor represalii sângeroase, Assurnasirpal al II-lea a înaintat 
fără opoziţie până la Marea Mediterană, unde a impus tribut feni- 
cienilor. La revenirea acasă, regele a mutat capitala la Kalhu. 

Pentru a putea controla şi exploata mai bine ţările cucerite, 
Assurnasirpal al II-lea le-a transformat în provincii asiriene, iar regii 
vasali, care înainte plăteau tribut, au fost înlocuiţi cu guvernatori 
asirieni, care aveau datoria de a colecta cât mai multe taxe. 

Assurnasirpal al II-lea a construit palate, temple, edificii şi 
numeroase monumente. Pereţii palatului său din Kalhu au fost 
împodobiţi cu sculpturi în relief, dintre care multe îl înfățişau pe 
rege înconjurat de spirite protectoare înaripate ori angajat într-o 
vânătoare sau expediție militară. 

Cu toate că Salmanasar al III-lea (859-824 î.Hr), fiul 
lui Assurnasirpal al II-lea, s-a urcat pe tron pe când era mai 
în vârstă, domnia lui a fost o serie constantă de campanii 
împotriva triburilor din est, a babilonienilor, a locuitorilor din 
Mesopotamia, Siria, Urartu etc. 

În anul 853 î.Hr., Salmanasar al III-lea a înfruntat, la 
Qarqar, o coaliţie formată din 11 regi. Întrucât rezultatul 
confruntării a fost unul indecis, regele asirian a trebuit să poarte 
mai multe războaie cu inamicii săi, în anii care au urmat, până 
când a cucerit Siria. 

În timpul lui Salmanasar al III-lea au fost menţionaţi, pentru 
prima dată în istorie, luptători arabi călare pe cămile. 

Salmanasar al III-lea a ridicat „Obeliscul negru” din Kalhu, 
pe care sunt consemnate toate campaniile militare purtate de 
acesta până în cel de-al treizeci şi unulea an de domnie. Acesta 
este cel mai complet obelisc asirian descoperit vreodată. 

„Către sfârşitul vieţii, o răscoală în fruntea căreia s-a aflat 
fiul său cel mai mare, nu a reuşit totuşi să-l detroneze şi la tron, i-a 
urmat fiul său credincios, Şamşiadad al V-lea (824-811 î.Hr.)”!. 

Urmările revoltei lui Asurdaninpal, fiul cel mare al lui 
Salmanasar al III-lea, care a atras de partea sa 27 de oraşe 
importante, printre care şi Ninive, s-au resimţit la începutul 
domniei lui Şamşiadad al V-lea. Noul rege a încheiat un tratat cu 
Mardukzakirşumi I al Babiloniei şi s-a căsătorit cu Semiramida, 
fiica acestuia. 

Când Şamşiadad al V-lea s-a stins din viață, i-a urmat la 
tron fiul său, Adadnirari al III-lea, care fiind prea tânăr pentru a 
domni, mama lui, Semiramida, i-a devenit coregentă. Întrucât 
aceasta a fost singura femeie care a domnit peste Asiria, a rămas 
un personaj legendar unic în istoria țării. 

Semiramida îşi însoțea călare soţul şi fiul în campaniile 
militare, fiind prima femeie din istorie care a purtat pantaloni. 

Adadnirari al III-lea (811-782 î.Hr.) a condus mai multe 
campanii militare. El a asediat Damascul, provocând desființarea 
regatului arameean al acestuia. 

Profetul Iona şi-a desfăşurat activitatea în timpul regelui 
Ieroboam al II-lea al Israelului (793-753 î.Hr.), care a fost 
contemporan cu Adadnirari al III-lea al Asiriei. Aflând despre 
profeția lui Dumnezeu transmisă de prorocul Iona, că cetatea 
Ninive va fi nimicită, „regele Ninivei s-a ridicat de pe tronul său 
şi s-a dezbrăcat de hainele lui şi s-a îmbrăcat în sac şi a şezut 


! Ibidem, pp. 54-55. 

pe cenuşă. Şi s-a dat de veste şi poruncă s-a dat în Ninive din 
partea regelui şi a dregătorilor săi, zicând: «Nici oamenii, nici 
dobitoacele, nici boii şi nici oile să nu guste nimic, nici să pască 
şi nici apă să bea!». lar oamenii s-au îmbrăcat în sac, vitele n-au 
păscut. Şi au strigat cu tot dinadinsul către Dumnezeu; şi s-au 
întors fiecare din calea lui cea rea şi de la nedreptatea ce se afla 
în mâinile lor, zicând: «Cine ştie dacă lui Dumnezeu o să-l pară 
rău şi Se va îndura şi Se va întoarce de la aprinderea mâniei Sale, 
şi astfel noi nu vom pieri?». lar Dumnezeu a văzut faptele lor, că 
s-au întors din căile lor cele rele; şi I-a părut rău lui Dumnezeu de 
răul pe care zisese să li-l facă; şi nu l-a făcut” (Iona 3,6-10). 

În timpul lui Adadnirari al III-lea, în Asiria, a avut loc 
o revoluţie religioasă, asemănătoare cu cea din Egipt, de sub 
faraonul Akhenaton (1352-1336 î.Hr.), Nabu fiind proclamat 
zeul unic (sau cel puţin zeul principal) al Imperiului. Regele a 
construit un templu dedicat lui Nabu, iar pe o statuie a acestui zeu 
citim inscripţia unui guvernator dedicată regelui: „Încrede-te în 
Nabu, nu te încrede în nici un alt zeu!”. Este posibil ca decizia de 
a abandona vechii zei şi de a sluji unei singure zeități să o fi luat 
Adadnirari al III-lea în urma avertismentului prorocului Iona. 

Această revoluție religioasă însă a fost de scurtă durată. 

Despre Salmanasar al IV-lea (782-773 î.Hr.), fiul lui 
Adadhnirari al III-lea şi succesorul acestuia la tron, se cunosc 
puţine date. 

În timpul lui Assurdan al III-lea (773-755 î.Hr.) şi 
Assurnirari al V-lea (755-745 î.Hr.), alți doi fii ai lui Adadnirari al 
III-lea, autoritatea regală a fost umbrită de Şamşiilu, comandantul 
armatei, precum şi de ceilalți demnitari de la curte. 

Tiglatpileser al III-lea (745-727 î.Hr.) a uzurpat tronul lui 
Assurnirari al V-lea, omorând toţi membrii familiei regale. În 
primii ani ai domniei, acesta a reorganizat armata, administraţia şi 
finanţele, după care s-a implicat în campanii de cucerire, reuşind 

să subjuge toţi vecinii, apoi a lărgit tot mereu „hotarele Imperiului 
Asirian, până la limitele sale cele mai îndepărtate”!. 

În anul 729 î.Hr., Tiglatpileser al III-lea a invadat Babilonia 
şi l-a capturat pe regele acesteia, Nabumukinzeri, încoronându-se 
rege al Babiloniei, sub numele de Pulu. 

Pentru a descuraja revoltele populațiilor cucerite, 
Tiglatpileser al III-lea deporta mii de oameni în vastele teritorii 
ale imperiului. 

Tiglatpileser al III-lea a construit un palat regal la Kalhu, 
care a fost numit „palatul central”. 

Salmanasar al V-lea (727-722 î.Hr.), fiul lui Tiglatpileser al 
III-lea, după ce a urcat pe tronul Asiriei, s-a încoronat şi ca rege 
al Babilonului, purtând numele de Ululai. 

Salmanasar al V-lea a luptat împotriva unei coaliții formate 
din mai mulți regi, care refuzau să plătească tribut Asiriei, 
reafirmându-şi dominaţia asupra acestora. 

După ce a asediat Samaria, timp de trei ani, în ultimul an 
al domniei sale, Salmanasar al V-lea „a cucerit Samaria şi i-a 
strămutat pe israeliți în Asiria şi i-a aşezat în Halach şi în Habor, 
lângă râul Gozan, în munţii Mediei. Aceasta, deoarece fiii lui 
Israel au păcătuit împotriva Domnului, Dumnezeului lor, Cel 
ce i-a scos din ţara Egiptului, de sub mâna lui faraon, regele 
Egiptului. lar regele asirienilor a adus oameni din Babilon, din 
Cuta, din Ava, din Hamat şi din Sefarvaim şi i-a aşezat în cetățile 
Samariei, în locul fiilor lui Israel; aceştia au moştenit Samaria şi 
s-au aşezat în cetăţile ei” (IV Regi 17,6-7 şi 17,24). 

Sargon al II-lea (722-705 î.Hr.) a fost fiul lui Tiglatpileser 
al III-lea şi se pare că a ocupat tronul Asiriei prin îndepărtarea de 
la putere şi asasinarea fratelui său, Salmanasar al V-lea. El şi-a 
luat numele de Sargon („rege adevărat” sau „rege legitim”) după 
întemeietorul Imperiului Akkadian, Sargon cel Mare (2334-2279 î.Hr.). 


! Ibidem, p. 57. 

Întrucât nu mai era tânăr când a ajuns rege, Sargon al II-lea 
a condus Asiria ajutat de fiul său, prinţul Sanherib, şi de fratele 
său, Sinahusur, care era mare vizir. 

În anul 722 î.Hr., prinţul Mardukapaliddina al II-lea 
s-a declarat rege al Babiloniei. În 720 î.Hr., Sargon al II-lea 
a pornit într-o campanie de pedepsire a uzurpatorului, însă 
acesta, fiind ajutat de elamiţi, a respins armata asiriană. Sargon 
al II-lea şi-a luat revanşa zece ani mai târziu, când l-a alungat 
pe Mardukapaliddina al II-lea din Babilonia şi s-a proclamat 
rege al acestei țări, aşa cum procedaseră şi cei doi predecesori 
ai săi de pe tronul Asiriei. 

Sargon al II-lea a întreprins numeroase campanii militare, 
„lar în timpul domniei lui, Asiria a atins culmea puterii. De 
numele său sunt legate victoriile asupra coaliției militare a Siriei 
cu Egiptul, transformarea regatului Israel în provincie asiriană 
şi deportarea a 30.000 de evrei, dar şi construcția fastuoasei sale 
capitale Khorsabad, cu grandiosul său palat regal”!. 

Succesorul lui Sargon al II-lea la tronul Asiriei a fost fiul 
acestuia, Sanherib (705-681 î.Hr.). 

În anul 703 î.Hr., Mardukapaliddina al II-lea s-a declarat din 
nou rege al Babiloniei, încheind alianţe cu caldeenii, arameeni, 
arabii şi elamiţii, însă Sanherib a biruit în luptă această coaliție, 
iar Mardukapaliddina al II-lea s-a refugiat în Elam. 

În 703 î.Hr., Sanherib l-a numit ca rege al Babiloniei pe 
Belibni, dar în anul 700 î.Hr., l-a înlocuit cu propriul său fiu, 
Aşurnadinşumi. 

Mardukapaliddina al II-lea a continuat rebeliunea, ajutat 
de elamiţi. În anul 694 î.Hr., Sanherib a întreprins o expediţie de 
pedepsire a elamiţilor în Golful Persic, dar în acest timp elamiţii 
l-au capturat şi l-au omorât pe regele Babiloniei, Aşurnadinşumi, 
înlocuindu-l cu Nergaluşezib, fiul lui Mardukapaliddina al II-lea. 


! Ovidiu Drimba, Op. cit., vol. I, pp. 81-82. 

În 693 î.Hr., Sanherib a atacat Babilonul, pentru a răzbuna 
moartea fiului său, înfrângându-l şi capturându-l pe Nergaluşezib. 
Sanherib şi-a continuat campania militară şi în Elam, dar 
Şutrupnachunde, regele Elamului, s-a refugiat în munţi, încât 
Sanherib a prădat regatul în voie. După retragerea trupelor asirie- 
ne, elamiţii s-au întors în Babilon, punându-l pe tronul acestei 
tări pe prințul caldeean Muşezibmarduk. 

În 689 î.Hr., Sanherib a atacat din nou Babilonul, l-a cucerit 
şi l-a distrus în întregime, ducând în Asiria statuia zeului Marduk. 

Sanherib a asediat şi Ierusalimul, fără a-l putea supune, a 
ocupat Sidonul şi Aschelonul, iar cetăţile Byblos, Aşdod, Ammon, 
Moab şi Edom i-au plătit tribut. 

Se pare că, în timpul lui Sanherib, au fost deportaţi 470.000 
de oameni pe întinsele teritorii ale Imperiului Asirian. 

Sanherib a fost un mare constructor. Acesta a mutat capitala 
Imperiului de la Khorsabad (Dur-Sharrukin) la Ninive, unde a 
ridicat celebrul „palat fără rival”. 

Se pare că Sanherib a fost asasinat în anul 681 î.Hr., de 
către fiul său cel mai mare, Ardamulissi. 

În Babilon, asasinarea regelui a fost privită ca o pedeapsă 
a lui Dumnezeu pentru distrugerea acestui oraş. 

Succesorul lui Sanherib la tronul Asiriei a fost Asarhaddon 
(681-669 î.Hr.), fiul său cel mai mic. 

Întrucât Nagi'a, mama lui Asarhaddon, era caldeeană, 
acesta a hotărât „reconstruirea oraşului Babilon şi refacerea mare- 
lui templu al lui Marduk din acest oraş”!. 

Asarhaddon a întreprins campanii militare împotriva unor 
triburi nomade din sudul Mesopotamiei, i-a învins pe cimerieni 
lângă Hubuşna, dar şi pe locuitorii rebeli din Hilakku, l-a biruit şi 
l-a decapitat pe regele Abdimikutii al Sidonului, cetate care a fost 
distrusă şi reconstruită sub numele de „Portul lui Asarhaddon”, 


! Constantin Daniel, Civilizaţia asiro-babiloniană..., p. 61. 

iar locuitorii acesteia au fost deportaţi în Asiria. Asarhaddon a 
cucerit şi cetățile Sissu şi Kundu, din Munţii Taurus. 

În 672 î.Hr., Asurbanipal, fiul lui Asarhaddon, a fost numit 
prinț moştenitor al Asiriei şi coregent al tatălui său. 

„Asarhaddon a pornit împotriva Egiptului, dar se pare ca 
faraonul Taharqo a reuşit la început să-i respingă pe asirieni. 
Regele asirian a revenit după doi ani, în 671 î.Hr., împotriva 
Egiptului şi de data aceasta faraonul Taharqo a fost biruit în 
trei bătălii, capitala Memfis a fost cucerită de asirieni, iar 
întreaga curte a faraonului a fost luată în robie şi dusă la 
Ninive”!. Faraonul însă nu a fost capturat şi s-a refugiat în 
Egiptul de Sus. 

După revenirea lui Asarhaddon în Asiria, egiptenii 
s-au răsculat. Regele l-a trimis pe generalul Şanabuşu în Egipt, 
pentru a reinstaura ordinea, iar în anul 669 î.Hr., a pornit şi el 
spre Egipt, însă a murit subit, în toamna aceluiaşi an, pe când 
se afla în Harran. 

Asarhaddon a fost succedat pe tronul Asiriei de fiul său, 
Assurbanipal (669-627 î.Hr.), iar pe cel al Babiloniei de alt fiu, 
numit Şamaşşumukin (668-648 î.Hr.), care a dus în Babilon statuia 
zeului Marduk, răpită din templul acestuia de regele Sanherib. 

În 668 î.Hr., Assurbanipal a trimis în Egipt o armată, 
condusă de generalul Şanabuşu, care a înfrânt lângă Memfis 
oastea faraonului Taharqo. 

În anul 664 î.Hr., egiptenii, conduşi de Tanutamon, fiul su- 
rorii lui Taharqo, s-au răzvrătit din nou împotriva asirienilor, care 
drept răzbunare au cucerit şi distrus în întregime Teba, capitala 
Egiptului de Sus. Conducătorii revoltei au fost duşi la Ninive, iar 
dintre aceştia, prințul Nekau, i-a convins pe asirieni de loialitatea 
sa faţă de imperiu, motiv pentru care a fost trimis ca guvernator 
al unei părți din Egipt. 


! Ibidem. 

Câţiva ani mai târziu, profitând de luptele interne din 
Imperiul Asirian, Psamtik I, fiul lui Nekau, a eliberat Egiptul de 
sub dominația asiriană. 

Apărând neînţelegeri între Assurbanipal şi Şamaşşumukin, 
în anul 652 î.Hr., Babilonia s-a răzvrătit împotriva Asiriei, având 
ca aliate „toate statele arameene, căpeteniile arabilor din vest, cele 
din Siria şi Palestina, Lidia, Egiptul, regii din Siria şi Elam”!. 

Assurbanipal nu a intervenit imediat, însă după ce a asediat 
Babilonul, Şamaşşumukin şi-a găsit sfârşitul în 648 î.Hr., chiar 
înainte ca oraşul să se predea. De această dată, Babilonul nu a fost 
distrus, ca în timpul lui Sanherib, însă rebelii au fost masacrați. 
Assurbanipal le-a îngăduit babilonienilor să-şi păstreze o oarecare 
independenţă, sub conducerea regelui Kandalanu (648-627 î.Hr.), 
dar mai mult formală. 

Assurbanipal a moştenit de la predecesorii săi ori a 
subjugat: Babilonul, Caldeea, Media, Persia, Egiptul, Elamul, 
Gutium, Frigia, Mannea, Corduene, Arameea, Urartu, Lydia, 
Cilicia, Commagene, Caria, Fenicia, Israelul, Samaria, Moabul, 
Edomul, Nabataea, Arabia, Dilmun, Nubia, Sciţia, Cimmeria, 
Armenia şi Ciprul. 

În timpul lui Assurbanipal, Asiria era cel mai vast imperiu 
pe care îl cunoscuse istoria până atunci, întinzându-se de la Marea 
Mediterană, până în Iran şi din nordul Africii, până în Caucaz. 

Assurbanipal a fost unul dintre puţinii regi asirieni care 
ştia să scrie şi să citească, el putând descifra tăblițele cu scriere 
cuneiformă akkadiană şi sumeriană. Din acest motiv, regele a 
fondat în Ninive o mare bibliotecă, „cu peste 20.000 de tăblițe 
de lut, care cuprindea scrieri literare, religioase, ştiinţifice şi 
documente administrative”. 


! Ibidem, p. 63. 
> Dicţionar de istorie, traducere de Gabriel Tudor, Editura ALL, 
Bucureşti, 2013, p. 50. 

„Sub Assurbanipal cultura asiriană a atins punctul maxim 
al splendorii sale. Acesta a construit temple şi palate, în timp ce 
sculptorii săi au realizat cele mai impresionante basoreliefuri din 
istoria artei asiriene”. 

Cu toate că printre supuşii săi era un rege popular, 
Assurbanipal era renumit pentru cruzimea sa față de duşmani. 
Unele imagini îl înfăţişează prinzând o zgardă cu lanţ de 
gâtul unui rege înfrânt, pe care l-a obligat apoi să trăiască în 
cuşca unui câine, iar numeroase reprezentări din vremea lui îi 
ilustrează brutalitatea. 

În timpul ultimului deceniu al domniei sale, Assurbanipal 
nu a mai purtat războaie, însă Asiria începea să intre în declin, 
datorită teritoriilor prea întinse pe care le stăpânea, a fondurilor 
prea puţine pe care le colecta din provinciile secătuite, precum 
şi a insuficientelor trupe care trebuiau să asigure ordinea 
vastului imperiu. 

Assurbanipal a fost succedat la tron de fiul său, 
Assuretililani (627-624 î.Hr.), despre domnia căruia avem însă 
prea puţine date. 

În timpul acestuia, Nabopolassar s-a proclamat rege al 
Babiloniei, întemeind dinastia caldeeană. 

Şinşumulişir, un general al lui Assuretililani, i-a uzurpat 
tronul, deşi se pare că nu a domnit asupra întregii ţări, ci doar 
peste o parte din Babilonia. Acesta a ocupat tronul mai puţin de un 
an, fiind îndepărtat de la putere de Suşarişkun (624-612 î.Hr.). 

La începutul domniei sale, Suşarişkun s-a bucurat de 
oarecare succes. Un fapt curios s-a petrecut acum, în sensul că, 
intrând într-o perioadă de declin, Asiria a primit ajutor de la 
foştii ei inamici, precum sciții şi egiptenii, care se temeau că prin 
desființarea Asiriei, graniţele lor vor fi amenințate de alte imperii 
mai puternice. 


! Ovidiu Drimba, Op. cit., vol. I, p. 82. 

În anul 616 î.Hr., Nabopolassar al Babiloniei a cucerit mai 
multe cetăți asiriene pe Eufratul de Mijloc, dar nu a făcut față 
unei oştiri asiro-egiptene, care l-a împins înapoi în Babilon. 

„În anul 614 î.Hr., regele mezilor Cyaxares a cucerit 
oraşul Assur”!. Acesta a încheiat o alianță cu Nabopolassar, 
care a fost pecetluită prin căsătoria lui Nabucodonosor al II-lea, 
prinţul moştenitor babilonian, cu Amytis, fiica lui Cyaxares. 

Armatele unite ale mezilor şi babilonienilor au atacat 
oraşul Ninive, în anul 612 î.Hr., iar după un asediu de trei luni, 
cetatea a căzut în mâinile lor, fiind distrusă în întregime. Astfel, 
„Ninive, capitala mândră şi agresivă din timpul lui Assurbanipal, 
s-a transformat într-un morman de ruine la circa două decenii 
după momentul când asupra ei şi asupra Asiriei trona netulburata 
«aură» a invincibilităţii”?. 

„Tradiţia greacă afirmă că regele asirian Suşarişkun şi-ar 
fi găsit moartea în flăcările palatului său din Ninive împreună 
cu întreaga familie, preferând moartea decât robia. Toate 
oraşele asiriene au fost pe rând cucerite şi nimicite de mezi 
şi de babilonieni, iar pământul pe care erau clădite, nivelat şi 
curățat”. 

Imperiul Asiriei a fost împărțit între Cyaxares şi Nabo- 
polassar, cel dintâi luând toate provinciile de nord, iar celă- 
lalt primind controlul nominal al Mesopotamiei, Siriei şi 
Palestinei. 

„Vestea despre prăbuşirea Imperiului Asirian, împărăție 
a groazei, a silniciei şi a terorii, a cărei faimă avea să străbată 
veacurile, s-a răspândit cu iuţeala vântului în toată Asia şi de 
căderea ei s-au bucurat nenumărate popoare”?. 


! Constantin Daniel, Civilizaţia asiro-babiloniană..., p. 399. 
2 Vladimir Roşulescu, Op. cit., p. 189. 

3 Constantin Daniel, Civilizaţia asiro-babiloniană..., p. 63. 
4 Ibidem, p. 64. 

Prințul asirian Aşuruballit, ajutat de egipteni, s-a proclamat 
rege al Asiriei, stabilindu-şi capitala la Harran, „dar în anul 608 
şi această ultimă fortăreață asiriană a căzut înaintea asalturilor 
impetuoase ale mezilor şi babilonienilor aliaţi”!. 

„Ultimele încercări de rezistenţă ale asirienilor, sprijiniți de 
egipteni, au fost înfrânte, în bătălia istorică de la Karkemiş din 
anul 605 î.Hr., de către viitorul rege babilonian Nabucodonosor 


al II-lea (605-562 î.Hr.)?. 


! Ibidem, p. 399. 
? Ovidiu Drimba, Op. cit., vol. I, pp. 82-83. 

Imperiul Persan Ahemenid 


„Mezii şi perşii erau triburi care vorbeau limbi indo-euro- 
pene şi care s-au mutat în Orientul Mijlociu în jurul anului 2000 
î.Hr., stabilindu-se în Iranul zilelor noastre”. 

„Prima mențiune documentară despre perşi datează din anul 
843 î.Hr., într-o inscripție din timpul regelui asirian Salmanasar 
al III-lea (859-824 î.Hr.)?. 

„În secolul al VIII-lea î.Hr., triburile mezilor s-au unit, 
iar către anul 715 î.Hr., regele Deioces a creat statul med 
şi a fondat capitala Ecbatana, fortificând-o cu şapte ziduri 
concentrice. Triburile perşilor s-au unit în jurul anului 700 
î.Hr., sub conducerea lui Ahemene. Clanul Ahemenid va 
da mai târziu - cu Cirus al II-lea - o dinastie care va pune 
bazele viitorului Imperiu Persan. Fiul lui Deioces, Phraortes, 
a consolidat statul med, supunând triburile, mai numeroase, 
ale perșilor. În perioada următoare, de invazie a sciţilor, cele 
două uniuni tribale înrudite - ale mezilor şi perşilor - vor 
acționa împreună, alungându-i pe sciți. Regele med eliberator, 
Cyaxares (625-585 î.Hr.), a creat o armată foarte eficientă, 
după modelul asirian. În 615 î.Hr., a cucerit Assurul şi, aliindu- 
se cu babilonienii, a distrus Ninive, grăbind astfel sfârşitul 
puternicului stat asirian. Succesorul său, Astiages (585-550 
î.Hr.), dispunând acum de bogății imense, şi-a organizat o curte 
somptuoasă, în stilul celei asiriene. Statul mezilor atinsese 


culmea prosperității”. 


! Enciclopedia lumii antice..., p. 40. 
> Paul Brusanowski, Op. cit., p. 21. 
3 Ovidiu Drimba, Op. cit., vol. I, pp. 277-278. 


130 


În această perioadă, perșii au fost conduşi de Cirus I (cca 
640-600 î.Hr.) şi Cambise I (600-559 î.Hr.), din dinastia aheme- 
nizilor, care erau vasali ai mezilor, având capitala la Anshan. 
„Cambise I s-a căsătorit cu fiica lui Astiages, iar Cirus al II-lea 
era fiul lui Cambise I şi, prin urmare, nepotul lui Astiages”!. 

„Cirus al II-lea (559-530 î.Hr.) şi-a început cariera poli- 
tică domnind peste un mic regat persan din zona sud-vestică 
muntoasă a Iranului, cunoscută astăzi ca provincia Fars. S-a pro- 
clamat «mare rege peste Anshan», cu referire la regiunea aflată 
la poalele munţilor Zagros. La începutul domniei lui Cirus, 
perşii nu erau decât unul dintre numeroasele triburi iraniene 
vasale ale mezilor”?. 

În jurul anului 550 î.Hr., „Cirus al II-lea l-a atacat pe regele 
Astiages, cu sprijinul unei coaliţii de triburi iraniene sudice. După 
jefuirea capitalei regatului Media, Ecbatana, Cirus al II-lea şi-a 
îndreptat atenția spre nord, inclusiv asupra străvechiului regat 
Urartu din regiunea lacului Van şi se pare că Cirus al II-lea a ocupat 
şi Elamul, luând în posesie capitala Susa şi a purtat război contra 
Bactrianei. A urmat campania din puternicul regat Lidia din Asia 
Mică. Cirus al II-lea a pus stăpânire nu numai pe Sardis (capitala 
Lidiei), ci şi pe alte oraşe importante de pe ţărmul loniei'5, unde 
se înfiripase o confederație de douăsprezece cetăţi deosebit de 
înfloritoare din punct de vedere economic şi cultural. 

„În următorii 60 de ani, Cirus al II-lea şi succesorii lui 
au cucerit cel mai mare imperiu care a existat vreodată în 
Orientul Mijlociu. Imperiul Persan se întindea pe 4200 de 
kilometri, din Egipt, la vest, până la Bactriana, în est, şi, la 
nord, până în Europa”. 


! Istoria Universală, Preistoria şi Antichitatea... p. 162. 
? Mari imperii ale lumii antice..., p. 104. 

3 Ibidem. 

+ Enciclopedia lumii antice..., p. 40. 

„În 540 î.Hr., Cirus al II-lea era pregătit să atace Babilonul. 
A pornit în fruntea trupelor sale spre Mesopotamia, unde a cucerit 
mai întâi Opis şi Sippar, a intrat apoi în Babilon, pe 29 octombrie 
539 î.Hr. În anii 538-530 î.Hr., Cirus al II-lea a ocupat, pe frontul 
de est, Aria, Parţia, Sogdiana şi Margiana şi a întemeiat pe malul 
râului laxartes cetatea numită de greci Cyropolis, iar în vest, a 
pus stăpânire pe Cilicia, Siria şi Palestina”!. 

Printre vastele regiuni cucerite de Cirus al II-lea în Asia Centrală, 
se mai numărau: Dragniana, Arachosia, Gedrosia şi Bactriana. 

„Prin atitudinea sa faţă de lidieni, babilonieni şi iudei, Cirus 
al II-lea a pus bazele politicii de toleranţă, care a caracterizat, 
cu doar puţine excepții, întreaga perioadă ahemenidă. Prin înţe- 
lepciune, diplomaţie şi toleranță, Cirus a reuşit să alăture într-un 
spaţiu politic şi economic unitar aproape toate vechile culturi ale 
Orientului antic asiatic”?. 

Spiritul de toleranţă al lui Cirus al II-lea faţă de evreii 
deportaţi în Babilon s-a manifestat prin îngăduinţa de a se 
întoarce în Israel. Astfel, în Sfânta Scriptură citim că „în primul 
an al lui Cirus, regele perşilor, ca să se plinească cuvântul 
Domnului cel rostit prin gura lui leremia, Domnul a stârnit duhul 
lui Cirus, regele perşilor, iar acesta a poruncit să se vestească 
în toată ţara, ba încă chiar în scris, zicând: «Aşa grăieşte Cirus, 
regele perşilor: Domnul, Dumnezeul cerului, mi-a dat mie 
toate regatele pământului şi mi-a poruncit să-l zidesc casă în 
Ierusalim, adică în Iudeea. Cine dintre voi face parte din poporul 
Său? Cu el fie Dumnezeul său şi să se ducă în Ierusalim, adică 
în Iudeea şi să zidească templul Dumnezeului lui Israel; Acela 
e Dumnezeul Ce se află în lerusalim»” (Ezdra 1,1-3). 

Cirus al II-lea „le-a retrocedat evreilor şi vasele de cult pe 
care le răpise regele Nabucodonosor al II-lea, acordându-le şi alte 


! Mari imperii ale lumii antice..., pp. 104-105. 
2? Paul Brusanowski, Op. cit., p. 29. 

ajutoare materiale (Ezdra 1,5-6 şi 6,4). Din motive economice, cea 
mai mare parte a iudeilor au rămas în Babilon. Doar aproximativ 
42.000 de evrei au decis să părăsească exilul. Aceştia erau 
conduşi de Şeşbaţar, numit de Cirus «cârmuitor», adică prefect 
sau guvernator al provinciei lui Iuda, aflată în satrapia Babilonului 
şi în regiunea Samaria”!. 

În 530 î.Hr., Cirus al II-lea a murit luptând împotriva mesa- 
geților, „după ce construise cel mai grandios şi mai solid edificiu 
politic pe care îl cunoscuse până atunci Antichitatea”?. 

Capitala lui Cirus al II-lea era la Pasargade, unde a 
şi fost înmormântat. Pe mormântul lui se află următoarea 
inscripție: „O, omule, oricine vei fi tu, ori de unde vei veni, 
ştiu că vei veni. Eu sunt Cirus, întemeietorul Imperiului per- 
şilor. Aşadar nu mă invidia pentru acest puțin pământ care îmi 
acoperă trupul”. 

După moartea lui Cirus al II-lea, „puterea a fost preluată 
paşnic de fiul său, Cambise al II-lea (530-522 î.Hr.), pe care îl 
pregătise pentru această înaltă demnitate”. 

„Cea mai mare realizare a lui Cambise al II-lea a fost 
cucerirea Egiptului, în 525 î.Hr. Acesta a fost încoronat potrivit 
riturilor străvechi în Memfis, primind numele faraonic de Mersuti- 
Re”, iar „regii ahemenizi au fost consideraţi cea de-a XXVII-a 
dinastie din istoria Văii Nilului”. „Vecinii Egiptului, Libia şi 
Cyrene, s-au predat forțelor armate persane”. 

În anul 522 î.Hr., Cambise al II-lea a murit, fiind vehiculată 
atât varianta sinuciderii, cât şi cea a asasinării acestuia. 


! Ibidem, p. 62. 

? Ovidiu Drimba, Op. cit., vol. I, p. 279. 
3 Paul Brusanowski, Op. cit., p. 25. 

+ Mari imperii ale lumii antice..., p. 105. 
5 Ibidem. 

é Paul Brusanowski, Op. cit., p. 30. 

Bardiya, fratele lui Cambise al II-lea, i-a succedat la tron, 
dar „a fost asasinat la numai câteva luni după înscăunare”!, 
proclamându-se ca rege „Gaumata, un membru al clanului 
preoţesc al magilor mezi”?. 

Darius I (522-486 î.Hr.), fiul lui Hystaspe, l-a înfrânt pe 
uzurpatorul Gaumata şi a ocupat tronul. „Pentru a-şi legitima 
stăpânirea, acesta s-a căsătorit cu Atossa, fiica lui Cirus al II-lea”*. 

„Imediat au izbucnit revolte care s-au propagat cu repeziciune 
în întreg imperiul. În Babilon, Media, Armenia, Sciţia şi chiar în 
Fars s-a instalat haosul, fiecare provincie încercând să se elibereze 
de sub dominaţia persană. În mod surprinzător, Darius a reuşit în 
numai un an să pună capăt stării de confuzie, reprimând necruţător 
revoltele. I-a prins şi executat pe conducătorii rebelilor şi şi-a 
asigurat pacea în interiorul imperiului pentru tot restul domniei’. 

„Ca moştenitori ai Imperiului Asirian, perşii au preluat 
multe metode de pedepsire, atestate în surse asiriene şi, mai 
târziu, babiloniene: tragerea în ţeapă, decapitarea, omorârea 
copiilor, arderea, biciuirea, strangularea, lapidarea, castrarea, 
orbirea, tăierea în două a trupului viu, tăierea pieptului, a nasului, 
urechilor, buzelor, braţelor, mâinilor şi limbii, arderea cu fierul 
înroşit în foc, jupuirea de viu şi crucificarea. În inscripţia de la 
Behistun, Darius declară cu mândrie: «Rebelul Phraortes a fost 
prins şi adus înaintea mea, iar eu i-am tăiat nasul, urechile şi 
limba şi i-am scos ochii»”5. Phraortes era regele parţilor care 
s-a răzvrătit împotriva perşilor şi a capturat oraşul Ecbatana în 
decembrie 522 î.Hr. După ce l-a mutilat pe Phraortes, Darius I a 
poruncit ca acesta să fie răstignit. 


! Ibidem, p. 108. 

? Istoria Universală, Preistoria şi Antichitatea... p. 163. 
3 Paul Brusanowski, Op. cit., p. 46. 

4 Mari imperii ale lumii antice..., p. 108. 

5 Ibidem, p. 120. 

În primii ani, Darius cel Mare a organizat vastul imperiu pe 
care îl conducea, împărțindu-l în 20 de provincii, numite satrapii. 

„Funcţia de satrap putea fi ocupată şi de persoane de 
origine mai umilă sau nepersană, ca în cazul lui Metiochus, fiul 
generalului atenian Miltiade. Satrapul se bucura de privilegiul de 
a fi reprezentantul marelui rege. Era însărcinat cu supravegherea 
colectării taxelor şi a tributului, cu ridicarea de oști, atunci când 
i se cerea, şi cu luarea deciziilor guvernamentale la nivel local. 
În probleme externe, era obligat să se consulte cu regele sau cu 
miniştrii. Ca reprezentant al regelui, ţinea o curte princiară a cărei 
organizare o copia pe cea regală, acorda audiențe, primea petiții, 
îndeplinea ritualurile religioase şi celebra sărbătorile regale”!. 

Pentru satrapi „era foarte important să fie în contact cu 
regele şi de aceea au fost construite drumuri care să le permită 
mesagerilor regali să ducă scrisorile rapid prin imperiu”?. În 
fapt, „buna funcţionare a imperiului era facilitată de existenţa 
unei infrastructuri excelente. Drumuri de foarte bună calitate 
legau oraşele principale din satrapii cu centrul imperiului. Cel 
mai important dintre acestea era Calea Regală, dintre Sardis şi 
Persopolis, via Susa şi Babilon. O ramificaţie pornea spre est, 
ajungând la Ecbatana şi apoi în Bactriana şi Paşar, în timp ce 
un alt drum unea Persopolisul cu Egiptul, trecând prin Damasc 
şi Ierusalim. Unitatea de măsură pentru drumuri era parasangul, 
echivalent cu 6 kilometri, şi la fiecare 28 kilometri erau instalate 
stații de poştă, unde mesagerii regali care transportau documente 
oficiale puteau schimba rapid caii”?. 

„Reţeaua stradală creată de Darius I era vastă şi bine 
întreținută, drumurile erau în mare parte pietruite şi bine păzite. 
Unul din acestea - drumul care de la Sardes prin Efes ducea la 


! Ibidem, p. 116. 
? Enciclopedia lumii antice..., p. 40. 
5 Mari imperii ale lumii antice..., pp. 117-120. 

Susa, lung de 2.683 km - avea tot la 24 de km hanuri, deci în 
total 111 hanuri; totodată şi staţii de poştă, cu cai permanent 
la dispoziţia funcţionarilor regali şi guvernamentali. Aceştia 
puteau străbate distanța Sardes-Susa în numai 7 zile (în timp 
ce caravanelor le trebuiau 3 luni) - ceea ce însemna o viteză de 
383 km pe zi”!. 

„Începând cu Darius I s-a afirmat o viziune centralizată a 
statului, bazată pe atribuirea de puteri divine regelui. Darius a 
reformat Imperiul Persan sub aspect administrativ, împărțindu-l 
în douăzeci de circumscripţii (satrapii), desemnate să desfăşoare 
funcţii birocratice, fiscale şi militare. În plus, a pus la punct o 
deasă reţea de infrastructură - canale, drumuri, servicii de poştă 
- şi a lansat o nouă unitate monetară, dareicul de aur. Pe plan 
legislativ, regele persan a recunoscut pluralitatea tradițiilor 
juridice ale comunităţilor supuse lui, considerându-le valide 
şi în faţa autorităţii centrale. O toleranţă similară a exercitat şi 
în domeniul religios, unde, totuşi, drept credinţă oficială a fost 
adoptat zoroastrismul, fondat de Zoroastru (Zarathustra) pe la 600 
î.Hr. şi bazat pe cultul monoteist al zeului Ahura Mazda'?. 

„Un loc important în religia vechilor asirieni îl deținea 
sacrificiul animalelor (în special al vitelor) în cadrul unor serbări 
orgiastice nocturne, în care se consuma o băutură obținută prin 
fermentarea unei plante cu proprietăți halucinogene, numită 
haoma. Reforma lui Zarathustra reprezenta o reacție împotriva 
cultului orgiastic prin faptul că vechile credinţe au fost 
reinterpretate, primind o valoare etică nouă. A avut loc în acest 
fel o revoluţie puritană a moravurilor”. „Centrul reformei morale 
întreprinsă de Zarathustra a fost acela de a cere adepților săi să 
aleagă binele şi să lupte împotriva răului. El nu a introdus un zeu 


! Ovidiu Drimba, Op. cit., vol. I, p. 287. 
? Atlas de istorie a lumii..., p. 27. 
3 Paul Brusanowski, Op. cit., pp. 32-33. 

nou, ci a ridicat o divinitate populară la poziţia unică de Domn 
deplin, singur creator şi singur vrednic de a i se aduce slujire. 
Numele acestuia era Ahura Mazda (Domnul Înţelept)”!. 

În concepţia perșilor, „Ahura Mazda, zeul suprem al 
Ahemenizilor, oferise marelui lor rege darul domniei pentru a pu- 
ne capăt haosului şi a instaura ordinea bună şi dreaptă. În textele 
regale, tulburările şi răzmeriţele sunt des asociate cu dezordinea 
cosmică şi minciuna. Marele rege reprezintă adevărul, fiind deci 
îndreptățit să-i zdrobească pe rebeli pentru a asigura triumful 
ordinii. Revoltele împotriva supremației persane erau, aşadar, 
gesturi de nesupunere față de autoritatea divină, marele rege 
reprezentând voinţa lui Ahura Mazda pe pământ şi acţionând în 
numele său ca garant al dreptăţii şi păstrării ordinii sociale”?. 

Interesant este faptul că „perşii n-au avut temple propriu- 
zise, cultul fiind celebrat în aer liber, la altarul sacrificial, în fața 
căruia se afla un «altar al focului»’”. 

Asemenea lui Cirus al II-lea, Darius I le-a îngăduit evreilor 
să reconstruiască templul din Ierusalim. În cartea Ezdra din 
Vechiul Testament citim în acest sens: „Eu am poruncit asupra 
a ceea ce aveți voi de făcut în sprijinul bătrânilor iudei pentru 
zidirea acelui templu al lui Dumnezeu: cheltuiala să se facă din 
averea regelui şi din birurile de dincolo de râu; să daţi cu grijă 
acelor oameni, în aşa fel încât ei să nu înceteze lucrul. Şi orice 
le va trebui: viței, berbeci şi miei pentru arderile de tot aduse 
Dumnezeului cerului, precum şi grâu, sare, vin, untdelemn, să li 
se dea după cuvântul preoților din Ierusalim, zi de zi, ori de câte 
ori vor cere, pentru ca ei să-l aducă Dumnezeului cerului miresme 
bineplăcute şi să se roage pentru viaţa regelui şi a fiilor săi. Tot 
eu am poruncit: dacă vreun om va schimba această hotărâre, din 

! Ibidem, p. 37. 

casa lui va fi scoasă o bârnă şi, ridicată, îl va străpunge, iar casa 
lui va fi de jaf. lar Dumnezeul al Cărui nume locuieşte acolo 
să-l doboare pe orice rege sau popor care-şi va întinde mâna să 
strice sau să nimicească templul lui Dumnezeu din Ierusalim. 
Eu, Darius, am poruncit; aşa să se facă întocmai! Atunci Tatnai, 
cârmuitorul ținuturilor de peste râu, Şetar-Boznai şi tovarăşii lor 
au făcut întocmai cum poruncise regele Darius” (Ezdra 6,8-13). 

Pentru a-şi asigura sprijinul clerului egiptean, Darius I a 
ridicat şi la Teba un templu, închinat zeului Ammon. 

Darius I a fost cel mai mare constructor dintre regii 
ahemenizi. „El a pus în aplicare un ambițios program de 
construcții de clădiri şi căi de comunicaţii la nivelul întregului 
imperiu. În Egipt, a săpat canalul care leagă Nilul de Marea 
Roşie şi a ridicat la Hibis, în Fayum, temple închinate zeilor 
egipteni. În patria iraniană, Ecbatana şi Pasargade au fost extinse 
şi înfrumuseţate, iar cetatea elamită Susa a renăscut după ce 
Darius a transformat-o în capitala sa administrativă”!. 

În anul 518 î.Hr., Darius I a început ridicarea unei noi 
capitale, care a devenit cunoscută sub numele grecesc de „Perse- 
polis”, adică „Oraşul perşilor”. „Curtea regală se muta în fiecare 
an de la Susa la Babilon şi Ecbatana, sosind la Persepolis în 
martie pentru a se odihni şi a sărbători Anul Nou persan'?. Susa 
era folosită ca rezidenţă de iarnă, Ecbatana ca reşedinţă de vară, 
iar Persepolis a devenit cel mai important centru ceremonial, 
pentru că „Darius I a început să construiască un palat impozant 
în Persepolis, iar succesorii lui l-au terminat, aici având loc 
ceremoniile importante”. 

„În 518 î.Hr., după ce şi-a consolidat puterea în interior, 
Darius I a împins graniţele imperiului până la Punjab, în India. În 


! Mari imperii ale lumii antice..., p. 109. 

513 î.Hr., a încercat să-i supună pe sciţii aflați la nord de Marea 
Neagră”!. Istoricul Herodot ne relatează în acest sens că: „Aflând 
despre această intenție, regii sciților i-au trimis lui Darius I un 
sol, care i-a oferit acestuia în dar o pasăre, un şoarece, o broască 
şi cinci săgeți. Mesajul darurilor către perşi era următorul: Dacă 
nu veţi zbura în înaltul cerului, preschimbaţi în păsări, sau dacă 
nu vă veţi ascunde sub pămînt, preschimbaţi în şoareci, sau dacă 
nu veţi sări în bălți, preschimbaţi în broaşte, înapoi n-o să vă 
întoarceţi, căci veți pieri de săgețile noastre”. 

Darius I a pornit campania planificată împotriva sciților, 
„construind, cu ajutorul meşterilor greci, primul pod peste 
Dunăre”?. Oştirea sciţilor condusă de Idanthyrsus însă nu s-a 
confruntat cu armata lui Darius I, ci a atras-o tot mai adânc 
în interiorul țării, hărțuind-o în permanenţă. Sătul să-i tot 
urmărească pe sciți, Darius I i-a trimis lui Idanthyrsus o scrisoare, 
prin care îl soma fie să lupte, fie să se predea. Regele sciților i-a 
răspuns: „Noi nu avem oraşe sau teritorii de pierdut, de vreme 
ce ducem un trai nomad, însă dacă vrei să te lupți cu noi, vino, 
găseşte mormintele înaintaşilor noştri, încearcă să le distrugi şi 
atunci vei afla dacă vrem să ne luptăm cu tine”. După o lună de 
urmărire a sciților, armatele lui Darius I s-au retras, expediţia în 
Sciţia fiind un eşec. 

Amintind despre incursiunea nereuşită a regelui Darius, 
dar şi a unor împărați de mai târziu, la nord de Dunăre, Mihai 
Eminescu a consemnat în Scrisoarea a III-a: „După vremuri, 
mulţi veniră, începând cu acel oaspe,/ Ce din vechi se 
pomeneşte, cu Dariu al lui Istaspe./ Mulţi durară, după vremuri, 
peste Dunăre vrun pod,/ De-au trecut cu spaima lumii şi mulțime 
de norod;/ Împărați pe care lumea nu putea să-i mai încapă/ Au 
venit şi-n ţara noastră de-au cerut pământ şi apă./ Şi nu voi ca 

să mă laud, nici că voi să te-nspăimânt,/ Cum veniră, se făcură 
toți o apă ş-un pământ”. 

Când regii perşilor trimiteau emisari la conducătorii unei 
țări, somându-i să li se supună, aceştia cereau pământ şi apă, ca 
gest simbolic de aservire. 

Între anii 499 şi 493 î.Hr., cetăţile ioniene s-au răsculat 
împotriva Imperiului Persan. Revolta lor a fost însă zdrobită de 
către armatele lui Darius I. lonienii au cerut ajutor celorlalte cetăți 
greceşti, iar Atena şi Eretria au răspuns pozitiv. Expediția navală 
organizată de acestea în anul 498 î.Hr., a debarcat trupe în Asia 
Mică, dar după ce au înaintat până la Sardes, unde au incendiat 
palatul satrapului persan şi templul zeiţei Cybele, atenienii şi 
eretrienii au fost învinşi, retrăgându-se în mare grabă. lonienii 
au fost înfrânți în bătălia din insula Lade (494 î.Hr.), iar Miletul, 
cel mai dezvoltat şi bogat oraş al confederației ioniene, a fost 
luat cu asalt şi distrus din temelii. Astfel, perşii au pus din nou 
stăpânire pe lonia, asupra căreia au instituit o stăpânire bazată pe 
un regim de teroare. 

În 492 î.Hr., Darius 1 a cucerit Tracia şi Macedonia, precum 
şi insulele Lemnos şi Imbros. 

„Succesele militare ale primilor trei suverani ahemenizi 
(Cirus al II-lea, Cambise al II-lea şi Darius I) au avut ca urmare 
apariția celui mai întins imperiu cunoscut până atunci. Acesta 
avea o suprafață de aproximativ 5 milioane de km?, întinzân- 
du-se de pe valea Indusului, Munţii Hindukuş şi Asia Centrală 
până în Caucaz, Balcani şi Egipt. În interiorul său au locuit mai 
mult de 80 de popoare”!. 

Într-o inscripţie, Darius enumeră teritoriile pe care le 
stăpânea „prin voinţa lui Ahura Mazda: Persia, Elam, Babilonia, 
Asiria, Arabia, Lidia, Egipt, care sunt lângă mare, Sardis, Ionia, 
Media, Armenia, Capadocia, Parţia, Drangiana, Aria, Corasmia, 


! Paul Brusanowski, Op. cit., p. 59. 

Bactriana, Sogdiana, Gandhara, Sciţia, Sattagidia, Aracosia şi 
Maka; cu totul, 23 de ţări”!. 

„Perşii nu au încercat să-şi impună limba şi cultura în 
teritoriile cucerite. Decretele regale erau traduse în limbile locale, 
iar din timpul lui Darius I aramaica era folosită ca lingua franca în 
întreg imperiul pentru a facilita comunicarea”?. „Limba aramaică 
a constituit un liant pentru diferitele provincii ale imperiului, 
răspândindu-se chiar şi în provincii în care ea nu era cunoscută 
(de exemplu, în nordul Indiei)”. 

Întrucât Atena şi Eretria au sprijinit cetăţile ioniene în 
revolta lor împotriva perşilor, Darius I a întreprins o campanie 
de pedepsire a grecilor. Confruntările dintre trupele persane şi 
cele greceşti sunt cunoscute sub numele de „războaiele medice”. 
Astfel, în 492 î.Hr., Darius I l-a numit pe Mardonius la comanda 
unei expediţii împotriva Greciei continentale, dar o furtună 
violentă din apropierea Muntelui Athos a făcut imposibilă 
avansarea flotei, care s-a întors în Persia. 

În anul 490 î.Hr., Darius I a trimis o flotă puternică îm- 
potriva Eretriei şi Atenei, sub comanda amiralului Datis şi a lui 
Artaferne. Perşii au cucerit Eretria şi au distrus-o, deportând 
locuitorii în Persia, apoi „au acostat la Maraton. Întrucât spartanii 
erau reținuți în cetate de nişte serbări religioase, atenienii s-au 
văzut nevoiţi să-i înfrunte singuri pe duşmani. 9000 de hopliți 
(soldaţi pedeştri echipați cu armament greu) şi 1000 de soldaţi 
aliați, majoritatea din Plateea, s-au opus unei armate de călăreți 
şi arcaşi de două ori mai mare şi mai puternică. Generalul atenian 
Miltiade şi-a aşezat tabăra pe o colină şi, când cavaleria persană 
s-a îndepărtat pentru a-şi adăpa caii, grecii au parcurs în fugă 
distanța de 1,6 km care îi separa de mare. Ei au respins flancurile 

! Mari imperii ale lumii antice..., p. 116. 

2 Ibidem, p. 120. 

5 Paul Brusanowski, Op. cit., p. 60. 

laterale ale armatei persane spre nave şi au masacrat centrul 
oştirii. Atenienii au pierdut 192 de oameni, iar perşii 6.400 de 
oameni şi 7 vase. Datis a reluat totuşi drumul spre apă către 
Atena, dar, la vederea atenienilor masaţi pe țărm, a preferat să se 
retragă fără luptă”!. 

O legendă relatează faptul că Filipide, un mesager atenian, 
a alergat distanţa de 42 de kilometri de pe câmpul de luptă 
de la Maraton până la Atena, pentru a anunţa victoria asupra 
perşilor. În momentul în care a ajuns la destinaţie, acesta a 
strigat: „Nevunkauev” (Nenikikamen) „Am învins!”, după care 
a murit pe loc. În amintirea lui Filipide, începând cu anul 1896, 
în programul Jocurilor Olimpice a fost inclusă proba de Maraton, 
care se aleargă pe o distanță de 42,195 km (distanţa exactă dintre 
Maraton şi Acropolele din Atena). 

În timpul pregătirilor pentru cea de-a doua expediţie 
împotriva grecilor, Darius cel Mare s-a stins din viață, lăsând 
fiului şi succesorului său la tron, Xerxes I (486-465 î.Hr.), sarcina 
de a răzbuna onoarea perşilor. 

„La începutul domniei sale, Xerxes a înăbuşit o răscoală 
izbucnită în Egipt pe vremea lui Darius I şi l-a numit pe fratele 
său, Ahemene, satrap al Egiptului”?, iar „în 481 î.Hr., s-a 
confruntat cu o revoltă şi în Babilon'5, pe care a înfrânt-o ajutat 
de Megabyzus, satrapul Babilonului. 

Pe când „Xerxes I se pregătea să-şi ia revanşa asupra 
grecilor, Temistocle i-a convins pe atenieni să accepte ca, din 
veniturile furnizate de un filon aurifer descoperit în Laurion, să se 
construiască 200 de triere (nave de război cu trei rânduri de vâsle 
suprapuse). În 480 î.Hr., armata şi flota persane au intrat în Grecia 


! Ciwilizaţii antice, coordonator Catherine Salles, traducere de Anca 
Calangiu, Enciclopedia Rao, 2008, p. 185. 

prin nord. Ele au trecut Hellespontul pe un pod improvizat, format 
din două vase, ţinând coasta Traciei şi au traversat peninsula 
Muntelui Atos printr-un canal pe care îl săpase Xerxes. Forţele 
confederate ale grecilor au ieşit în întâmpinarea duşmanilor în 
sudul 'Tessaliei. Regele Spartei, Leonida, împreună cu 300 de 
soldați, s-au sacrificat la Termopile pentru a îngădui grosului 
armatei să evite confruntarea cu forţele persane. Cum flota grecilor 
fusese obligată să părăsească Eubeea, unde era concentrată, perşii 
au înaintat fără dificultăţi spre sud şi au împresurat Atena golită 
de localnicii pe care Temistocle îi evacuase în insula Samotrace. 
Printr-un şiretlic, generalul atenian a atras flota marelui rege în 
golfurile strânse dintre Atica şi Samotrace. Incapabili să facă 
vreo manevră şi blocaţi de trierele ateniene, perşii au suferit o 
înfrângere totală la Salamina, sub ochii lui Xerxes care asista la 
bătălie din vârful unei coline. În anul următor, la Plateea, hopliții 
(soldați pedeştri echipați cu armament greu) spartani şi atenieni 
au zdrobit infanteria şi cavaleria persane”!, iar în bătălia navală 
de la Mycale grecii au distrus ceea ce mai rămăsese din flota 
persană. „Cele trei înfrângeri, de la Salamina, Plateea şi Mycale, 
au constituit sfârşitul expansiunii militare a Imperiului Persan. 
Xerxes, în ultimii 14 ani de viaţă, nu a mai întreprins nici o 
campanie militară mai importantă, trăind retras în reședințele sale 
din Susa, Persepolis şi Ecbatana'”?. 

În cartea Estera din Vechiul Testament găsim informaţia că 
evreica „Estera a devenit regină a Persiei (soţia lui Ahaşveroş, 
probabil Xerxes)”. 

„În august 465 î.Hr., Xerxes a fost ucis într-o lovitură de 
palat. Evenimentele sunt neclare, dar complotul se pare să fi fost 


! Civilizaţii antice... p. 185. 
? Paul Brusanowski, Op. cit., p. 50. 
3 Ibidem, p. 64. 

urzit de fiul său, Artaxerxes, cu sprijinul influenţilor eunuci”!, iar 
asasinul ar fi fost Artabanes, comandantul gărzii palatului. 

Artaxerxes I (465-424 î.Hr.), succesorul lui Xerxes I, şi-a 
început domnia prin uciderea tuturor fraților săi şi a potențialilor 
rivali la tron. 

Întrucât mâna dreaptă a lui Artaxerxes I era mai lungă 
decât cea stângă, regele mai este cunoscut în istorie şi sub 
numele de „MarpOyerwp” (Macrohir) sau „Longimanus”, adică 
„Mână lungă”. 

În anul 460 î.Hr., a izbucnit o revoltă în Egipt, condusă de 
Inaros, fiul prinţului Psamtik. Cu sprijinul atenienilor, Inaros a 
înfrânt armata persană condusă de satrapul Akheimenes. În 454 
î.Hr., oştirea persană aflată sub conducerea lui Megabyzus 1-a 
biruit pe egipteni şi greci, capturându-l pe Inaros, care a fost 
dus la Susa. 

Pentru a slăbi puterea atenienilor, Artaxerxes I a sprijinit 
financiar cetăţile inamice ale Atenei. Cu toate acestea, când 
Temistocle, generalul atenian care 1-a învins pe perşi în bătălia de 
la Salamina, din anul 480 î.Hr., a fost exilat din Atena, Artaxerxes 
I i-a oferit acestuia azil. 

Artaxerxes I a murit în anul 424 î.Hr., fiind urmat la tron 
de Xerxes al II-lea, singurul său fiu legitim cu regina Damaspia. 
Acesta a fost asasinat după doar 45 de zile de domnie, la comanda 
fratelui său vitreg, Sogdianus, care şi el a fost ucis de Ochus, alt 
frate vitreg (fiul lui Artaxerxes I şi al concubinei Cosmartidene 
din Babilon). Ochus era căsătorit cu sora sa vitregă, Parysatis, 
fiica lui Artaxerxes I şi a concubinei Andia din Babilon. 

Ochus a domnit sub numele de Darius al II-lea, între anii 
424 şi 405 î.Hr. Întrucât era fiul lui Artaxerxes I cu o concubină, 
documentele greceşti îl menţionează adeseori ca Darius N60og 
(Nothos), adică „Bastardul”. 


! Mari imperii ale lumii antice..., p. 111. 

Despre domnia regelui Darius al II-lea nu există prea 
multe date, însă se cunoaşte faptul că Parysatis, soția lui, era 
foarte influentă. 

În anul 409 î.Hr., Darius al II-lea s-a confruntat cu o revoltă 
în Media. De asemenea, în timpul domniei lui, perşii s-au aliat 
cu spartanii, pentru a lupta împotriva Atenei. 

Darius al II-lea a fost succedat la tron de fiul său, Artaxerxes 
al II-lea (405-359 î.Hr.). 

„Cirus cel Tânăr, fratele mai mic al lui Artaxerxes al 
II-lea, satrapul Lidiei şi al Frigiei Mici, îşi dorea coroana şi era 
încurajat la aceasta de influenta regină-mamă Parysatis. Cirus a 
strâns o armată formată din nobili persani, soldaţi din satrapia sa 
şi mercenari greci. Trupele rebele le-au înfruntat pe cele ale lui 
Artaxerxes al II-lea la Cunaxa, în 401 î.Hr., iar Cirus a fost ucis”! 
în bătălie de un soldat tânăr, numit Mithridates. Artaxerxes al 
II-lea a răspândit zvonul că el l-ar fi omorât pe Cirus cel Tânăr, 
însă la un banchet, Mithridates s-a lăudat cu isprava sa de pe 
câmpul de luptă, iar Artaxerxes al II-lea a pus să fie executat. 

„Concomitent, Egiptul a început lupta de eliberare de sub 
dominația persană, alungându-i pe asupritori după o serie de 
victorii, între 401 şi 399 î.Hr.?. 

Artaxerxes al II-lea a luptat împotriva spartanilor, care 
au invadat Asia Mică, sub conducerea lui Agesilaus al II-lea, 
erijându-se în apărători ai cetăților greceşti din Ionia. Pentru 
a crea o diversiune, perşii au finanțat cetățile inamice ale 
spartanilor: Atena, Teba, Corint şi Argos, ducând la izbucnirea 
„Războiului din Corint” (395-387 î.Hr.). De asemenea, 
Artaxerxes al II-lea a sprijinit reconstrucția flotei ateniene, 
care în anul 394 î.Hr., la Cnidos, a obținut o victorie asupra 
spartanilor. Regele a mijlocit încheierea păcii de la Susa, din 


! Ibidem, p. 112. 

387-386 î.Hr., prin care s-a pus capăt luptelor din Grecia şi 
s-a confirmat suzeranitatea Imperiului Persan asupra oraşelor 
greceşti din Asia Mică şi a insulei Cipru. 

În anul 373 î.Hr., Artaxerxes al II-lea a încercat să 
recucerească Egiptul, dar nu a reuşit. 

În interiorul imperiului, Artaxerxes al II-lea a trebuit să 
facă faţă unei revolte a satrapilor din Asia Mică, guvernatorul 
Aroandas bătând chiar propria sa monedă de aur. „Satrapii au 
ştiut să profite de decăderea curții regale, instituind propria lor 
autoritate în provincii, astfel că acolo ei deţineau un control 
mai sever decât regele în întregul său imperiu. Din această 
epocă datează conotaţia negativă care se dă termenului de satrap 
(considerat mare despot). Guvernatorii de provincii au devenit 
adevăraţi despoţi, folosind însă numele marelui rege pentru a-şi 
justifica fărădelegile”!. 

Artaxerxes al II-lea a avut mai multe soţii şi 360 de 
concubine, care se spune că i-au născut 115 fii. Febleţea lui era 
Stateira, care a fost otrăvită în jurul anului 400 î.Hr., de Parysatis, 
mama regelui. O altă soție favorită a fost grecoaica Aspasia, iar 
regele s-a căsătorit şi cu Atossa, propria lui fiică. 

Regele a avut o relaţie şi cu eunucul Tiridates, a cărui 
moarte timpurie l-a devastat. 

Una dintre preocupările lui Artaxerxes al II-lea au fost 
construcțiile, el restaurând, printre altele, palatul regal din Susa, 
precum şi fortificațiile acestuia. 

Artaxerxes al III-lea (359-338 î.Hr.) a urcat pe tron după 
ce tatăl său, Artaxerxes al II-lea, se stinsese din viaţă la o vârstă 
foarte înaintată, un frate, numit Darius, îi fusese executat, altul, 
pe nume Ariaspes, s-a sinucis, iar alt frate, Arsames, a fost 
asasinat?. 


! Paul Brusanowski, Op. cit., p. 66. 

Imediat după ce a ajuns rege, Artaxerxes al III-lea a 
poruncit ca toți membrii familiei regale să fie omorâţi, pentru 
a elimina orice eventuali pretendenți la tron. Istoricul Quintus 
Curtius Rufus consemnează faptul că 80 de frați ai regelui au fost 
executaţi într-o singură zi. 

La începutul domniei lui Artaxerxes al III-lea a izbucnit 
o revoltă în partea de vest a imperiului, iar acesta a ordonat 
desființarea oştirilor satrapilor din Asia Mică, de vreme ce aceştia 
nu erau capabili să menţină ordinea în regiune. Întrucât porunca 
a fost ignorată de Artabazus, satrapul Lidiei, regele a trimis o 
armată pentru a-l pedepsi, însă aceasta a fost înfrântă în anul 354 
î.Hr., de oştile lui Artabazus, care au primit întăriri din partea 
atenienilor şi a satrapului Orontes de Mysia. În anul următor însă, 
o altă armată trimisă de rege a biruit această coaliție, iar Artabazus 
s-a refugiat la curtea regelui Filip al II-lea al Macedoniei. 

În jurul anului 351 î.Hr., Artaxerxes al III-lea a întreprins 
o campanie militară împotriva lui Nectanebo al II-lea al 
Egiptului, însă a suferit o înfrângere zdrobitoare. În urma 
acesteia, conducătorii Feniciei, Asiei Mici şi ai Ciprului şi-au 
declarat independenţa. 

Câţiva ani mai târziu, Artaxerxes al III-lea a intervenit „în 
Fenicia, în fruntea căreia se afla Tennes, conducătorul Sidonului. 
Regele l-a executat pe Tennes, a distrus parțial Sidonul şi i-a 
deportat pe locuitori în Babilon”!. 

În anul 343 î.Hr., Artaxerxes al III-lea a recucerit Egiptul, 
el devenind primul faraon al celei de a doua dinastii persane 
în această țară (343-332 î.Hr.). Cu toate că înaintaşii săi au 
fost toleranți față de locuitorii țărilor cucerite, în special în 
privinţa religiei, Artaxerxes al III-lea a introdus un regim de 


Assyrians, Babylonians, Medes and Persians, Macedonians and Grecians, 
translated from the French, Baltimore, 1832, vol. I, pp. 786-787. 

teroare în Egipt, persecutându-i pe egipteni şi din punct de 
vedere religios. 

Pe când se găsea în Egipt, regele a bătut monedă de argint, 
pe reversul căreia se găsea inscipția în limba egipteană: „Faraonul 
Artaxerxes. Viață, prosperitate, belşug”. 

Întrucât puterea regelui Filip al II-lea al Macedoniei începea 
să se facă tot mai simțită în nordul Greciei, iar acesta a încercat 
să-i convingă pe greci să se revolte împotriva stăpânirii persane, 
când regele Macedoniei a asediat cetatea tracică Perinthus, 
condusă de prințul Cersobleptes, în anul 340 î.Hr., Artaxerxes al 
III-lea a trimis trupe în sprijinul prințului trac, iar oştirea lui Filip 
al II-lea a fost respinsă. 

Deşi regii ahemenizi anteriori lui Artaxerxes al III-lea aveau 
ca religie oficială zoroastrismul, iar Zarathustra a învăţat că zeul 
Ahura Mazda putea fi reprezentat doar de flăcările focului sacru, 
în timpul lui Artaxerxes al III-lea, cultul lui Anahita şi Mithra a 
cunoscut o renaştere şi la porunca regelui au fost ridicate statui 
ale zeiţei Anahita, în oraşele principale ale imperiului. 

Artaxerxes al III-lea a construit şi restaurat mai multe 
clădiri în Persepolis şi a extins palatul ridicat de Nabucodonosor 
al II-lea în Babilon. 

În anul 338 î.Hr., „într-o zi deosebit de caldă, vizirul eunuc 
Bagoas 1-a oferit regelui o felie dintr-un fruct copt şi, ştiindu-l 
bănuitor, îşi tăie mai întâi sieşi o felie şi o mâncă. O faţă a lamei 
cuțitului însă era otrăvită, încât Artaxerxes al III-lea a murit. 
Trupul regelui a fost dat ca hrană la pisici, iar din oasele lui s-au 
făcut mânere de săbii”!. 

Artaxerxes al III-lea a fost succedat la tron de Artaxerxes 
al IV-lea (338-336 î.Hr.), fiul său cel mai mic, după ce tatăl său, 
precum şi majoritatea membrilor familiei regale, fuseseră asasinați 
de către Bagoas, care căzuse în dizgrația fostului suveran. Vizirul 

a încercat prin această manevră sângeroasă să îşi păstreze funcția 
şi privilegiile, ştiind prea bine că Artaxerxes al IV-lea era uşor de 
manipulat, ceea ce s-a şi întâmplat, Bagoas deţinând puterea în 
timpul scurtei domnii a acestuia. 

O preocupare majoră pentru Artaxerxes al IV-lea au 
constituit-o ostilitățile de la graniţa occidentală a imperiului dintre 
perşi şi macedonienii conduşi de Filip al II-lea, iar ulterior de 
Alexandru cel Mare. 

Fiind nemulțumit de atitudinea lui Bagoas şi probabil 
influenţat de nobilii de la curtea regală, care îl dispreţuiau pe 
eunuc, Artaxerxes al IV-lea a conceput un plan de asasinare a 
vizirului, care prinzând de veste, l-a otrăvit şi pe acest rege, 
instalându-l în locul lui pe Darius al III-lea (336-330 î.Hr.), care 
se pare că era verişor cu Artaxerxes al IV-lea. 

Când noul rege a vrut să ia frâiele puterii în propriile mâini, 
Bagoas a încercat să-l otrăvească, însă Darius al III-lea fusese 
avertizat de intenţia vizirului şi l-a obligat pe eunuc să bea el 
însuşi otrava. 

„Darius trecea drept cel mai înalt şi mai frumos dintre toți 
perşii. El s-a dovedit a fi un rege cult şi plin de talent, care vorbea 
curent greceşte”!. 

Darius al III-lea a moştenit un imperiu ale cărui provincii 
erau cârmuite de satrapi nedemni de încredere şi ai cărui locuitori 
se revoltau tot mereu. Chiar la începutul domniei sale, regele s-a 
confruntat cu o rebeliune în Egipt, condusă de Khabaş, între anii 
338 şi 335 î.Hr. 

În primăvara anului 334, Alexandru cel Mare (336-323 
î.Hr.) a invadat Asia Mică, în fruntea unei armate formate din 
macedoneni şi greci, care a învins la Granicus oştirea satrapilor 
persani din zonă. 


! Arthur Weigall, Alexandru Macedon, traducere de Ileana Zara 
lacobescu, Editura Artemis, Bucureşti, 1997, p. 170. 

Prima confruntare dintre Alexandru cel Mare şi Darius al 
III-lea a avut loc în anul 333 î.Hr., la Issos, din care regele mace- 
donian a ieşit învingător, iar cel persan a scăpat cu viaţă, fugind. 

Cei doi conducători s-au întâlnit din nou pe câmpul de 
luptă, în anul 331 î.Hr., la Gaugamela. Alexandru cel Mare a ieşit 
biruitor şi de această dată, iar Darius al III-lea a scăpat cu viaţă 
tot prin fugă. Regele persan „s-a refugiat în Ecbatana, încercând 
să adune o altă armată, şi apoi în Bactriana, unde a sfârşit în 330 
î.Hr., asasinat de satrapul local Bessus”!. 

Prin victoriile sale, Alexandru cel Mare, care avea la vremea 
respectivă doar 26 de ani, a desfiinţat cel mai mare imperiu din 
istorie cunoscut până atunci. 

În urma uciderii lui Darius al III-lea, Bessus s-a autopro- 
clamat rege, luându-şi numele de Artaxerxes al V-lea, însă a fost 
prins de Alexandru cel Mare, torturat şi executat în anul 329 î.Hr. 


! Mari imperii ale lumii antice..., p. 113. 

Imperiul lui Alexandru Macedon 


Primul stat macedonean a apărut în secolul al VII-lea î.Hr., 
în nordul Greciei de astăzi, când se presupune că macedonenii 
au migrat în regiune, venind din vest. Primul rege macedonean 
despre care există dovezi istorice scrise, a fost Perdiccas I. Acesta 
sau Argeu, fiul său, a construit capitala Aegea (oraşul Vergina 
din zilele noastre). 

Argeu a fost urmat la tron de fiul său, Filip I, iar acesta de 
Aeropus, care a supus triburile ilirice din vest. 

Tronul a fost ocupat apoi de către 1Alcetas şi Amyntas I 
(540-498 î.Hr.). 

După o scurtă perioadă de dominație a Imperiului Persan, 
în timpul lui Darius cel Mare (522-486 î.Hr.), statul macedonean 
şi-a recăpătat independenţa sub conducerea regelui Alexandru I 
(495-454 î.Hr.). Macedonia a căpătat un caracter elenistic din ce 
în ce mai pronunțat, deşi grecii din acele vremuri îi considerau 
pe macedoneni drept barbari. 

După Alexandru I tronul a fost ocupat de Perdiccas al II-lea 
(454-413 î.Hr.). Fiul şi succesorul acestuia, Arhelaus (413-399 
î.Hr.), a mutat capitala la Pella. 

Arhelaus a fost asasinat în 399 î.Hr., urmând o perioadă de 
tulburări, până în 389 î.Hr., când tronul a fost ocupat de Amyntas 
al II-lea (389-369 î.Hr.). 

În 369 î.Hr., acesta a fost succedat de fiul său, Alexandru al 
II-lea, care a fost curând asasinat, fiind urmat la tron de Perdiccas 
al III-lea. Acesta a murit în anul 359 î.Hr. (în luptă ori asasinat). 

Tronul lui Perdiccas al III-lea a fost preluat de fiul său 
adolescent, Amyntas. Acesta l-a avut ca tutore şi regent pe 

Filip al II-lea (359-336 î.Hr.), care ulterior a fost numit rege 
de către popor. 

Filip al II-lea a fost un luptător, care a reuşit să impună 
dominaţia țării sale în regiune, inclusiv asupra puternicelor cetăți 
greceşti din sud. 

Alexandru Macedon (cel Mare) a fost fiul lui Filip al II-lea 
şi al soției sale, Olimpia. Acesta s-a născut în oraşul Pella, în 20 
iulie 356 î.Hr. 

Tatăl său, care era foarte sever, i-a oferit lui Alexandru 
o educaţie spartană, renumitul filosof Aristotel fiindu-i dascăl 
timp de mai mulți ani. 

Se povesteşte că micul prinţ a reuşit să îmblânzească un 
armăsar, pe care nu-l putuse călări niciunul dintre oamenii tatălui 
său, după ce descoperise teama calului față de propria sa umbră. 
Filip al II-lea i-a dăruit armăsarul lui Alexandru, care l-a numit 
Bucefal „Bovkepăiac” (cap de bou), urmând să fie însoțit de 
acesta în viitoarele sale expediţii militare, până în India. 

Pentru calitățile sale de excepţie, la vârsta de 16 ani, 
Alexandru a fost numit regent al tatălui său, care purta diverse 
războaie departe de casă. 

Conform descrierilor rămase, Alexandru era relativ mic de 
statură, cu un corp foarte bine clădit. Istoricul grec Arian afirmă 
că acesta era blond, având un ochi căprui închis, ca noaptea, şi 
unul albastru, ca cerul. 

Tânărul Alexandru şi-a dovedit abilitățile sale de lider 
militar în luptele cu tracii, din anul 339 î.Hr. şi în bătălia de la 
Cheroneea, din 338 î.Hr., prin care Macedonia şi-a impus hege- 
monia asupra Greciei, unde a condus o mare parte din armata tată- 
lui său. „Cu această victorie, Filip al II-lea reuşise ceea ce nu mai 
realizase nimeni, nici perşii, nici marile puteri greceşti. El deținea 
puterea completă şi de necontestat asupra Greciei”!, în calitate de 
conducător al trupelor coaliției greceşti, numită „Liga de la Corint”. 


! Hans-Joachim Gehrke, Alexandru cel Mare, traducere de Brigitte- 
Helia Aiteanu, Editura ALL, 2014, p. 27. 

„Spartanii, care rămăseseră neutri în acest război, refuzau 
să admită că Filip al II-lea era stăpânul Greciei şi, la cererea sa 
de recunoaştere a supremaţiei, răspunseră în stilul lor laconic 
obişnuit: «Dacă îţi închipui că victoria te-a făcut mai mare decât 
erai, măsoară-ţi umbra». Când regele le ceru să consimtă măcar 
să-l primească în cetate ca pe un oaspete, ei refuzară din nou şi, 
la amenințările lui, ei răspunseră că «în orice caz, nu putea să-i 
împiedice să moară pentru cetatea lor». Apoi, când el le declară că 
le va arăta prea puţină milă dacă le va cuceri cetatea, ei răspunseră 
printr-un singur cuvânt: «Dacă»”!. 

În anul 336 î.Hr., pe când plănuia o invazie în Asia Mică, 
îndreptată împotriva perşilor, Filip al II-lea a fost asasinat de 
Pausanias, căpitanul gărzii sale. În această situaţie, Alexandru 
(336-323 î.Hr.), care avea doar 20 de ani, a fost proclamat regele 
Macedoniei de către armată şi principalii nobili. 

Îndată ce a devenit rege, „tânărul monarh, contând pe spri- 
Jinul armatei şi al generalului Antipatros, i-a eliminat pe ceilalți 
pretendenți la tron”. 

La vestea asasinării lui Filip al II-lea, unele cetăţi greceşti 
s-au răzvrătit împotriva Macedoniei. Alexandru a pornit imediat 
în sud şi a reprimat revolta. În urma acestei incursiuni, cetăţile 
greceşti, în afară de Sparta, l-au recunoscut pe Alexandru drept 
comandant al „Ligii de la Corint”. 

Alexandru s-a dus după aceea la renumitul oracol din Delfi, 
pentru a-i întreba pe zei ce soartă îl aşteaptă. Întrucât sosirea lui 
acolo nu fusese anunţată, iar Pitia, bătrâna preoteasă, care era 
interpreta cuvântului zeului, avea nevoie de o pregătire de trei 
zile de rugăciune şi de post înainte de a putea emite prezicerile 
sale profetice de la înălțimea faimosului trepied din sanctuarul 


! Arthur Weigall, Alexandru Macedon, traducere de Ileana Zara 
Iacobescu, Editura Artemis, Bucureşti, 1997, p. 96. 
> Istoria Universală, Preistoria şi Antichitatea... p. 213. 

lui Apollo şi în fiecare lună erau doar anumite zile când oracolele 
puteau fi auzite, regele a aflat că trebuia să aştepte în Delfi 
până într-o anumită zi. Alexandru se duse la Pitia, pentru a o 
ruga să meargă cu el în templu, fiind sigur că Apollo îi va grăi. 
Bătrâna îi răspunse că nu-şi putea exercita pe neaşteptate funcția. 
Totuşi, tânărul rege se arătă foarte insistent, iar în cele din urmă 
cuprinse mijlocul preotesei cu braţul şi, luând-o de mână râzând, 
o duse spre uşă. La acest gest, Pitia i-a spus: «lie uov, sicot 
akatauáyntoc!», adică: «Fiul meu, eşti irezistibil! (de neînvins)». 
Auzind aceste cuvinte, Alexandru îi dădu drumul la mână şi, 
foarte bucuros, strigă către cei care îl însoțeau: «O xpnouc e5660n 
anró tnv IlvOia. Eia akatauáyntoc!» (Oracolul a vorbit prin 
Pitia. Sunt de neînvins!)!. 

Alexandru era conştient că înainte de a pleca cu armata 
în Orient trebuia să încheie pace cu triburile din nord, de aceea 
în primăvara anului 335 î.Hr., a întreprins o incursiune până la 
Marea Neagră şi la Dunăre. „Trecând Dunărea în cursul unei 
nopți, Alexandru a căzut în zori de zi în spatele geților. Surprinşi 
de impetuoasa înaintare a falangei macedonene, aceştia au 
încheiat pace, iar după spusa lui Arian, celții înşişi, care se aflau 
în vecinătate, îi oferiră lui Alexandru prietenia lor”?. „Tânărul 
rege îi întrebă pe celți despre ţara şi obiceiurile lor şi vru să ştie 
dacă ceva, în mod special, îi făcea să se teamă pentru siguranţa 
lor. Se spune că, punând această întrebare, aştepta răspunsul 
că el însuşi este principalul lor motiv de îngrijorare. Dar, spre 
dezamăgirea sa, după ce s-au scărpinat în cap şi au încercat să se 
gândească la ceva care să-i înspăimânte, ei răspunseră în sfârşit 
că singura lor teamă era să nu le cadă cerul în cap. La celți, din 
vechime, există o formulă de jurământ, care începe cu cuvintele: 


1 Arthur Weigall, Op. cit., pp. 118-119. 
> Mihail Gramatopol, Civilizaţia elenistă, Editura Orientul Latin, 
Braşov, 2000, p. 29. 

«Ne vom ţine cuvântul, sau cerul va cădea peste noi şi ne va 
strivi» şi este posibil ca şefii acestui trib să fi încheiat un pact 
cu Filip al II-lea şi, călcându-l, credeau că sunt în primejdie să 
sufere această pedeapsă”. 

Pe când Alexandru să găsea cu trupele sale în nord, a ieşit 
zvonul că el murise şi cetăţile greceşti s-au revoltat din nou, în 
fruntea lor situându-se Teba. „La numai 13 zile după ce primise 
ştirea revoltei, Alexandru îşi face apariţia în faţa Tebei. Masacrul 
este general. Cad 6000 de tebani şi sunt luaţi 8000 de prizonieri, 
care vor fi vânduți ca sclavi. Întreaga Tebă este distrusă, cu 
excepţia templelor şi a casei poetului Pindar'”?. „Oraşul a fost 
ras până la pământ, dărâmarea caselor efectuându-se metodic şi 
ceremonios în sunetul flautului”. Prin această măsură drastică, 
Alexandru i-a liniştit pe greci şi a pornit spre Orient, în vederea 
realizării planurilor sale de cucerire a Imperiului Persan. 

„În timpul absenței sale, l-a numit ca regent în Macedonia 
pe Antipatros; dar nu putu să-i lase decât douăsprezece mii de 
infanterişti şi o mie cinci sute de cavalerişti pentru a apăra regatul 
de numeroşii săi duşmani”*. „Antipatros avea în jur de 65 de ani 
şi era cel mai vârstnic şi mai loial camarad al tatălui său, în care 
putea avea încredere deplină”. 

Alexandru a pornit spre Asia în fruntea unei armate formate 
din 30.000 de pedeștri şi 5.000 de călăreți. A debarcat la Troia, 
în ideea de a-şi începe incursiunea prin eliberarea cetăților 
greceşti din zonă. Fiind conştient de superioritatea navală a 
perşilor, tânărul rege a atacat dinspre uscat porturile acestora, 
distrugând bazele flotei. 


! Arthur Weigall, Op. cit., p. 122. 

> Mihail Gramatopol, Op. cit., p. 30. 

5 Arthur Weigall, Op. cit., p. 127. 

4 Ibidem, p. 135. 

5 Hans-Joachim Gehrke, Op. cit., p. 36. 

„Darius al III-lea, regele perşilor, le-a poruncit ofiţerilor săi 
să pună mâna pe îndrăznețul băiețandru în cazul în care ar trece 
Helespontul, să-i dea o bătaie bună şi apoi să-l trimită la Susa ca 
prizonier. De asemenea, Darius i-a recomandat lui Alexandru, 
printr-o scrisoare, să se întoarcă la sânul mamei sale dacă nu voia 
să fie răstignit. El îi trimitea împreună cu această scrisoare un 
bici, o minge şi o cutie conţinând câteva monede de aur. Biciul, 
pentru că Alexandru avea, desigur, nevoie să fie pedepsit, mingea 
pentru ca să se joace cu ea în loc să se joace de-a soldatul şi aur 
în cazul în care ar avea nevoie de bani de buzunar”!. 

Cea dintâi confruntare armată dintre trupele macedonene şi 
cele persane a avut loc în luna mai a anului 334 î.Hr., la Granicos, 
unde Alexandru „îi descoperi pe perși aliniaţi dincolo de apa puțin 
adâncă a râului. El dădu imediat ordin pentru un atac în front, 
ceea ce însemna că armata trebuia să treacă râul prin vad, sub o 
ploaie de lănci şi de săgeți, şi să-i ajungă pe duşmani pe malul 
opus, în condiţii foarte dezavantajoase pentru macedoneni”?. 

În pofida inferiorităţii numerice, Alexandru cu armata sa 
au escaladat malul abrupt al râului şi, după o luptă crâncenă 
dintre cele două cavalerii, în cursul căreia Alexandru a fost de 
câteva ori în pericol de moarte, mai ales atunci când un general 
persan şi-a înfipt sabia în coiful lui, iar Alexandru l-a străpuns 
cu sulița pe atacator, macedonenii i-au pus pe fugă pe perși, care 
„printre cei o mie de morţi au lăsat în urmă un fiu, un ginere şi 
un cumnat al lui Darius şi mai mulți prinți şi guvernatori, printre 
care însuşi generalul Spitridate, iar celălalt general al lor, Agites, 
îşi luase singur viața”. 

După ce perşii au fost puşi pe fugă, armata lui Alexandru 
s-a confruntat cu mercenarii greci, pe care macedonenii îi 

! Arthur Weigall, Op. cit., p. 143. 

2 Ibidem, p. 144. 

3 Ibidem, p. 146. 

considerau trădători, de vreme ce luptau împotriva fraților lor. 
Aceştia „au fost înconjurați de armata macedoneană şi măcelăriți 
ca nişte vite, numai două mii de oameni rămaşi în picioare 
fiind făcuţi prizonieri la căderea serii. Pierderile totale ale mace- 
donenilor erau de 85 de cavaleri şi 30 de infanterişti, iar mai 
multe sute erau răniţi”!. 

„În tabăra persană părăsită se găsi o pradă bogată, iar 
armata întreagă îl adora pe Alexandru cum niciodată în memoria 
oamenilor un tânăr nu fusese încă adorat, toți fiind gata să-l 
urmeze oriunde i-ar fi dus”. 

Alexandru şi-a continuat înaintarea în teritoriul persan, 
iar cetăţile greceşti Sardes şi Efes i-au deschis porţile. În Efes a 
poruncit să fie rezidit templul zeiţei Artemis, distrus chiar în ziua 
naşterii sale. 

Miletul „era unul dintre centrele principale ale grecilor 
ionieni; civilizaţia lui era grecească, guvernatorul însuşi era din 
Grecia’, dar i-au opus rezistenţă lui Alexandru, care a cucerit 
cetatea, trecând locuitorii prin ascuţişul sabiei. 

În timpul marșului trupelor macedonene prin Asia Mică, unele 
cetăți le-au deschis porțile, iar altele au fost ocupate cu forţa. 

În iarna anilor 334-333 î.Hr., Alexandru a ajuns în oraşul 
Gordion din Frigia. Conform unei legende, cu câtva timp în urmă, 
când bătrânul rege al cetăţii murise fără să aibă urmaşi, oracolul 
a cerut să fie ales în locul lui primul om care va fi întâlnit venind 
spre templul lui Jupiter, într-un car cu boi. În acest fel, cetatea a 
ajuns să fie condusă de un ţăran, pe nume Gordius. Acesta şi-a 
donat carul templului, iar nodul cu care jugul era legat de car, a 
fost păstrat cu sfinţenie, pentru că nimeni nu-l putea desface, fiind 
asemenea unei mingi, cu capetele înăuntru. Oracolul prezisese 


! Ibidem. 
2 Ibidem, pp. 147-148. 
3 Ibidem, p. 153. 

că cel care îl va desface, va stăpâni Asia. Auzind de această 
prezicere, „Alexandru a tăiat cu sabia nodul în două dintr-o 
singură lovitură”!. 

Din Gordion, trupele lui Alexandru s-au îndreptat spre 
munții Taurus, pe care i-au traversat cu uşurinţă. 

Darius al III-lea era nemulţumit de înaintarea lui Alexandru 
în teritoriile persane, de aceea a adunat o armată numeroasă, cu 
scopul de a termina cu el o dată pentru totdeauna. 

În anul 333 î.Hr., armatele conduse de cei doi regi s-au 
întâlnit la Issos. 

Îndată ce trompetele au sunat atacul, Alexandru s-a repezit 
în fruntea oştirii sale spre tabăra inamică, urmând o încleştare 
pe viață şi pe moarte, în special datorită vitejiei mercenarilor 
greci care se găseau în solda lui Darius. „Alexandru a străpuns 
liniile infanteriei persane şi într-un atac din flanc, care viza o 
încercuire, s-a ivit brusc în fața marelui rege. Darius a intrat în 
panică, a dat semnalul de retragere şi a luat-o la fugă'?, iar „carul 
său, în care-i rămăseseră arcul, scutul şi mantia regală, a căzut 
în mâinile învingătorilor”. 

De asemenea, mama lui Darius, soţia acestuia, două fiice 
şi un fiu, care îl însoţiseră pe rege în această campanie, au fost 
capturați pe câmpul de luptă, alături de multe familii de nobili. La 
aflarea veştii, Alexandru a poruncit ca familia regelui să fie tratată 
conform statutului acesteia, iar soldaților persani şi mercenarilor 
greci căzuţi prizonieri, le-a acordat şansa de a se alătura armatei 
sale, în loc să fie executaţi. 

Pe lângă echipamentele de război şi armele care au intrat în 
posesia oastei macedonene, Alexandru a aflat că Darius trimisese 
tezaurul armatei la Damasc. Regele l-a trimis pe generalul 


! Hans-Joachim Gehrke, Op. cit., p. 44. 
2 Ibidem, p. 47. 
3 Arthur Weigall, Op. cit., p. 175. 

Parmenion în acest oraş, unde a „pus mâna pe o sumă enormă de 
bani şi pe o mare cantitate de obiecte preţioase”!. 

Printre femeile de rang înalt capturate pe câmpul de luptă 
de la Issos, se afla şi Barsina, fiica lui Artabazus, fostul satrap al 
Lidiei, care în 353 î.Hr., se refugiase la curtea lui Filip al II-lea 
al Macedoniei. „Este probabil că Barsina petrecuse o parte din 
adolescenţa sa la Pella, împreună cu tată său şi poate că astfel îl 
cunoscuse pe Alexandru copil. În orice caz, ştim că aceasta vorbea 
curent greceşte şi că primise o educaţie grecească completă. Fiind 
o femeie foarte frumoasă, tot atât de încântătoare pe cât de cultă, 
Alexandru o luă îndată sub protecţia lui”?, iar la scurt timp s-a 
căsătorit cu ea. 

În acest timp, Darius i-a scris lui Alexandru, „cerând ca 
pentru o sumă de bani egală cu toate bogăţiile Macedoniei să-i 
înapoieze mama, soţia şi copiii”5, dar acesta a refuzat. 

Se spune că Darius i-a propus lui Alexandru un tratat, prin 
care îi oferea mâna uneia dintre fiicele sale şi o mare parte din 
imperiu, până la Eufrat, dacă nu mai continuă înaintarea spre 
capitalele acestuia. Parmenion, unul dintre generalii regelui 
macedonean, a afirmat: „Dacă aş fi Alexandru, aş accepta tratatul 
şi aş încheia războiul”. Auzind aceste cuvinte, tânărul rege i-a 
răspuns: „Asta aş face şi eu, dacă aş fi Parmenion”. 

Alexandru şi-a continuat campaniile de cucerire în Siria, 
unde unele cetăţi l-au primit ca pe un eliberator, însă Tirul, 
care „era cel mai mare şi mai puternic oraş de pe toată coasta 
Mediteranei Orientale”, a refuzat să se predea. După un asediu 
de o jumătate de an, în anul 332 î.Hr., cetatea feniciană a căzut 
în mâinile regelui, „iar pe străzile şi în casele cetăţii avu loc un 


! Ibidem, p. 180. 
2 Ibidem. 

3 Ibidem, p. 182. 
4 Ibidem, p. 187. 

măcel cumplit, în care pieriră vreo opt mii de locuitori. Alexandru, 
care era nebun de mânie şi de surescitare, a trimis două mii de 
supraviețuitori pe malul mării şi a pus să fie spânzurați. Prizonierii 
rămaşi, în număr de treizeci de mii, au fost vânduți ca sclavi”!. 

În această perioadă, „Barsina dădu naştere unui fiu, pe care 
Alexandru îl numi Hercule”?. 

Trupele macedonene şi-au continuat marșul. Întrucât Gaza 
le-a opus rezistenţă, a fost asediată două luni. În timpul luptelor 
de cucerire, Alexandru a fost rănit de două ori, iar „apărătorii 
cetăţii se lăsară ucişi până la cel din urmă. Niciunul nu se predă şi 
nu încercă să fugă. Aproape zece mii de perşi şi de arabi îşi găsiră 
aici moartea, iar femeile şi copiii au fost vânduți ca sclavi”. 

În anul 332 î.Hr., oraşul Ierusalim s-a predat lui Alexandru, 
care le-a permis evreilor să-şi continue cultul şi ritualul religios. 

Regele macedonean s-a îndreptat după aceea spre Egipt, 
unde a fost întâmpinat ca un eliberator. La Pelusium, „Alexandru 
a primit supunerea întregului Egipt şi aurul tezaurului îi fu 
înmânat”. „El traversă apoi Nilul şi-şi făcu intrarea solemnă în 
Memfis, unde fu primit cu un entuziasm delirant de mulțimile 
egiptene, care aveau o aversiune cumplită faţă de perși”. 

După un lung şi istovitor drum prin deşert, Alexandru a 
consultat oracolul zeului Ammon din oaza Siwa, unde a fost 
recunoscut drept fiul zeului Ammon-Ra, titlu purtat altădată 
de faraoni. Prin aceasta regele a devenit, în ochii egiptenilor, 
un zeu şi a fost declarat faraon. Printre numele purtate în 
această calitate se numărau şi cele de „Regele-Şoim” şi „Prinţ 
al Victoriei”. 


! Ibidem, p. 198. 
2 Ibidem. 

3 Ibidem, p. 203. 
4 Ibidem, p. 205. 
5 Ibidem, p. 208. 
€ Ibidem, p. 209. 

„Este important de observat că până acum Alexandru nu se 
proclamase rege în nici una din ţările pe care le cucerise”!. 

La sfârşitul anului 332 î. Hr., noul faraon a fondat oraşul 
Alexandria, care va deveni capitala Egiptului. „Alexandria era 
sortită să devină monumentul cel mai durabil lăsat moştenire 
lumii de cuceritorul macedonean'?. 

Anul următor, Alexandru s-a îndreptat spre Mesopotamia, 
pentru a-şi continua şirul cuceririlor. 

Darius era şi el nerăbdător să îşi ia revanşa asupra lui 
Alexandru, de aceea a pregătit o armată foarte numeroasă şi a 
ales un teren plat pentru viitoarea bătălie, unde se putea folosi de 
superioritatea numerică a trupelor sale şi unde alegerile tactice 
ale lui Alexandru erau limitate. Locul stabilit de Darius pentru 
bătălie era câmpia Gaugamela. 

Macedonenii au ajuns la Gaugamela în ziua de 30 sep- 
tembrie. Alexandru a dorit să-i atace pe perşi imediat, însă gene- 
ralii s-au opus, cerându-i răgaz să cerceteze pe cât era cu putință 
„câmpul de luptă, căci circula zvonul că Darius săpase în faţa 
poziției sale şanţuri în care aruncase bucăţi de fier cu vârfuri 
ascuțite, pentru a zădărnici un atac macedonean, şi nivelase alte 
zone pe unde trebuiau să atace oamenii săi”. „Parmenion sugeră că 
poate ar fi posibil să-i surprindă pe perşi printr-un atac de noapte, 
dar la această propunere Alexandru răspunse cu înflăcărare: «Eu 
nu ascund victoria; o cuceresc în plină zi»”*. În aceste condiţii, 
macedonenii s-au odihnit în noaptea dinaintea luptei, în timp ce 
perşii, temându-se de un atac de noapte, au stat de veghe. 

În dimineaţa zilei de 1 octombrie 331 î.Hr., bătălia a înce- 
put prin ordinul dat de Alexandru. Cavaleria greacă din subor- 


! Ibidem, p. 206. 
2 Ibidem, p. 212. 
3 Ibidem, p. 231. 
+ Ibidem, p. 232. 

dinea tânărului rege a atacat flancul stâng al perşilor, urmând 
„O luptă sălbatică, în care duşmanul păstră întâietatea. În vreme 
ce această luptă continua cu furie, Darius porunci carelor sale 
cu coase să atace în flancul stâng al infanteriei lui Alexandru; 
dar acest atac a fost un fiasco total. Soldații macedoneni şi-au 
lovit sulițele cu zgomot de scuturi, pentru a speria caii şi apoi, 
deschizându-şi rândurile, au făcut loc carelor, măcelărind în 
trecere caii şi conducătorii cu lovituri de lănci şi de săgeți. 
Darius, văzând acest dezastru, a trimis alți cavaleri să pătrundă 
în frontul lui Alexandru şi să atace în semicerc flancul său drept, 
dar în urma acestei manevre, se deschise deodată o spărtură 
între grosul armatei şi acest arc învăluitor. Alexandru profită 
de aceasta şi atacă cu cavaleria sa de elită drept spre Darius - 
un atac asemănător cu acela care-i adusese victoria de la Issos. 
Alexandru şi oamenii lui pătrunseră rapid printre trupele din 
garda personală a lui Darius şi, ca şi la Issos, Darius se găsi 
faţă în faţă cu duşmanul. În spaima sa, el îşi aruncă lancea spre 
Alexandru, dar în aceeaşi clipă conducătorul carului său căzu 
străpuns de o lance aruncată drept replică, de Alexandru însuşi; 
şi atunci Darius sări jos din carul său, se aruncă pe un cal şi 
se depărtă în galop într-o goană nebună, urmat de toate forțele 
centrului. Văzând aceasta, aripa care încercase să-i încercuiască 
pe macedoneni o luă de asemenea la fugă, iar pe toată această 
parte a câmpului de bătălie a fost un măcel îngrozitor al 
duşmanului aflat în dezordine. Alexandru, evident, l-ar fi putut 
prinde şi ucide pe Darius imediat, dar primi un mesaj al lui 
Parmenion, care îl înştiinţa că aripa stângă era în primejdie şi, 
renunțând la urmărire, trebui să alerge fără întârziere în ajutorul 
ei”!. „Încă de pe câmpul de luptă, Alexandru a fost ovaţionat 
ca «regele Asiei»”?. 


! Ibidem, pp. 234-235. 
2 Hans-Joachim Gehrke, Op. cit., p. 59. 

Istoricul Quintus Curtius spune că patruzeci de mii de perşi 
şi-au pierdut viaţa în ziua aceea, în timp ce numai câteva sute de 
macedoneni au căzut victime pe câmpul de luptă. 

Pornind în urmărirea lui Darius, Alexandru a fost primit 
ca un învingător în Babilon şi Susa. În Susa „a pus mâna pe un 
tezaur fabulos în bucăţi de aur şi lingouri de argint şi în acelaşi 
timp pe averea personală a lui Darius. Toţi soldaţii lui Alexandru 
primiră destul pentru a deveni oameni relativ bogaţi, în vreme ce 
ofiţerii de rang înalt se bucurau de acum înainte de un belşug mai 
presus de visurile lor cele mai optimiste”!. 

„Îndreptându-se spre Persepolis, Alexandru a intrat în ţinutul 
muntos al triburilor oxiene, care erau obişnuite să primească 
vamă de la regele persan pentru întrebuinţarea drumurilor şi a 
trecătorilor prin munți. El a fost primit de o delegație a acestor 
oameni, care-i cereau plata obişnuită. Alexandru le-a spus să-l 
înştiinţeze pe şeful lor că vor primi ceea ce li se cuvine când 
va ajunge la trecătoare; şi, cu aceasta, le-a rezervat o pedeapsă 
teribilă. El îl trimise pe unul dintre generalii săi, Crater, pe un 
drum lăturalnic să ocupe înălțimile de deasupra acestor trecători 
şi el însuşi a condus într-o noapte vreo zece mii de oameni din 
cele mai bune trupe spre cel mai apropiat sat oxian, pe care îl 
surprinse în întuneric, măcelărindu-i în patul lor pe cei mai mulți 
locuitori. Apoi a înaintat spre trecători într-un marş forțat, i-a 
prins pe luptătorii adunaţi între armata lui şi cea a lui Crater, i-a 
tăiat în bucăţi pe cei mai mulți dintre ei, a aruncat o mare parte 
dintre cei tăiaţi în prăpăstii şi i-a împresurat pe cei rămași. În 
cele din urmă, Alexandru le-a îngăduit supravieţuitorilor să-şi 
păstreze pământurile cu condiția ca, în loc să ceară o plată pentru 
întrebuinţarea trecătorilor, să plătească un tribut anual în cai, boi 
şi oi, în schimbul dreptului de a locui în această zonă”?. 


! Arthur Weigall, Op. cit., p. 239. 
2 Ibidem, pp. 242-243. 

Ajungând la Persepolis, cuceritorul macedonean a dat peste 
un alt tezaur, format din aur, argint, vase şi mobile preţioase. 
Într-o scrisoare, Alexandru mărturisea că „douăzeci de mii de 
măgari şi cinci mii de cămile ar purta cu greu toate acestea”!. 

Alexandru a incendiat palatul regal din Persepolis, ca 
răzbunare, pentru că regele Xerxes I (486-465 î.Hr.) dăduse foc 
Atenei în 480-479 î.Hr. 

Continuând urmărirea lui Darius, regele macedonean a 
ajuns la Ecbatana, dar între timp fugarul, care stătuse aici o pe- 
rioadă de timp, se refugiase la Bactriana. 

În drum spre Bactriana, Alexandru a aflat de la nişte dezertori 
perşi că Bessus, satrapul lui Darius, îl luase pe rege prizonier. 

În această situaţie, oamenii conduşi de tânărul rege mace- 
donean s-au grăbit şi mai mult să pună mâna pe cei doi, însă în 
momentul în care aceştia s-au apropiat de fugari, Bessus a po- 
runcit ca Darius să fie ucis şi l-a abandonat, încât macedonenii „au 
descoperit carul în care marele rege zăcea într-o baltă de sânge. 
Când unul dintre oameni se aplecă asupra lui, Darius deschise 
ochii şi ceru de băut; după ce bău puţină apă rece, murmură 
numele lui Alexandru şi se păru că-i mulţumeşte pentru că a fost 
bun cu familia regală”. La scurt timp, a sosit şi Alexandru, însă 
Darius era deja mort. 

Din acel moment, Alexandru s-a considerat succesorul şi 
moştenitorul legitim al lui Darius la tronul Persiei. Trupul regelui 
a fost aşezat într-un sicriu şi trimis sub pază la Ecbatana, apoi la 
Susa, unde Alexandru a dat poruncă să i se organizeze funeralii 
pe măsura rangului său:. 

Întrucât Bessus se proclamase rege în locul lui Darius, 
luându-şi numele de Artaxerxes al V-lea, Alexandru a pornit 

! Ibidem, p. 245. 

2 Ibidem, p. 253. 

3 Ibidem. 

în urmărirea lui. La puţin timp însă, acesta a fost arestat de 
Spitamene, unul dintre ofiţerii săi şi predat lui Alexandru, „din 
ordinul căruia a fost pus să meargă gol pe drumul mare şi cu 
un butuc de lemn în jurul gâtului. Alexandru a poruncit ca 
uzurpatorul să fie biciuit până aproape de moarte şi apoi l-a trimis 
sângerând la Zariaspa. Acuzat că l-a trădat pe Darius şi fiind găsit 
vinovat, el a fost condamnat să i se taie nasul şi urechile, după 
care a fost trimis la Ecbatana, unde a fost legat de mâini şi de 
picioare de doi copaci care fuseseră aplecaţi unul către altul şi 
legaţi cu frânghii, astfel încât, când au fost tăiate acele frânghii, 
copacii, ridicându-se ca nişte arcuri, i-au rupt trupul în două”!. 
Trupele lui Alexandru şi-au continuat înaintarea prin re- 
giunile Sogdiana şi Bactriana, unde anumite cetăţi au refuzat 
să se predea. Noul rege le-a supus una câte una. În cele ce ur- 
mează, vom relata cum a fost capturată cetatea „Aornos, care 
era construită pe un perete stâncos atât de înalt şi de abrupt, 
încât un oracol prevestise că nu va putea fi niciodată cucerită, 
decât de nişte ostaşi înaripaţi. Aflând de prezicerea oracolului, 
Alexandru a alcătuit o unitate de elită, compusă din trei sute 
de soldaţi originari din Muntele Epir, antrenați în ascensiuni 
periculoase, cărora le-a cerut să escaladeze, pe timp de noapte, 
stânca ameţitoare, pentru a ajunge deasupra fortăreței, unde 
să fluture la revărsatul zorilor nişte văluri mari, albe, care să 
semene a aripi. Cu corzi şi crampoane, soldaţii s-au cățărat cu 
greu pe stâncă, dar până în zori au reuşit să ajungă pe creasta 
de deasupra cetății, unde au început să agite vălurile albe în 
toate direcţiile. În acel moment, Alexandru a trimis un sol 
în cetate şi i-a înştiințat pe cei de acolo că ostaşii înaripați 
de deasupra fortăreței fac parte din oastea lui, somându-i să 
se predea. Îngroziţi că prezicerea oracolului se adevereşte, 
apărătorii cetăţii au capitulat fără să opună rezistenţă. Urmat de 


! Ibidem, p. 266. 

o mică escortă, Alexandru a pătruns imediat în fortăreață”. 

Oxiarte, regele cetății Aornos, a fost păstrat în funcție, iar 
Alexandru s-a căsătorit cu fiica acestuia, prințesa Roxana, „una 
dintre cele mai frumoase femei din Imperiul Persan'?. 

După ce întreg Imperiul Persan a fost cucerit de Alexandru 
cel Mare, acesta s-a îndreptat spre India. În anul 326 î.Hr., a trecut 
Indusul, iar regele Taxilei l-a asigurat de supunerea sa. În acelaşi 
an, tânărul rege a purtat o bătălie crâncenă cu regele Poros, al 
cărui regat era situat dincolo de fluviul Hydaspes. După ce l-a 
învins, Alexandru l-a menţinut în funcție pe bătrânul Poros, un 
om viteaz şi demn. 

La sfârşitul bătăliei însă, renumitul său cal, Bucefal, bătrân 
şi plin de răni, a murit. În amintirea lui, Alexandru Macedon a 
construit o cetate, pe care a numit-o Bucefalia. 

Impetuosul Alexandru dorea cu înfocare să continue şirul 
cuceririlor sale, însă soldații săi, sătui de luptă, murmurau din ce 
în ce mai mult, voind să se întoarcă acasă. 

Când au ajuns pe malul fluviului Hyfaz, regele a ţinut un 
discurs înaintea trupelor, „se urcă într-o barcă cu şase vâslaşi şi 
trecu pe celălalt mal al fluviului. Când puse piciorul pe pământ 
şi-şi întoarse privirea, constată cu stupoare că nimeni nu îl ur- 
mase. Cu inima zdrobită, Alexandru îşi plecă fruntea şi rămase 
tăcut. Apoi, ca prin vis, se urcă din nou în barcă, se întoarse pe 
malul vestic al Hyfazului şi, de aici, în tabără. Îi adună pe generali 
şi îi înştiinţă, pe un ton obosit, că a hotărât retragerea. Îndată ce 
soldaţii aflară vestea, începură să chiuie de bucurie, iar unul îi 
spuse că «cel, pe care nici un duşman nu l-a învins vreodată, s-a 
lăsat înfrânt de macedonenii lui”. 


! Benoist-Mechin, Alexandru cel Mare sau Visul depăşit, traducere de 
Crina Coşoveanu, Editura Humanitas, 1994, pp. 65-66. 

> Arthur Weigall, Op. cit., p. 281. 

3 Benoist-Mechin, Op. cit., p. 81. 

Pe drumul de întoarcere, trupele lui Alexandru au purtat 
lupte grele în mai multe cetăţi ale mallilor, iar într-una din ele 
era cât pe ce ca regele să-şi piardă viaţa. În dorinţa de „a ataca 
un oraş, situat de cealaltă parte a râului Ravi, Alexandru s-a 
aruncat într-o luptă periculoasă la trecerea cursului de apă, unde 
a fost înconjurat de duşmani, pe când se afla înaintea oamenilor 
săi, şi a trebuit să-şi croiască drum cu sabia în mână, pentru a 
se întoarce la ostaşii lui. Când au ajuns la oraş, acesta era bine 
apărat; dar Alexandru, după o luptă disperată, a cucerit zidurile 
exterioare şi s-a văzut deodată în fața unei fortărețe interioare, 
unde trebuiau din nou folosite scările de asalt. Se pare că a trecut 
ceva timp până când acestea au fost aduse şi când cea dintâi 
scară sosi, Alexandru, enervat, o smulse din mâinile soldaţilor 
care o cărau, o rezemă de zid şi, ţinându-şi scutul deasupra 
capului, a urcat pe metereze, fără să aştepte ca şi celelalte scări 
să sosească. El era exasperat de încetineala oamenilor săi şi nu 
voia doar să le dea o lecţie şi un exemplu, ci în furia lui nebună 
căuta să-i facă să înţeleagă că-i puseseră viaţa în primejdie, 
secondându-l cu atât de puţin elan. În urma lui sosi Peucestas, 
ofițerul care purta totdeauna în spatele lui scutul magic, pe 
care-l luase din templul de la Troia; apoi venea Leonat, unul 
dintre principalii săi ofiţeri, şi un simplu soldat numit Abreas, 
care se distinsese înainte prin vitejia lui. Alexandru şi aceşti 
trei oameni tocmai ajunseseră în vârful meterezelor şi se luptau 
cu săbiile contra apărătorilor, când scara s-a rupt sub greutatea 
soldaţilor care-i urmau şi aceştia s-au rostogolit jos, ceea ce a 
făcut ca regele şi cei trei luptători ai săi să rămână singuri pe zid. 
Alexandru era întotdeauna uşor de recunoscut după armura lui 
strălucitoare şi după penele albe de la coif. Soldaţii macedoneni 
îl văzură, îngroziți, în picioare, acolo sus, deasupra capetelor lor, 
mişcându-şi scutul în toate părțile, pentru a se apăra împotriva 
săgeților şi suliţelor îndreptate către el de apărători, care se 

țineau acum la distanţă. Prietenii regelui îi strigară să sară jos, 
în braţele lor, căci celelalte scări nu sosiseră încă şi, cu toate că 
erau pe cale de a dărâma o poartă din zid, ea nu cedase încă. 
Alexandru se mărgini să-i ocărască şi rezistă, scoțând strigătul 
său de luptă, în vreme ce una câte una săgețile mallilor se loveau 
de scutul său. Cu o săritură furioasă, regele a ajuns la picioarele 
zidului, însă nu în braţele oamenilor săi, ci în cealaltă parte, 
în interiorul citadelei, aproape în capul unui grup de oameni 
care trăgeau asupra lui. El se ridică în picioare lângă un arbore 
bătrân şi-i ucise imediat, cu sabia, pe aceşti apărători şi îi ținu 
mai întâi pe ceilalți la distanţă, aruncând cu pietre, apoi, când ei 
îl înconjurară mai de aproape, recurse din nou la sabie. Câteva 
momente mai târziu, Peucestas, Leonat şi Abreas săriră jos 
pentru a-l ajuta. Toţi patru fură în curând asaltaţi de o mulțime 
de apărători, dar copacul şi zidul le apărau flancul stâng şi 
spatele, şi în câteva minute, săbiile lor făcură o hecatombă de 
necrezut. Atunci Abreas căzu mort cu o săgeată în frunte şi 
aproape în aceeaşi clipă Alexandru fu pe jumătate ucis de o 
piatră mare sau de o lovitură de măciucă în coif. Lovitura îl făcu 
să lase scutul în jos şi înainte de-a avea timpul să-l ridice, o 
săgeată trasă de aproape îi străpunse pieptul. Fulgerat de durere, 
el căzu în genunchi. Apucând o ramură din copacul de alături, 
reuşi să se ridice în picioare, dar se prăbuşi din nou, gata să 
leşine. Peucestas ținu atunci scutul troian deasupra lui, pentru 
a-l proteja, dar în curând se prăbuşi şi el, cu trei săgeți în trup. 
Leonat, care, deşi rănit, îi ţinuse pe duşmani la respect, se dădu 
câțiva paşi înapoi şi-l acoperi pe Alexandru cu trupul lui, până 
în momentul când căzu şi el cu o săgeată în gât; dar între timp 
scările au sosit, iar soldații au sărit peste zid, spărgând şi poarta. 
Macedonenii au ajuns astfel în ultima clipă. Dacă mai întârziau 
câteva minute, Alexandru, Peucestas şi Leonat ar fi fost făcuţi 
fărâme. Soldaţii, crezându-i morţi, au scos un urlet de durere şi 

de mânie şi, repezindu-se înainte, au măcelărit până la ultimul 
bărbaţii, femeile şi copiii care se aflau în cetate. În acest timp, 
Alexandru a fost dus într-un loc sigur, cu săgeata încă în trup. 
A trebuit să i se taie coada de lemn înainte de se putea scoate 
armura şi atunci s-a observat că vârful săgeţii era dinţat şi nu se 
putea extrage fără primejdie, decât tăind în jurul lui şi mărind 
rana. Medicul Crates l-a rugat pe Alexandru să se lase ţinut în 
timpul operaţiei, căci cea mai mică mişcare putea să-i fie fatală, 
dar regele a răspuns cu o voce întretăiată: «Nu-i nevoie să ţii 
nemişcat un om care ştie să se țină singur». Totuşi, el a leşinat 
de mai multe ori sub bisturiu. Câteva zile, regele s-a aflat între 
viaţă şi moarte şi în tabăra principală, de unde plecase în această 
expediţie împotriva mallilor, s-a răspândit zvonul sfârşitului său 
ŞI, ca urmare, soldații au fost cuprinşi de panică, neştiind în cine 
să se încreadă ca să-i comande, nici ce să facă pentru a scăpa 
din această situație primejdioasă. Când a aflat despre acest zvon, 
Alexandru a cerut să fie transportat în tabăra de pe cealaltă parte 
a râului şi a poruncit ca patul să-i fie aşezat pe puntea bărcii, 
pentru a fi văzut de toți. Totuşi, la sosirea lui, soldaţii au crezut 
că 1 se aducea doar trupul neînsuflețit; numai când el a ridicat 
mâna, pentru a-i saluta, teama le-a fost risipită şi ei au scos 
aclamații frenetice. O targă era pregătită pentru a-l duce în cort; 
dar Alexandru a pus să-i fie adus calul şi, printr-o formidabilă 
fortare de voinţă, s-a ridicat, s-a lăsat urcat pe şa şi s-a dus astfel 
până la cort, cu toată suferinţa şi pericolul extrem, pe care i le 
pricinuia fiecare mişcare. Soldaţii s-au îngrămădit în jurul lui, 
voind să-i sărute genunchii şi chiar hainele, alții plângeau în 
hohote, iar cei mai mulți nu încetau să-l aclame şi să bată din 
palme. La intrarea în cort, Alexandru a fost coborât de pe cal şi a 
ținut să meargă fără ajutor până la pat. A trecut un oarecare timp 


>] 


până când soldaţii au fost convinşi să-l lase în linişte”. 


! Arthur Weigall, Op. cit., pp. 303-305. 

Cea mai teribilă încercare a trupelor lui Alexandru, pe 
drumul de întoarcere, a constituit-o traversarea „deşertului 
Gedroziei, unul din ținuturile cele mai aride şi uitate de 
Dumnezeu din lume”!. După un marş extenuant de 60 de zile 
prin acest pustiu, Alexandru a pierdut trei sferturi din ostaşi, din 
cauza lipsei de apă şi de hrană. 

La revenirea în Susa, pentru a crea legături cât mai 
puternice între macedoneni şi perşi, pe care acum îi stăpânea, 
„Alexandru s-a însurat cu Statira, fiica cea mare a lui Darius 
al III-lea şi cu Parisatis, fiica mai mică a lui Artaxerxes al 
III-lea”?, îndemnându-şi conaţionalii să se căsătorească şi ei 
cu femei persane, încât în primăvara anului 324 î.Hr., nouăzeci 
de generali şi zece mii de ofițeri şi soldați macedoneni şi-au 
luat soții persane”. 

În Asia, monarhii erau cinstiți asemenea zeilor, supușii 
prosternându-se până la pământ în faţa lor. Întrucât Alexandru 
era „regele neînvins al Macedoniei, stăpânul întregii Asii, regele 
Babilonului şi faraonul Egiptului”*, se comporta ca atare, pentru 
a fi acceptat de locuitorii imperiului. El „a cerut chiar şi lumii 
greceşti să-i accepte divinitatea. Într-o scrisoare adresată în 324 
î.Hr., tuturor cetăților, cerea să fie inclus în rândul zeităților din 
templele oraşelor”. 

Înainte de a-şi începe expediţia în Orientul Îndepărtat, 
Alexandru „formase un corp de aproape treizeci de mii de tineri 
orientali de origine nobilă şi-i lăsase în grija unor profesori însăr- 
cinați să-i instruiască după moda macedoneană. După ce s-a 
întors la Susa, el a trecut în revistă această nouă armată şi o găsi 


! Benoist-Mechin, Op. cit., p. 93. 

? Arthur Weigall, Op. cit., p. 323. 

3 Ibidem, pp. 324-325. 

4 Ibidem, p. 329. 

5 Paul Brusanowski, Op. cit., p. 78. 


170 


în bună ordine şi însuflețită de cel mai bun spirit de război. Cu 
un zâmbet amar el văzu mirarea şi mânia soldaţilor macedoneni 
care-i priveau pe soldaţii indigeni executându-şi exercițiile cu o 
precizie marţială tot aşa de lăudabilă ca şi a lor!. 

Noua atitudine a lui Alexandru faţă de supuşi, precum şi 
recrutarea de ofiţeri şi soldaţi perşi în armata regelui, au generat 
tensiuni între acesta şi trupele macedonene. 

În pofida faptului că soldaţii din Macedonia doreau să 
se întoarcă în patrie, Alexandru „era hotărât să încerce să facă 
pe mare înconjurul Africii de la răsărit spre apus şi să intre în 
Mediterana prin strâmtoarea Gibraltar”?. 

În luna iunie a anului 323 î.Hr., pe când Alexandru cel 
Mare se găsea în Babilon, pregătind expediţia în jurul Africii, 
s-a îmbolnăvit. Starea lui de sănătate s-a agravat de la o zi la alta, 
încât „în a treisprezecea zi din iunie, din al treisprezecelea an al 
domniei sale, la apusul soarelui, s-a stins din viaţă”, pe când încă 
nu împlinise 33 de ani, după ce cucerise cel mai mare imperiu din 
istorie cunoscut până atunci. 

Marele conducător de oşti, care în decursul domniei sale 
nu a fost niciodată înfrânt pe câmpul de luptă, a pierdut lupta cu 
viaţa, fiind răpus de malarie sau otrăvit la porunca vreunuia dintre 
duşmanii săi. „Moartea lui Alexandru continuă să fie şi astăzi o 
enigmă a istoriei”. 

Sfârşitul prematur al lui Alexandru Macedon, care nu 
avea niciun succesor apt pentru a ocupa tronul, i-a luat pe 
nepregătite pe generalii săi, care au început să se lupte între 
ei pentru putere. 


! Arthur Weigall, Op. cit., p. 322. 

2 Ibidem, p. 339. 

3 Ibidem, p. 351. 

+ Paul Ştefănescu, Enigme şi mistere din toate timpurile, vol. I, Editura 
Vestala, Bucureşti, 2005, p. 24. 

„În aşteptarea naşterii eventualului fiu al lui Alexandru cu 
Roxana s-a format o regență, în care bătrânul Antipatros, strategul 
Macedoniei, primea însărcinarea de a supraveghea Tesalia, Epirul, 
Iliria şi Grecia; Crateros avea în grijă controlul Asiei, iar Perdicas 
era considerat şeful armatei”!. „Împărțirea satrapiilor s-a făcut 
în felul următor: Egiptul îi revenea lui Cleomenes din Naucratis; 
Frigia Mare, Lycia şi Pamfilia lui Antigonos cel Chior; Capadocia 
şi Paflagonia, lui Eumenes din Cardia; Tracia, lui Lisimah. 
Celelalte satrapii din Asia Mică (Siria, Mesopotamia şi Iran) au 
fost încredințate unor personaje de mai mică importanță”. 

După ce Roxana a născut un fiu, numit Alexandru al 
IV-lea Aegus, acesta, împreună cu Filip Arhideus, fratele vitreg 
al lui Alexandru, care era „înapoiat mintal şi epileptic”, „au fost 
proclamaţi împreună regi”?. 

„Generalul Ptolemeu, punând mâna pe Egipt, luă în stă- 
pânire trupul lui Alexandru şi-l transportă în această ţară. El 
afirmă că Alexandru dorise să fie înmormântat în oaza din Siwa, 
în templul tatălui său Amon, dar, în cele din urmă, îl înmormântă 
într-un mausoleu în Alexandria, unde trupul său se mai odihnea 
încă pe vremea împăraţilor romani”. 

„După moartea lui Alexandru, s-a produs lent dar sigur 
fenomenul dezmembrării imperiului său din pricină, pe de o parte, 
că succesiunea directă a regelui macedonean nu fusese asigurată 
iar, pe de alta, generalii erau destul de puternici pentru a se putea 
aşeza la conducerea unor mari teritorii, pe care hotărâseră să şi 
le împartă din moştenirea ce le rămăsese pe umeri. Bineînţeles 
că la început s-a căutat, sub o formă legală, menţinerea unităţii, 


! Mihail Gramatopol, Op. cit., p. 47. 
2 Ibidem, p. 50. 

3 Ibidem, p. 47. 

+ Arthur Weigall, Op. cit., p. 352. 

5 Ibidem. 


172 


deşi de fapt diadohii nu făceau decât să se consolideze fiecare în 
parte şi să se submineze unii pe alţii”!. 

În urma războaielor dintre generalii lui Alexandru 
Macedon, care au fost numiţi diadohi (succesori), imperiul 
cucerit de acesta a început să se fărâmiţeze, iar Roxana a căzut 
victimă intrigilor politice, fiind asasinată, împreună cu fiul ei, 
în anul 310 î.Hr., „şi la scurt timp şi Hercule, fiul lui Alexandru 
şi al Barsinei, a fost omorât'?. 

„În 276 î.Hr., au fost statornicite marile regate elenistice: 
cel lagid (Egiptul), cel seleucid (Asia) şi cel antigonid 
(Macedonia), care vor dura până ce fiecare va cădea victimă 
legiunilor romane”. 

Cu toate că imperiul lui Alexandru Macedon a fost desfiin- 
tat, acesta a contribuit substanțial la răspândirea culturii şi 
civilizaţiei greceşti pe teritorii foarte întinse. 


! Mihail Gramatopol, Op. cit., pp. 46-47. 
> Arthur Weigall, Op. cit., p. 352. 
3 Mihail Gramatopol, Op. cit., p. 56. 

Imperiul Roman 


Întemeierea Romei 

În mitologia romană, când grecii au purtat „războiul troian”, 
prinţul Eneas din această cetate a navigat până în Peninsula Italică 
şi a fondat oraşul-port Lavinium, iar Iulus, fiul său, a pus bazele 
oraşului Alba Longa. 

După o vreme, regele din Alba Longa, Numitor, a fost 
înlăturat de la putere de către fratele său mai tânăr, Amulius, iar 
fiica regelui, Rhea Silvia, a fost obligată să devină vestală, pentru 
a nu avea urmaşi, care să dorească să reocupe tronul bunicului lor. 
Rhea Silvia însă a rămas însărcinată cu Marte, zeul războiului, şi 
a născut doi gemeni, pe care i-a numit Romulus şi Remus. 

Aflând această veste, Amulius 1-a poruncit unui soldat să-i 
omoare pe cei doi copii. Văzând cât de frumoşi erau gemenii, 
ostaşul nu s-a îndurat să îndeplinească porunca regelui şi i-a 
lăsat pe prunci să plutească într-un coşuleţ, pe apele Tibrului. La 
scurt timp, coşulețul a ajuns la uscat şi a fost găsit de o lupoaică, 
ai cărei pui fuseseră omorâţi de nişte vânători. Trezindu-se de 
foame, băieţii au început să plângă, iar lupoaica i-a alăptat. 

Trecând pe acolo, un păstor numit Faustulus a văzut ce se 
întâmplă şi, luându-i pe cei doi copii la el acasă, i-a crescut ca şi 
cum ar fi fost ai lui. 

După ce au ajuns la maturitate, gemenii au aflat cine sunt 
şi, fiind buni luptători, l-au detronat pe uzurpatorul Amulius şi 
l-au instalat ca rege pe bunicul lor, Numitor. 

Nedorind să rămână în Alba Longa, cei doi frați s-au hotărât să 
întemeieze un nou oraş, care să poarte numele aceluia dintre ei care 
va vedea mai mulți vulturi într-o zi. Fiind însoțit de câțiva auguri, 

Romulus a urcat pe colina Palatin, iar Remus s-a dus împreună cu 
alţi auguri pe Aventin. În timp ce Romulus a văzut doisprezece 
vulturi înălțându-se în văzduh, Remus a zărit numai şase, de aceea 
oraşul la care se gândeau cei doi gemeni a fost numit Roma. 

Potrivit tradiţiei, Roma a fost întemeiată la 21 aprilie 753 
î.Hr., în apropierea locului unde Romulus şi Remus fuseseră 
alăptaţi de lupoaică. 

În unele texte, care au ca punct de referință fondarea acestui 
oraş, întâlnim inițialele a.u.c., forma prescurtată de la „ab urbe 
condita”, care se traduc prin: „de la zidirea oraşului”. 


Regatul Roman 

Romulus (753-716 î.Hr.) 

Primul rege al Romei a fost legendarul Romulus, care a 
început construirea oraşului pe colina Palatin. 

Numa Pompilius (716-674 î.Hr.) 

Succesorul lui Romulus a fost Numa Pompilius. Domnia 
lui a fost marcată de pace şi prosperitate, acest rege organizând 
primele bresle ale Romei. 

Tullus Hostilius (674-642 î.Hr.) 

Numa Pompilius a fost urmat la tron de Tullus Hostilius, 
care a cucerit oraşele-stat din apropierea Romei. 

Ancus Marcius (642-617 î.Hr.) 

Următorul rege a fost Ancus Marcius. Acesta a construit 
apeductul „Aqua Martia”, primul pod peste Tibru, precum şi 
prima închisoare romană. 

Lucius Tarquinius Priscus (617-579 î.Hr.) 

Succesorul lui Ancus Marcius la tron a fost etruscul Lucius 
Tarquinius Priscus, care a instituit Jocurile Romane. 

Servius Tullius (579-535 î.Hr.) 

Lucius Tarquinius Priscus a fost asasinat de fiii lui Ancus 
Marcius, fiind urmat la tron de ginerele său, Servius Tullius, care 

era tot etrusc de neam. Acest rege a construit primele ziduri de 
apărare a Romei şi a organizat primul recensământ roman. 

Lucius Tarquinius Superbus (535 şi 510 î.Hr) 

Servius Tullius a căzut victimă unei conspirații puse la cale 
de fiica sa, Tullia, şi de soţul acesteia, Lucius Tarquinius Super- 
bus, care era şi el etrusc, şi i-a urmat la tron. 

Spre deosebire de predecesorii săi, acest rege a dominat 
Roma prin violenţă şi teroare, motiv pentru care a fost înlăturat 
de la putere în anul 510 î.Hr., iar de atunci, Republica Romană 
a luat locul monarhiei. 


Republica romană 

Sistemul monarhic roman a fost înlocuit cu o serie de 
magistrați, aleşi pentru o perioadă limitată de timp, cu condiția 
să fi satisfăcut stagiul militar. 

„Senatul era instituția supremă a Republicii, care avea 
în mâini conducerea întregii vieți a statului. Senatorii - al că- 
ror număr, inițial de 300, a crescut, ajungând spre sfârşitul 
epocii republicane la 900 - aparțineau numai câtorva familii 
patriciene (dar, începând cu secolul al IV-lea î.Hr., au intrat şi 
plebei în Senat). Senatorii erau numiţi pe viaţă, se bucurau de 
numeroase privilegii şi erau recrutați de censori dintre persoanele 
care deținuseră magistraturi mai importante. Senatul controla 
administraţia, finanţele, activitatea judecătorească şi treburile 
militare; asigura îndeplinirea practicilor de cult, decidea în 
materie de legislaţie şi de politică externă, hotărând şi luarea de 
măsuri excepţionale în situaţii grave”. 

Cei mai importanți dintre magistrații republicii erau cei 
doi „consuli, care preluaseră prerogativele regelui din perioada 
monarhică. Aceştia reprezentau puterea supremă executivă - 
pe care o exercitau, pe rând, câte o lună. În timp de război 


! Ovidiu Drimba, Op. cit., vol. III, p. 243. 

comandau armata, iar după ce mandatul le expira, administrau 
ca proconsuli o provincie”!. 

Praetorii dețineau puterea juridică, iar „în lipsa consulilor, 
aceştia puteau convoca Senatul, comanda armata sau administra 
provinciile”?. 

Censorii realizau recensământul populaţiei, supravegheau 
moravurile şi se ocupau cu evidenţa bugetului statului. 

Questorii administrau finanţele publice. 

Edilii se ocupau de aprovizionarea oraşului, organizau po- 
liţia Romei şi se ocupau de construcțiile urbane. 

Tribunii erau pesoanele alese de plebei, odată pe an, care 
reprezentau interesele poporului în faţa Senatului. Tribunii aveau 
dreptul de a adopta legi, ei dispunând şi de dreptul de „veto”. 

„În situaţii de urgenţă, Senatul putea să numească, uneori, 
o persoană dictator pentru o vreme. Acesta avea putere absolută 
asupra tuturor”. 

Având în vedere importanța hotărârilor Senatului în viaţa 
poporului roman din timpul Republicii, pe monedele din această 
perioadă şi la sfârşitul unor documente apărea inscripţia S P Q R 
(Senatus Populusque Romanus), adică: „Senatul şi poporul roman”. 

Populația Romei antice era împărțită în trei categorii: patri- 
cienii, care formau clasa celor avuţi, plebeii, pătura celor săraci, 
precum şi sclavii. Între patricieni şi plebei s-au purtat lupte de clasă, 
începând cu 494 î.Hr., care s-au încheiat în 287 î.Hr., „an marcat de 
apariţia normativului Lex Hortensia, care instituia obligativitatea 
hotărârilor plebeilor pentru întreg poporul roman”. 

„În jurul anului 390 î.Hr., galii au atacat Roma, i-au incen- 
diat aproape toate clădirile şi au asediat Capitoliul, inima reli- 


! Ibidem, p. 242. 

? Ibidem. 

3 Enciclopedia lumii antice..., p. 277. 
4 Imanuel Geiss, Op. cit., p. 143. 

gioasă a oraşului. Conform legendei, galii au încercat să se 
strecoare noaptea în Capitoliu, dar au deranjat nişte gâşte care 
erau ţinute într-unul din temple. Gălăgia făcută de acestea i-a 
trezit pe romani la timp”!, care i-au alungat pe galli. 

În timpul Republicii, romanii au purtat mai multe războaie 
de cucerire, lărgindu-şi în permanenţă granițele. Pirus, regele grec 
al Epirului, „i-a învins pe romani de două ori, dar a pierdut şi el 
un mare număr de soldați. Se spune despre rege că ar fi afirmat 
cu amărăciune: «Încă o victorie ca aceasta şi sunt ruinat». Pirus a 
fost în cele din urmă înfrânt în 275 î.Hr., iar în 264 î.Hr., romanii 
dominau întreaga Italie'?. 

După ce Roma şi-a impus dominaţia în Peninsula Italică, 
s-a confruntat cu Cartagina, cea mai mare putere navală a vremii. 
„Romanii nu aveau niciun fel de experienţă de luptă pe mare. Din 
fericire pentru ei, au găsit o navă de război cartagineză rătăcită şi 
au folosit-o ca model pentru a-şi construi şi ei o flotă”. Romanii 
au purtat cu cartaginezii trei războaie (264-241 î.Hr.; 218-201 
î.Hr. şi 149-146 î.Hr.). În urma celui de-al treilea război punic, 
Cartagina a fost distrusă definitiv. „Locuitorii ei au fost vânduți 
ca sclavi, iar pământul a fost presărat cu sare, pentru ca nimic să 
nu mai crească vreodată acolo”. 

„La finele secolului al III-lea î.Hr. principala putere 
în Grecia continentală era Macedonia”5. În urma bătăliei de 
la Pydna, din anul 168 î.Hr., Macedonia a devenit provincie 
romană, iar Roma a ajuns cea mai puternică națiune din Europa 
şi din spațiul mediteranean. Cu toate acestea, „prezența militară 
romană în lumea greacă a produs un puternic şi hotărâtor impact 


! Enciclopedia lumii antice... p. 272. 

2 Ibidem, p. 273. 

3 Ibidem, p. 274. 

4 Ibidem, p. 275. 

5 Istoria Universală, Preistoria şi Antichitatea... p. 232. 

al culturii eleniste asupra societăţii romane”!, încât a ieşit vorba: 
„romanii 1-au înfrânt pe greci cu armele, iar grecii 1-au cucerit pe 
romani prin cultură”. 

„Romanii erau foarte generoşi cu popoarele cucerite. 
Orice stat care se preda repede primea oferta de a deveni aliat, 
iar cetăţenii lui dobândeau unele dintre privilegiile cetăţenilor 
romani. În schimb, cei care se opuneau erau ucişi cu cruzime sau 
vânduți ca sclavi. Aceste tactici i-au ajutat pe romani să păstreze 
sub control teritoriile în expansiune”. 

În anul 107 î.Hr., a fost numit consul Caius Marius, care 
a elaborat o reformă militară. Până la acea dată făceau parte din 
armată numai cei care aveau bani să îşi procure arme. Caius 
Marius le-a îngăduit şi celor lipsiţi să intre în rândurile oştirii. 
Din timpul său, „soldaţii au început să primească şi salarii, aşa că 
foarte mulţi săraci s-au înrolat în armată, ca să aibă din ce trăi”, 
mai ales că după terminarea serviciului militar, veteranii erau 
împroprietăriți cu o bucată de pământ. 

Mai târziu, „statul roman prevedea serviciul militar obli- 
gatoriu pentru toţi cetățenii de la 17 la 60 de ani (între 17-46 de 
ani - combatanți; apoi, până la 60 de ani, ca trupe de ocupaţie 
sau în servicii auxiliare)”. „Cei care se eschivau de la obli- 
gațiile militare îşi pierdeau cetățenia romană, putând chiar să 
fie vânduți ca sclavi”. 

Între anii 73-71 î.Hr., a avut loc a treia şi cea mai mare 
răscoală a sclavilor din Republica romană, care a fost condusă 
de gladiatorul Spartacus. După mai multe victorii ale sclavilor 
împotriva trupelor romane, generalul Crassus a înăbuşit revolta, 


! Ibidem, p. 233. 

? Enciclopedia lumii antice..., p. 273. 

3 Ibidem, p. 289. 

4 Ovidiu Drimba, Op. cit., vol. III, p. 252. 
5 Ibidem, p. 253. 

şase mii de supraviețuitori fiind răstigniţi de-a lungul Viei Appia, 
de la Roma până la Capua. 

Cam în acelaşi timp au izbucnit revolte antiromane 
în Hispania şi în Orient, unde ordinea a fost reinstaurată de 
generalul Pompei. 

În anul 67 î.Hr., acelaşi general a izgonit piraţii din 
Marea Mediterană, care constituiau un real pericol pentru 
rutele comerciale navale, iar în anul 64 î.Hr., a cucerit Siria, 
transformând-o în provincie romană. 


Iulius Cezar 

Pe lângă generalii Crassus şi Pompei, la Roma era foarte 
apreciat şi Iulius Cezar, care era bun militar şi „din tinereţe trecea 
drept unul dintre cei mai impresionanţi oratori ai Republicii”!. 
„Cezar a obținut în anul 63 î.Hr., funcția religioasă cea mai înaltă, 
de pontifex maximus, iar în anul 62, pe cea de pretor”. 

Romanii se temeau de un război civil pornit de cei trei, însă 
în anul 60 î.Hr., a fost încheiat între ei un acord, numit triumvirat, 
prin care aceştia îşi promiteau sprijin împotriva Senatului, 
împărțindu-şi teritoriile cucerite. Astfel, lui Crassus i-a revenit 
Asia, lui Pompei, Hispania, iar lui Cezar, Galia. 

În anul 59 î.Hr., Cezar a fost ales consul. 

Iulia, fiica lui Cezar, s-a căsătorit cu Pompei, însă după 
moartea ei din anul 54 î.Hr., relația celor doi generali s-a răcit. 

În urma morţii lui Crassus, profitând de absenţa lui Cezar 
din Roma, Pompei a trecut de partea Senatului, iar „Cezar a 
primit ordin să renunţe la comanda Galiei şi să se întoarcă acasă 
fără armata sa. În ianuarie 49 î.Hr., Cezar a sfidat Senatul şi şi-a 
condus armata în Italia, peste râul Rubicon (care marca hotarul 


' Manfred Clauss, Împărați romani, traducere din limba germană şi 
note de Adolf Armbruster, Editura Enciclopedică, Bucureşti, 2001, p. 16. 
2 Istoria Universală, Preistoria şi Antichitatea... p. 239. 

de nord al Italiei, locul unde trupele revenite în patrie îşi lăsau 
armele şi erau demobilizate)”!. Conform tradiţiei, după trecerea 
Rubiconului, Cezar ar fi rostit celebrele cuvinte: „Alea iacta este” 
(zarurile au fost aruncate). 

În faţa oştirii lui Cezar, Pompei şi o parte dintre senatori 
au părăsit Roma, retrăgându-se în sudul ţării, apoi în Grecia. 
Armatele conduse de cei doi generali s-au confruntat în Tesalia. 
„În bătălia dusă în câmp deschis la Farsalos, la 9 august 48 î.Hr., 
Cezar a reuşit să învingă decisiv armata lui Pompei, care era de 
două ori mai numeroasă decât oastea sa’. 

Pompei s-a refugiat în Egipt, iar Cezar a pornit în urmărirea lui. 

La porunca regelui Ptolemeu al XIII-lea al Egiptului, 
Pompei a fost asasinat. 

Pe când Cezar se găsea în Egipt, Ptolemeu al XIII-lea era 
în conflict cu Cleopatra, sora şi soţia lui. Generalul roman a 
intervenit în lupta dintre cei doi, în favoarea Cleopatrei, care a 
reocupat tronul țării. 

Timp de câteva luni, Cezar şi Cleopatra au avut o legătură, 
în urma căreia s-a născut un băiat, numit Cezarion. 

În anul 47 î.Hr., armata lui Cezar a avut o confruntare, la 
Zala, în Orientul Mijlociu, cu cea a regelui Farnaces al II-lea al 
Pontului. După biruința rapidă obţinută în bătălie, Cezar a trimis 
la Roma o depeşă, care cuprindea următoarele cuvinte: „Veni, 
vidi, vici” (am venit, am văzut, am învins). 

În anul 46 î.Hr., Cezar a repurtat o victorie la Thapsus, 
în Africa, împotriva armatei senatorilor care l-au însoţit pe 
Pompei la plecarea sa din Roma, iar anul următor i-a înfrânt la 
Munda, în Hispania, pe fiii lui Pompei şi aliații acestora, aflați 
în fruntea unei oştiri. Bătălia a fost una dificilă, iar Cezar a fost 
nevoit să lupte alături de ostaşii săi, ceea ce l-a făcut să afirme 


! Enciclopedia lumii antice..., p. 280. 
? Manfred Clauss, Op. cit., p. 22. 

că de multe ori luptase pentru victorie, dar la Munda a trebuit 
să lupte pentru viața lui. 

În luna septembrie a anului 45 î.Hr., Cezar s-a întors la 
Roma şi şi-a actualizat testamentul, numindu-l ca unic succesor 
al său, pe Octavian, care-i era nepot. 

În ultimii ani ai vieţii sale, Cezar a ocupat cele mai înalte 
funcţii în Republică, precum cea de consul şi dictator şi a primit 
numeroase titluri şi onoruri. În cinstea lui a fost construit un 
templu, i s-au ridicat statui, iar 13 iulie, ziua în care s-a născut, a 
fost recunoscută ca sărbătoare naţională. 

Cezar a bătut monedă cu chipul său, fiind pentru prima dată în 
istoria Romei când o persoană aflată încă în viaţă figura pe o monedă. 

Lui Cezar îi este atribuită costruirea forumului iulian din 
Roma şi tot el, „pe când era pontifex maximus, în anul 46 î.Hr., 
cu concursul astronomului Sosigene din Alexandria şi al mate- 
maticianului roman Flavius, a introdus anul solar al egiptenilor 
de 365 de zile, cu un an bisect de 366 de zile, la patru ani o dată”! 
şi a oferit numele său lunii iulie din acest calendar. 

Unii dintre senatori, simțind tot mai mult amenințată democrația 
romană, au pus la cale asasinarea lui Cezar, pe care îl considerau un 
tiran, încât „în 15 martie 44 î.Hr., conspiratorii, conduşi de Iunius 
Brutus şi Cassius Longinus, l-au asasinat pe Cezar în Senat”. 

„Cezar a fost ultimul şi cel mai mare dictator al Republicii 
Romane”, însă duşmanii săi, care „au organizat asasinatul fără să 
se gândească la preluarea sistematică a puterii, au aruncat lumea 
romană în haos, căci imediat după moartea acestuia a izbucnit un 
război civil plin de pierderi”. 


! Teodor Iordănescu, Viaţa privată în Imperiul Roman, Editura Vestala, 
Bucureşti, 2003, p. 150. 

2 Istoria Universală, Preistoria şi Antichitatea... p. 242. 

3 Manfred Clauss, Op. cit., p. 27. 

4 Ibidem, p. 25. 

Octavian Augustus 

Octavian, succesorul numit de Cezar, Marc Antoniu, un 
apropiat al fostului dictator şi Lepidus, comandantul loial al 
cavaleriei lui Cezar, au format al doilea triumvirat. În octombrie 
42 î.Hr., trupele acestora au învins la Filippi, în Grecia, armatele 
lui Brutus şi Cassius, iar cei doi s-au sinucis. „Capul lui Brutus 
a fost aruncat de soldaţi la picioarele statuii lui Cezar din Roma. 
Nici unul dintre asasinii lui n-a supraviețuit mai mult de trei ani 
şi nici unul n-a murit de moarte bună. Toţi au fost condamnaţi 
şi au pierit fiecare în împrejurări deosebite: o parte în naufragiu, 
alții în luptă, iar câțiva s-au sinucis cu acelaşi pumnal cu care îl 
uciseseră pe Cezar”!. 

În anul 42 î.Hr., Cezar a fost zeificat. 

În 40 î.Hr., triumvirii au negociat Pactul de la Brindisi, 
conform căruia Occidentul Imperiului urma să fie condus de 
Octavian, Răsăritul de Antoniu, nordul Africii de Lepidus, iar 
Italia rămânea sub stăpânire comună. După o perioadă de timp, 
„lui Lepidus i-au fost retrase puterile triumvirale şi i s-a lăsat 
numai calitatea de pontifex maximus”. 

„În anul 36 î.Hr., Octavian a reuşit să aducă din nou sub 
ascultarea Romei Sicilia şi Africa, provincii care asigurau pâinea 
şi cerealele Italiei”. 

Cu trecerea vremii, între Octavian şi Antoniu au apărut 
neînțelegeri, iar cel de-al doilea a fost înfrânt în bătălia navală de 
la Actium, din 2 septembrie 31 î.Hr., în urma căreia s-a sinucis. 

În anul 30 î.Hr., trupele lui Octavian au invadat „Egiptul, 
ţara cea mai bogată în grâne şi oameni din întreg spaţiul 
mediteranean”, iar acesta a devenit provincie romană. 


! Ibidem, pp. 34-35. 

> Istoria Universală, Preistoria şi Antichitatea... p. 243. 
3 Manfred Clauss, Op. cit., p. 36. 

4 Ibidem, p. 39. 

După nenumărate războaie purtate pe teritoriul şi în afara 
Republicii romane, „în anul 29 î.Hr., s-au închis porțile templului 
lui Ianus de la Roma, ca semn al păcii interne şi externe”!, iar 
poporul a răsuflat uşurat. 

Ținând cont de realizările lui Octavian, în anul 28 î.Hr., acesta 
a fost ales „princeps Senatus” (cel dintâi om din Senat), instaurân- 
du-se prin aceasta o nouă formă de conducere, „principatul”, care 
păstra vechile instituții ale Republicii, însă aproape toată puterea era 
concentrată în mâna unui singur om. A fost însă nevoie să se scurgă 
câțiva ani până când s-a definit cadrul exact prin care un stat, formal 
republican, să poată fi condus de un singur conducător. 

În anul 27 î.Hr., Senatul i-a acordat lui Octavian titlul de 
„Augustus” (cel venerat), iar acesta „şi-a transformat titlul de 
«imperator», pe care îl purta în timp de război, în prenume, pentru 
a-l lega în mod durabil de persoana sa”, devenind prin aceasta 
primul împărat roman. 

Octavian avea un trup firav şi era conştient că nu putea 
conduce trupele romane în lupte îndelungate, de aceea l-a avut alături 
pe vrednicul general Agrippa, care drept răsplată s-a căsătorit cu 
Iulia, fiica lui Octavian şi a ocupat cele mai înalte funcţii în stat. 

În privinţa războiului, Octavian a scris înțeleptele cuvinte: 
„Numai atunci să te implici într-un război dacă eşti sigur că e 
mai mare speranţa câştigului decât teama pagubei. Cel care uită 
aceasta se aseamănă omului care pescuieşte cu o undiță de aur, iar 
pierzând undiţa, ceea ce a prins nu îi compensează paguba”. 

În anul 25 î.Hr., triburile din Munţii Alpi au fost supuse 
Romei, iar regatul Celtic a fost anexat imperiului. În 20 î.Hr., 
romanii şi parții au încheiat un tratat, prin care Armenia ajungea 
în sfera de influență a Romei. 


! Ibidem. 
2 Ibidem, p. 43. 
3 Ibidem, p. 48. 

În anii 16-15 î.Hr., trupele lui Octavian au cucerit teritoriile 
germanice, până la sud de Dunăre. 

Octavian a primit numeroase titluri şi onoruri în timpul 
vieții sale, însă cel mai emoționat a fost în anul 2 î.Hr., când 
Senatul l-a numit „părinte al patriei” (pater patriae). 

În anul 14 d.Hr., Octavian s-a stins din viaţă, fiind zeificat 
la nicio lună după deces. 

Octavian Augustus s-a implicat în reformarea sistemului 
roman de percepere a taxelor şi a dezvoltat o rețea de drumuri, 
cu un un sistem oficial de curierat. „Din Roma plecau căi în 
toate părțile Italiei şi nu în zadar se zicea că «toate drumurile 
duc la Roma»”!. 

Primul împărat roman a înființat faimoasele gărzi pretoriene, 
„a căror datorie era să îl protejeze pe împărat şi familia sa”. 

„În secolul I d.Hr., Roma avea deja peste un milion de lo- 
cuitori’”. „Împăratul Octavian Augustus a cheltuit sume enorme, 
transformând Roma în întregime, lăudându-se că a găsit un oraş 
de cărămizi şi a lăsat în urmă unul de marmură”. 

„Arterele principale ale Romei erau măturate, dar pe 
străzile mai înguste oamenii intrau în gunoaie până la glezne. 
Adesea, romanii aruncau gunoiul în stradă, direct pe geam, ceea 
ce constituia un pericol în plus pentru orice trecător”. 

„Roma nu era iluminată, aşa că noaptea oraşul era cufundat în 
beznă. Hoţii şi ucigaşii mişunau pe la colțurile străzilor, iar oamenii 
bogaţi nu ieșeau din casă fără un grup de sclavi care să-i păzească”. 

„Romanii bogați aveau toalete, apă curentă în case, dar şi un 
sistem de încălzire centrală. Această invenţie romană ingenioasă 


! Teodor Iordănescu, Op. cit., p. 27. 
? Enciclopedia lumii antice..., p. 284. 
3 Ibidem, p. 287. 

4 Ibidem, p. 286. 

5 Ibidem. 

6 Ibidem. 

era alimentată de un furnal de la subsol şi, odată casa încălzită, 
ea rămânea caldă multă vreme”!. 

„Romanii nu aveau furculiţe, dar uneori foloseau cuțite 
şi linguri. Oamenii mâncau direct din castron, nu din farfurii. 
Între felurile de mâncare, sclavii spălau mâinile oaspeţilor cu apă 
parfumată adusă în vase de argint”. 

„Romanii au clădit monumente impozante pentru băi, 
căci prima grijă, după hrană, era de a-şi întări corpul prin băi şi 
exerciţii gimnastice'5. 

„Afară de băi, luptele din amfiteatru şi alergările de la 
circ erau principalele distracții ale romanilor. Ele deveniseră o 
adevărată pasiune pentru populație, încât «panem et circenses» 
(pâine şi circ) era deviza romanilor. Cele dintâi jocuri de 
gladiatori au fost introduse la Roma în secolul al V-lea î.Hr., iar 
cele dintâi lupte de gladiatori patronate de magistrați s-a purtat 
în anul 105 î.Hr."*. 

„Grâul era perceput ca impozit în anumite provincii, mai 
ales în Egipt, sau rechiziționat şi plătit conform unui tarif oficial. 
Transportat în capitală, în principal pe cale maritimă, acest grâu 
era distribuit în mod gratuit sau la preţ redus nevoiaşilor”5, de 
aceea plebea romană era dornică de „pâine şi circ”, pentru care 
nu trebuia să plătească nimic. 

„Octavian a adoptat măsuri de protejare a familiei, stimu- 
lând căsătoria şi naşterea de prunci, penalizându-i pe cei necă- 
sătoriţi”€. „Un soţ roman avea dreptul să divorţeze de soţia sa 
dacă aceasta nu putea avea copii, dacă devenea urâtă sau dacă 


! Ibidem, p. 309. 

2 Ibidem, p. 316. 

3 Teodor Iordănescu, Op. cit., p. 112. 

4 Ibidem, p. 124. 

5 Dominique Barbe, Irina, împărăteasa Bizanțului, traducere de loan 
Doru Brana, Editura Nemira, Bucureşti, 2013, p. 131, nota 4. 

€ Istoria Universală, Preistoria şi Antichitatea..., p. 245. 

era certăreață. El putea chiar să o condamne la moarte dacă îi 
era necredincioasă. O soţie, pe de altă parte, putea să divorţeze 
de soțul ei dacă acesta o părăsea, îmbrăţişa cariera militară sau 
devenea prizonier de război”!. 

Dacă luna iulie din calendarul iulian şi-a luat numele după 
Iulius Cezar, „Octavian Augustus a denumit şi el o lună din 
calendar după numele său. Este vorba despre august, o lună 
de vară, frumoasă. Dar luna august avea numai 30 de zile în 
calendarul iulian, pentru că inițial luna februarie avea 29 de 
zile, iar în anul bisect 30 de zile. Octavian însă nu voia să 
fie mai prejos cu nimic decât Iulius Cezar, de aceea a luat o 
zi din luna februarie şi a mutat-o în august. Din acest motiv, 
iulie şi august au amândouă câte 31 de zile, deşi lunile sunt 
una după alta'?. 

Printre alte realizări ale lui Octavian se numără şi crearea 
oficială a instituției poliției şi a serviciului de pompieri din Roma. 

În timpul lui Octavian s-a atins „apogeul literaturii latine 
(Vergiliu, Horaţiu, Ovidiu, Properțiu, Titus Livius), iar arta ro- 
mană, profund influenţată de cea greacă, a atins cote maxime”. 


Tiberius (14-37 d.Hr.) 

Succesorul lui Octavian Augustus a fost Tiberius, fiul său 
adoptiv. Acesta a consolidat finanţele statului, a construit templul 
lui Augustus şi a restaurat clădirile din Roma. În timpul lui, 
Capadocia şi Comagene au devenit provincii romane. 

Tiberius „nu a întreprins nici o călătorie în provinciile 
imperiului” şi, temându-se să nu fie asasinat, în anul 26 d.Hr. „s-a 


! Enciclopedia lumii antice..., p. 304. 

2? Petroniu Florea, Calea mântuirii, Editura Episcop Nicolae Popovici, 
Oradea, 2003, p. 166. 

3 Istoria Universală, Preistoria şi Antichitatea... p. 245. 

+ Manfred Clauss, Op. cit., p. 65. 

retras în insula Capri. A rămas acolo timp de 11 ani şi orice vizitator 
care nu îi era pe plac era ucis, prin aruncare de pe stânci”. 


Caligula (37-41 d.Hr.) 

În urma morții lui Tiberius, din 16 martie 37 d.Hr., a 
fost proclamat împărat Caligula. Acesta se numea Caius Cezar 
Germanicus, însă întrucât în copilărie îl însoţise în campaniile 
sale din Germania pe tatăl său, generalul Germanicus, soldații l-au 
numit „Caligula” (cizmuliță), după încălțămintea pe care o purta. 

Generalul Germanicus era nepotul lui Tiberius şi fusese 
adoptat de către acesta, numărându-se printre cei mai populari 
oameni din Roma. 

Vestea proclamării lui Caligula ca împărat a fost foarte bine 
primită de toţi romanii. 

În primele luni de domnie, noul împărat a redus impozitele, 
le-a mărit lefurile soldaţilor, a reinstituit jocurile publice şi a 
încercat să introducă dreptul de vot pentru toți cetățenii romani. 

În luna octombrie a anului 37 d.Hr., Caligula a fost cuprins 
de o boală gravă, timp de aproape trei săptămâni, în urma căreia 
s-a schimbat radical. Suspectând că ar exista peste tot comploturi 
împotriva lui, a poruncit numeroase execuţii, cărora le-au căzut 
victime membri ai familiei imperiale, precum şi nenumărați 
apropiați, cunoscuţi, senatori, nobili, actori sau oameni simpli. 

Fiind pasionat de luptele din arenă şi de banchete fastuoase, 
împăratul a golit rapid vistieria statului, iar pentru a face rost de 
bani, a condamnat la moarte numeroşi oameni bogaţi, cărora le-a 
confiscat averile. 

„Caligula se credea zeu. Odată şi-a obligat soldaţii să atace 
marea, deoarece era furios pe zeul mării, Neptun, iar la dorința 
lui, calul său preferat a fost ales consul”. 


! Enciclopedia lumii antice..., p. 284. 
? Ibidem. 

Începând cu Caligula, „împăratul se situa deasupra Senatului, 
iar jurisdicţia imperială trecea înaintea jurisdicției senatoriale”!. 

Caligula a încheiat lucrările la templul lui Augustus şi 
teatrul lui Pompei din Roma, a extins palatul imperial, a adus din 
Egipt un obelisc, pe care l-a aşezat în centrul capitalei, a construit 
la Roma două apeducte, a extins reţeaua de drumuri, iar în timpul 
său, Mauritania a devenit provincie romană. 

În 24 ianuarie 41 d.Hr., în timp ce se adresa unei trupe de 
actori, Caligula a fost asasinat, fiind înjunghiat de aproximativ 
30 de ori. Soţia şi fiica lui au fost şi ele ucise. 

În urma asasinării lui Caligula, Senatul a hotărât ca sta- 
tuile împăratului să fie distruse, pentru a i se şterge urma din 
istoria Romei. 


Claudius (41-54 d.Hr.) 

După ce Caligula şi alți membri ai familiei imperiale au 
fost ucişi, unul dintre soldaţii gărzii pretoriene l-a găsit ascunzân- 
du-se în palat pe Claudius, unchiul fostului împărat. În urma unei 
boli din copilărie, acesta „îşi trăgea vizibil piciorul, nu putea să-şi 
țină locului nici capul, nici mâinile, vorbea neclar şi bâlbâit şi la 
emoție îşi pierdea complet controlul”?. „Garda pretoriană, căreia i se 
promisese cadou o sumă exorbitantă de bani, i-a depus jurământul 
de credinţă” lui Claudius, iar Senatul l-a acceptat ca împărat. 

„Pentru reinstaurarea păcii interne s-a decretat o amnistie pentru 
toţi participanţii la evenimentele din 24 şi 25 ianuarie, cu excepția 
unor ofițeri care îi uciseseră cu mâinile lor pe Caligula şi familia sa. 
Cei exilați şi arestați pe nedrept de Caligula au fost rechemaţi acasă, 


respectiv eliberaţi, iar averile confiscate au fost retrocedate”. 


! Manfred Clauss, Op. cit., p. 75. 
2 Ibidem, pp. 76-77. 

3 Ibidem, p. 78. 

4 Ibidem, p. 79. 

Viaţa lui Claudius a fost pusă în pericol de câteva atentate 
nereuşite. Drept răzbunare, acesta a executat numeroşi conspi- 
ratori reali sau presupuşi. 

În 43 d.Hr., împăratul a cucerit Britania, iar în anul 47 
d.Hr., a organizat mari sărbători, cu prilejul împlinirii a 800 de 
ani de la zidirea Romei. 

„Claudius a lărgit în anul 49 d.Hr., precum Augustus 
odinioară, granița orăşenească rituală a Romei, ceea ce era îngă- 
duit doar acelora care sporiseră teritoriul imperiului”!. 

Claudius a construit două apeducte la Roma, un nou 
port la Ostia, „numeroase şosele, atât în Italia, cât şi în multe 
provincii”? şi a drenat lacul Fucine, pentru a obţine mai mult 
pământ arabil. 

„Unii istorici consideră că împăratul a fost omorât de soția 
lui, care i-a dat să mănânce ciuperci otrăvitoare”. 

După moarte, Claudius a fost zeificat. 


Nero (54-68 d.Hr.) 

Pe când era încă în viaţă, Claudius l-a adoptat pe Nero, fiul 
Agrippinei, cea de-a doua lui soţie, deşi avea şi el un băiat dintr-o 
căsătorie anterioară, numit Britannicus. Pentru a-şi consolida 
poziția în familia imperială, Nero s-a căsătorit în anul 53, cu 
Octavia, fiica lui Claudius. 

În 13 octombrie 54, „Nero, care încă nu împlinise 17 ani”*, 
a fost proclamat împărat de garda pretoriană, datorită intervențiilor 
mamei sale, iar Senatul nu a avut nimic de obiectat. 

După ce a oferit o sumă enormă de bani gărzii pretoriene, 
noul împărat a ţinut în fața Senatului un discurs, alcătuit cu 


! Ibidem, p. 86. 

? Ibidem. 

3 Enciclopedia lumii antice..., p. 285. 
4 Manfred Clauss, Op. cit., p. 89. 

grijă de Seneca, promițând întoarcerea la principiile de gu- 
vernare ale lui Octavian Augustus, care era foarte respectat 
de către romani. 

Fiind încă un adolescent, Nero nu era interesat de treburile 
statului. El s-a împrietenit cu Salvius Otho, Claudiu Senecion 
şi Petronius, fiii unor patricieni bogați din Roma. „Cu peruci şi 
bărbi false, îmbrăcaţi ca nobili sau ca ţărani, ei rătăceau noaptea 
pe străzi, făcând tot felul de năzbâtii. Băteau la uşile cetățenilor 
respectabili şi apoi o luau la fugă. Pătrundeau în vreo cârciumă 
deocheată şi fugeau cu o sticlă de vin neplătită sau chiar cu firma 
localului. Se strecurau în vreo grădină şi dădeau drumul la apă 
ori furau robinetele; intrau noaptea în câte o casă şi cărau de 
acolo câte ceva. Uneori, puneau mâna pe un bețiv şi îl făceau 
balot într-o pătură, sau acostau trecători pe stradă şi îi scoteau din 
sărite, până când aceştia se vedeau obligaţi să se ia la bătaie”!. 

Agrippina, mama lui Nero, care a făcut tot ce i-a stat în 
putință pentru a-şi vedea fiul împărat, dorea să aibă puteri nelimitate 
în conducerea imperiului, iar imaginea ei chiar apare, alături de cea 
a lui Nero, pe unele monedele emise în perioada respectivă. 

Cu toate că tânărul împărat era căsătorit, a făcut o pasiune 
pentru sclava grecoaică Actea. Pentru a-l scăpa de această relaţie, 
dar mânată şi din dorinţa de stăpânire, „Agrippina, folosindu-se 
de efectul vinului asupra lui Nero, l-a primit zilnic în dormitorul 
ei ŞI, aici, a încercat să schimbe relaţiile dintre mamă şi fiu într-un 
alt fel de raporturi, devenindu-i metresă”?. 

Întrucât Nero ţinea tot mai puţin cont de sfaturile mamei 
sale, aceasta l-a ameninţat că îl va sprijini pe Britannicus, fiul 
lui Claudius, să fie numit împărat în locul lui. La scurt timp, 
Britannicus a fost otrăvit, din porunca lui Nero. 


! Arthur Weigall, Nero, traducere de George Miciacio, Editura 
Artemis, Bucureşti, pp. 127-128. 
2 Ibidem, p. 137. 


191 


În urma deteriorării relaţiilor dintre Nero şi mama lui, „în 
cursul anului 55 d.Hr., cu toate protestele ei furibunde, împăratul 
a mutat-o pe Agrippina în casa fostei sale bunici şi 1-a retras 
impunătoarea escortă de trupe din unitatea de gardă”. 

În perioada următoare, Nero s-a îndrăgostit de frumoasa 
Poppea Sabina, soția lui Otho, prietenul său. Aceasta i-a devenit 
amantă, iar cel cu care făcuse năzbâtii prin Roma, a fost numit 
guvernatorul Lusitaniei (Portugalia de astăzi). 

Spre deosebire de Actea, Poppea nu se mulțumea cu simplul 
rol de amantă şi i-a cerut lui Nero să o repudieze pe Octavia şi 
să se căsătorească, însă împăratul a refuzat, pentru că fiica lui 
Claudius era iubită de popor. 

Duşmanii Agrippinei l-au convins pe Nero că aceasta vrea 
să pună la cale un complot împotriva lui, încât în anul 59 d.Hr., 
împăratul a dat ordin ca propria lui mamă să fie asasinată. 

Fiind încredinţat că are talent de poet şi o voce de excepție, 
Nero „l-a chemat pe Terpnus, cel mai vestit profesor de muzică 
şi de cânt, care trăia pe atunci la Roma şi s-a apucat, plin de 
entuziasm, să studieze cu el aceste două arte, căci i se spusese că 
avea stofă de mare cântăreț”. 

„Către sfârşitul anului 59 d.Hr., împăratul a instituit un 
nou gen de spectacole mondene, muzicale şi dramatice, pe care 
le-a intitulat «Jocurile Tinereţii» şi, împrumutând acestui gen de 
divertisment un caracter exclusiv social, a putut să participe, astfel, 
personal la ele şi să aibă un auditoriu numeros, fără riscul de a ofensa 
opinia publică prin apariţiile sale pe scenă în faţa mulțimii”. 

În anul 61 d.Hr., a avut loc o revoltă antiromană în Britania. 
„Dezastrul a costat viaţa a nu mai puţin de 70.000 de romani sau 
supuşi credincioşi ai Romei”*. 


! Ibidem, p. 148. 
2 Ibidem, p. 120. 
3 Ibidem, p. 185. 
+ Ibidem, p. 196. 

La insistențele amantei sale, în anul 62 d.Hr., Nero a 
divorțat de Octavia, cu care nu avea niciun copil, iar acest fapt 
a creat tulburări la Roma. „La douăzeci de zile după aceea”!, 
împăratul s-a căsătorit cu Poppea. 

Întrucât manifestările de simpatie ale poporului faţă de 
Octavia şi de antipatie față de Poppea au devenit tot mai violente, 
Nero a poruncit ca fosta lui soţie să fie ucisă, ceea ce l-a făcut 
foarte nepopular. 

În anul 63 d.Hr., Poppea i-a născut împăratului o fiică, nu- 
mită Claudia, însă aceasta a murit la câteva luni după naştere. 

După ani de pregătire, în 64 d.Hr., Nero şi-a făcut de- 
butul public ca artist, în oraşul Napoli, „unde auditoriul era 
compus din prietenii săi, iar publicul era plin de ostaşi, gata 
să-i cotonogească pe cei care nu aplaudau, însă recitalul a 
avut un succes formidabil. În zilele care au urmat, el a cântat 
pe scenă toată ziua. De fapt, cu greu mai puteai să-l scoţi din 
teatru, nici măcar ca să meargă la culcare, iar dimineaţa era 
înapoi înainte de ora fixată. În fiecare zi, când se anunţa pauza 
de masă, el nu pleca din teatru, ci cerea să i se aducă ceva de 
gustat în culise'?. 

În urma succesului avut pe scenă, împăratul „a organizat un 
corp de vreo cinci mii de oameni plătiţi să-l aplaude”. 

Pentru ca lumea să rămână până la finalul spectacolelor 
lui Nero, care erau foarte lungi, porțile teatrelor se închideau, 
iar „oamenii se prefăceau că le-a venit rău, pentru a putea ieşi 
afară. Odată, o femeie a reuşit să scape de la un spectacol, țipând 
că are să nască în teatru, iar un bărbat s-a prefăcut că este mort 
şi a fost scos şi dus să fie îngropat”?. 


! Ibidem, p. 219. 
2 Ibidem, p. 230. 
3 Ibidem, p. 231. 
4 Ibidem, p. 236. 

„La curte, oamenii încercau să câştige favorurile împă- 
ratului urmând cursuri de canto, de dans şi de dramă. Un diplomat 
cunoscut, care organizase o serată cu amicii, i-a oferit lui Nero 
un onorariu princiar pentru a-i cânta la petrecere”!. 

În timp ce împăratul distra mulțimile pe scenă, a fost ţesut 
un complot împotriva lui, pe care însă l-a dejucat la timp. 

Îndemnat de Poppea şi de anturajul acesteia, Nero şi-a 
redecorat palatul din Roma şi l-a umplut cu opere de artă, trăind 
într-un lux exagerat. Pentru el, „risipa a devenit singurul mod 
Judicios de a folosi o avere şi îl admira pe Caligula, pentru că 
acesta reuşise în foarte scurt timp să cheltuie fabuloasa avere 
a lui Tiberius”?. 

„Jocurile publice oferite de împărat erau de o strălucire 
nemaicunoscută până atunci şi el avea obiceiul să arunce în 
mulțime nişte mingi micuţe, purtând fiecare imprimat pe ele un 
număr. Prezentate la trezorerie, ele dădeau dreptul aducătorului 
să încaseze sume între un bănuţ şi valoarea unui conac sau a 
unei proprietăți”. 

„La 18 iulie 64 d.Hr., Roma era toropită de căldură. Nero 
se afla în vila sa din Antium, pe litoral, la 45 de kilometri de 
Roma. Seara, vântul din sud bătea peste oraş. Chiar atunci au 
apărut flăcări în întuneric”?. „Timp de şase zile, oraşul a rămas 
pradă flăcărilor, apoi, atunci când se credea că dezastrul luase 
sfârşit, focul a izbucnit din nou şi mai puternic şi şi-a continuat 
încă trei zile ravagiile”5. 

În acest timp, „hoţii îi atacau şi jefuiau pe cei care îşi scoteau 
lucrurile şi bunurile în stradă. Uneori, chiar poliţiştii şi ostaşii erau 


! Ibidem, pp. 236-237. 

? Manfred Clauss, Op. cit., p. 94. 

3 Arthur Weigall, Op. cit., p. 240. 

4 Alberto Martini, Enigme captivante ale istoriei, traducere și note de 
Constantin Ionescu Boeru, Editura Prietenii cărții, Bucureşti, 2002, p. 110. 

5 Arthur Weigall, Op. cit., pp. 244-245. 


194 


puşi pe jaf, dând chiar ei foc caselor celor bogaţi, pentru a-şi putea 
însuşi lucrurile de valoare pe care se prefăceau că le salvează”. 

„În toate aceste zile de groază, împăratul a muncit cu o 
energie inepuizabilă, conducând personal operaţiunile şi încer- 
când să liniştească poporul îngrozit”?. Pentru cei rămaşi fără casă 
a creat adăposturi temporare şi a scăzut preţul grânelor pentru 
toată lumea. 

„Într-o noapte, stând în picioare pe acoperișul pavilionului 
său de lângă teatrul din grădină, unde îşi stabilise cartierul 
general, Nero a fost atât de mişcat de spectacolul oraşului în 
flăcări, încât şi-a luat harpa şi a început să cânte un fel de la- 
mentaţie pentru moartea Romei, al cărei dezastru îl compara cu 
cel al Troiei incendiate”5. 

În urma incendiului, „aproape două treimi din oraş au fost 
transformate în scrum, iar pierderile de vieți omeneşti, de bunuri, 
opere de artă şi ştiinţifice au fost incalculabile”?. 

Nero, care a fost acuzat că a poruncit incendierea oraşului 
pentru a construi altul mai frumos, a aruncat vina asupra creştinilor 
din Roma, iar aceştia au fost pedepsiţi crunt, fără nicio judecată. 
Tacitus scrie despre creştini că, „fiind îmbrăcaţi în blănuri de fiare 
sălbatice, au fost sfâşiați de câini flămânzi sau pironiţi pe cruci 
şi, odată cu venirea nopții, arşi de vii, spre a lumina grădinile 
imperiale”5. „Acest spectacol trist se desfăşura în grădinile lui 
Nero, simultan cu o cursă de cai şi era onorat cu prezența împă- 
ratului, care se amestecă în mulţime, deghizat în vizitiu'*. 


! Ibidem, p. 245. 

2 Ibidem, p. 248. 

3 Ibidem. 

4 Ibidem, p. 247. 

5 Edward Champlin, Nero, traducere de Gabriel Tudor, Editura ALL, 
Bucureşti, 2006, pp. 121-122. 

€ Edward Gibbon, Istoria declinului şi a prăbuşirii Imperiului Roman, 
volumul II, traducere de Dan Hurmuzescu, Editura Minerva, Bucureşti, 1976, p. 36. 

În urma incendiului a avut loc o depreciere a monedei, iar 
reclădirea Romei a costat enorm. „Sumele cerute de Nero pentru 
aceasta au falimentat Italia, au ruinat provinciile şi aşa-numitele 
popoare aliate şi oraşele libere, iar tezaurele templelor din Roma, 
Ahaia şi Asia au fost pur şi simplu jefuite”!. 

Întrucât palatul imperial a fost distrus de flăcări, Nero a 
conceput altul după un plan mult mai măreț, numit „Casa de Aur” 
(domus aurea). „După Suetoniu, cupola care acoperea palatul se 
rotea asemenea bolţii cereşti”. 

În anul 65 d.Hr., a avut loc conspirația lui Caius Piso, care 
voia detronarea lui Nero, pentru a-i lua locul. În acest „complot au 
fost implicaţi cel puţin patruzeci dintre cei mai apropiați prieteni 
şi slujitori ai împăratului”. Nero a descoperit conjuraţia în ziua 
în care trebuia să fie asasinat, iar complotiştii au plătit cu viața. 

În toamna acelui an, într-o seară, împăratul s-a întors târziu 
de la curse iar Poppea, care era însărcinată, i-a reproşat acest lucru. 
Nero şi-a lovit soția cu piciorul, aceasta a pierdut pe loc sarcina, iar 
după câteva zile a murit, lăsându-l îndurerat, pentru că o iubea. 

În anul 66 d.Hr., Nero l-a încoronat la Roma, într-o 
ceremonie fastuoasă, pe Tiridate, ca rege al Armeniei. 

În acelaşi an, „a avut loc la Roma o epidemie de ciumă, 
în care au pierit doar în câteva săptămâni cam treizeci de mii 
de oameni”?. 

Tot în anul 66 d.Hr., a izbucnit o revoltă antiromană în 
Iudeea, pe care generalul Vespasian a înăbuşit-o în sânge. 

La ceva timp după ce Poppea a murit, Nero şi-a luat-o de 
soţie pe Statilia Messalina, însă întâlnind un tânăr, pe nume Sporos, 
care semăna cu Poppea, l-a pus să se castreze şi s-a căsătorit şi 


! Edward Champlin, Op. cit., p. 176. 
> Manfred Clauss, Op. cit., p. 95. 

3 Arthur Weigall, Op. cit., p. 265. 

+ Ibidem, p. 288. 

cu el!. Despre Nero se mai spune că s-a însurat şi cu libertul 
Pitagora, iar la nunta lor, împăratul s-a îmbrăcat în mireasă?. 
Visul lui Nero era să ia parte şi să câştige Jocurile din 
Grecia. Fiind anunţată participarea împăratului la aceste jocuri 
dintre anii 66-68 d.Hr., data lor a fost schimbată, încât suveranul 
să poată fi prezent la toate întrecerile. În toamna anului 66 d.Hr., 
Nero a ajuns în această ţară, „unde a rămas aproape un an şi 
jumătate”. „Într-una din curse, extrem de periculoasă, împăratul 
a căzut din car, la o curbă, dar aceasta nu i-a împiedicat pe arbitrii 
competiţiei să-l declare totuşi câştigător şi să-i acorde laurii 
victoriei. Drept recompensă, el a acordat membrilor juriului, a 
căror activitate era voluntară şi, potrivit tradiției seculare, neplă- 
tită, un milion de sesterți, o sumă uriaşă pentru acea vreme. Date 
fiind astfel de gesturi de mărinimie, nu-i de mirare că împăratul 
nu a pierdut niciun concurs”?. 
În timpul şederii sale în Grecia, împăratul „a câştigat mai mult 
de o mie opt sute de premii, în mai puţin de optsprezece luni”. 
Fiind bine primit de greci, Nero a început construcția unui 
canal prin Istmul de la Corint, a acordat Peloponezului o oarecare 
autonomie în cadrul Imperiului Roman şi a scutit locuitorii de dări. 
Întrucât la Roma au început anumite frământări, împăratul 
a fost nevoit să revină acasă. În lipsa lui, Vindex, guvernatorul 
Galiei, se răzvrătise, alăturându-i-se triburile galice şi trupele 
romane din regiune. Cu toate acestea, „Nero trata revolta drept o 
chestiune minoră. Într-un final, împăratul i-a convocat în grabă 
pe principalii senatori şi cavaleri pentru consultări, dar, când toată 
lumea se aştepta să fie abordată problema arzătoare a răzvrătirii 


! Edward Champlin, Op. cit., p. 144. 
2 Ibidem, p. 162. 

3 Arthur Weigall, Op. cit., p. 304. 

+ Edward Champlin, Op. cit., p. 60. 
5 Arthur Weigall, Op. cit., p. 304. 

legiunilor galice, împăratul le-a spus: «Am descoperit, în sfârşit, 
cum pot face o orgă hidraulică să scoată sunete mai puternice şi 
mai melodioase». În lunga dizertaţie ce a urmat, Nero şi-a introdus 
supuşii în problematica instrumentelor muzicale care utilizau apa, 
promiţându-le solemn că le va face şi o demonstraţie practică, la 
teatru, dacă - adăugase el ironic - Vindex i-o va permite”!. 

După o vreme, împăratul a aflat că Galba, guvernatorul 
Hispaniei Centrale şi de Nord, Otho, guvernatorul Lusitaniei, 
precum şi alţii se alăturaseră rebelilor, iar „Rubrius Gallus, trimis 
de la Roma cu întăriri, trecuse de partea inamicului'”?. 

Când a fost înștiințat că Vindex fusese învins şi ucis, 
Nero „a hotărât să se ducă personal în Galia şi să câştige 
inima rebelilor învinşi, cântându-le nişte arii. Trupele aveau să 
înainteze spre Hispania contra lui Galba şi Otho, iar el avea să 
le urmeze, câştigându-i pe nemulţumiţi cu spectacole de teatru 
şi cu recitaluri muzicale”. 

Pe când împăratul-artist îşi făcea astfel de planuri, i s-a 
adus la cunoştinţă faptul că Galba fusese proclamat împărat de 
provinciile din Occident. 

În această situaţie, Nero s-a refugiat la vila lui din Grădinile 
lui Sevilius, în ideea de a pleca cu o corabie în Egipt. Văzându-se 
părăsit de apropiaţi şi de soldaţii gărzii pretoriene, a acceptat 
să se ascundă în casa libertului Phaon. În dimineața următoare, 
aflând că Senatul îl declarase inamic public şi îl condamnase la 
moarte, împăratul s-a sinucis, după ce a repetat de mai multe ori: 
„Ce artist mare piere odată cu mine”. 


! Edward Champlin, Op. cit., p. 10. 
? Arthur Weigall, Op. cit, p. 318. 

3 Ibidem, p. 319. 

4 Edward Champlin, Op. cit., p. 43. 

Anul celor patru împărați 

La 1 ianuarie 69 d.Hr., legiunile din Germania l-au pro- 
clamat împărat pe Vitellius, iar câteva zile mai târziu, Galba a 
fost asasinat. 

În 15 ianuarie 69 d.Hr., garda pretoriană l-a proclamat 
împărat pe Otho, fostul prieten al lui Nero, iar Senatul l-a 
confirmat în funcție. 

Trupele lui Vitellius le-au întâlnit pe cele ale lui Otho în 
14 aprilie 69 d.Hr., la Bedriacum, în nordul Italiei. Fiind înfrânt, 
Otho s-a sinucis două zile mai târziu. 

La 1 iulie 69 d.Hr., trupele din Orient l-au proclamat ca 
împărat pe Vespasian. Legiunile trimise de acesta au obținut o 
victorie categorică împotriva armatei lui Vitellius la Cremona, 
în octombrie 69 d.Hr. „Vitellius a fost detronat şi ucis la sfâr- 
şitul anului 69”1. 


Vespasian (69-79 d.Hr.) 

Ținând cont de lipsa de implicare a lui Nero în problemele de 
stat şi a războiului civil care a urmat, noul împărat „se trezea înainte 
de ivirea zorilor pentru a citi corespondenţa şi rapoartele. Timpul 
rezervat îmbrăcatului era folosit pentru acordarea de audienţe, iar 
aproape întreaga zi el o consacra treburilor de guvernare”. 

Datoriile statului acumulate în timpul lui Nero şi reconstruirea 
Romei, l-au obligat pe împărat să introducă noi impozite. Vespasian 
a pus taxe pentru folosirea WC-urilor publice şi când a fost ironizat 
pentru aceasta, a afirmat că „banii n-au miros”. 

Împăratul a reorganizat armata, a restaurat Capitoliul şi a 
început construirea Colosseumului, „care putea găzdui până la 
50.000 de spectatori”. După moarte, Vespasian a fost zeificat. 

! Arthur Weigall, Op. cit., p. 339. 

> Manfred Clauss, Op. cit., p. 106. 

3 Ibidem. 

Titus (79-81 d.Hr.) 

După Vespasian a urmat la tron Titus, fiul său. „Acesta 
s-a preocupat intens de popularitatea sa în rândul mulțimii. Res- 
pectând opinia publică şi evident împotriva sentimentelor sale, 
el a expediat-o din Roma, după preluarea puterii, pe amanta sa, 
regina evreică Berenice, întrucât relaţia lui cu o femeie dintr-o 
casă regală inamică îi fusese luată în nume de rău”. 

În primul lui an de domnie, „a avut loc faimoasa erupție a 
vulcanului Vezuviu, care a distrus oraşele Pompei şi Herculane”?, 
iar „un incendiu de trei zile a distrus părţi întinse din Roma”. 

La 13 septembrie 81 d.Hr., împăratul s-a stins din viaţă, în 
urma unei febre acute. 


Domițian (81-96 d.Hr.) 

Succesorul lui Titus la tronul Romei a fost fratele său 
mai tânăr, Domițian, care a impus un regim autoritar, bazat 
pe forța militară. 

Împăratul pretindea ca „lumea să i se adreseze cu cuvintele 
«dominus et deus» (domn şi zeu)”. „De când Iulius Cezar aflase 
de la Cleopatra avantajele politice ale zeificării puterii regale, 
suveranii de la Roma au revendicat întotdeauna onoruri divine”5. 
„În provinciile cucerite de romani, cultul imperial fusese insti- 
tuit şi era cu grijă menţinut ca un eficace instrument politic de 
dominație. Împăratul Aurelian se credea fiul zeiţei Minerva şi 
locţiitorul lui Jupiter pe pământ; Caligula susținea că este fratele 
lui Jupiter, iar Domițian, însuşi Jupiter pe pământ”€. 


! Ibidem, p. 109. 

? Istoria Universală, Preistoria şi Antichitatea... p. 247. 
3 Manfred Clauss, Op. cit., p. 109. 

4 Ibidem, p. 121. 

5 Arthur Weigall, Op. cit., p. 123. 

€ Ovidiu Drimba, Op. cit., vol. III, pp. 248-299. 

Temându-se de comploturi, împăratul a reacționat violent la 
orice tentativă sau zvon al unei conjuraţii îndreptate împotriva lui. 

Domițian a extins granițele Imperiului Roman în Britania, 
a purtat lupte cu triburile germanice şi cu dacii, „dar a eşuat în 
faţa acestora şi a semnat pace cu regele Decebal”. 

La Roma a restaurat multe dintre clădirile vechi, a construit 
un nou palat imperial, mai multe temple şi un stadion. De 
asemenea, a organizat jocuri pentru locuitorii capitalei. 

Creştinii au fost persecutați în timpul lui Domițian. 

Împăratul a fost asasinat în 18 septembrie 96 d.Hr. 

Fiind foarte nepopular, Senatul a decretat condamnarea 
memoriei sale (damnatio memoriae). În consecinţă, monedele 
emise în timpul domniei lui, precum şi statuile acestuia, au fost 
topite, arcurile de triumf ridicate de el au fost dărâmate, iar 
numele i-a fost şters din toate inscripțiile publice. 


Nerva (06-98 d.Hr.) 

Imediat după asasinarea lui Domițian, a fost proclamat 
împărat Nerva, un om în vârstă, care nu avea copii. 

Ținând cont de relația încordată dintre predecesorul său 
şi Senat, Nerva a promis că nu va condamna la moarte niciun 
senator cât timp va fi împărat, a înapoiat foştilor proprietari 
averile confiscate de Domițian, a eliberat din închisoare şi a re- 
chemat din exil pe cei acuzaţi pe nedrept de trădare. 

Nerva era lipsit de autoritate, iar pentru a-şi întări poziţia, 
l-a numit Cezar şi l-a adoptat pe Traian, cel mai popular general 
al armatei. 

În timpul scurtei sale domnii, împăratul a reabilitat mai 
multe drumuri, a extins câteva apeducte şi a construit un mic 
for imperial. 

În ianuarie 98 d.Hr., Nerva a murit, fiind zeificat de Senat. 


! Istoria Universală, Preistoria şi Antichitatea... p. 248. 

Traian (98-117 d.Hr.) 

În urma încetării din viaţă a lui Nerva, tronul i-a revenit 
lui Traian, care era originar din sudul Spaniei. „Toţi împărații de 
până atunci aparținuseră nemijlocit unor familii italice, se trăgeau 
deci cel puţin din ţara de origine a cetăţenilor romani, chiar dacă 
nu şi direct din oraşul Roma”. 

Traian se găsea în Germania, alături de trupele sale, când 
a fost numit împărat. Când a aflat vestea, Traian a adresat o 
scrisoare Senatului, prin care arăta „că niciun senator nu va fi 
condamnat la moarte fără a fi judecat mai întâi cu dreptate'?. 

Împăratul nu s-a grăbit să plece la Roma după proclamare, 
ci a inspectat întâi legiunile de la Dunăre, pentru a-şi spori 
popularitatea în rândul soldaţilor. 

Traian a ajuns la Roma abia în toamna anului 99 d.Hr., fiind 
întâmpinat cu mare entuziasm. Aici a împărţit bani locuitorilor, 
din vistieria imperială, conform tradiției. 

Noul împărat era căsătorit cu Pompeia Plotina, dar „printre 
iubiții lui putem să-i mai numărăm pe Hadrian şi pe pajii casei 
imperiale, pe actorul Pylades şi pe dansatorul Apolaustus'%. 

„Traian a continuat să fie membru al Senatului şi ca îm- 
părat”*. El a redus puterea gărzii pretoriene, dar şi numărul anga- 
Jaţilor curții imperiale, a luat măsuri pentru întărirea justiției, a 
reorganizat monetăria imperială, a reformat legile militare, s-a 
străduit să dezvolte agricultura şi comerţul, a construit noi dru- 
muri şi apeducte, fiind, în acelaşi timp, preocupat de creşterea 
calității apei potabile din Roma. 


! Manfred Clauss, Op. cit., p. 130. 

? Bennet Julian, Traian, traducere de Vladimir Agrigoroaiei, Editura 
ALL, Bucureşti, 2006, p. 80. 

3 Ibidem, p. 89. 

4 Manfred Clauss, Op. cit., p. 133. 

În anii 101-102 d.Hr., trupele lui Traian au luptat contra 
dacilor, care erau conduşi de regele Decebal. Confruntările s-au 
încheiat printr-un tratat de pace. 

Ținând cu orice preţ să cucerească Dacia, Traian i-a 
poruncit lui Apolodor din Damasc să construiască un pod peste 
Dunăre. Acesta a fost ridicat la Drobeta, având o lungime de 
1.135 metri, o lăţime de 12 metri şi o înălțime cuprinsă între 46 
şi 50 de metri. 

În anii 105-106 d.Hr., a fost purtat cel de-al doilea război 
dintre trupele conduse de Traian şi cele ale lui Decebal. Romanii 
au învins, iar pentru a nu cădea de viu în mâinile lor, regele dac 
şi-a pus singur capăt zilelor. 

Dacia a fost transformată în provincie romană, iar „aproape 
500.000 de daci au fost luaţi prizonieri, dintre care mulţi au fost 
trimişi la Roma, pentru a lua parte la paradele de gladiatori”!. 

„Tezaurul dacic fusese astupat în albia unui râu, al 
cărui curs fusese anterior deviat, iar prizonierii de război care 
executaseră lucrarea au fost ucişi. Taina însă nu a rămas ascunsă, 
ci a fost trădată lui Traian de Bicilis, un confident al regelui 
Decebal'?. „Prada din Dacia este evaluată la 165.000 kg de aur 
şi 331.000 kg de argint”. 

În urma acestei importante victorii împotriva unui duş- 
man de temut şi a bogatelor prăzi de război, Traian a fost primit 
la Roma în triumf. „Cel mai măreț dintre toate spectacolele 
romanilor şi cea mai înaltă onoare la care putea aspira un con- 
ducător roman era triumful, marea paradă militară a coman- 
dantului de oști, victorios în războaie, care străbătea străzile Romei 
şi trecea pe lângă monumentele oraşului, procesiune încheiată 
printr-un sacrificiu oferit de conducătorul respectiv în templul lui 

! Bennet Julian, Op. cit., p. 143. 

Manfred Clauss, Op. cit., pp. 139-140. 

3 Ibidem, p. 134. 

Jupiter de pe Capitoliu. Celebrat de romani încă din timpul lui 
Romulus, votat de poporul roman, la solicitarea Senatului, în zilele 
Republicii, triumful era suprema onoare, recunoaşterea publică 
a succesului militar obținut prin graţia zeilor. lată descrierea 
făcută de Plutarh triumfului lui Emilius Paullus, după victoria 
acestuia împotriva macedonenilor, în anul 167 î.Hr. S-a hotărât ca 
procesiunea triumfală să dureze trei zile. Prima zi abia de a fost 
suficientă pentru prezentarea statuilor, picturilor şi monumentelor 
uriaşe capturate în Macedonia, care au fost aduse în 250 de care. 
În cea de-a doua zi, cele mai bune şi mai preţioase dintre armele 
macedonenilor au fost expuse, în nenumărate căruțe. Armele 
luceau în văpaia soarelui, cu sclipiri de bronz şi de oţel şi fuseseră 
aranjate cu grijă în grămezi. După căruțele încărcate cu armuri 
au urmat 3.000 de sclavi purtând 750 de potire uriaşe, pline cu 
monede de argint, fiecare în greutate de trei talanti şi purtat de câte 
patru salahori, în vreme ce alţi oameni cărau vase în care fuseseră 
aruncate la întâmplare cupe de argint, pahare şi pocale meşteşugit 
sculptate şi aranjate după mărime şi formă. În ultima zi, când abia 
se luminase, trâmbiţaşii au deschis drumul convoiului. După ei 
au urmat 120 de boi bine hrăniţi, cu coarnele poleite şi coamele 
împodobite cu ghirlande. Cei care conduceau aceste victime la 
locurile de sacrificiu erau tineri ce purtau şorturi cu marginile 
tivite, iar ei erau însoțiți de nişte băieți, purtând vasele de aur şi 
de argint pentru libaţii. În urma lor veneau purtătorii monedelor 
de aur, care, ca şi cele de argint, erau puse în potire de câte trei 
talanţi, iar numărul acestora era de şaptezeci şi şapte. Au venit 
şi purtătorii vaselor consacrate, care, aşa cum poruncise Emilius 
(Paullus, generalul victorios), cântăreau câte zece talanți şi erau 
împodobite cu pietre preţioase, iar apoi cei ce aduceau vasele 
cunoscute ca Antigonide, Seleucide şi Theracleene, împreună cu 
tacâmurile din aur ale lui Perseus (regele înfrânt al Macedoniei). 
Acestea erau urmate de carul lui Perseus, în care se găseau 

armele regelui şi diadema acestuia. La mică distanță mergeau 
copiii suveranului macedonean, mânaţi ca sclavii şi alături de 
ei o îmbulzeală de rude, dascăli şi tutori, toți plângând, ridicând 
mâinile spre a implora mila spectatorilor. În urma copiilor şi a 
cohortei de slujitori venea însuşi Perseu, îmbrăcat cu o pelerină 
neagră şi purtând tradiționalele cizme macedonene, cu tocuri 
înalte. Şi el era însoțit de un grup de prieteni şi intimi, cu feţele 
triste si îndoliate. Erau aduse apoi, în ordine, coroane de aur, 400 
la număr, pe care oraşele le trimiseseră, cu ambasadorii lor, la 
Emilius, ca premii pentru victoria sa. Apoi, într-un car superb 
împodobit, venea generalul roman, care purta pe umeri o mantie de 
purpură, ţesută cu fir de aur şi ținea în mâna dreaptă o cunună de 
laur. Întreaga lui armată, ce mărşăluia după el, purta de asemenea 
frunze de laur. Unii dintre legionari cântau cântece vesele, unii 
chiar îl luau peste picior pe Emilius, după străvechiul obicei, 
în vreme ce alții înălţau imnuri de laudă viteazului conducător, 
pentru faptele sale glorioase”!. 

Pe lângă paradele militare organizate la Roma, în urma 
unor victorii importante, anumiți suverani romani au construit 
şi arcuri de triumf. Acestea „sunt construcții proprii romanilor, 
făcute de generalii victorioşi de-a curmezişul străzilor principale, 
ca să amintească victoriile lor. Ele aveau una sau trei bolți, după 
cum era strada de largă”. 

În timpul domniei sale, Traian a construit mai multe 
arcuri de triumf, însă cucerirea Daciei a fost considerată un 
eveniment extrem de important, care a fost marcat prin ridicarea 
„Columnei lui Traian” din Roma şi a monumentului „Tropaeum 
Traiani” de la Adamclisi. 

La întoarcerea sa la Roma, împăratul a împărțit bani 
locuitorilor oraşului, organizând lupte de gladiatori şi jocuri. 


1 Edward Champlin, Op. cit., pp. 203-204. 
2 Teodor Iordănescu, Op. cit., p. 21. 

Cu banii obţinuţi din cucerirea Daciei, Traian a restaurat şi 
a finalizat în capitala imperiului clădiri începute de alți împărați, 
a construit forumul care îi poartă numele (acesta fiind aproape cât 
toate celelalte forumuri imperiale la un loc!), a ridicat temple, a 
reamenajat portul din Ostia şi a amenajat băi publice. 

În timpul lui Traian, creşterea natalității în Italia a fost 
încurajată prin acordarea unei alocaţii lunare copiilor”, iar orfanii 
beneficiau de asistență publică. 

Pentru aceste realizări, împăratul „a primit de la senatori 
titlul de Optimus Princeps” (cel mai bun principe). 

„Din timpul lui Nero, romanii şi parții se înțeleseseră 
ca Armenia să fie stăpânită de un rege desemnat de parți, dar 
investit de romani. Când conducătorul part a înscăunat aici un 
rege fără consimțământul lui Traian, împăratul a considerat 
aceasta ca un caz de război” şi în anul 113 d.Hr., a pornit cu 
trupele împotriva parților. 

În anii care au urmat, Armenia a fost transformată în 
provincie romană, Mesopotamia a fost cucerită, iar Ctesifon, 
capitala parților, a căzut în mâinile trupelor conduse de Traian. 

În timpul campaniilor militare, legiunile romane erau canto- 
nate în tabere, un fel de oraşe mobile, care aveau rolul de a adă- 
posti armata şi de a preveni atacurile surpriză. 

În locul ales pentru aşezarea taberei se săpau şanţuri şi 
se ridicau ziduri de apărare, care erau păzite în permanenţă. 
Tabăra avea formă dreptunghiulară şi câte o intrare, cu un turn 
de supraveghere, pe fiecare latură. În centrul taberei se afla cortul 
împăratului sau al generalului, după care veneau cele ale ofiţerilor 
şi ale soldaților. 


! Bennet Julian, Op. cit., p. 201. 

> Manfred Clauss, Op. cit., p. 135. 

3 Istoria Universală, Preistoria şi Antichitatea... p. 249. 
4 Manfred Clauss, Op. cit., p. 139. 

Pentru armata romană, o zi de marş se desfăşura după 
următorul program: 

5,00: Deşteptarea. Animalele de călărie şi povară erau 
scoase la păscut. Soldaţii aveau o oră la dispoziţia lor. 

6,00: Era servit micul dejun, după care se demontau şi se 
împachetau corturile, soldaţii pregătindu-se de plecare. 

7,00: Avangarda şi grosul trupelor părăseau tabăra, începând 
marşul spre următoarea destinaţie. La fiecare oră de mers se făcea 
o pauză de zece minute. 

8,23: După ce se strângea totul din tabără, ariergarda 
(formată din soldaţi, personal auxiliar, căruțe, animale de povară 
etc.) abandona locul. 

11,00: Se servea masa de prânz, timp în care animalele 
erau lăsate să pască. 

12,00: Se relua marşul. 

15,22: Primele trupe ajungeau în locul stabilit pentru 
noua tabără. Soldaţii rânduiţi şi personalul auxiliar se apucau de 
săparea şanţurilor şi ridicarea zidurilor (operaţiune care dura între 
două şi patru ore), iar animalele erau scoase la păscut. 

16,00: Ceilalți soldaţi începeau montarea corturilor, opt 
militari urmând să fie cazaţi într-un cort. 

16,46: Ariergarda ajungea în noua tabără, animalele acesteia 
fiind duse la păscut. 

17,00: Lucrările din tabără trebuiau încheiate, soldaţii având 
o oră la dispoziţia lor. 

18,00: Cina. 

19,00: Repararea echipamentului defect, timp liber. 

21,00: Stingerea. Animalele erau aduse în tabără. Soldații 
care nu au prestat munci grele asigurau paza taberei, în schimburi, 
până la deşteptare. 

Într-o zi de marş, pe drumurile romane, nu pe teren 
accidentat, o legiune parcurgea distanţa de 29 km. 

În timpul campaniei, efectele personale pe care le avea de 
cărat un soldat roman (armura, coiful, armele, muniţia, lopata, 
rezervele de hrană etc.), cântăreau 40 de kilograme. 

Pentru a nu se deshidrata, într-o zi de marş, un soldat 
trebuia să consume între 9 şi 11 litri de apă. 

Întrucât o legiune era însoțită de numeroase animale, 
unele ale trupelor de cavalerie, iar altele care transportau în 
căruţe rezervele de hrană, echipamentul, maşinile de asediu 
etc., în general, campaniile militare se desfăşurau între lunile 
aprilie şi octombrie, perioadă în care exista suficientă iarbă 
pentru hrana animalelor. 

În timpul marșului, soldaţii unei legiuni romane se întindeau 
pe o distanță de 2 km, iar convoiul format din căruțe, care îi 
însoțea, ajungea până la 4,5 km, întreaga coloană având 6,5 km. 
În cazul în care trei legiuni mărşăluiau împreună, acestea aveau 
o lungime de aproape 20 km. 

În anul 117 d.Hr., Traian a pornit spre Italia, fiind bolnav, 
dar pe când se afla la Selinus, în Cilicia, a încetat din viaţă. 

„La moartea lui, expansiunea teritorială a imperiului 
atinsese punctul culminant: 3.300.000 km? şi o populaţie de 
55.000.000 locuitori”!. 

Urna cu cenuşa împăratului a fost transportată şi depusă 
în soclul columnei sale din Roma, „în interiorul urbei”?, în timp 
ce toţi predecesorii săi aveau mormintele în afara oraşului, 
căci „prin prevederi juridice locul morților era separat de cel 
al viilor, el aflându-se lângă Via Appia sau lângă alta din nume- 
roasele căi de acces”. 

După moartea sa, Traian a fost zeificat. 

„În Antichitatea târzie i se mai putea ura încă fiecărui 

! Ovidiu Drimba, Op. cit., vol. III, p. 238. 

> Manfred Clauss, Op. cit., p. 144. 

3 Ibidem, p. 125. 

împărat: «Felicitor Augusto, melior Traiano» (să fii mai fericit 
>] 


decât Augustus şi mai bun decât Traian)”. 
In timpul domniei lui Traian, creştinii au fost persecutați. 


Hadrian (117-138 d.Hr.) 

„La mijlocul verii anului 117 d.Hr., Traian l-a lăsat pe 
Hadrian guvernator în Siria, unde comanda de departe cea mai 
mare armată a imperiului”?. Hadrian era căsătorit cu Sabina, 
nepoata lui Traian. 

Când se găsea pe patul de moarte, Traian, care nu avea 
vreun fiu care să-i succeadă la tron, l-a adoptat pe Hadrian. Se 
pare însă că această adopţie „fusese numai simulată de către 
împărăteasa Plotina şi prefectul pretoriului, Attianus, pentru a-i 
asigura lui Hadrian succesiunea lui Traian”. 

După ce a fost proclamat împărat, Hadrian „a promis 
că nu va permite niciodată ca un senator să fie executat fără o 
condamnare legală din partea celorlalţi senatori”. 

Nefiind o fire războinică, noul împărat a abandonat cele mai 
multe cuceriri ale lui Traian din Orient. În „memoriile sale”, scrise 
în ultimii ani ai vieţii, Hadrian a afirmat: „Acceptam războiul ca 
pe o cale către pace, dacă negocierile nu puteau duce la nimic’. 

Asemenea predecesorului său, nici Hadrian nu s-a grăbit 
să plece către Roma. El a ajuns în capitala imperiului abia la un 
an după proclamarea lui ca împărat, unde, conform tradiției, a 
împărțit bani locuitorilor oraşului. 

Spre deosebire de înaintaşii şi contemporanii săi, Hadrian 
a purtat barbă. „Cel dintâi om de vază roman, despre care se 


! Ibidem, p. 134. 

2 Ibidem, p. 142. 

3 Ibidem. 

+ Ibidem, p. 143. 

5 Marguerite Yourcenar, Memoriile lui Hadrian, traducere şi cuvânt 
înainte de Mihai Gramatopol, Editura Humanitas, Bucureşti, 1994, p. 103. 

spune că se rădea în fiecare zi, a fost Scipio Emilianus (185- 
129 î.Hr.) şi de aici înainte întrebuinţarea briciului a devenit 
frecventă”!. Hadrian „era primul roman de rang înalt - după 
multe secole - care renunțase să mai fie proaspăt bărbierit”?. 
El însuşi a afirmat în „memoriile sale” că „o cicatrice la bărbie 
a fost pretextul de a purta barba scurtă a filosofilor greci'”. 
„În orice caz, în scurt timp, majoritatea bărbaţilor din imperiu 
i-au urmat exemplul şi barba a devenit un atribut al eleganţei 
bărbăteşti pentru aproape un secol”*. 

Lui Hadrian nu îi plăcea să îşi petreacă timpul la Roma, 
de aceea „a efectuat ample călătorii prin aproape toate părțile 
imperiului”. El a şi scris în acest sens: „prelungită prea mult, 
viaţa dusă la Roma m-ar fi acrit, corupt şi uzat în mod sigur”, de 
aceea, „din douăzeci de ani de putere, doisprezece i-am petrecut 
fără domiciliu stabil”. 

Împăratul era preocupat de consolidarea imperiului, nu de 
extinderea lui. Din acest motiv, el a întărit vechile fortificaţii de la 
graniţe şi a creat altele noi. Astfel, pentru „a apăra Britania romană 
împotriva triburilor invadatoare din nord, Hadrian a construit un 
zid lung de 130 de kilometri, de-a lungul provinciei”:. 

În îndelungatele sale călătorii prin imperiu (la un moment 
dat fusese plecat din capitală timp de şase ani”), Hadrian a dirijat 
mari sume de bani spre provincii, din care s-au construit drumuri 
şi apeducte şi au fost întemeiate oraşe noi. 


! Teodor Iordănescu, Op. cit., p. 84. 

2? Anthony R. Birley, Hadrian, traducere de Gabriel Tudor, Editura 
ALL, Bucureşti, 2007, p. 102. 

3 Marguerite Yourcenar, Op. cit., p. 72. 

Anthony R. Birley, Op. cit., p. 102. 

5 Manfred Clauss, Op. cit., p. 145. 

€ Marguerite Yourcenar, Op. cit., p. 62. 

7 Ibidem, p. 123. 

8 Enciclopedia lumii antice..., p. 293. 

” Anthony R. Birley, Op. cit., p. 305. 

La Ierusalim, împăratul a înființat o colonie romană, numită 
Aelia Capitolina, iar în locul templului iudaic a construit un 
templu dedicat lui Jupiter Capitolinul. Acest fapt a stârnit revolta 
evreilor condusă de Simon Bar Kochba, care a fost reprimată 
dur, populaţia iudaică fiind împrăştiată în diverse provincii ale 
imperiului. „O inscripţie din Ierusalim le interzicea evreilor, sub 
pedeapsa cu moartea, de a se mai aşeza din nou pe acel morman 
de dărâmături. Ea reproducea, cuvânt cu cuvânt, interdicţia 
înscrisă odinioară pe portalul templului iudaic şi care îi oprea pe 
cei necircumcişi să intre acolo”!. 

La Roma, împăratul a restaurat clădiri vechi, precum 
Panteonul, a construit mai multe temple şi un mausoleu (palatul 
San Angelo de astăzi), iar la Tivoli (localitate situată la 35 de km 
de Roma), a ridicat o vilă imperială. 

Hadrian cunoştea limba greacă, fiind un mare admirator 
al culturii greceşti şi era un literat, care la sfârşitul vieţii şi-a 
scris memoriile. 

În timpul domniei lui Hadrian creştinii au fost persecutați. 

Episcopul Atenei, Quadratus, i-a trimis împăratului o 
apologie, iar acesta mărturiseşte în memoriile sale: „Quadratus, 
episcopul creştinilor, mi-a trimis o apologie a credinței sale. 
Episcopul spera să facă din mine un creştin, ori în tot cazul 
ținea să-mi dovedească superioritatea învăţăturii lui şi mai ales 
lipsa ei de nocivitate pentru stat”?, însă „eu am destul de puţină 
simpatie pentru această sectă”. 

Hadrian s-a îmbolnăvit în anul 136 d.Hr. Neavând copii, 
acesta a scris: „majoritatea oamenilor de seamă din istorie au 
vlăstare mediocre sau mai rău decât atât, ei înşişi par a epuiza 


vigoarea întregii lor spiţe”. 


! Marguerite Yourcenar, Op. cit., p. 222. 
? Ibidem, pp. 198-199. 

3 Ibidem, p. 88. 

4 Ibidem, p. 226. 

În anul 138 d.Hr., împăratul l-a adoptat pe Titus Aurelius 
Fulvus Boionius Arrius Antoninus (Antonin Pius) şi l-a numit Cezar. 

În iulie 138 d.Hr., Hadrian a murit şi a fost depus în 
mausoleul ridicat de el la Roma. 

Acesta a fost zeificat de succesorul său, cu toate că Senatul 
nu a fost de acord. 


Antonin Pius (138-161 d.Hr.) 

Noul împărat, Antonin Pius, nu avea o fire războinică. El 
„repeta adesea lozinca lui Scipio că preferă să salveze un cetăţean 
roman decât să ucidă o mie de duşmani”!. Cu toate acestea, a 
extins sensibil granițele imperiului. 

Antonin a construit temple, teatre, maousoleuri şi a fost un 
excelent administrator. 

În 147 d.Hr., împăratul a sărbătorit nouă sute de ani de 
existență a Romei. 

Antonin „a fost un conducător de o moralitate şi o pioşenie 
remarcabile”?, care în întreaga sa domnie a stat numai la Roma 
sau în împrejurimi. 

Neavând copii care să-i succeadă la tron, Antonin i-a 
adoptat pe Marcus Aurelius şi Lucius Verus. 

Împăratul s-a stins din viaţă în martie 161 d.Hr. „Înaintea 
morții sale, el a dispus ca statuia Fortunei (care se găsea întot- 
deauna în dormitorul împăraţilor) să fie luată din dormitorul său 
şi instalată în cel al lui Marcus Aurelius”. 

După moarte, Antonin Pius a fost zeificat. 

În timpul acestui împărat, creştinii au fost persecutați. 


! Manfred Clauss, Op. cit., pp. 161-162. 
? Istoria Universală, Preistoria şi Antichitatea... p. 249. 
3 Manfred Clauss, Op. cit., p. 162. 

Marcus Aurelius (161-180 d.Hr.) 

După moartea lui Antonin Pius, Marcus Aurelius a fost 
numit împărat de către Senat. „Proaspătul împărat a rugat Senatul 
să-l proclame împărat şi pe Lucius Verus. O împărăție dublă nu 
existase încă până atunci la Roma. Cu toate acestea, senatorii i-au 
împlinit rugămintea”!. 

Marcus Aurelius era originar din Spania. El s-a căsătorit cu 
Faustina cea Tânără, fiica lui Antonin Pius, iar aceasta „a născut 
cel puţin 12 copii, un caz unic în istoria imperială”?. 

În primii ani de domnie, Verus a purtat lupte cu partii, 
în Orient, pentru a readuce Armenia sub ascultarea Romei şi a 
cucerit mari teritorii în Mesopotamia. 

În anul 166 d.Hr., trupele romane s-au întors acasă, dar au 
adus cu ele ciuma. „S-a estimat că în următorii 25 de ani molima 
a secerat până la zece procente din populaţia imperiului”. 

În această perioadă, graniţa de nord-est a Imperiului Roman 
a început să fie tot mai amenințată de barbari, iar în anul 167 
d.Hr., marcomanii şi quazii au atacat Italia Superioară. 

În anul 168 d.Hr., trupele conduse de cei doi împărați au 
pornit înspre nord, unde au încheiat pace cu marcomanii şi quazii, 
însă pe drumul de întoarcere Verus a murit, în urma unui accident 
cerebral“, fiind zeificat la scurt timp. 

Anii care au urmat au fost marcați de numeroase conflicte 
cu barbarii din nord. 

În anul 175 d.Hr., trupele din Siria l-au proclamat ca îm- 
părat pe Avidius Cassius, însă la scurt timp acesta a fost asasinat 
de ofiţerii săi, care nu voiau un război civil. 


! Ibidem, p. 172. 
2 Ibidem, p. 158. 
3 Ibidem, p. 173. 
4 Ibidem. 

În anul 177 d.Hr., Marcus a rugat Senatul ca fiul său, 
Commodus, în vârstă de 16 ani, să fie numit împărat alături de el, 
iar senatorii au fost de acord. „Commodus a fost primul împărat 
roman născut «în purpură»”!. 

La 17 martie 180 d.Hr., Marcus Aurelius s-a stins din viaţă. 

Cassius Dio a scris că odată „cu moartea acestui împărat 
s-a încheiat Epoca de Aur a Imperiului Roman şi s-a inaugurat 
Epoca de Fier”? şi de Rugină. 

Asemenea predecesorilor săi, şi acest împărat i-a persecutat 
pe creştini. 


Commodus (177-192 d.Hr.) 

După moartea lui Marcus Aurelius, fiul acestuia, 
Commodus, a rămas singur împărat la Roma, însă caracterul şi 
comportamentul său total deplasat pentru funcţia pe care o ocupa, 
i-a făcut pe mulți să creadă că nu Marcus Aurelius ar fi fost tatăl 
său, ci un gladiator, care avusese o aventură cu Faustina cea 
Tânără, mama noului împărat. 

Încă de la începutul domniei sale, Commodus s-a dovedit a 
fi uşuratic, corupt şi crud, „lăfăindu-se în văzul tuturor în drojdia 
societății”. Deşi era căsătorit cu Crispina (pe care a alungat-o 
după câţiva ani, iar apoi a condamnat-o la moarte), împăratul a 
dus o viaţă depravată. „Timpul şi-l petrecea într-un serai cu trei 
sute de femei frumoase provenite din toate categoriile sociale şi 
din toate provinciile”?. 

Commodus era foarte risipitor. Pentru a face rost de bani, a 
vândut cele mai importante funcții din imperiu, iar mulți funcționari 

! Ibidem, p. 182. 

2 Ibidem, p. 179. 

3 Ibidem, p. 181. 

+ Edward Gibbon, Istoria declinului şi a prăbuşirii Imperiului 
Roman, volumul I, traducere de Dan Hurmuzescu, Editura Minerva, 
Bucureşti, 1976, p. 74. 

capabili au fost ucişi sau exilați, averile fiindu-le confiscate. 

În anul 180 d.Hr., împăratul a încheiat un tratat de pace cu 
triburile germane. 

„Commodus a exclus Senatul de la toate treburile de 
guvernare; în locul Senatului el s-a bizuit exclusiv pe anumite 
persoane. Acestea nu proveneau din aristocrația senatorială, ci erau 
cavaleri sau liberți. Ei funcționau ca un fel de majordomi sau mari 
viziri, iar Commodus le-a încredinţat total conducerea statului. 
El nu agrea verificarea plictisitoare a actelor, audienţele fără de 
sfârşit sau numeroasele consfătuiri cu responsabilii de resort din 
administraţie. El dorea să fie numai împărat, iar guvernarea zilnică 
a lăsat-o în seama altcuiva. Acesta era comandantul gărzii de corp 
a împăratului (prefectul pretoriului), care avea în această calitate 
apropierea necesară atât față de împăratul însuşi, cât şi faţă de 
armată, acumulând astfel o putere nemaicunoscută până atunci în 
aparatul imperial de guvernare”!. Cei mai influenţi colaboratori ai 
împăratului au fost Tigidius Perennis, în perioada 182-185 d.Hr. şi 
Marcus Aurelius Cleander, între anii 185-189 d.Hr. 

Abuzurile şi extravaganţele lui Commodus, precum şi lipsa 
de interes față de treburile publice, l-au făcut extrem de nepopular, 
încât în anul 182 d.Hr., a fost pus la cale un complot împotriva 
lui, la care au luat parte inclusiv Lucilla, sora împăratului, un 
verişor al său şi alți oameni cu funcții importante. Conspirația a 
fost descoperită, iar toţi cei implicaţi au fost executaţi. 

Pentru a câştiga simpatia armatei, Commodus a sporit solda 
pretorienilor, a cohortelor urbane şi a soldaților din legiuni. 

Temându-se pentru viaţa lui, împăratul şi-a angajat un 
corp de pază puternic, iar la cea mai mică bănuială de complot 
împotriva lui nu ezita să execute chiar oameni lipsiţi de orice 
vină. În timpul lui Commodus, „suspiciunea era echivalentă 
cu dovada, iar judecata cu condamnarea. Execuţia unui senator 


! Ibidem, p. 186. 

însemnat era însoțită de moartea tuturor acelora care ar fi putut 
deplânge sau răzbuna moartea sa”!. 

Poliția secretă a fost una dintre instituțiile imperiale care a 
înflorit în timpul său. Orice denunţ era bun pentru Commodus, 
căci pe baza lui putea să condamne la moarte, să exileze şi să 
confişte averile celor condamnaţi. 

Împăratul era pasionat de luptele cu gladiatori. În acest 
sens, a organizat numeroase jocuri la Roma, luptând şi el în arenă 
„de şapte sute treizeci şi cinci de ori”?, împotriva altor gladiatori. 
Pentru o zi de lupte, Commodus pretindea să fie plătit cu un 
milion de sesterți. 

În arena din Roma au fost aduse tot felul de animale 
exotice, iar împăratul a omorât aici, cu diverse arme, lei, elefanți, 
rinoceri, pantere, girafe, struți etc. 

În anul 191 d.Hr., Roma a fost devastată timp de mai 
multe zile de un incendiu. Făcând planuri de reconstruire a ora- 
şului, Commodus s-a declarat un nou Romulus, iar capitala a 
numit-o „Colonia Commodiana”. Legiunile romane le-a numit 
„Commodianae”, corabia care aducea grâu din Africa a fost 
botezată „Alexandria Commodiana Togata”, Senatul l-a numit 
„Senatus Commodianus”, palatul imperial şi poporul roman au 
fost numite ,„Commodianus”, ziua în care a fost emis decretul 
care schimba toate aceste denumiri purta numele de „Dies 
Commodianus”, iar cele douăsprezece luni ale anului au fost 
numite după numele şi titlurile împăratului: „Lucius”, „Aelius”, 
„Aurelius”, „Commodus”, „Augustus”, „Herculeus”, „Romanus”, 
„Exsuperatorius”, „Amazonius”, „Invictus”, „Felix” şi „Pius”. 

„În noaptea de Anul Nou 192 spre 193 d.Hr., Commodus a 
fost sugrumat în apartamentele sale de unul dintre antrenorii săi 


sportivi”, pe nume Narcis. 


! Edward Gibbon, Op. cit., vol. I, p. 68. 
2 Ibidem, p. 77. 
3 Manfred Clauss, Op. cit., p. 181. 

În timpul domniei acestui împărat creştinii au fost persecutați. 

După moarte, Commodus a fost declarat inamic public de 
către Senat, memoria i-a fost condamnată, statuile care îl repre- 
zentau au fost dărâmate, iar capitala imperiului şi-a recăpătat 
numele de Roma. 

În anul 195 d.Hr., împăratul Septimiu Sever, încercând să 
intre în grațiile familiei lui Marcus Aurelius, a reabilitat memoria 
lui Commodus, iar Senatul l-a zeificat. 


Pertinax (1 ianuarie-28 martie 193 d.Hr.) 

La moartea lui Commodus, Pertinax a fost proclamat 
împărat de garda pretoriană. Măsurile luate de noul împărat 
pentru întărirea disciplinei 1-au nemulțumit pe pretorieni, care l-au 
asasinat după o domnie de doar 87 de zile. „„Ucigaşii acestuia s-au 
întors în tabără şi s-au ferecat. De pe zidurile castelului, ei ofereau 

1 


cu glas tare funcţia de împărat celui care licita mai mult”!. 
Pertinax a fost zeificat în timpul lui Septimiu Sever. 


Didius Iulianus (28 martie-l iunie 193 d.Hr.) 
In urma asasinării lui Pertinax, „garda pretoriană a vândut slujba 
de împărat lui Didius Iulianus, care a licitat cel mai mult, dar acesta 


a fost curând înlocuit de Septimiu Sever, un comandant al armatei'”?. 


„Didius Iulianus a fost ucis după o domnie de numai 66 de zile”?. 


Septimiu Sever (193-211 d.Hr.) 
Septimiu Sever a fost primul împărat roman născut în afara 


Europei. El era originar din localitatea africană Lepcis Magna şi 
„vorbea limba latină cu accent «african»”*. 


! Ibidem, p. 195. 

? Enciclopedia lumii antice..., p. 344. 
3 Manfred Clauss, Op. cit., p. 195. 

4 Ibidem, p. 197. 

La scurt timp după asasinarea lui Pertinax, în 9 aprilie 193 
d.Hr., trupele pe care le conducea în Pannonia l-au proclamat pe 
Septimiu împărat, iar la 1 iunie, acelaşi an, Senatul l-a condamnat 
pe Didius la moarte şi l-a recunoscut pe Sever ca împărat. 

Înainte de a ajunge la Roma, noul împărat „a ordonat 
ofiţerilor gărzii pretoriene să adune soldaţii în afara oraşului fără 
arme, pentru a-l saluta. Severus a dispus încercuirea acestora 
de către armata sa şi le-a transmis verdictul său, anume lăsarea 
imediată la vatră. Membrii trupelor de elită au fost siliți să 
se îndepărteze la cel puţin 160 kilometri de Roma. La scurt 
timp, împăratul a început să-şi formeze o nouă gardă, într-un 
număr îndoit şi recrutată îndeosebi dintre legionarii armatelor 
dunărene, fidele lui”. 

În acelaşi timp, Gaius Pescennius Niger, guvernatorul 
Siriei, a fost proclamat împărat de trupele sale, având parte de 
sprijinul comandanților provinciilor orientale. 

După mai multe lupte, armata lui Niger a fost înfrântă, iar 
acesta a fost omorât. 

Septimiu i-a învins pe parți şi principatul Osrhoene a 
devenit provincie romană. 

Clodius Albinus, guvernatorul Britaniei, care fusese numit 
Cezar de către Septimiu în 193 d.Hr., a fost declarat Augustus în 
196 d.Hr., de trupele sale. Între trupele imperiale şi cele rebele 
s-au purtat mai multe lupte. În cele din urmă, Albinus a fost 
înfrânt şi s-a sinucis. 

După ce a ajuns la Roma din Britania, Septimiu a executat 
29 de senatori, bănuiţi că ar fi fost de partea lui Albinus. 

Pentru a avea armata de partea lui, împăratul a mărit soldele 
şi a abrogat hotărârea lui Octavian Augustus, care nu le îngăduia 
militarilor să se căsătorească. 


! Ibidem, p. 202. 

În anul 198 d.Hr., Septimiu a cucerit oraşul Ctesifon, 
capitala partilor. „Concomitent, Caracalla, fiul său de nouă ani, 
a fost ridicat la rangul de coîmpărat, Augustus, iar fiul mai mic, 
Geta, a fost promovat Cezar”!. 

Fiul cel mai mare al lui Septimiu se numea Marcus 
Aurelius Antoninus, fiind „poreclit Caracalla, după mantia sa 
celtică cu glugă'?. 

În anul 209 d.Hr., când şi-a sat seama că nu mai are mult 
de trăit, Septimiu l-a numit pe fiul său Geta coîmpărat. „Pentru 
prima oară imperiul avea concomitent trei conducători”. 

În 210 d.Hr., trupele conduse de Septimiu au repurtat mai 
multe victorii în Britania, însă împăratul s-a stins din viaţă „în 4 
februarie 211 d.Hr., la York”?. La scurt timp, a fost declarat zeu. 

În timpul lui Septimiu creştinii au fost persecutați. 


Caracalla (211-217 d.Hr.) 

În urma morţii lui Septimiu, cei doi fii ai săi, Caracalla şi 
Geta au ajuns împărați. 

„Datorită originii părinţilor, ca şi locului său de naştere, 
Caracalla aparținea, în opinia lui Cassius Dio, de trei popoare. 
De la niciunul nu preluase însuşirile bune, în schimb, pe cele rele 
le moştenise de la toate trei: de la gali firea uşuratică, laşitatea şi 
nesăbuința; de la africanii dinspre tată, neîndurarea şi cruzimea; 
de la locuitorii Siriei dinspre mamă, viclenia”. 

Imediat ce tatăl său a murit, „Caracalla l-a demis pe 
prefectul pretoriului, Papinian; apoi a dispus executarea mai 
multor membri ai personalului de curte: medicii imperiali, 


! Ibidem, p. 207. 
2 Ibidem, p. 211. 
3 Ibidem, p. 213. 
+ Ibidem, p. 209. 
5 Ibidem, p. 211. 

întrucât refuzaseră să accelereze moartea bătrânului împărat, 
apoi liberții Euodus, fostul educator al celor doi prinți şi Castor, 
care îi ceruse mereu să trăiască în bună înţelegere cu Geta”!. 

Cei doi frați se urau, iar Caracalla a pus la cale asasinarea 
lui „Geta, care a fost ucis în braţele mamei sale de către căpe- 
teniile lui Caracalla”?. 

Întrucât Geta semăna cu tatăl său, se bucura de popularitate 
în popor, motiv pentru care Caracalla a dispus ca 20.000 de 
prieteni şi susținători ai acestuia să fie omorâţi. 

Noul împărat „a emis o ordonanță faimoasă, în baza căreia 
toți locuitorii liberi ai imperiului dobândeau cetățenia romană, 
concomitent s-a dublat însă, de la 5% la 10%, impozitul pe 
succesiune, pe care trebuiau să-l plătească toţi cetățenii romani”. 

Caracalla a purtat mai multe războaie cu triburile germanice 
şi cu parții. 

Împăratul era un mare admirator al lui Alexandru Macedon, 
cu care îi plăcea să fie comparat. Petrecând câteva luni în 
Alexandria Egiptului, „populația a început să-şi bată joc de el: 
pentru fratricid, pentru pretinsa relaţie incestuoasă cu mama sa 
şi pentru imitarea lui Alexandru, pe care locuitorii Alexandriei 
o găseau ridicolă. Răzbunarea lui a fost groaznică: el i-a adunat 
pe toți tinerii din Alexandria pe care, chipurile, voia să-i înroleze 
ca recruți într-o altă falangă denumită după Alexandru, apoi a 
ordonat soldaţilor lui să-i omoare pe toţi”. 

Din porunca lui Caracalla au fost construite renumitele băi 
publice din Roma, care-i poartă numele. 

Împăratul a fost asasinat în aprilie 217 d.Hr., în timpul unei 
campanii militare în Mesopotamia, fiind zeificat după moarte. 

În timpul lui Caracalla creştinii au fost persecutați. 


! Ibidem, p. 213. 
? Ibidem, p. 214. 
3 Ibidem, pp. 214-215. 
4 Ibidem, p. 217. 

Macrinus (217-218 d.Hr.) 

Caracalla a fost urmat la tron de Macrinus, prefectul gărzii 
pretoriene, care se pare că a pus la cale asasinarea acestuia. 

Macrinus era născut în Algeria, fiind primul împărat care 
nu aparținea Senatului. 

În războiul contra parţilor, Macrinus a încheiat o pace 
dezavantajoasă pentru romani, ceea ce l-a făcut nepopular 
între soldați. 

În 18 mai 218 d.Hr., Elagabal a fost proclamat împărat. În 
lupta care a urmat, Macrinus a fost înfrânt, iar ulterior omorât. 

Cât timp a domnit ca împărat, Macrinus nu a ajuns 
niciodată la Roma. 


Elagabal (218-222 d.Hr.) 

Mama lui Caracalla avea o soră, pe Iulia Maesa, iar fiica 
acesteia, lulia Soaemias, era mama lui Varius Avitus (Elagabal). 
Acesta a fost crescut în Siria, devenind preot al zeului Elagabal, 
de la care a preluat şi numele. 

La vârsta de 14 ani Elagabal a devenit împărat. 

La intervenţia lui Elagabal, lulia Maesa şi lulia Soaemias, 
bunica şi mama împăratului, au fost primele femei care au fost 
acceptate în Senatul de la Roma. 

După ce tânărul împărat l-a impus pe Elagabal ca zeu 
suprem în imperiu, nu a mai fost văzut cu ochi buni. 

Împăratul avea un comportament scandalos. El purta perucă, 
se farda şi se machia, îmbrăca haine femeieşti, iar printre cele cinci 
femei cu care a fost căsătorit se număra şi Iulia Aquilia Severa, 
o vestală, care, conform uzanțelor, ar fi trebuit să-şi păstreze 
virginitatea, în caz contrar trebuind să fie îngropată de vie. 

Împăratul a avut relaţii şi cu sclavul Hierocles, precum şi 
cu atletul Zoticus, afirmându-se despre el că îi plăceau „bărbaţii 
bine clădiţi fizic”!. 

! Ibidem, p. 222. 


221 


În 11 martie 222 d.Hr., Elagabal a fost ucis de către soldaţii 
gărzii pretoriene. „Însoţit de huiduielile poporului, cadavrul 
acestuia a fost târât, aidoma celui al unui criminal notoriu, prin 
forum şi în cele din urmă, i s-a atârnat un bolovan şi a fost 
aruncat în Tibru”!. 

În urma morţii împăratului, femeilor nu li s-a mai îngăduit 
să intre în Senat, iar memoria împăratului a fost condamnată. 


Alexandru Severus (222-235 d.Hr.) 

După asasinarea lui Elagabal, tronul a fost ocupat de 
Alexandru Severus, verişorul acestuia, care fusese născut în 
oraşul Arca Caesarea din Liban. 

Noul împărat avea doar 13 ani când s-a urcat pe tron, încât 
treburile statului erau conduse de bunica şi mama sa, precum şi 
de alți oameni influenți de la curte. 

În timpul lui Alexandru s-a revenit la vechile zeități romane, 
iar prin 228 d.Hr., „la Roma, în timpul unei foamete s-a ajuns, se 
pare, să se mănânce chiar carne de om'?. 

Împăratul a purtat lupte cu parții şi cu triburile germanice, 
fiind omorât într-o rebeliune condusă de Maximin Tracul, în 
martie 235 d.Hr., la Mainz. 

După asasinarea lui Alexandru, memoria i-a fost condam- 
nată, însă „peste trei ani a fost reabilitat şi înălțat printre zei”. 


Perioada împăraţilor soldaţi (235-284 d.Hr.) 

„Tensiunile dintre orientarea senatorială şi cea militară, care 
existau latent în Imperiul Roman şi care se vădiseră în repetate 
rânduri în vremea împăraților soldați (235-284 d.Hr.), s-au con- 
centrat aici într-o jumătate de an, în care s-au perindat şapte 

! Ibidem. 

2 Ibidem, p. 226. 

3 Ibidem, p. 230. 

împărați, dintre care cinci chiar concomitenţi”!. De asemenea, 
„între 235 şi 284 d.Hr., la Roma a existat o serie de peste 20 de 
împărați, dintre care cei mai mulţi au fost asasinați”. În cele ce ur- 
mează, îi vom menționa numai pe cei mai importanți dintre aceştia. 

Filip Arabul (244-249 d.Hr.) era fiul unui şeic arab. El s-a 
născut în Sahba, la est de înălțimile Golan. 

Pentru a avea pace la granița de răsărit a imperiului, Filip 
a încheiat un tratat de pace cu sasanizii, plătindu-le suma de 
500.000 de denari. 

Împăratul a repurtat mai multe victorii la Dunăre, 
împotriva triburilor barbare, de aceea nu a putut sărbători în 
anul 247 d.Hr. un mileniu de la întemeierea Romei, ci a amânat 
cu un an aceste festivități. 

Pentru a se pune bine cu locuitorii capitalei, Filip „i-a 
rezervat plebei romane trei donaţii băneşti (244, 245 şi 248 
d.Hr.), însumând în total 70 de milioane de denari”. 

În timpul acestui împărat, goții au trecut Dunărea şi au 
devastat Moesia, dar au fost alungați. 

În septembrie 249 d.Hr, la Verona, a avut loc o confruntare 
între trupele lui Filip şi cele ale lui Decius, care fusese proclamat 
împărat de către armată. Filip a fost înfrânt şi şi-a pierdut viața. 

În timpul lui Decius (249-251 d.Hr.) a avut loc „prima 
persecuție generalizată împotriva creştinilor, care refuzau să se 
închine împăratului”. 

Împăratul Valerian (253-260 d.Hr.) i-a prigonit şi el pe 
creştini. „Acțiunea împăratului s-a îndreptat sistematic împotriva 
episcopilor, a preoților şi a diaconilor, urmărind prin aceasta 


! Ibidem, p. 232. 

? Enciclopedia lumii antice..., p. 344. 

3 Manfred Clauss, Op. cit., p. 244. 

+ Istoria Universală, Preistoria şi Antichitatea... p. 251. 

distrugerea structurii organizatorice a Bisericii”!. În timpul lui au 
fost martirizați Sfântul Ciprian, episcopul Cartaginei, episcopul 
Sixt al II-lea al Romei, şi Sfântul Laurenţiu, care era diacon. 

Valerian a luptat împotriva perşilor. „Lupta de la Carrhae 
s-a soldat cu o înfrângere dezastruoasă pentru romani, iar pentru 
prima dată în istorie, un împărat roman a fost luat prizonier”. 
„Perşii l-au ucis pe Valerian, l-au împăiat şi l-au expus pe unul 
dintre templele lor”. 

În această perioadă de criză a Imperiului Roman, pe lângă 
nenumăratele lupte interne pentru putere, graniţele au fost mereu 
atacate. Unele popoare migratoare au înaintat şi au prădat teritorii 
întinse ale imperiului. Astfel, în anul 254 d.Hr., goții au ajuns 
până la Tesalonic, iar în 267 d.Hr., „herulii s-au deplasat pe mare, 
de pe malul nordic al Mării Azov înspre Marea Egee şi au ajuns, 
trecând totul prin foc şi pară, până înaintea porţilor Atenei”?. 

„Din cauza amenințărilor externe şi interne aproape 
permanente, împăraților nu le mai rămânea decât să gonească 
fără contenire în lungul şi în latul imperiului, de la un focar de 


criză la altul'%. 


Aurelian (270-275 d.Hr.) 

În timpul lui Aurelian s-au înmulţit atacurile popoarelor mi- 
gratoare. În anul 270 d.Hr., „iutungii au invadat Italia, au devastat 
câmpia Padului, înaintând până la Umbria, încât Roma însăşi 
părea amenințată”. În consecință, împăratul „a fortificat Roma 
(şi alte oraşe) cu un zid lung de aproape 19 km şi înalt de vreo 


8 m, care avea 381 turnuri de apărare”. 


! Manfred Clauss, Op. cit., p. 260. 

? Mari imperii ale lumii antice..., p. 215. 
3 Enciclopedia lumii antice..., p. 345. 

4 Manfred Clauss, Op. cit., pp. 268-269. 
5 Ibidem, p. 294. 

$ Ibidem, p. 284. 

7 Ibidem, p. 285. 

Fiind conştient că nu mai poate apăra Dacia, „în anul 271 
d.Hr., împăratul Aurelian şi-a retras de aici armata şi adminis- 
traţia”!. „Ca un echivalent al acestei pierderi, s-a creat la sud de 
Dunăre, pe teritoriul Moesiei şi Traciei, o nouă provincie Dacia, 
cu capitala la Sardica (Sofiay?. 

În schimb, Aurelian a reintegrat în Imperiul Roman Galia 
şi Britania şi a cucerit regatul Palmyra din Orient. 

În timpul acestui împărat a fost introdus cultul zeului Soare 
şi a fost efectuată o reformă monetară. 

În anul 275 d.Hr., Aurelian a fost asasinat. 

Asemeni multor dintre predecesorii săi, Aurelian i-a 
persecutat pe creştini. 


Dioclețian (284-305 d.Hr.) 

În anul 284 d.Hr., Dioclețian a fost proclamat împărat de 
către trupele pe care le comanda. 

Întrucât în interiorul imperiului aveau loc răscoale, iar 
graniţele erau aproape în permanenţă amenințate, Dioclețian, 
care purta titlul de Augustus, l-a asociat la domnie pe 
Maximian, un luptător experimentat, oferindu-i titlul de 
Cezar, care era inferior celui purtat de el. „Prin această numire, 
Dioclețian împărțise, pe de o parte, greaua povară a sarcinilor, 
iar pe de altă parte, el dejucase posibilele intenții de uzurpare 
din partea unui concurent potențial făcut acum părtaş la 
exercitarea puterii imperiale”. 

Fiind mulțumit de relația cu Maximiam, precum şi de 
activitatea acestuia, în anul 286 d.Hr., Dioclețian l-a numit şi pe 
acesta Augustus, deci coîmpărat cu puteri egale. 


1 Ovidiu Drimba, Op. cit., vol. III, p. 239. 
> Manfred Clauss, Op. cit., p. 286. 
3 Ibidem, p. 299. 

Cu toate că imperiul a rămas unitar, Dioclețian guverna în 
Răsărit, alegându-şi Nicomedia drept reşedinţă, iar Maximian, 
care stăpânea în Apus, avea capitala în oraşul Milano. „Această 
schimbare a marcat sfârşitul autorităţii oraşului Roma în calitate 
de capitală de imperiu”!. 

Cei doi împărați aveau mereu de luptat la frontiere şi de 
înăbuşit revolte interne, de aceea în anul 293 d.Hr., Dioclețian a 
hotărât ca fiecare Augustus să îşi ia câte un ajutor, numit Cezar. 
Dioclețian l-a ales pe Galeriu, iar Maximian pe Constanțiu, fiind 
prin aceasta inaugurată tetrarhia. 

„La frontiera orientală domnea agitația. Dioclețian l-a 
însărcinat pe Galeriu cu războiul pe Eufrat, care după două bătălii 
nedecise, a suferit o înfrângere la Carrhae, în 297. Când s-a întâlnit 
în Siria cu Domițian, Galeriu a simţit dureros nemulțumirea 
acestuia, provocată de contraperformanţa sa militară, căci timp 
de o bucată de drum, Galeriu a trebuit să alerge lângă carul lui 
Domițian, care nu l-a invitat să urce lângă el”. 

Noua structură administrativă a funcţionat, pentru că, după 
numeroase războaie, în anul 298 d.Hr., s-a semnat un tratat de 
pace cu perşii, iar în anul 303 d.Hr., s-a instaurat pacea (pax 
romana) în imperiu. 

În aceste condiţii, Dioclețian şi-a dedicat timpul reformelor 
interne. Astfel, el a descentralizat administraţia, în loc de aproxi- 
mativ 50 de provincii au fost create aproape o sută, s-a renunțat 
la statutul special pe care îl avuseseră până acum Italia şi Egiptul, 
armata a fost restructurată, existând trupe de intervenții, iar altele 
staționare, la graniţe, s-a realizat o reformă monetară, s-au impus 
tarife maximale pentru mărfuri, iar ceremonialul de la curte a 
fost modificat. 


! Istoria Universală, Preistoria şi Antichitatea... p. 252. 
Manfred Clauss, Op. cit., pp. 303-304. 

„La începutul principatului roman, majoritatea suveranilor 
subliniaseră egalitatea lor în rang cu senatorii, împăratul fiind 
numit princeps, adică primul între egali. În secolul al III-lea 
d.Hr., raportul între împărat şi senat s-a deteriorat şi senatul a 
pierdut mult din influență; abia mai păstrându-şi vreo putere 
politică”. „Dioclețian a depăşit separarea dintre magistraturile de 
sorginte republicană şi funcţiile imperiale, creând o administrație 
nouă şi militarizată a imperiului, organizată foarte strict ierarhic, 
concentrată total asupra suveranului şi responsabilă numai în faţa 
lui. Împăratul era astfel cel mai înalt funcţionar al imperiului. În 
mâinile sale erau reunite toate împuternicirile în domeniul civil 
şi militar. El era comandant militar suprem, judecător suprem şi 
avea puterea de a emite legi şi dispoziţii fiscale”. „Dioclețian a 
impus să fie intitulat «domn şi zeu». Începând cu el, împăratul 
trebuia întâmpinat de la o anumită distanţă şi cu o prosternare. 
Ca model îi vor fi servit probabil uzanţele de la curtea persană. 
Dioclețian se îmbrăca în mătase împodobită cu aur şi pietre 
prețioase, avea încălțămintea ornată, de asemenea, cu pietre 
scumpe, iar o suită întreagă de curteni îl izola de public”. „El 
purta o coroană din perle şi îi punea pe vizitatori să îngenuncheze 
în faţa lui şi să îi sărute roba”. 

La începutul domniei sale, Dioclețian s-a purtat frumos 
cu creştinii, iar renumitul Lactanţiu a fost profesor de retorică la 
Nicomedia, împăratul „permițându-i chiar să lucreze în biblioteca 
sa”5. După o vreme, probabil la sugestia lui Galeriu, împăratul 
i-a prigonit pe creştini, „persecuția sa transformându-se într-un 
adevărat război împotriva acestora”. 


! Ibidem, p. 306. 

2 Ibidem, p. 334. 

3 Ibidem, p. 306. 

+ Enciclopedia lumii antice..., p. 345. 
5 Manfred Clauss, Op. cit., p. 307. 

6 Ibidem. 

Dioclețian nu şi-a cruțat nici propria soție, pe Alexandra. 
Când aceasta i-a mărturisit că este creştină, împăratul a poruncit 
să fie aruncată în închisoare şi dată morții. Sfânta muceniţă 
Alexandra este pomenită în calendarul creştin în 21 aprilie. 

La 1 mai 305 d.Hr., Dioclețian şi Maximian au renunţat la 
domnie, fiind înlocuiţi în funcţie de cei doi Cezari. „Constanțiu 
a devenit Augustus cel mai vechi în rang”!, avându-l ca Cezar pe 
Severus, iar Galeriu l-a primit ca Cezar pe Maximin. 

Constanțiu a murit la 25 iulie 306 d.Hr., la York, iar trupele 
sale, fără să țină cont de principiile tetrarhiei, l-au proclamat ca 
Augustus pe fiul acestuia, Constantin, care în decursul timpului 
va primi supranumele de „cel Mare”. În această situaţie, în 28 
octombrie 306 d.Hr., Maxenţiu, fiul lui Maximian, a fost şi el 
proclamat împărat la Roma, de către garda pretoriană. 

Severus, fostul Cezar al lui Constanțiu, a încercat să-l detro- 
neze pe Maxențiu, dar nu a reuşit, pierzându-și viaţa în 307 d.Hr. 

În anul 308 d.Hr., a avut loc o întâlnire a împăraţilor la 
Carnuntum, la care au luat parte şi cei doi suverani retraşi din 
funcție, Dioclețian şi Maximian. Aici, Galeriu a primit conducerea 
tertarhiei, păstrându-l pe Maximin ca Cezar. Noul Augustus 
al Occidentului a fost numit Liciniu, avându-l drept Cezar pe 
Constantin, iar Maxenţiu nu a fost recunoscut. 

În anul 316 d.Hr., Dioclețian a murit şi a fost zeificat. 


Constantin cel Mare (306-337) 

După ce a fost proclamat împărat în Occident, Constantin 
cel Mare a respins mai multe atacuri ale barbarilor. 

În anul 311 d.Hr., Galeriu a murit, iar „zona sa de dominație 
din Orient şi-au împărțit-o Maximin şi Liciniu, după cum în 
Occident au făcut-o Constantin şi Maxenţiu'”?. 


! Ibidem, p. 310. 
2 Ibidem, p. 329. 

Întrucât Maxenţiu era un uzurpator, în anul 312 d.Hr. 
Constantin a pornit împotriva lui. Acesta era un act de cutezanță, 
pentru că Maxenţiu avea trupe mai numeroase decât Constantin, 
iar oraşul Roma era foarte bine fortificat. 

În ajunul luptei dintre cei doi, „Constantin (care a mărturisit 
mai târziu în faţa episcopului Eusebiu din Cezareea şi a jurat că 
cele relatate au fost adevărate) a văzut pe cer, cu propriii lui ochi, 
după miezul zilei, semnul crucii conturându-se în lumina soarelui 
şi purtând un mesaj: «În acest semn vei învinge» (hoc signo victor 
eris), iar în aceeaşi noapte i-a apărut Hristos şi i-a cerut să folosească 
semnul sacru al credinţei creştine ca simbol protector pentru armata 
lui. A doua zi, Constantin le-a poruncit soldaților lui să confecţioneze 
un nou steag de luptă, format dintr-o suliță intersectată de o bară 
(semnul crucii), care susținea o flamură cu chipul împăratului, iar 
deasupra a fost amplasată monograma lui Hristos”!. 

Când Constantin a ajuns aproape de Roma, „s-a întâmplat 
ceva surprinzător, Maxenţiu a părăsit oraşul fortificat şi a căutat 
confruntarea în afara zidurilor, pentru că se simţea sigur pe 
forțele sale”?. Constantin a câştigat bătălia de la Pons Milvius, 
iar „Maxenţiu a fost azvârlit de calul său în Tibru şi s-a înecat”. 
În urma acestei biruinţe, Constantin a intrat triumfal în Roma, 
unde a fost primit ca un eliberator. 

În anul 313, Constantin cel Mare şi Liciniu au emis 
edictul de toleranță de la Milano, prin care le-au acordat liber- 
tate creştinilor. Aceştia şi-au recăpătat averile confiscate, au 
dobândit dreptul de a construi biserici, primind bani din par- 
tea împăratului în acest sens, preoții au primit subvenţii, iar 


! Charles Matson Odahl, Constantin şi imperiul creştin, traducere de 
Mihaela Pop, Editura ALL, Bucureşti, 2006, pp. 106-107. 

Manfred Clauss, Op. cit., pp. 329-330. 

3 Ibidem, p. 330. 

împăratul „a dăruit palatul Lateran episcopului Romei”!. Prin 
aceasta, „Constantin a ridicat creştinismul la un statut egal cu 
credinţele păgâne şi a început să-l impună ca religie favorită în 
regiunile vestice ale imperiului”?. 

În același an, Liciniu a luptat cu Maximin la Campus Ergenus. 
După ce a fost înfrânt, Maximin „s-a sinucis, luând otravă şi 
lovindu-se cu capul de un zid, până ce i-au ieşit ochii din orbite”. 

În urma acestei biruinţe, au rămas doi împărați, Constantin 
în Occident şi Liciniu în Orient. 

Întrucât Liciniu a început să-i persecute pe creştini, 
relaţia lui cu Constantin s-a deteriorat. Între cei doi împărați 
au fost purtate mai multe lupte, fără ca vreunul dintre ei să fie 
înfrânt definitiv. 

Cu trecerea vremii, „Constantin a dobândit convingerea 
clară că Dumnezeu 1-a dat misiunea specială de a converti 
Imperiul Roman la creştinism”, de aceea, „în anul 321, scopurile 
divergente ale celor doi Auguşti erau clare: imperiul urma să fie 
dominat de Constantin şi să devină creştin sau avea să fie condus 
de Liciniu şi să rămână păgân'*. 

În anul 324, între cei doi împărați a fost purtată bătălia 
decisivă, din care Constantin a ieşit biruitor. Viaţa lui Liciniu a 
fost cruţată, însă din cauza suspiciunilor care planau asupra lui, 
un an mai târziu a fost condamnat la moarte şi executat. 

Rămânând singur împărat, Constantin a numit creştini 
în funcțiile înalte ale imperiului, el însuşi avându-l „drept 
consilier pe episcopul Ossius de Cordoba”. La porunca îm- 
păratului, creştinii exilați s-au întors la casele lor, duminica 


! Charles Matson Odahl, Op. cit., p. 113. 

2 Ibidem. 

3 Ibidem, p. 117. 

4 Timothy Barnes, Constantine and Eusebius, Cambridge, 1981, p. 275. 
5 Charles Matson Odahl, Op. cit., p. 159. 

€ Istoria Universală, Preistoria şi Antichitatea... p. 254. 

a fost declarată sărbătoare legală, au fost interzise pedeapsa 
răstignirii şi luptele de gladiatori, „episcopii au început să 
construiască biserici, cu ajutorul oficialităților imperiale, în 
oraşele din întreaga lume romană”!, inclusiv în Ţara Sfântă, 
„episcopii puteau să preia cazuri din tribunalele romane laice 
şi să le judece, sentinţa fiind definitivă, fără drept de recurs”, 
clerul creştin a fost scutit de tot felul de taxe, monahismul a 
luat amploare, a înflorit literatura creştină şi a început să se 
manifeste arta creştină, iar „creştinismul a fost stabilit ca religie 
favorizată în Imperiul Roman”. 

În acelaşi timp, împăratul a luat măsuri de protejare a celor 
nevoiaşi, a copiilor orfani, a văduvelor şi a infirmilor. „Istoricul 
Socrate din Constantinopol vorbeşte de 80.000 de pâini pe care 
împăratul le distribuia în mod gratuit, zilnic, în capitală”. 

„Din perioada lui Constantin încep să apară primele 
instituții şi aşezăminte de asistenţă socială alături de unele 
societăți religioase, care existau din epoca apostolică, pre- 
cum: societatea văduvelor, a fecioarelor, a prezbiterelor şi a 
diaconiţelor”5. 

Datorită disputelor teologice din Biserică, Constantin cel 
Mare a convocat în anul 325, la Niceea, Sinodul I Ecumenic, 
unde a fost combătută erezia ariană şi au fost alcătuite primele 
şapte articole ale Simbolului de credință niceo-constantinopolitan. 
„Împăratul era preocupat de conflictele interne ale Bisericii şi din 


! Charles Matson Odahl, Op. cit., p. 219. 

2 Ibidem, p. 155. 

3 Ibidem, p. 175. 

+ Dominique Barbe, Op. cit., p. 131, nota 4. 

5 Pr. Prof. Dr. Adrian Gabor, Acte politice şi legislative în favoarea 
Bisericii creştine în timpul domniei lui Constantin cel Mare (306-337), publicat 
în volumul: «Împăratul Constantin cel Mare şi viziunea sa asupra vieţii sociale, 
politice, religioase şi culturale a Imperiului Roman», Editurile Andreiana şi 
ASTRA Museum, Sibiu, 2013, p. 211. 

cauză că acestea le ofereau păgânilor prilejul de a ataca Biserica 
şi motive pentru a-şi păstra credinţa”!. 

Fiind interesat de răspândirea creştinismului în întregul 
imperiu şi de rolul jucat de Biserică în societate, Constantin 
cel Mare le-a spus urmaşilor Sfinţilor Apostoli: „Dumnezeu 
v-a chemat să fiți episcopi pentru tot ceea ce ține de treburile 
dinlăuntru ale Bisericii. Iar pentru cele dinafară, m-a rânduit pe 
mine episcop'?. 

„La scurt timp după înfrângerea lui Liciniu”5, Constantin 
a pus bazele unei noi capitale a imperiului. „Zidurile construite 
de împărat cuprindeau o suprafață de 750 hectare”. „Înte- 
meierea acestui oraş a fost asemuită cu fondarea Romei şi a 
Alexandriei Egiptului”. 

„Alegerea anticului Bizantion de pe malul vestic al Bos- 
forului drept viitoarea capitală a imperiului se explică prin 
rațiuni strategice şi economice. De aici se putea supraveghea 
frontiera cea mai ameninţată, a Dunării de Jos şi, în acelaşi 
timp, duşmanul persan. Schimburile comerciale dintre oraşele 
din bazinul Mării Negre şi Grecia nu se putea face decât pe aici; 
nicio corabie nu putea trece dintr-o parte într-alta fără asenti- 
mentul locuitorilor din Bizanţ”. 

„Aşa cum templele păgâne decorau centrul Romei, bise- 
ricile creştine urmau să împodobească centrul noii capitale”, iar 


! Peter J. Leithart, Defending Constantine: the twilight of an empire 
and the dawn of Christendom, IVP Academic, Downers Grove, 2010, p. 86. 

2 Preot Adrian Gabor, Biserică şi Stat în timpul lui Teodosie cel Mare, 
Editura Bizantină, Bucureşti, p. 36. 

3 Peter J. Leithart, Op. cit., p. 119. 

4 Pr. dr. Emanoil Băbuş, Bizanțul, istorie şi spiritualitate, Editura 
Sofia, Bucureşti, 2003, p. 19. 

5 Vasile V. Muntean, Bizantinologie, volumul I, Editura Învierea, 
Timişoara, 1999, p. 57. 

€ Pr. dr. Emanoil Băbuş, Op. cit., p. 18. 

7 Charles Matson Odahl, Op. cit., p. 187. 

„funcţionarilor de la curte şi senatorilor, Constantin a pus să li se 
ridice locuinţe reprezentative”!. 

„În 11 mai 330, a avut loc consacrarea noii capitale. 
După modelul suveranilor greci, Constantin a dat numele 
său oraşului”?, care va fi cunoscut de acum înainte sub de- 
numirea de Constantinopol sau „Noua Romă”, iar acesta 
„a fost închinat de către întemeietorul său Sfintei Fecioare 
Maria”. De asemenea, „Episcopia de aici a fost ridicată la 
rangul de Arhiepiscopie”. 

„Constantinopolul a prosperat din punct de vedere econo- 
mic şi a purtat o puternică amprentă creştină, comparativ cu ve- 
chea Romă, leagăn al păgânismului'%. 

„La sfârşitul domniei lui Constantin, în 337, oraşul număra 
deja mai multe zeci de mii de locuitori”. „Scutirile de impozite şi 
distribuirile gratuite de grâne, după modelul vechii Rome, explică 
afluxul de populaţie din provinciile balcanice şi asiatice”. 

Constantin cel Mare era un om foarte religios. „În palatul 
său din Constantinopol avea un paraclis în care se ruga, iar în 
campaniile sale amenaja un cort pentru biserică”:. 

Întrucât în secolul al IV-lea, majoritatea celor care doreau 
să devină creştini amânau botezul cât mai mult cu putință, tot aşa 


! Manfred Clauss, Op. cit., p. 333. 

2 Ibidem, p. 332. 

3 Pr. dr. Emanoil Băbuş, Op. cit., p. 19. 

4 Fr. John Chryssavgis, The Ecumenical Patriarchate. A brief guide, 
The Order of St. Andrew the Apostle, Istanbul, 2004, p. 19. 

5 Istoria Universală, Preistoria şi Antichitatea... p. 254. 

€ Pr. dr. Emanoil Băbuş, Op. cit., p. 19. 

7 Stelian Brezeanu, Istoria Imperiului Bizantin, Editura Meronia, 
Bucureşti, 2007, pp. 27-28. 

8 Ioan Moldoveanu, De ce împăratul Constantin cel Mare sfânt?, pu- 
blicat în: «Cruce şi misiune. Sfinţii împărați Constantin şi Elena - promotori 
ai libertăţii religioase şi apărători ai Bisericii», volumul II, Editura Basilica, 
Bucureşti, 2013, p. 224. 

a procedat şi împăratul Constantin, care a fost botezat la Nico- 
media, în anul 337, de către episcopul Eusebiu. 

Constantin cel Mare s-a stins din viaţă în 22 mai 337, în 
ziua de Rusalii, fiind înmormântat în biserica Sfinţii Apostoli din 
Constantinopol, ctitoria lui. 

„Când vestea despre moartea lui Constantin a ajuns la Roma, 
în vechea capitală s-a produs o revoltă, întrucât locuitorii oraşului 
se aşteptau ca trupul neînsufleţit al împăratului să fie adus aici”!. 

„Constantin a fost un mare general, asemeni lui Traian, un 
constructor uimitor, precum Hadrian, un om profund religios, ca 
Antonin şi un gânditor profund, asemeni lui Marcus Aurelius”?. 
„Constantin trebuie considerat unul dintre cei mai mari con- 
ducători politici şi militari şi una dintre cele mai influente figuri 
religioase şi culturale din istoria omenirii”?. 

„Pentru întreaga sa activitate depusă în slujba Bisericii, 
Constantin cel Mare a fost trecut în rândul sfinților, fiind socotit 
întocmai cu Apostolii”*. El este prăznuit în ziua de 21 mai, 
împreună cu mama sa, Elena. 

Pentru realizările sale de excepţie, împăratul a fost prețuit şi 
de necreştini, pentru că „Senatul din Roma, destul de conservator 
şi încă în majoritate păgân, a emis un decret pentru cinstirea lui 
Constantin după moarte, prin zeificarea lui, fiind ultimul dintre 
împărați care a fost onorat ca DIVUS”. 


! Paul Stephenson, Constantine, Roman emperor, Christian victor, 
The Overlook Press, New York, 2010, p. 287. 

? Charles Matson Odahl, Op. cit., p. 109. 

3 Ibidem, p. 252. 

4 Pr. Prof. Dr. loan-Vasile Leb, Sfântul Împărat Constantin cel 
Mare şi Sfântul Atanasie cel Mare, publicat în volumul: «Împăratul 
Constantin cel Mare şi viziunea sa asupra vieţii sociale, politice, religioase 
şi culturale a Imperiului Roman», Editurile Andreiana şi ASTRA Museum, 
Sibiu, 2013, p. 163. 

5 Charles Matson Odahl, Op. cit., p. 243. 

Emisiunile monetare în Imperiul Roman 

La romani, „sistemul monetar reprezenta un instrument de 
plată şi în acelaşi timp un mijloc foarte important de informare”! 
cele mai însemnate evenimente din viața împăratului fiind 
făcute cunoscute în întreg imperiul prin intermediul emisiunilor 
monetare. De pildă, când adolescentul Nero a primit din partea 
lui Claudius mai multe funcţii, „s-au bătut special serii mari de 
monede de aur şi argint cu efigia băiatului”?. 

După ce a ajuns împărat, Hadrian „a anulat creanțele fis- 
cului în valoare de 900 de milioane de sesterți, evenimentul fiind 
comemorat printr-o monedă corespunzătoare, aşa cum în general 
emisiunile monetare din aceşti primi ani de domnie lăsau să se 
întrevadă cu claritate programul politic al împăratului”. 

Faustina cea Tânără, soţia împăratului Marcus Aurelius, a 
născut cel puţin 12 copii, „aproape fiecare naştere fiind celebrată 
prin emisiuni monetare”?. 

Când Claudius Quintillus a ajuns împărat, în anul 270 
d.Hr., „monetăriile din Roma, Milano, Siscia, Cyzic şi chiar din 
Alexandria au bătut monedă în numele noului suveran”. 

După cucerirea Palmyrei din anul 272 d.Hr., „monedele im- 
periale l-au celebrat pe Aurelian ca «restauratorul Orientului». 
În urma recuceririi Galiei şi a Britaniei, „monedele imperiale 
l-au celebrat pe Aurelian ca «înnoitor al stăpânirii romane asupra 
mapamondului»””. 


! Anna Paranou, The emperor Constantine the Great: Idolater of 
Christ? The case of the coinage, publicat în: «Saint emperor Constantine and 
Christianity», volumul II, Niş, 2013, p. 493. 

> Manfred Clauss, Op. cit., p. 85. 

3 Ibidem, p. 144. 

4 Ibidem, p. 158. 

5 Ibidem, p. 283. 

6 Ibidem, p. 287. 

7 Ibidem, p. 288. 

„Probabil că spre finele anului 281 d.Hr., Probus şi-a făcut 
intrarea în Roma. Monede bătute în monetăria Romei celebrează 
acest eveniment, după toate aparențele memorabil, cu inscripția 
«Sosirea lui Augustus», pentru că împăratul călca prima oară pragul 
capitalei după inaugurarea domniei sale cu cinci ani în urmă”. 

„La sfârşitul anului 312 d.Hr., a fost pusă în circulaţie o 
monedă în cinstea victoriei lui Constantin cel Mare în campania 
din Italia”?. 

„Monedele dedicate oraşului Constantinopol au circulat 
în imperiu mulți ani, pentru a face cunoscută noua capitală şi 
noua eră”. 

„Imaginea lui Constantin cel Mare, în poziţie de rugă- 
ciune, a apărut pe monedele care au fost emise şi transmise în 
tot imperiul”. 

Ca şi în cazul altor împărați romani, „monedele constituie 
o sursă de informare extrem de importantă despre domnia lui 
Constantin cel Mare, din moment ce ne furnizează un cadru 


cronologic solid al evenimentelor politice, dinastice şi militare”. 


Succesorii lui Constantin cel Mare 

După ce Constantin cel Mare s-a stins din viață, imperiul a 
fost împărțit între fiii săi. „Constantin al II-lea a primit prefecturile 
Italia şi Galiile, Constanțiu al II-lea a obţinut Orientul, iar lui 
Constans i-au rămas Iliria şi o parte din Africa”. 

„Curând, între cei trei conducători a izbucnit o dispută, 
în cursul căreia doi dintre frați au fost omorâţi, Constantin al 


! Ibidem, p. 294. 

? Charles Matson Odahl, Op. cit., p. 109. 

3 Ibidem, p. 216. 

4 Ibidem, p. 218. 

5 Timothy Barnes, Constantine: dynasty, religion and power in the 
later Roman Empire, Wiley Blackwell, 2014, p. 17. 

€ Istoria Universală, Preistoria şi Antichitatea... p. 255. 

II-lea în anul 340, iar Constans, zece ani mai târziu”!. Acest 
război civil a dus la proclamarea altor împărați, iar după moartea 
lui Constanțiu, a urcat pe tron Iulian Apostatul (361-363), care 
i-a persecutat pe creştini şi a încercat din răsputeri să reînvie 
păgânismul. Împăratul apostat a murit luptând contra perșilor. 

După Iulian a urmat la tron Iovian (363-364), iar acesta 
a fost succedat „de doi frați, Valentinian I (364-375) şi Valens 
(364-378), care au împărțit conducerea imperiului: Valentinian a 
devenit stăpânul jumătăți din vest a imperiului, iar lui Valens i 
s-a încredinţat conducerea părţii de răsărit. În privinţa concepțiilor 
religioase, fraţii difereau fundamental. Valentinian era adept al 
Crezului niceean, în timp ce Valens era arian'?. 

Cei doi împărați au luptat cu triburile germanice, iar Valens 
a murit într-o campanie contra goților. 

„Valentinian a fost urmat la tron de fiii săi, Graţian (375- 
383) şi copilul Valentinian al II-lea (375-392). După moartea 
lui Valens, Graţian l-a numit pe Teodosie August în Răsărit 


şi Illyricum”. 


Teodosie cel Mare (379-395) 

În timpul lui Teodosie cel Mare, în Occidentul imperiului 
au fost purtate mai multe lupte pentru putere. Astfel, Grațian 
a fost asasinat şi înlocuit cu Maximus, iar Valentinian al II-lea 
a suferit aceeaşi soartă, luându-i locul Eugenius. Teodosie i-a 


înfrânt pe ambii uzurpatori, rămânând singur conducător în 
întreg imperiul. 


! Aleksandr A. Vasiliev, Istoria Imperiului Bizantin, traducere şi note 
de Ionuţ-Alexandru Tudorie, Vasile-Adrian Carabă şi Sebastian-Laurenţiu 
Nazăru, Editura Polirom, Iaşi, 2010, p. 108. 

2 Ibidem, p. 119. 

3 Ibidem. 

Teodosie cel Mare a purtat numeroase lupte cu goții. În 
anul 382, a semnat un tratat de pace cu aceştia, care s-au stabilit 
în nordul Balcanilor. În anul 386, a repurtat o victorie strălucită 
împotriva ostrogoților conduşi de Odoteus. 

„Dintre toți împărații secolului al IV-lea, Teodosie a fost 
primul care nu şi-a luat titlul de mare preot (pontifex maximus)”!, 
care provenea din lumea păgână. 

Fiind un creştin fervent, Teodosie cel Mare a emis, în anul 
380, la Tesalonic, un edict, prin care declara creştinismul drept 
religie oficială a statului?. 

Datorită disputelor din Biserică, împăratul a convocat în 
anul 381, la Constantinopol, Sinodul al II-lea Ecumenic, unde a 
fost condamnată erezia lui Macedonie şi au fost alcătuite ultimele 
cinci articole ale Simbolului de credinţă niceo-constantinopolitan. 
De asemenea, „canonul 3 al Sinodului al II-lea Ecumenic a acordat 
episcopului Constantinopolului locul al doilea după episcopul 
Rome”. Din acest moment, ordinea celor cinci Patriarhii din 
cadrul Pentarhiei a fost următoarea: Roma, Constantinopol (Noua 
Romă), Alexandria, Antiohia şi Ierusalim. 

„La 8 noiembrie 392, Teodosie cel Mare a interzis orice 
cult păgân, autorităţile fiind somate să supravegheze cu stricteţe 
aplicarea acestui edict”, iar „începând din anul 394, creştinismul 
a devenit religia oficială a Imperiului Roman’. Aceste hotărâri 
ale împăratului au întâmpinat o puternică opoziţie din partea 
păgânilor, care însă a fost înfrântă. 

Teodosie cel Mare a fost ultimul împărat care a condus 
singur întregul Imperiu Roman. După moartea lui, Occidentul i-a 


! Preot Adrian Gabor, Biserică..., p. 99. 

2 Istoria Universală, Preistoria şi Antichitatea... p. 257. 
3 Fr. John Chryssavgis, Op. cit., p. 19. 

4 Manfred Clauss, Op. cit., p. 430. 

5 Ovidiu Drimba, Op. cit., vol. III, p. 300, nota 2. 


238 


revenit fiului său, Honorius, iar Orientul celuilat fiu, Arcadius. 
Cu toate acestea, „imperiul era considerat în continuare unul, iar 
ordinele sau decretele imperiale erau emise în numele ambilor 
împărați, indiferent care dintre ei le promulga”!. 

Teodosie cel Mare s-a mutat la Domnul în anul 395, fiind 
trecut în rândul sfinților, cu dată de pomenire în 17 ianuarie. 


Honorius (395-423) 

Honorius şi-a stabilit capitala la Milano. 

Împăratul a avut o domnie zbuciumată, în timpul lui fiind 
purtate numeroase lupte cu triburile barbare. 

„În anul 401, o armată de vizigoți, condusă de Alaric, a atacat 
oraşul Milano, unde îşi avea palatul împăratul Honorius. Acesta s-a 
refugiat la Ravenna şi acolo a pus bazele unei noi capitale”. 

În anul 410, vizigoții, sub conducerea aceleiaşi căpetenii, 
au cucerit şi jefuit Roma. 

În timpul lui Honorius, Britania s-a desprins de Imperiul 
Roman de Apus. 

Teodosie cel Mare şi Honorius s-au bazat pe serviciile 
lui Stilichon, un general vestit. În urma intrigilor de la curtea 
imperială, acesta a fost arestat şi executat în 22 august 408, el fiind 
socotit ultimul mare general al Imperiului Roman de Apus. 

Împăratul s-a stins din viaţă în august 423. 


Valentinian al III-lea (425-455 d.Hr.) 

Valentinian al III-lea era fiul Gallei Placidia, sora vitregă 
a lui Honorius. Pe când acesta „avea cinci ani, a fost logodit cu 
Eudoxia, fiica de doi ani a lui Teodosie al II-lea”, împăratul de 
la Constantinopol. 


! Steven Runciman, Op. cit, p. 53. 
? Enciclopedia lumii antice..., p. 348. 


3 Manfred Clauss, Op. cit., p. 460. 

Valentinian al III-lea a ajuns împărat la vârsta de 6 ani, 
„mama sa fiind cea care domnea practic”!. 

Setea de putere i-a făcut pe trei dintre comandanții împă- 
ratului (Flavius Felix, Aetius şi Bonifatius) să se lupte între ei, 
însă aceştia nu au încercat să uzurpe tronul. 

În timpul lui Valentinian al III-lea, Imperiului Roman de 
Apus a continuat să se şubrezească tot mai mult. Astfel, în anul 
430 vandalii au cucerit provincia romană Africa, întemeind 
„regatul condus de Genseric”?. 

În 451, „generalul roman Aetius, cu ajutorul regelui vizigot 
Teodoric al II-lea, a reuşit să-i învingă pe huni - care invadaseră 
Galiile - în bătălia de pe Câmpiile Catalaunice. Anul următor însă, 
hunii, conduşi de regele Attila, au intrat în Italia, dar s-au retras 
imediat”. Unele surse afirmă că „hunii au ajuns la porţile Romei, 
dar au fost convinşi de către papa Leon I să se retragă”. 

Valentinian al III-lea a fost asasinat în anul 455. 


Sfârşitul Imperiului Roman 

După Valentinian al III-lea, la conducerea imperiului s-au 
aflat suverani lipsiți de personalitate, precum: Petronius Maximus 
(455), Avitus (455-456), Majorian (457-461), Libius Severus 
(461-465), Anthemius (467-472), Olybrius (472), Glycerius (473- 
474) şi Iulius Nepos (474-475). În timpul acestora, imperiul a 
pierdut provinciile Hispania, Galia şi Dalmația. 

În anul 475, a urcat pe tron Romulus Augustulus, capitala 
Imperiului Roman de Apus fiind tot oraşul Ravenna. 

Noul împărat nu a fost numit Augustus, ci „Augustulus 


(împărăţelul), datorită vârstei sale fragede”. 


! Ibidem. 

? Enciclopedia lumii antice... p. 348. 

3 Istoria Universală, Preistoria şi Antichitatea... p. 258. 
+ Imanuel Geiss, Op. cit., p. 167. 

5 Manfred Clauss, Op. cit., p. 484. 

În 4 septembrie 476, împăratul a fost detronat de Odoacru, 
regele herulilor. „Se spune că băiatul a fost cruțat pentru că era 
tânăr şi frumos. El a căpătat, împreună cu rudele sale, o reşedinţă 
lângă Neapole şi o rentă anuală de 6.000 de galbeni”!. 

Dacă oraşul Roma a fost întemeiat în anul 753 î.Hr., de 
Romulus, ironia sorții a făcut ca tot sub un Romulus să fie 
desființat şi Imperiul Roman de Apus. 

„Luând în considerare evenimentele din ultimii 20 de 
ani de existenţă ai Imperiului Roman de Apus, este de înţeles 
că detronarea lui Romulus nu a fost resimţită de contemporani 
nicidecum ca un moment epocal. Abia retrospectiv aceasta apare 
ca punct final al unui proces îndelungat, început încă din timpul 


lui Teodosie cel Mare'?. 


! Ibidem. 
2 Ibidem, p. 485. 

Imperiul Bizantin 


Imperiul Bizantin a fost continuatorul legitim al Imperiului 
Roman. Acest fapt se constată şi în denumirea oficială pe care o 
purta, de „Popuovio” (Romania) sau „Boouieioa Pouaiov” (Vasilia 
Romeon), adică „Împărăţia Romanilor”. 

„Începutul istoriei bizantine trebuie aşezat în timpul 
domniei lui Constantin cel Mare, mai precis odată cu întemeierea 
Constantinopolului. Transformarea vechiului Byzantion în 
capitala imperiului a atras după sine o serie de schimbări 
structurale în organizarea administrativă, economică, militară 
şi politică a statului. Un alt element esenţial care a avut loc tot 
acum a fost recunoaşterea creştinismului ca religie liberă prin 
Edictul de la Milan şi prin măsurile de sprijinire luate după aceea 
de Constantin cel Mare”!. 

Întrucât Teodosie cel Mare (379-395) a fost ultimul 
împărat care a domnit peste întregul Imperiu Roman, acesta fiind 
împărțit definitiv între fiii săi, Arcadie (care a cârmuit în Răsărit) 
şi Honorius (în Occident), noi vom începe istoria Imperiului 
Bizantin cu Arcadie, primul împărat care a domnit numai în 
Răsăritul Imperiului Roman de odinioară. 


Arcadie (395-408) 

Spre deosebire de tatăl său, Arcadie a fost lipsit de inițiativă 
şi personalitate, aflându-se iniţial sub influenţa generalului Flavius 
Rufinus, iar mai târziu sub cea a eunucului Eutropius. 

În timpul domniei sale, barbarii au atacat şi jefuit im- 
periul. Cu toate acestea, „Arcadie a trecut rareori dincolo 


! Pr. dr. Emanoil Băbuş, Op. cit., p. 12. 

de zidurile Constantinopolului şi arar s-a arătat în afara pa- 
latului imperial”!. 

Chiar Constantinopolul a fost ocupat de goții conduşi de 
Gainas, o căpetenie a armatei imperiale bizantine. La pretențiile 
emise de acesta nu s-a constatat „nicio inițiativă sau rezistență din 
partea împăratului. Populaţia oraşului, care şi-a văzut ameninţată 
credința ortodoxă de prezența ocupanților goți, care erau toţi 
arieni, a adoptat o atitudine atât de duşmănoasă, încât Gainas a 
preferat să părăsească oraşul împreună cu grosul trupelor sale. 
Goţii rămaşi pentru moment, cam 7.000 de bărbați înarmaţi, au 
fost masacrați de mulţime la scurt timp după aceea”. 

Arcadie s-a căsătorit cu Eudoxia, aceasta fiind „prima 
împărăteasă a cărei încoronare a fost consemnată”. La insistenţele 
soției sale, împăratul l-a exilat pe Sfântul loan Gură de Aur. 

Arcadie s-a stins din viață în 1 mai 408, la vârsta de 31 de 
ani, fiind urmat la tron de fiul său, Teodosie, care avea numai 
şapte ani. 


Teodosie al II-lea (408-450) 

Ținând cont de vârsta fragedă a noului împărat, conducerea 
imperiului a fost încredințată unei regente, „în fruntea căreia se 
găsea Anthemius, prefectul pretoriului”*. 

Asemenea tatălui său, Teodosie al II-lea a fost un împărat 
lipsit de personalitate, care a domnit la început sub tutela surorii 
sale, Pulheria, apoi sub influenta soției sale, Evdochia, o păgână 
convertită la creştinism. 


! Steven Runciman, Teocrația bizantină, traducere de Vasile Adrian 
Carabă, Editura Nemira, 2012, p. 53. 

> Manfred Clauss, Op. cit., p. 438. 

3 Steven Runciman, 7eocraţia..., p. 54. 

4 Pr. dr. Emanoil Băbuş, Op. cit., p. 81. 

Teodosie al II-lea era un om religios, de aceea a purtat 
războaie cu perşii, care îi persecutau pe creştini, dar în cele din 
urmă a ajuns la pace cu ei. De asemenea, împăratul a încheiat un 
tratat de pace cu hunii, care ajunseseră o forță militară, plătindu-le 
un tribut anual. „Datorită cruzimii sale, Attila, conducătorul 
hunilor, a fost supranumit «biciul lui Dumnezeu»”!. 

În anul 423, fiica lui Teodosie al II-lea, Eudoxia, în vârstă de 
doar doi ani, a fost logodită cu Valentinian al III-lea, conducătorul 
Imperiului Roman de Apus, cu care „s-a căsătorit peste 14 ani”. 

În 425, împăratul a înființat Şcoala Superioară sau 
Universitatea Creştină din Constantinopol, făcând din ea cel mai 
important focar de răspândire a culturii din imperiu. „Fondarea 
acestui locaş de învățământ nu a fost cu totul întâmplătoare, ci 
a încercat să contrabalanseze prestigiul vechilor universități 
păgâne din Alexandria şi Atena. Predarea se făcea aici în limbile 
greacă şi latină”. 

În anul 431, împăratul a convocat cel de-al III-lea Sinod 
Ecumenic de la Efes, la care a fost combătut nestorianismul. 

În 433, împărăteasa Evdochia s-a mutat la Ierusalim, unde 
a trăit tot restul vieții. 

„Teodosie al II-lea a dublat suprafaţa Constantinopolului, 
construind un nou zid”*. Astfel capitala imperiului „a ajuns până 
la 1.450 de hectare”. 

În timpul lui Teodosie al II-lea a fost alcătuită o colecţie de 
legi, cunoscută sub numele de „Codex Theodosianus”. Aceasta 
a fost cea mai importantă culegere de legi imperiale înainte de 
cea a lui Iustinian. 


! Ibidem, p. 84. 

2 Ibidem, p. 87. 

3 Ibidem, pp. 88-89. 

4 Michel Kaplan, Bizanţ, traducere de Ion Doru Brana, Editura Nemira, 
Bucureşti, 2010, p. 68. 

5 Pr. dr. Emanoil Băbuş, Op. cit., p. 19. 

În iulie 450, împăratul a murit, căzând de pe cal. 

Întrucât Teodosie al II-lea a fost un om evlavios, care a 
luptat pentru impunerea creştinismului în imperiu şi a convocat 
cel de-al III-lea Sinod Ecumenic, a fost trecut în rândul sfinților, 
fiind pomenit în ziua de 29 iulie. 


Marcian (450-457) 

Teodosie al II-lea nu a avut nici un fiu, de aceea a fost 
succedat la tron de Marcian. Acesta s-a căsătorit cu Pulheria, 
sora lui Teodosie al II-lea, cu condiţia ca aceasta să îşi păstreze 
votul castităţii. 

Marcian a fost „primul militar pe tronul de la Constan- 
tinopol”!. El a refuzat să mai plătească tribut hunilor şi a revigorat 
finanţele statului. 

În anul 451, împăratul a convocat cel de-al IV-lea 
Sinod Ecumenic de la Calcedon, la care a fost combătut 
monofizitismul. 

Marcian a ctitorit numeroase biserici şi mănăstiri, cea mai 
renumită dintre acestea fiind mănăstirea Maicii Domnului din 
cartierul constantinopolitan Vlaherne. 

După mutarea sa din această viaţă, împăratul a fost trecut în 
rândul sfinților, având ca dată de pomenire ziua de 17 februarie. 


Leon I (457-474) 

Întrucât Marcian nu a avut copii, „Leon, care conducea 
ca tribun garnizoana din Selymbria, a fost proclamat împărat de 
armată, la 7 februarie 4577. Asemenea suveranilor romani, Leon 
a făcut o danie în bani soldaţilor. 

Noul împărat a fost încoronat de patriarhul Constan- 
tinopolului Anatolie, acesta fiind „un element menit să întărească 


! Manfred Clauss, Op. cit., p. 467. 
2 Ibidem, p. 472. 

legitimitatea religioasă a domniei lui Leon”. Aceasta a fost 
„prima încoronare din istoria bizantină'?. „De acum înainte toţi 
împărații vor fi încoronați de patriarhul capitalei, iar încoronarea 
capătă semnificaţia unei consacrări religioase”. 

În anul 460, ostrogoții au efectuat un raid de pradă în Illyria 
răsăriteană. Leon a încheiat în 461, un tratat de pace cu aceştia, 
plătindu-le tribut. 

În războiul cu vandalii, trupele bizantine au fost înfrânte, 
ajungându-se la un acord de pace şi cu aceştia. 


„La 18 ianuarie 474, Leon a murit”. 


Zenon (474-475 şi 476-491) 

Împăratul Leon nu a avut urmași de parte bărbătească, 
de aceea Senatul de la Constantinopol l-a numit ca succesor 
al acestuia, în 9 februarie 474, pe Zenon, care era căsătorit cu 
Ariadna, fiica fostului împărat. 

După ce Zenon a ajuns pe tron, „ostrogoții devastau Tracia 
şi Macedonia, flota vandalilor amenința Adriatica, iar Siria şi 
limesul dunărean erau periclitate”5. În această situaţie, împăratul 
a încheiat pace cu vandalii conduşi de regele Genseric. 

La finele anului 474, a avut loc un complot împotriva îm- 
păratului, care a scăpat cu viaţă fugind în Isauria, unde se născuse. 
În lipsa lui, tronul a fost ocupat de generalul Basiliskos, care 
ulterior a fost ucis cu întreaga sa familie. 

În toamna anului 476, pe când Romulus Augustulus era 
detronat în Apus, Zenon a revenit pe tronul de la Constantinopol, 
unde au fost aduse însemnele imperiale de la Roma. 


! Ibidem. 

2 Vasile V. Muntean, Op. cit., vol. I, p. 78. 
3 Pr. dr. Emanoil Băbuş, Op. cit., p. 110. 
4 Manfred Clauss, Op. cit., p. 477. 

5 Ibidem, p. 478. 

În anul 484, un uzurpator, pe nume Leontios, a fost 
încoronat împărat la Tarsos, dar în 488, a fost înfrânt de trupele 
lui Zenon şi ucis. 

„În urma unei petreceri, la care Zenon îşi pierduse cunoştinţa 
de atâta băutură, soția sa, Ariadna, a poruncit ca acesta să fie pus 
într-un mormânt cu o lespede mare deasupra şi păzit de gărzi, 
care nu aveau voie să lase pe nimeni să se apropie sau să deschidă 
mormântul, spunându-li-se că împăratul turbase. Gărzile s-au supus 
poruncii şi nu au ţinut seamă de urletele şi amenințările proferate 
de nefericitul împărat după ce şi-a revenit din beţie. Când, o săptă- 
mână mai târziu, a fost deschis mormântul, s-a constatat că Zenon, 


>] 


lihnit de foame, îşi mâncase carnea de pe braţe”!. 


Anastasie I (491-518) 

După ce Zenon a încetat din viață, tronul i-a revenit lui 
Anastasie I, un modest funcționar de la curte, care s-a căsătorit 
cu Ariadna, văduva fostului împărat. 

Neavând încredere că Anastasie I va respecta hotărârile 
celui de-al IV-lea Sinod Ecumenic, patriarhul l-a pus să semneze 
o mărturisire de credință. 

Noul împărat „avea ochi de culori diferite, unul închis la 
culoare şi celălalt albastru'?. 

Una dintre primele măsuri ale lui Anastasie I a fost 
îndreptată împotriva isaurienilor, care au fost îndepărtați din 
posturile importante, au fost izgoniți din capitală, iar averile le- 
au fost confiscate. 

Din anul 439, bulgarii au început să îşi facă simțită prezenţa 
în Balcani. În 502, au ajuns în Tracia, iar în 517, în Grecia 
centrală, de unde au luat mii de prizonieri, pe care împăratul 1-a 
răscumpărat ulterior. 


! Isabelle Bricard, Op. cit., p. 428. 
> Manfred Clauss, Op. cit., p. 488. 

„Pentru protecția capitalei şi a împrejurimilor împotriva 
barbarilor, Anastasie I a înălțat un zid de 78 de km, care se întin- 
dea de la Marea Marmara până la Marea Neagră”!. 

În urma detronării lui Romulus Augustulus de către 
Odoacru, din anul 476, împăratul de la Constantinopol era socotit 
ca având autoritate şi în Apus. Astfel, în 497, Anastasie I l-a recu- 
noscut pe regele ostrogot Teoderic drept suveran peste Italia, 
Dalmația şi părți din Panonia, iar în 508, i-a oferit regelui Clovis 
al francilor titlul de patrician şi de consul onorific. 

Împăratul Anastasie I a purtat lupte cu perșii, încheind un 
armistițiu în 506. 

În anul 510, bizantinii i-au cedat regelui ostrogot Teoderic 
oraşul Sirmium. 

Anastasie I a reorganizat finanţele. Acesta „a introdus 
moneda divizionară din bronz cu patru valori bine definite, care 
a satisfăcut nevoia de mărunţiş ignorată de prea multă vreme”?. 

Între 513-515, „Vitalianus, un got aflat în serviciul militar 
roman, s-a înfățişat în trei rânduri înaintea zidurilor Constan- 
tinopolului, cu intenţia de a-l înlătura de la putere pe Anastasie 
T”, În cele din urmă, Vitalianus „a fost învins de trupele im- 
periale, care - fapt destul de remarcabil - erau comandate de un 
funcționar civil”. 

Anastasie I s-a stins din viaţă în 518, la vârsta de aproape 
nouăzeci de ani, fără să aibă urmaşi. 


Tustin I (518-527) 
Succesorul lui Anastasie I la tron a fost Iustin I, 
comandantul gărzii palatului, care „nu cunoştea deloc scrisul, 


! Vasile V. Muntean, Op. cit., vol. I, p. 81. 
> Manfred Clauss, Op. cit., p. 492. 

3 Ibidem, p. 490. 

4 Ibidem, p. 492. 

lucru ce nu se mai întâmplase până atunci în împărăție”. În 
schimb, „Iustin era de o mare bunătate şi cu totul lipsit de darul 
vorbirii meşteşugite”?. 
Iustin I a luat măsuri împotriva monofiziților şi a ereticilor. 
La 1 aprilie 527, Iustin I l-a numit coîmpărat pe Iustinian, 
nepotul său, iar patru luni mai târziu, la 1 august 527, „a murit, 
fără să lase copii în urma sa”. 


Iustinian cel Mare (527-565) 

După ce Iustin I s-a stins din viaţă, Iustinian a preluat tronul 
fără dificultăți. 

Iustinian „poseda o putere excepţională de muncă, fiind 
supranumit «împăratul care nu doarme niciodată». 

Procopius din Caesarea, care nu a scris favorabil la adresa 
împăratului, a afirmat că acesta „nu stătea niciodată să se sature 
de mâncare, de băutură sau de somn, ci numai ciugulea ceva 
din ceea ce i se aducea şi apoi umbla toată noaptea prin palat”5 
fiindcă „dormea numai un ceas" pe noapte. 

De asemenea, Iustinian „ajuna adeseori două zile şi două 
nopți, mai ales în preajma sărbătorii Paştilor”. 

Împăratul „era uşor de văzut şi prietenos cu cei care veneau 
la palat şi nimănui nu i s-a întâmplat să fie oprit de a intra la el”, 
încât „şi oamenii de jos şi cu totul necunoscuţi aveau putinţa să 
se apropie de el şi să-i vorbească în taină'”. 


bă 


! Procopius din Caesarea, Istoria secretă, traducere şi introducere de 
H. Mihăescu, Editura Academiei Române, Bucureşti, 1972, p. 65. 

2 Ibidem, p. 67. 

3 Manfred Clauss, Op. cit., p. 500. 

4 Vasile V. Muntean, Op. cit., vol. I, p. 90. 

5 Procopius din Caesarea, Op. cit., p. 113. 

6 Ibidem, p. 119. 

7 Ibidem. 

8 Ibidem, p. 115. 

” Ibidem, p. 127. 

În mentalitatea bizantină, „imperiul aparținea lui Dumnezeu 
şi împăratul doar îl administra. Dumnezeu era întemeietorul 
imperiului - nu August - şi, la sfârşitul veacurilor, acesta va 
continua ca imperiu universal în împărăţia lui Dumnezeu”!. 
„Aşa cum, în ceruri, este o unică împărăție şi o singură lege, tot 
aşa, pe pământ, este un singur împărat şi o unică lege, de aceea 
împăratul era «locţiitor» al «Marelui Împărat» pe pământ, era 
garantul armoniei terestre, ce îşi afla expresia în «pacea creştină». 
Împăratul trebuia să conducă întreaga împărăție terestră, el era 
«cârmaciul navei universale», «părintele şi stăpânul Univer- 
sului». Din acest motiv, împărații Noii Rome aveau misiunea 
de a răspândi tuturor popoarelor credința în adevăratul 
Dumnezeu. Această misiune avea o latură internă, aceea de 
a converti la creştinism pe toți supuşii. Dar odată încheiată 
această misiune în interior, ea trebuia continuată la neamurile 
barbare, extinzând în acest fel graniţele credinţei creştine şi 
ale Imperiului Roman. Hotarele imperiului erau concepute, în 
această viziune, ca limite ale creştinătăţii; orice extindere era 
o nouă cucerire pentru credință, după cum orice expansiune a 
Bisericii în urma propovăduirii în afara imperiului era, potenţial, 
o nouă achiziţie a Romei creştine. Împăratul apărea, astfel, ca 
primul misionar al credinţei în Hristos. Constantin cel Mare şi 
urmaşii lui deveneau în acest chip propovăduitorii împărăției 
lui Dumnezeu, iar acțiunea lor politică era deopotrivă o acţiune 
de misionar. Imperiul şi împăratul erau învestiţi în acest mod cu 
funcţii apostolice şi harismatice'?. 

Conform acestei opinii generale, Iustinian „avea convin- 
gerea că împăratul domneşte din mila Domnului şi că el ocupă 
în planul de mântuire al lui Dumnezeu un loc stabil, ca stăpân 


! Stelian Brezeanu, Imperiu universal şi monarhie naţională în Europa 
creştină, Editura Meronia, Bucureşti, 2005, p. 19. 
2 Ibidem, pp. 20-21. 

pământean peste o creştinătate dreptcredincioasă”!, de aceea 
„în anul 529, toți păgânii din imperiu au fost invitaţi să se 
convertească la creştinism sub ameninţarea pedepsei cu con- 
fiscarea averii şi cu exilul”. 

Tot „în 529, a fost închisă Şcoala din Atena, ultimul refugiu 
al păgânismului”5, iar templele lui Isis şi Amon din Egipt şi-au 
încheiat şi ele activitatea în timpul domniei lui Iustinian. 

„Dacă în Imperiul Bizantin nu exista conştiinţa unei națiuni 
bizantine, exista în schimb o singură credinţă, cea creştină, care 
îndeplinea în cadrul Bizanțului multinațional şi un rol politic. 
Despărțirea de credinţa creştină ortodoxă însemna nu numai 
lepădarea credinţei celei adevărate, dar şi lipsă de patriotism”, 
de aceea ereticii au fost persecutați de către Iustinian. 

În anul 532, s-a produs o revoltă în Constantinopol, 
iar împăratul se gândea să dea bir cu fugiţii, însă Teodora, 
împărăteasa, „L-a încurajat, sfătuindu-l să rămână locului, chiar 
şi cu riscul pieirii. Răscoala a fost reprimată brutal. Intimidarea 
şi-a făcut efectul, iar alte rebeliuni periculoase nu au mai avut 
loc” în timpul domniei lui Iustinian. 

Pentru a proteja imperiul de atacurile din nord-vest, 
Iustinian a poruncit să fie ridicate fortificaţii în zona respectivă. 

Împărații bizantini aveau un principiu: „Armata este pentru 
stat ceea ce este capul pentru trup. Dacă nu ai mare grijă de ea, 
salvarea însăşi a imperiului va fi compromisă”€, de aceea bazileii 
puneau mare accent pe oştire, în care erau recrutați şi numeroşi 
mercenari străini. „Împăratul avea mai multă încredere în aceşti 


! Manfred Clauss, Op. cit., p. 505. 

2 Ibidem, p. 520. 

3 Vasile V. Muntean, Op. cit., vol. I, p. 93. 

+ Pr. dr. Emanoil Băbuş, Op. cit., p. 91. 

5 Manfred Clauss, Op. cit., p. 504. 

$ Charles Diehl, Figuri bizantine, volumul I, traducere de Ileana Zara, 
Editura pentru literatură, București, 1969, p. 66. 

soldați străini, mai puțin amestecați în afacerile interne ale 
imperiului, decât în propriii lui supuşi. Lor le încredința deci mai 
bucuros marile comandamente, înaltele demnități militare şi chiar 
grija securităţii sale personale. În toate epocile, mercenarii au 
constituit o parte foarte importantă a armatei bizantine. În vremea 
lui Iustinian se găseau, unii lângă alţii, vandali, goți, lombarzi, 
slavi, heruli, gepizi şi mauri din Africa. În secolul al X-lea, au 
apărut kazarii, pecenegii, ruşii, arabii, turcii, normanzii (din 
Scandinavia şi Italia) şi mai ales armenii. În armata Comnenilor 
se întâlneau anglo-saxoni, scandinavi, italieni, germani, latini 
din toate țările Occidentului, francezi, normanzi şi reprezentanții 
tuturor popoarelor din Orient. Mai târziu, Paleologii au întrebuințat 
catalani, turci, genovezi, venețieni, sârbi sau bulgari şi ei formau 
chiar, în acel moment, esenţialul armatei bizantine”!. 

În anul 535, împăratul a încheiat pace cu perşii, plătin- 
du-le o mare sumă de bani „pentru apărarea Caucazului împotriva 
barbarilor din nord”. 

În timpul lui Iustinian au fost cucerite: Africa de Nord, 
Dalmația, Sicilia, Italia (până la Ravenna), precum şi sudul 
Spaniei. „Rezultatul tuturor acestor războaie ofensive a fost 
dublarea imperiului lui Iustinian”. 

În anul 559, hunii, bulgarii şi slavii au jefuit teritoriul 
imperiului până la Termopile, primind tribut pentru a se retrage. 

Din 561, bizantinii le-au plătit tribut şi avarilor, pentru a 
nu ataca imperiul. 

„Iustinian avea convingerea că un împărat nu trebuie să se 
glorifice doar prin arme, ci trebuie să fie înarmat şi cu legi, ca să 
fie în stare să guverneze în timp de război, ca şi în timp de pace. 
El trebuie să fie puternicul protector al legii, precum şi biruitor 

! Ibidem, pp. 68-69. 

> Pr. dr. Emanoil Băbuş, Op. cit., p. 134. 

3 Aleksandr A. Vasiliev, Op. cit., p. 171. 

asupra inamicului”. „Iustinian şi-a asumat responsabilitatea de 
a întocmi un codex de constituţii imperiale datate până în timpul 
său şi de a revizui scrierile juridice. «Codexul lui Iustinian» 
a fost publicat în anul 529, conţinând constituţiile din timpul 
domniei împăratului Hadrian, până în cel al domniei lui Iustinian. 
În 530, a fost alcătuită o comisie de revizuire a operelor tuturor 
Juriştilor clasici. Comisia a trebuit să citească şi să studieze în 
acest scop aproape 2.000 de cărți, iar munca a fost dusă la bun 
sfârşit în trei ani. Lucrarea, intitulată «Digeste» sau «Pandecte» 
a fost publicată în anul 533, fiind împărțită în 50 de cărți”?. 

La porunca împăratului a fost alcătuit şi un manual 
de drept civil, împărţit în patru volume, care a fost numit 
„Instituţiile”, iar decretele imperiale, publicate după 534, au 
fost numite „„Novele”. 

„Peste veacuri, lucrarea legislativă i-a adus mai mare glorie 
lui Iustinian decât opera lui de recucerire a Occidentului”. 

Bazileul a realizat o amplă reformă administrativă, 
interzicând ocuparea de funcţii pe bani. Marelui împărat îi este 
atribuită şi o reformă fiscală. 

Împăratul „a fost ctitorul celei mai măreţe biserici a 
creştinătăţii antice târzii, Sfânta Sofia din Constantinopol”, 
„care a rămas până în 1453, cea mai mare biserică a creşti- 
nătăţii”5. De asemenea, în timpul lui Iustinian, „la Constantino- 
pol şi în Italia s-a scris unul dintre cele mai strălucite capitole 
ale artei bizantine”. 

Iustinian a convocat cel de-al V-lea Sinod Ecumenic, 
care a avut loc în anul 553, la Constantinopol. Aici s-a încercat 


! Ibidem, p. 174. 

2 Ibidem, p. 175. 

5 Stelian Brezeanu, /storia..., p. 73. 
+ Manfred Clauss, Op. cit., p. 519. 
5 Michel Kaplan, Op. cit., p. 75. 

€ Stelian Brezeanu, /storia..., p. 75. 

împăcarea ortodocşilor cu monofiziții prin condamnarea „celor 
trei capitole”: „persoana şi opera lui Teodor de Mopsuestia”, 
„scrierile lui Teodoret de Cir contra Sfântului Chiril al Alexandriei 
şi a Sinodului al III-lea Ecumenic din Efes”, precum şi „scrisoarea 
episcopului Ibas de Edesa adresată episcopului Maris de Ardasir 
(Persia) împotriva Sfântului Chiril al Alexandriei. 

Întrucât Constantinopolul era cel mai mare oraş din Europa, 
numărând în jur de jumătate de milion de locuitori, Iustinian a 
creat un corp de „poliție care se ocupa cu expulzarea străinilor şi 
a plebei fără ocupație din Constantinopol, socotiți a fi un potențial 
periculos de tulburări”!. 

Marele împărat s-a stins din viaţă în anul 565, şi a fost 
trecut în rândul sfinților, având ca dată de pomenire ziua de 
14 noiembrie. 

Sub succesorii lui Iustinian cel Mare, Tustin al II-lea (565- 
578) şi Tiberiu Constantin (578-582), a fost pierdut nordul Italiei 
în favoarea longobarzilor, avarii au cucerit Sirmium, iar slavii 
s-au stabilit în Balcani, inclusiv în Grecia. „Ei s-au instalat sub 
forma unor mici entităţi independente, numite sclavinii'?. 


Mauriciu (582-602) 

Mauriciu era ginerele fostului împărat, Tiberiu Constantin. 
Acesta a încheiat pace cu perşii, Imperiului Bizantin revenindu-i 
Armenia persană şi Mesopotamia orientală. 

Pentru o mai bună apărare a Imperiului de atacurile 
susținute ale invadatorilor, Mauriciu a creat, în 584, exarhatul 
din Ravenna, iar în 591, pe cel din Cartagina. 

În timpul lui Mauriciu s-au purtat războaie cu barbarii, 
vizigoții au cucerit regiuni din Spania, iar avarii şi slavii s-au 
instalat definitiv pe teritoriul bizantin. 


! Manfred Clauss, Op. cit., p. 517. 
2 Pr. dr. Emanoil Băbuş, Op. cit., p. 170. 

„Împăratul s-a gândit să-i dea patriarhului Constan- 
tinopolului autoritate asupra Patriarhiilor Orientale similară celei 
pe care episcopul Romei o avea asupra Apusului. De aceea l-a 
încurajat pe patriarhul loan Postitorul să îşi asume oficial titlul de 
«ecumenic», pe care patriarhul Constantinopolului îl poartă până 
în ziua de astăzi. Papa Grigorie cel Mare s-a arătat consternat de 
asumarea de către loan Postitorul a titlului care, în opinia lui, 
putea fi folosit în mod justificat doar de către el”!. 

În luptele purtate cu avarii, au căzut prizonieri numeroşi 
soldaţi bizantini. Întrucât împăratul a refuzat să-i răscumpere, 
„trupele imperiale s-au răzvrătit, l-au ales pe centurionul Focas 
drept conducător şi au pornit spre Constantinopol, unde împăratul 


şi fiii lui au fost capturați şi executaţi”?. 


Focas (602-610) 

În timpul domniei lui Focas, perșii au cucerit cetăţile Daras 
şi Cezareea Capadociei. 

Împăratul avea relaţii bune cu papa Grigorie cel Mare, de 
aceea 1-a „interzis patriarhului de la Constantinopol să mai poarte 
titlul de «ecumenic», care îl deranja pe episcopul Romei”. 

„În 610, exarhul din Cartagina l-a trimis pe fiul său Heraclie 
cu o flotă şi un mare număr de soldați împotriva lui Focas, care a 
fost înfrânt”. Heraclie l-a ucis personal pe Focas, al cărui trup a 
fost mutilat, purtat pe străzile capitalei şi apoi incinerat. 


Heraclie (610-641) 

În 5 octombrie 610, Heraclie a fost încoronat împărat. 

În anul 614, Ierusalimul a căzut în mâinile perșilor, iar 
Sfânta Cruce a fost răpită şi dusă la Ctesifon. 


! Steven Runciman, Op. cit., pp. 70-71. 

> Vasile V. Muntean, Op. cit., vol. I, p. 104. 
3 Ibidem, p. 104. 

+ Ibidem. 

În 617, avarii au asediat Constantinopolul. În 626, avarii şi 
aliații lor (slavi, bulgari şi gepizi) au asediat Constantinopolul de 
pe uscat, iar perşii de pe mare. Întrucât „împăratul era departe, 
numai curajul locuitorilor, în frunte cu energicul patriarh Serghie, 
a salvat cetatea de la nimicire. Salvarea a fost atribuită Maicii 
Domnului, protectoarea oraşului şi cu acest prilej a fost compus 
imnul acatist în cinstea Maicii Domnului”!. 

În anul 628, trupele lui Heraclie le-au înfrânt pe cele 
persane, iar regele acestora a fost ucis. Împăratul a recuperat 
Sfânta Cruce şi a dus-o la Ierusalim. 

„În 629, toată Spania bizantină a recăzut sub dominație 
barbară'?. 

În anul 632, a murit Mahomed, iar arabii au pornit război 
împotriva creştinilor. În următorii ani, aceştia au pus stăpânire pe 
Siria, pe Ierusalim şi pe Egiptul de Nord. 

În ultimii ani de domnie ai lui Heraclie, sârbo-croaţii s-au 
aşezat în vestul Balcanilor. 

Împăratul a făcut o reformă a armatei. 

„Heraclie şi-a luat titlul oficial de bazileu””, care fusese 
întrebuințat iniţial de Alexandru cel Mare. În concepţia bizan- 
tină, „nu exista decât un Dumnezeu şi un singur împărat, 
ales de Creator, aşa cum a fost ales cândva regele David, 
prototipul suveranului creştin”*. Din acest motiv, „împăratul 
bizantin se considera suveranul pământului locuit şi cu 
acest drept el pretindea să-şi exercite influenţa politică şi 
religioasă nu numai asupra popoarelor imediat vecine cu 
imperiul, ci asupra tuturor popoarelor lumii cunoscute. El 
se considera singurul suveran care avea dreptul să poarte 


23 


! Ibidem, p. 108. 

2 Ibidem, p. 103. 

3 Pr. dr. Emanoil Băbuş, Op. cit., p. 168. 
+ Dominique Barbe, Op. cit., p. 23. 

titlul de împărat şi prin aceasta se socotea superior tuturor 
celorlalţi monarhi”. 

Împăratului Heraclie i se datorează schimbarea limbii 
oficiale a imperiului din latină, în greacă. 

Heraclie s-a stins din viaţă la 11 februarie 641, fiind urmat 
la tron de fiul său, Constantin al III-lea, care a murit bolnav sau 
otrăvit, după trei luni de la preluarea puterii. 

Succesorul lui Constantin al III-lea a fost Heraklonas, fiul 
lui Heraclie cu Martina, cea de-a doua sa soţie. Acesta a fost 
detronat şi desfigurat de locuitorii capitalei, fiind exilat în insula 
Rodos, unde a murit un an mai târziu. 


Constans al II-lea (641-668) 

După alungarea lui Heraklonas, tronul a fost ocupat de 
Constans al II-lea, fiul lui Constantin al III-lea. 

În timpul domniei sale, arabii au ocupat Egiptul, precum şi 
insulele Cipru, Cos şi Rodos. 

La porunca lui Constans al II-lea, papa Martin a fost de- 
portat în Crimeea, unde a murit în 655, iar Sfântului Maxim Măr- 
turisitorul i s-au tăiat limba şi mâna dreaptă, acesta mutându-se 
la Domnul în anul 662, pe când se găsea în exil în Georgia. 

Împăratul a fost asasinat în 668. 


Constantin al IV-lea (668-685) 

În urma asasinării lui Constans al II-lea, tronul i-a revenit 
fiului său, Constantin al IV-lea. 

Între anii 674-678, arabii au asediat Constantinopolul, fiind 
în cele din urmă alungaţi. 

În timpul lui Constantin al IV-lea, bulgarii s-au stabilit 
definitiv în nord-estul Bulgariei de astăzi. 


1 Charles Diehl, Op. cit., p. 118. 

Împăratul a convocat cel de-al VI-lea Sinod Ecumenic, 
care a avut loc la Constantinopol, în 681. Aici au fost combătute 
monoenergismul şi monotelismul. 

Constantin al IV-lea s-a stins din viaţă în anul 685 şi a 
fost trecut în rândul sfinților, având ca dată de pomenire ziua 
de 3 septembrie. 


Iustinian al II-lea (685-695 şi 705-711) 

Noul împărat era fiul lui Constantin al IV-lea. Acesta a 
purtat mai multe războaie, recucerind de la slavi Tesalonicul, al 
doilea oraş al imperiului. 

În anul 692, Iustinian al II-lea a convocat la Constantinopol 
Sinodul Trulan. Întrucât Sinoadele Ecumenice al V-lea (553) şi al 
VI-lea (681) s-au încheiat fără să adopte canoane disciplinare, la 
Sinodul din 692, au fost completate lucrările celor două Sinoade 
Ecumenice precedente în acest sens, motiv pentru care a şi fost 
numit Sinodul Quinisext (al Cinci-Şaselea). 

La acest Sinod au fost ratificate canoanele apostolice, toate 
canoanele şi deciziile primelor şase Sinoade Ecumenice, canoa- 
nele sinoadelor locale, precum şi cele mai importante dintre ca- 
noanele Sfinților Părinţi ai Bisericii, acordându-li-se prin aceasta 
autoritate ecumenică. 

Datorită lipsei de popularitate a împăratului, populaţia capi- 
talei s-a răzvrătit împotriva lui în anul 695, sub conducerea lui 
Leontius. Iustinian al II-lea a fost capturat, i s-a tăiat nasul şi a 
fost exilat la Cherson, în Crimeea. 

Temându-se pentru viaţa lui, fostul împărat s-a refugiat la 
cazari, unde s-a căsătorit cu o principesă. 

Între anii 695-698, tronul bizantin a fost ocupat de Leontius, 
iar între 698-705, de Tiberius Apsimarus. 

În 705, Iustinian al II-lea a reocupat tronul, cu ajutorul 
bulgarilor. La porunca lui, uzurpatorii Leontius şi Tiberius 

Apsimarus au fost executaţi, iar patriarhul Calinic I a fost 
destituit şi orbit. 

În timpul celei de a doua domnii a lui Iustinian al II-lea, 
arabii au cucerit oraşul Cilicia. 

În 711, în urma unei rebeliuni, împăratul a fost prins 
şi decapitat. 

Întrucât Iustinian al II-lea a convocat Sinodul Trulan, 
după mutarea sa la Domnul a fost trecut în rândul sfinților, fiind 
pomenit în 2 august. 

În următorii ani, tronul bizantin a fost ocupat de Filip 
Bardanes (711-713), Anastasie al II-lea (713-715) şi Teodosie al 
III-lea (715-717), care au purtat războaie cu bulgarii şi arabii. 

Teodosie al III-lea a fost silit de succesorul său la tron, Leon 
al III-lea, să se călugărească, pentru că „monahul sau preotul nu 
putea avea pretenţii să fie împărat, căci sacerdoţiul şi puterea 
imperială erau incompatibile în lumea bizantină”. „Niciun 
bizantin, oricare i-ar fi fost concepţiile cu privire la preoţie, nu 
dorea să vadă un preot exercitând puterea seculară'”?. 


Leon al III-lea Isaurul (717-741) 

Chiar la începutul domniei împăratului Leon al III-a, între 
717 şi 718, arabii au asediat Constantinopolul, dar nu au reuşit 
să-l cucerească. 

Împăratul a purtat mai multe războaie împotriva arabilor, 
pe care i-a învins definitiv la Akroinon, în 740. 

În 726, Leon al III-lea „a luat pentru prima dată poziţie în 
mod deschis împotriva cinstirii icoanelor”, iar în 730, a emis 
un edict împotriva cinstirii acestora. Întrucât oamenii Bisericii 
s-au opus hotărârilor împăratului, patriarhul Gherman I a fost 
înlocuit cu Anastasie. Leon al III-lea a murit în 741. 


! Dominique Barbe, Op. cit., p. 182. 


2 Steven Runciman, Op. cit., p. 113. 
3 Dominique Barbe, Op. cit., p. 41. 

Constantin al V-lea Copronimul (741-775) 

După moartea lui Leon al III-lea, tronul imperial a fost 
ocupat de fiul său, Constantin al V-lea. Întrucât „la botez copilul 
şi-a făcut nevoile în cristelniţă”!, a rămas cunoscut în istorie cu 
numele de „Copronimul”. 

„În 746, împăratul a cucerit oraşul Germaniceea, locul 
de naştere al familiei sale”?, iar în acelaşi an, flota bizantină a 
distrus-o pe cea musulmană, în drum spre Cipru. 

Constantin al V-lea a luptat cu bulgarii, repurtând o impor- 
tantă izbândă împotriva acestora la Anchialus, în anul 763. 

În anii 746-747, ciuma a depopulat Constantinopolul. 
Pentru a scăpa de acest flagel, „împăratul s-a refugiat cu toată 
curtea la Nicomedia”. După ce epidemia a încetat, în capitală au 
fost aduşi locuitori din Grecia şi din insulele Mării Egee. 

Împăratul a convocat un sinod la Hieria, în anul 754, la care 
închinarea la icoane a fost interzisă. În urma acestui sinod, foarte 
multe icoane au fost distruse, iar Copronimul „a pus să fie şterse 
imaginile primelor şase Sinoade Ecumenice de pe monumentul 
Milionului, de la kilometrul zero al Imperiului, pe care le-a 
înlocuit cu imagini ale vizitiului său preferat de la cursele de cai 
de pe hipodrom”. 

La porunca împăratului, numeroase mănăstiri şi lăcaşuri 
de cult au fost distruse, altele au fost transformate în clădiri de 
utilitate pubică, iar „bisericile rămase, despuiate în prealabil 
de imaginile lor tradiționale, au fost împodobite cu imagini 
înfăţişând curse de cai, cavalcade, vânători, scene de teatru”, 
plante, animale şi păsări. 


! Ibidem, p. 45. 

2 Pr. dr. Emanoil Băbuş, Op. cit., p. 193. 
3 Dominique Barbe, Op. cit., p. 49. 

4 Ibidem, p. 53. 

5 Ibidem, p. 54. 

Întrucât închinătorii la icoane, în special monahii, au refuzat 
să se supună hotărârilor sinodului de la Hieria, împăratul i-a 
persecutat crunt. „Călugări şi călugărițe au fost puşi să defileze 
pe pista hipodromului ţinându-se de mână, sub batjocurile şi 
scuipăturile publicului şi au fost siliți să lepede haina monahală 
şi să se căsătorească între ei”. „Pentru că monahul Ioan din 
Monagria a refuzat să calce în picioare o icoană a Maicii Dom- 
nului, a fost cusut într-un sac şi aruncat în mare”. 

În anul 766, a avut loc un complot împotriva împăratului, 
dar acesta a scăpat cu viața. 

Copronimul a murit în anul 775. „Amintirea lui a fost atât 
de urâtă, încât rămăşiţele pământeşti i-au fost scoase din biserica 
Sfinților Apostoli din Constantinopol în perioada restabilirii 
cultului icoanelor”. 


Leon al IV-lea (775-780) 

Constantin al V-lea, a fosu succedat la tron de fiul său, Leon 
al IV-lea, care fusese numit coîmpărat încă din anul 751. 

Leon al IV-lea era căsătorit cu Irina. În Imperiul Bizantin 
„coîmpăratul nu se putea căsători decât cu egala sa, motiv pentru 
care încoronarea viitoarei soţii preceda nunta” celor doi. 

Împăratul s-a stins din viaţă în anul 780. 


Constantin al VI-lea (780-797) şi Irina (797-802) 

În urma morţii premature a lui Leon al IV-lea, a urcat pe 
tron fiul acestuia, Constantin al VI-lea, în vârstă de doar 10 ani, 
care a domnit la început sub tutela mamei sale, Irina. 


! Ibidem, p. 60. 

2 Ibidem, p. 56. 

3 Pr. dr. Emanoil Băbuş, Op. cit., p. 196. 
+ Dominique Barbe, Op. cit., p. 103. 

În 781, trupele bizantine s-au confruntat cu cele arabe, 
biruindu-le la Melo. Un an mai târziu arabii, aflați sub conducerea 
lui Harun al Raşid, au pătruns din nou pe teritoriul Imperiului 
Bizantin. Când erau pe punctul de a fi zdrobiți, generalul Tatzates 
a trecut de partea lor, încât împărăteasa Irina a fost nevoită să 
încheie pace, plătindu-le arabilor un mare tribut. 

Irina s-a străduit să restabilească cultul icoanelor, convo- 
când, în acest sens, un sinod Ecumenic la Constantinopol, în anul 
786. Pe parcursul desfăşurării lucrărilor însă, iconoclaştii s-au 
opus, zădărnicindu-i planurile. 

În această situaţie, împărăteasa a convocat cel de-al VII-lea 
Sinod Ecumenic la Niceea, în 787. „Sinodul a combătut punct 
cu punct hotărârile sinodului iconoclast de la Hiereia”!, iar cultul 
icoanelor a fost restabilit. 

Anul 788 a fost unul nefast pentru bizantini, pentru că o 
armată imperială a fost înfrântă în Italia, de oastea lui Carol al 
francilor, iar alte două au fost biruite de bulgari şi de arabi. 

Constantin al VI-lea fusese logodit din anul 781, cu Rotruda, 
fiica regelui Carol al francilor, însă logodna a fost ruptă, de aceea 
Irina a organizat un concurs de frumuseţe pentru a-i găsi o soție 
fiului ei, care, în anul 788, la vârsta de 18 ani, s-a căsătorit cu 
Maria, câştigătoarea concursului. „Acest mod de recrutare a slujit 
ulterior alegerii a cel puţin cinci împărătese, între 788 şi 882”. 

În 790, Irina a fost alungată de la putere din pricina unei 
revolte, iar fiul ei, rămas singur împărat, „i-a anulat toate titlurile 
şi prerogativele, i-a interzis accesul în palatul imperial şi a trimis-o 
la reşedinţa ei preferată, palatul Elevterios’”. 

În anul 791, trupele bizantine au fost înfrânte de cele 
bulgare, la fortul Probaton. În același an, împăratul a pornit o 

! Pr. dr. Emanoil Băbuş, Op. cit., p. 196. 

> Dominique Barbe, Op. cit., p. 76. 

3 Ibidem, p. 307. 

campanie militară împotriva arabilor, dar s-a răzgândit pe drum, 
revenind la Constantinopol. 

În ianuarie 792, Irina a fost rechemată la palat, devenind 
coîmpărăteasă împreună cu fiul ei. Acesta a constituit un fapt 
excepțional în istoria Imperiului Bizantin, unde „niciodată o 
femeie nu a fost declarată coîmpărăteasă, cu excepţia regentelor 
sau a consoartelor care participau la exercitarea puterii”. 

Tot în 792, a avut loc o nouă luptă între bizantini şi bulgari, 
la fort Markellai. În urma unei înfrângeri ruşinoase, Constantin al 
VI-lea a încheiat un armistițiu cu hanul bulgar Kardam. 

Cu toate că cei doi conducători de oşti nu s-au mai întâlnit 
vreodată pe câmpul de luptă, schimburi de replici au mai exista 
între ei, pentru că peste câţiva ani „Kardam i-a trimis suveranului 
bizantin această ameninţare: «Ori îmi plăteşti tribut, ori vin până 
la Poarta de Aur, trecând prin foc şi sabie toată Tracia». Drept 
răspuns, Constantin i-a trimis hanului un scurt mesaj, însoțit de 
o căruţă plină de bălegar în chip de tribut”. 

În 792, a fost organizat un complot împotriva împăratului. 
Măsurile dure luate de acesta împotriva conjuraților au dus la 
o revoltă a unor trupe şi la un război civil, care l-au făcut pe 
Constantin al VI-lea tot mai nepopular. 

În 795, împăratul şi-a repudiat soţia şi cele două fiice, 
afişându-se în public alături de amanta sa, Teodota. Cu toate 
că cei doi s-au căsătorit după o vreme, opinia publică i-a fost 
foarte defavorabilă. 

În 797, Constantin al VI-lea a fost orbit şi exilat împreună 
cu Teodota. 

Ca urmare a acestui fapt, Irina a preluat singură puterea, ea 
fiind „prima femeie din Imperiul Bizantin care a deținut în mod 


deplin funcţia de împărat”. 


! Ibidem, p. 312. 


2 Ibidem, p. 334. 
3 Pr. dr. Emanoil Băbuş, Op. cit., p. 184. 

În timpul domniei Irinei arabii au jefuit Asia Mică, iar 
bizantinii le-au plătit tribut, pentru a nu le mai călca hotarele. 

În luna decembrie a anului 800, la Roma a avut loc un 
sinod, care a luat următoarea hotărâre: „Întrucât în țările grecilor 
nu mai există împărat şi toți se află sub stăpânirea unei femei, 
papa Leon al III-lea şi toți părinţii, precum şi întregul popor 
creştin, au considerat că trebuie să dea titlul de împărat regelui 
francilor, care stăpâneşte Germania, Galia şi Italia, dar şi Roma, 
unde au sălăşluit dintotdeauna cezarii. De vreme ce Dumnezeu 
Atotputernicul a încuviințat să pună aceste țări sub ocârmuirea 
lui Carol, ar fi drept, aşa cum cere tot poporul creştin, ca şi el să 
poarte titlul imperial”!. 

În consecinţă, la 25 decembrie 800, în catedrala Sfântul 
Petru din Roma, papa Leon al III-lea l-a încoronat pe Carol al 
francilor ca împărat, iar lumea a aclamat: „Viaţă lungă şi victorie 
slăvitului Carol, mare şi paşnic împărat al romanilor !””. 

Încoronarea de la Roma a fost percepută la Constantinopol 
ca un act de rebeliune. Cu toate acestea, Teofan Mărturisitorul 
afirmă că noul împărat „şi-a propus să încheie o căsătorie cu Irina, 
amândoi fiind văduvi la acea vreme”. Dacă această intenţie a 
existat, ea nu a putut fi realizată, pentru că în 802, Irina a fost 
înlăturată de la putere, obligată să se călugărească şi exilată pe 
insula Lesbos, unde s-a stins din viaţă în ziua de 9 august 803. 


Nichifor I (802-811) 

Uzurpatorul tronului Irinei îi fusese ministru de finanţe. În 
timpul lui, bizantinii plăteau un tribut împovărător față de arabi. 

În 805, împăratul a înăbuşit răscoala slavilor din Patras. 

În 26 iulie 811, pe când se întorcea dintr-un război împotriva 

! Dominique Barbe, Op. cit., p. 365. 

2 Ibidem, p. 367. 

3 Ibidem, p. 369. 

bulgarilor, Nichifor I a fost capturat de aceştia şi ucis, „el fiind 
primul împărat care a murit în luptă, după Valens, în 378”1. 
Krum, „hanul bulgar, a pus să fie placat cu argint capul tăiat 
al împăratului, ca să bea din acesta împreună cu boierii lui”?. 
Nichifor I a fost urmat la tron de fiul său, Stavrakios, care 
a domnit doar câteva luni, iar ulterior de Mihail I (811-813), 
ginerele său. 
Mihail I „a recunoscut titlul imperial al lui Carol cel Mare”. 
În 813, împăratul a abdicat în favoarea generalului Leon 
Armeanul şi s-a călugărit sub numele de Atanasie. 


Leon al V-lea (813-820) 

La începutul domniei acestuia, bulgarii au asediat 
Constantinopolul, iar împăratul a încheiat pace cu ei, în 814. 

Leon al V-lea i-a persecutat pe cinstitorii sfintelor icoane. 
Astfel, patriarhul Nichifor Mărturisitorul a fost înlocuit cu Teodot 
Melissenos şi exilat, Teodor Studitul, marele apărător al icoanelor, 
a fost şi el exilat. De asemenea, „zeci de episcopi au fost exilați, 
iar numeroşi călugări torturați în închisori sau aruncați în mare 


în saci cusuţi”?. 


Împăratul a fost asasinat în catedrala Sfânta Sofia din 
Constantinopol, în 25 decembrie 820, de către cel care avea să-i 
fie succesor. 


Mihail al II-lea (820-829) 
Noul împărat a căutat să facă pace între iconoduli şi 


! Lucien Musset, Invaziile. Al doilea asalt asupra Europei creştine 
(secolele VII-XI), volumul II, traducere de Ovidiu Cristea, Editura Corint, 
Bucureşti, 2002, p. 52. 

> Dominique Barbe, Op. cit., p. 388. 

3 Ibidem. 

4 Pr. dr. Emanoil Băbuş, Op. cit., p. 199. 

iconomahi, permiţând celor exilați de predecesorul lui să se 
întoarcă acasă. 

Toma Slavul a condus o revoltă împotriva împăratului, 
atacând Constantinopolul în 821 şi 822. În 823, rebeliunea a fost 
înfrântă, iar conducătorul ei omorât. 

Mihail al II-lea s-a stins din viaţă în 829, fiind urmat la tron 
de Teofil, fiul său. 


Teofil (829-842) 

În timpul domniei acestui împărat, în 831, arabii au cucerit 
Palermo, iar în 838, Ankara şi Amorion (locul de naştere al lui 
Mihail al II-lea, tatăl lui Teofil). 

„În 839-840, împăratul a cucerit Germaniceea şi o parte din 
regiunea Melitenei”!. 

Teofil a construit un spital în Constantinopol şi tot el „le-a 
interzis militarilor să poarte plete”?. 

Împăratul i-a persecutat pe cinstitorii icoanelor. 


Mihail al III-lea (842-867) şi Teodora a II-a (842-855) 

După moartea lui Teofil, tronul i-a revenit fiului acestuia, 
Mihail al III-lea, în vârstă de trei ani, care a domnit la început 
sub tutela mamei sale, Teodora. 

Împărăteasa s-a străduit să restabilească cultul sfintelor icoane, 
de aceea l-a numit patriarh pe Metodie, un iconodul, iar în martie 843, 
a convocat un sinod la Constantinopol. Participanţii la acest sinod 
au restabilit cultul icoanelor şi au proclamat solemn triumful dreptei 
credințe asupra tuturor ereziilor, rânduind ca acesta să fie sărbătorit 
în fiecare an, în prima duminică din postul Sfintelor Paşti. 

În 844, trupele bizantine au fost înfrânte de cele arabe, pe 
râul Mavropotamos. 


! Vasile V. Muntean, Op. cit., vol. I, p. 126. 
2 Ibidem. 

În anul 847, triburile slave din Peloponez au fost supuse şi 
obligate să plătească tribut. 

În 855, Teodora a fost obligată de fiul ei să se călugărească 
la mănăstirea Gastria din Constantinopol. 

Împărăteasa s-a stins din viaţă în anul 867, fiind trecută în 
rândul sfinților, cu dată de pomenire la 11 februarie. 

Mihail al III-lea i-a biruit de mai multe ori pe arabi, cea 
mai răsunătoare victorie fiind cea de la hotarele Pafiagoniei, din 
anul 863, în care şi-a pierdut viaţa Omar ibn Abdulla, califul 
de Melitene. 

În anul 860, ruşii au atacat Constantinopolul, iar bizantinii 
au încheiat un tratat de pace cu ei. 

În timpul lui Mihail al III-lea, patriarhul Fotie i-a trimis 
în Moravia Mare, ca misionari, pe frații Chiril şi Metodiu, care 
au inventat alfabetul chirilic şi au tradus Sfânta Scriptură în 
limba slavonă. 

În anul 863, au fost creștinați moravii şi cehii, iar în 864, 
bulgarii. Hanul bulgar Boris şi-a luat numele de Mihail, după cel 
al naşului său, împăratul Mihail al III-lea. 

Împăratul s-a străduit să fie popular, dar cu toate acestea 
era antipatizat de popor. 

În 867, Mihail al III-lea a fost asasinat de Vasile I Mace- 
doneanul, viitorul împărat. 


Vasile I Macedoneanul (867-886) 

În timpul acestui împărat, între 867-874, sârbii au fost 
creștinați pe deplin. 

Vasile 1 Macedoneanul a avut grijă de cei săraci şi tot el este 


>] 


cel care a „fixat relaţiile dintre bazileu şi patriarh în societate”!. 


! Ibidem. 139. 

„Între 871 şi 883, a avut loc o mare ofensivă a bizan- 
tinilor pe frontul oriental, de la Marea Ciliciei până la Trape- 
zunt şi Armenia. În urma acesteia, granița arabă a fost depla- 
sată mult înspre răsărit, iar cu Armenia s-a ajuns la legături 
deosebit de amicale”!. 

Sub Vasile I Macedoneanul s-au consolidat poziţiile bizan- 
tine în Italia centrală şi meridională. 

Împăratul a murit în anul 886, într-un accident de vânătoare, 
căzând de pe cal. 


Leon al VI-lea „Filosoful” (886-912) 

Leon al VI-lea era fiul lui Mihail al III-lea. 

În anul 886, „Leon al VI-lea l-a numit patriarh pe fratele 
său de nouăsprezece ani, Ştefan. Acesta s-a epuizat prin viaţa sa 
ascetică şi a murit la douăzeci şi şase de ani”. 

În timpul domniei acestui împărat, între anii 887-893, au 
fost alcătuite Bazilicalele, „în 60 de tomuri, care sunt cel mai 
voluminos monument juridic bizantin”?. 

În 904, piraţii arabi au pustiit Tesalonicul, „al doilea oraş 
al imperiului”, „făcând cu acest prilej un număr de aproximativ 
20.000 de prizonieri”5. 

În acelaşi an, bizantinii au purtat război cu bulgarii, în- 
cheind cu ei un tratat de pace. 

În 907, ruşii au atacat Constantinopolul, dar în urma unui 
acord de pace s-au retras. 

Leon al VI-lea a fost căsătorit de trei ori, dar toate cele trei 


soții au decedat. Împăratul a vrut să se căsătorească a patra oară, 


! Ibidem, pp. 139-140. 

2 Steven Runciman, Op. cit., p. 109. 

3 Vasile V. Muntean, Op. cit., vol. I, p. 140. 
+ Ibidem. 

5 Pr. dr. Emanoil Băbuş, Op. cit., p. 211. 

însă patriarhul Nicolae s-a opus. Papa Sergiu al III-lea i-a acordat 
dispensa necesară pentru a se recăsători, împăratul l-a demis 
pe patriarhul Nicolae, iar Euthymios, noul patriarh, „cu toată 
scârba, a sfârşit prin a ceda rugămințţii unanime a episcopilor, a 
reprezentanţilor papei şi a împăratului”! şi a acceptat ca Leon al 
VI-lea să se căsătorească cu Zoe. 

Împăratul s-a stins din viaţă în 2 mai 912, fiind urmat la 


tron de Alexandru, fratele său. 


Alexandru (912-913) 

Împăratul a pornit un lung război cu bulgarii, care a durat 
şi după moartea lui. 

Alexandru a murit în 6 iunie 913, în timpul unui joc de polo. 


Constantin al VII-lea Porfirogenetul (913-959) şi Roman 
I Lecapenos (920-945) 

Constantin al VII-lea a fost fiul lui Leon al VI-lea cu cea 
de-a patra sa soţie, Zoe. 

Pentru bizantini, ca şi pentru romani, „purpura era cu- 
loarea imperială prin excelenţă”?. De aceea, „veşmintele împă- 
ratului erau de culoare purpurie şi albă, inclusiv încălțămintea 
fiind din purpură”. 

„Conform tradiţiei, copiii cuplului imperial bizantin veneau 
pe lume în «Camera purpurei» a Palatului Sacru din Constan- 
tinopol, care pentru acest motiv erau numiţi «porfirogeneți», adică 
«născuţi în purpură»”?. 


! Charles Diehl, Op. cit., p. 347. 

> Omul bizantin, volum coordonat de Guglielmo Cavallo, traducere de 
Ion Mircea, Editura Polirom, 2000, p. 264. 

$ Michel Kaplan, Op. cit., p. 123. 

4 Charles Diehl, Figuri bizantine, volumul IL, traducere de Ileana Zara, 
Editura pentru literatură, Bucureşti, 1969, p. 78. 

Roman I a fost socrul lui Constantin al VII-lea, cei doi fiind 
coîmpăraţi din anul 920. În 17 martie 921, Roman I l-a numit 
coîmpărat pe fiul său, Hristofor, iar ulterior i-a ridicat la aceeaşi 
demnitate pe alţi doi fii ai săi, Ştefan şi Constantin, Imperiul 
Bizantin având în această perioadă cinci împărați. 

Teofilact, fiul cel mai tânăr al lui Roman I, a fost numit 
patriarh al Constantinopolului în 931, la vârsta de şaisprezece ani. 

În 924, bulgarii au atacat fără succes Constantinopolul. 

În 941, prinţul Igor al Kievului a atacat Bithynia, iar ulterior 
Constantinopolul, flota rusească fiind distrusă de cea bizantină. 

Trupele imperiale bizantine au repurtat mai multe victorii 
asupra arabilor. Cea mai răsunătoare dintre acestea a fost cucerirea 
Edessei, în 944. 

Roman | i-a sprijinit pe cei oropsiți. 

În anul 945, Roman I a fost silit să se călugărească. 

În 957, a vizitat Constantinopolul principesa rusă Olga. 

În 959, Constantin al VII-lea s-a stins din viaţă, fiind 
succedat la tron de Roman al II-lea, fiul său. 


Roman al II-lea Lecapenos (959-963) 

În 944, pe când Roman al II-lea avea doar cinci ani, s-a 
căsătorit cu Bertha, fiica nelegitimă a regelui Italiei Hugo de 
Arles, iar după moartea acesteia, cu Teofana. 

În 961, bizantinii au cucerit insula Creta de la arabi. 

În 15 martie 963, împăratul a murit pe neaşteptate, în urma 
unui stop cardiac, ori otrăvit de soţia lui. 

Nichifor al II-lea Focas (963-969) 

După moartea lui Roman al II-lea, generalul Nichifor s-a 
căsătorit cu văduva acestuia, Teofana, iar în luna august a anului 
963, a fost încoronat împărat. 

În anul 965, Nichifor al II-lea a recucerit de la arabi Tarsul, 
Mopsuestia şi Ciprul, iar în 969, Antiohia şi Alepul. 

Împăratul „a căzut victimă unui complot pus la cale de 
Teofana, soţia sa, şi de amicul ei, generalul loan Tsimiskes”!, care 
i-a succedat la tron, domnind între anii 969-976. 

Întrucât războaiele purtate de Nichifor al II-lea au avut un 
caracter preponderent religios, după mutarea sa la Domnul acesta 
a fost trecut în rândul sfinților, fiind pomenit în 11 decembrie. 


Vasile al II-lea Bulgaroctonul (976-1025) 

Vasile al II-lea era fiul împăratului Roman al II-lea. 

În primii ani de domnie ai lui Vasile al II-lea s-au ridicat 
doi uzurpatori, Bardas Skleros şi Bardas Focas. Ajutat de trupele 
cneazului kievean Vladimir, împăratul a pus capăt războiului civil. 

Anna, sora lui Vasile al II-lea, s-a căsătorit cu cneazul 
Vladimir, „care, în 988, s-a botezat, cu supuşii săi, în credința 
ortodoxă'?. „Vladimir a organizat botezul colectiv al ruşilor prin 
cufundare în Nipru, la 15 august 988%. 

În timpul lui Vasile al II-lea, Imperiul Bizantin a atins 
apogeul, împăratul recucerind părți din estul Anatoliei, Siria, 
Armenia, peninsula Balcanică, sudul Italiei, Creta, Cipru etc. 

Împăratul a purtat războaie îndelungate cu bulgarii. 
Confruntarea finală a avut loc la Kleidion, în 1014, unde bulgarii au 
fost înfrânți. La porunca lui Vasile al II-lea, „un număr de 15.000 
de prizonieri bulgari au fost orbiți, iar aproximativ 150 lăsaţi cu 
un singur ochi, pentru a-i conduce pe ceilalți până la Prilep, unde 
se găsea curtea ţarului lor, Samuel”. La vederea acestui convoi 
înspăimântător, ţarul a făcut atac de cord şi a murit. 

În urma războaielor sale cu bulgarii, Vasile al II-lea a fost 
supranumit „Bulgaroctonul” (Omorâtorul de bulgari). 


! Vasile V. Muntean, Op. cit., vol. I, p. 142. 
2 Ibidem, p. 145. 

5 Michel Kaplan, Op. cit., p. 29. 

4 Vasile V. Muntean, Op. cit., vol. I, p. 145. 

Împăratul nu a fost niciodată căsătorit şi şi-a petrecut anii 
de domnie mai mult pe câmpurile de luptă decât la palat. S-a stins 
din viaţă la 15 decembrie 1025. 


Constantin al VIII-lea Porfirogenetul (1025-1028) 

Constantin al VIII-lea era fratele lui Vasile al II-lea, fiind 
petrecăreţ şi risipitor. 

Când era pe moarte, împăratul a hotărât ca Zoe, fiica lui 
în vârstă de 50 de ani, care era nemăritată, să se căsătorească cu 
Roman Arghir, prefectul Constantinopolului. Roman era căsătorit 
şi îşi iubea soţia, însă împăratul l-a făcut „să aleagă între divorţ 
şi pierderea ochilor”!. Prefectul a divorţat de soţie, care a intrat 
într-o mănăstire şi s-a căsătorit cu Zoe. La foarte scurt timp, 
Constantin al VIII-lea a murit, iar ginerele i-a urmat la tron. 


Roman al III-lea Arghir (1028-1034) 

Împăratul a purtat campanii victorioase în Mesopotamia, 
culminând cu cucerirea Edessei. 

În 1034, Roman al III-lea a fost asasinat la porunca lui Zoe. 


Mihail al IV-lea Paflagonul (1034-1041) 

„Zoe nu a lăsat să treacă decât douăzeci şi patru de ore după 
ce devenise văduvă, pentru a se căsători din nou'?, cu Mihail, pe 
care l-a făcut împărat. 

Mihail al IV-lea era epileptic, de aceea cel care a condus în 
realitate destinele imperiului a fost fratele său, eunucul Ioan. 

În anul 1038, bizantinii au cucerit de la arabi partea 
orientală a Siciliei. 

În timpul lui Mihail al IV-lea bulgarii s-au revoltat, dar au 
fost înfrânți. 


! Charles Diehl, Op. cit., vol. I, p. 380. 
2 Ibidem, p. 390. 

În anul 1041, împăratul s-a călugărit la Mănăstirea Sfin- 
tilor Cosma şi Damian din Constantinopol. După moarte, „nu 
a avut parte nici de alai, nici de o înmormântare deosebită, 
ci a fost îngropat chiar în biserică, în stânga intrării, în afara 
Sfântului Altar”. 


Mihail al V-lea (1041-1042) 

Mihail al V-lea era nepotul lui Mihail al IV-lea, care înainte 
de a se călugări l-a lăsat succesor la tron. 

Cu toate că a fost adoptat de împărăteasa Zoe, după ce a 
urcat pe tron Mihail al V-lea a trimis-o pe aceasta la mănăstire. 

Împăratul a fost nepopular. După ce a domnit timp de 132 
de zile, poporul s-a răzvrătit împotriva lui, l-a alungat de pe tron 
ŞI i-a scos ochii. 


Constantin al IX-lea Monomahul (1042-1055) 

După alungarea lui Mihail al V-lea, Zoe, care era în 
vârstă de 64 de ani, s-a întors de la mănăstire şi s-a căsătorit cu 
Constantin, guvernatorul Greciei, care a devenit împărat. 

Împăratul a avut de înfruntat doi uzurpatori, pe George 
Maniakes în 1042-1043 şi pe Leon Tornikios în 1047. Cei doi 
au fost înfrânți. Primul a fost omorât, iar cel de-al doilea a 
fost orbit. 

„În 1050, la vârsta de şaptezeci şi doi de ani, împărăteasa 
Zoe s-a stins din viață”. 

În anul 1053, pecenegii au trecut Dunărea, iar bizantinii au 
încheiat pace cu ei. 

În 1055, normanzii au cucerit sudul Italiei. 

În timpul domniei lui Constantin al IX-lea, în anul 1054, 


! Mihail Psellos, Cronografia. Un veac de istorie bizantină (976-1077), 
traducere de Radu Alexandrescu, Editura POLIROM, Iaşi, 1998, p. 61. 
? Charles Diehl, Op. cit., vol. I, p. 413. 

a avut loc separarea Bisericii Catolice de cea Ortodoxă sau 
Schisma cea mare. 

Papa Leon al IX-lea a trimis la Constantinopol o 
delegaţie, în fruntea căreia se afla cardinalul Humbert. 
„După insulte reciproce, Humbert, care, de fapt, îşi pierduse 
autoritatea de emisar papal, de vreme ce papa Leon al IX-lea 
murise în aprilie 1054, s-a furişat în biserica Sfânta Sofia în 
după-amiaza zilei de 16 iulie 1054 şi a pus pe altar o bulă 
de excomunicare împotriva patriarhului Mihail Cerularie. 
Replica lui Cerularie a fost excomunicarea lui Humbert. 
Schisma din 1054 a fost astfel, pur şi simplu, un caz al celor 
doi ierarhi care s-au excomunicat reciproc. Dar în fapt, în 
ciuda încercărilor serioase de împăcare, relaţiile bune dintre 
Biserica Romei şi cea a Constantinopolului nu au mai fost 
niciodată refăcute”. 

Între 1055 şi 1067 tronul de la Constantinopol a fost ocupat de 
Teodora (1055-1056), Mihail al VI-lea Bringas (1056-1057), Isaac I 
Comnenul (1057-1059) şi Constantin al X-lea Duca (1059-1067). 


Roman al IV-lea Diogenes (1067-1071) 

Roman al IV-lea era un general, care s-a căsătorit cu 
Evdochia, văduva lui Constantin al X-lea. 

În timpul acestui împărat, s-au purtat mai multe războaie 
contra turcilor selgiucizi. Bizantinii au biruit la Hieropolis, în 
1068 şi în Capadocia, în 1069, dar din cauza mai multor trădări 
au fost înfrânți la Manzikert, în 26 august 1071, iar Roman al 
IV-lea a căzut în mâinile acestora. Împăratul captiv a încheiat 
o convenție cu biruitorii, le-a promis un mare tribut, precum 
şi dezrobirea prizonierilor turci din Imperiul Bizantin, însă la 
Constantinopol a fost numit împărat Mihail al VII-lea, fiul lui 
Constantin al X-lea. 


! Steven Runciman, Op. cit., pp. 118-119. 

Roman al IV-lea a fost eliberat de turci, dar la porunca 
noului împărat de la Constantinopol a fost orbit şi exilat, murind 
un an mai târziu. 


Mihail al VII-lea Duca (1071-1078) 

Acest împărat s-a confruntat cu o gravă criză economică şi 
a avut de luptat împotriva mai multor uzurpatori. 

În anul 1072, normanzii au ocupat toate posesiunile 
bizantine din Italia, iar în 1075, Siria a fost cucerită de 
musulmani. 

Împăratul a fost silit să se călugărească şi a murit ca 
mitropolit al Efesului. 


Alexie I Comnenul (1081-1118) 

Alexie I era fiul lui loan Comnenul, fratele împăratului Isaac 
I Comnenul, care ocupase tronul bizantin între 1057 şi 1059. 

Criza economică începută în timpul lui Mihail al VII-lea 
s-a agravat cu trecerea anilor, iar „moneda de aur bizantină s-a 
depreciat, nemaiposedând decât a treia parte din valoarea sa 
iniţială”. În consecință, noul împărat a înmulţit impozitele. 

Pentru a face față războiului cu normanzii şi pecenegii, Alexie 
I „a confiscat bunurile mobile ale Bisericii, precum bani, vase din 
metal preţios şi ferecătura de aur şi argint a unor icoane”. 

În 1085, turcii selgiucizi au cucerit Antiohia, iar în 1087, 
cetatea Edessa. 

„În anul 1091, la Lebunion, în Tracia, împăratul i-a învins 
pe pecenegi, în rândurile cărora bizantinii au săvârşit un adevărat 
măcel, necruţând nici copiii, nici femeile”. 


! Vasile V. Muntean, Bizantinologie, volumul II, Editura Învierea, 
Timişoara, 2000, p. 11. 

2 Ibidem, p. 12. 

3 Ibidem, p. 15. 

Alexie I i-a cerut papei Urban al II-lea ajutor împotriva turcilor. 
În anul 1095, la Conciliul de la Clermont, s-a hotărât organizarea 
unei cruciade pentru eliberarea Ierusalimului de sub ocupaţia mu- 
sulmană. Papa spera ca prin această cruciadă să pună capăt marii 
schisme şi să reunească întreaga creştinătate sub autoritatea sa. 

Când s-au întâlnit la Constantinopol, cruciații şi bizantinii 
s-au privit cu neîncredere, fiind clar pentru toată lumea că scopul 
celor care luptau sub stindardul crucii nu era acela de a-i ajuta pe 
bizantini, ci cucerirea Ierusalimului, care a avut loc în 1099. 

„În 1088 şi 1105, împăratul a luat decizii pentru 
îndepărtarea vlahilor, cu familiile şi turmele lor, din preajma 
Muntelui Athos”!. 

În 1115, „Vasile, căpetenia bogomililor din Bulgaria, care 
umbla în compania a doisprezece învățăcei, după pilda Dom- 
nului Hristos, a fost chemat la Constantinopol, unde s-a ţinut o 
dezbatere teologică în intenţia de a-l convinge să-şi abandoneze 
credința greşită. Întrucât nu a reuşit să-l convertească, Alexie I a 
ordonat ca Vasile să fie ars pe rug în mijlocul hipodromului”?. 

Împăratul s-a stins din viață la 15 august 1118, fiind succe- 
dat la tron de loan al II-lea, fiul său. 


Ioan al II-lea (1118-1143) 

Împăratul „şi-a luat de soţie o principesă maghiară, numită 
Irina (Piroska)”. 

În 1119, bizantinii au recucerit Laodiceea, iar în 1121, tot 
sud-vestul Asiei Mici. 

„În 1122, trupele imperiale i-au desfiinţat pe pecenegi ca şi 


popor”, iar în 1137-1138, au cucerit Cilicia. 


! Ibidem, p. 13. 
2 Ibidem, p. 12. 
3 Ibidem, p. 16. 
4 Ibidem, p. 15. 

Ioan al II-lea a purtat războaie cu venețienii şi cu ungurii. 

Împăratul a ctitorit mănăstirea Pantocrator din Constanti- 
nopol şi „a înfiinţat un spital cu 50 de paturi”!. 

Împăratul loan al II-lea a murit în anul 1143, în urma unei 


partide de vânătoare. 


Manuel I (1143-1180) 

Noul împărat era fiul lui loan al II-lea. Acesta „s-a căsătorit 
cu contesa Bertha de Sulzbach, cumnata lui Conrad al III-lea, 
regele Germaniei”?. 

„Manuel I a eliberat toţi sclavii din Constantinopol”. 
Aceştia trebuie să fi fost numeroşi, de vreme ce „în secolul al 
XII-lea Constantinopolul era cel mai bogat oraş al creştinătăţii”. 
Cruciatul „Robert de Clari a scris că în vremea lui, «două 
treimi din bogăţia lumii se afla în Constantinopol şi o treime 
împrăştiată în lume»”*. 

În timpul lui Manuel I „existau în Constantinopol aproxi- 
mativ două sute de biserici”. 

În 1147, cumanii au trecut Dunărea şi au ocupat cetatea 
Demnitzikos, însă după ce s-au retras, trupele bizantine i-au ajuns 
din urmă şi i-au decimat. 

În acelaşi an, normanzii porniţi în cruciada a doua, au 
tăbărât în Grecia, jefuind-o. 

Împăratul a supus Bosnia, Croaţia şi Dalmația şi a purtat 
lupte fără succes împotriva normanzilor din Italia. 

În 1176, turcii selgiucizi i-au înfrânt zdrobitor pe bizantini 
la Myriokefalon. 


! Ibidem, p. 13. 
2 Ibidem, p. 16. 
5 Ibidem, p. 11. 
+ Steven Runciman, Op. cit., p. 143. 
5 Charles Diehl, Op. cit., vol. I, p. 9. 
€ Steven Runciman, Op. cit., p. 138. 

Cu câteva zile înainte de a muri, Manuel I s-a călugărit, 
primind numele de Matei. 

Împăratul s-a stins din viaţă în anul 1180 şi a fost trecut în 
rândul sfinților, fiind pomenit în 21 iulie. 


Alexie al II-lea (1180-1183) 

După moartea lui Manuel I, tronul a fost ocupat de fiul 
său, Alexie al II-lea (1180-1183), în vârstă de doar 11 ani. Acesta 
conducea sub tutela mamei sale, Maria de Antiohia şi a fost 
logodit cu Agnes, fiica regelui francez Ludovic al VII-lea, care a 
primit numele de Anna. 

În timpul lui Manuel I foarte mulţi venețieni, genovezi şi 
alți occidentali, cunoscuţi sub numele generic de latini, s-au 
stabilit în Constantinopol, populând un întreg cartier din oraş. 
Întrucât fostul împărat îi favorizase pe aceşti străini, încredin- 
țându-le cele mai însemnate afaceri, iar curtea imperială, admi- 
nistrația şi regimentele de gardă se umpluseră de latini, bizantinii 
se simțeau marginalizați. 

În perioada tulbure care a urmat morţii lui Manuel I, locui- 
torii greci ai Constantinopolului au luat cu asalt cartierul latin din 
oraş, iar mulțimea înfuriată a jefuit şi a incendiat tot ce a întâlnit 
în cale, masacrându-i pe străini. Puţini latini care au scăpat cu 
viață s-au grăbit să se refugieze din Constantinopol. 

În 1183, Alexie al II-lea a fost asasinat din porunca 
unchiului său, Andronic I, viitorul împărat, iar trupul i-a fost 
aruncat în mare. 


Andronic I (1183-1185) 

Andronic I era verişorul lui Manuel I, fostul împărat. 

În 1183, Andronic I, care avea 65 de ani, s-a căsătorit cu 
Anna, logodnica lui Alexie al II-lea, în vârstă de doar 12 ani. 

Noul împărat a înlăturat din funcţiile importante reprezen- 

tanţii marilor familii aristocratice, instalându-şi oamenii săi, ceea 
ce a dus la iscarea unei revolte în Bitinia, care a fost înăbuşită 
în sânge. Temându-se să nu piardă tronul, împăratul a devenit 
crud, luând măsuri drastice împotriva tuturor celor care doreau 
înlăturarea lui de la putere, de care nu au scăpat nici cele mai 
apropiate rude ale sale. 

În anul 1185, normanzii au tăbărât asupra Tesalonicului, 
„jefuindu-l cumplit şi dedându-se la un teribil carnaj”!. 

În timpul unei revolte a locuitorilor Constantinopolului 
din acelaşi an, Andronic I, care devenise foarte nepopular, a 
vrut să fugă în Rusia, însă corabia în care s-a îmbarcat a fost 
împinsă înapoi în port, de un vânt puternic, iar urmăritorii 
l-au prins şi l-au ucis fără milă. În locul lui, mulțimile l-au 
proclamat împărat pe Isaac al II-lea, care se trăgea din familia 
imperială a Comnenilor. 


Isaac al II-lea Anghelos (1185-1195) 

Noul împărat nu era un bun administrator şi îi plăcea să 
trăiască în lux şi risipă. El s-a căsătorit cu Margit, fiica regelui 
Bela al III-lea al Ungariei. 

Trupele lui Isaac al II-lea au repurtat o importantă victorie, 
în 7 noiembrie 1185, la Demetritzes, împotriva normanzilor. 

În timpul lui Isaac al II-lea a avut loc revolta fraţilor Petru 
şi Asan, în urma căreia Asan a fost încoronat ţar al bulgarilor. 

În anul 1195, trupele bizantine l-au proclamat împărat pe 
Alexie al III-lea, fratele lui Isaac al II-lea, care a fost orbit şi 
aruncat în temniță. 


Alexie al III-lea Anghelos (1195-1203) 
„În privinţa calităţilor şi a capacităţii, noul împărat nu 
diferea prea mult de fratele său, încât risipa iraţională, lipsa totală 


! Vasile V. Muntean, Op. cit., vol. II, p. 14. 

de talent sau interes politic şi militar au dus imperiul cu paşi 
repezi departe pe calea spre dezintegrare şi umilinţă”. 

În timpul lui Alexie al III-lea, ungurii, bulgarii şi vlahii 
au prădat provinciile balcanice, ajungând până în Grecia, iar în 
Occident se pregătea cruciada a IV-a. 

„La Verona, pe când cruciații erau gata de îmbarcare, a 
sosit Alexie, fiul împăratului din Constantinopol, Isaac al 
II-lea Anghelos, care fusese detronat, orbit şi închis de pro- 
priul său frate, din dorinţa, lipsită de scrupule, de a-i lua locul. 
Cruciații l-au primit cu simpatie pe tânărul Alexie. În numele 
tatălui său, Alexie se angaja, ca de îndată ce uzurpatorul avea 
să fie înlăturat, Imperiul Bizantin să recunoască autoritatea 
episcopului Romei, iar cele două Biserici să redevină una 
singură; cruciaților li se promitea, ca plată pentru osteneala lor, 
200.000 de mărci de argint, plus hrana necesară întregii armate, 
pentru a-şi reface forțele şi a continua campania în Egipt, 
expediţie la care Alexie îl angaja pe tatăl său să participe cu 
10.000 de oameni, timp de un an; iar până va muri să întrețină 
pe cheltuiala lui 500 de călăreţi”?. Cruciații au fost de acord şi 
au pornit spre Constantinopol. 

„Când au ajuns în Tracia, recolta era pe punctul de a se 
coace, iar cruciații s-au apucat, la Abidos, să adune tot ce se 
putea. În 24 iunie, ei au ajuns în fața capitalei imperiale”?. 

În 17 iulie 1203, oştile cruciate au cucerit Constantinopolul. 
„Împăratul uzurpator nu a mai avut decât timpul necesar să ia din 
tezaur o parte din bijuterii şi, însoțit de câțiva oameni, să fugă din 


! Aleksandr A. Vasiliev, Op. cit., p. 425. 

2 Florentina Căzan, Cruciadele, Editura Academiei Române, 
Bucureşti, 1990, pp. 99-100. 

3 Steven Runciman, /storia cruciadelor. Regatul Accrei şi cruciadele 
târzii, vol. III, traducere de Maria Pakucs Wilcocks, Ovidiu Cristea, Marian 
Coman şi Ovidiu Victor Olar, Editura Nemira, 2015, p. 132. 

cetate”. „Rămaşi fără împărat, funcţionarii imperiali l-au scos pe 
împăratul orb, Isaac, din închisoare şi l-au pus pe tron, anunțându-i 
pe cruciați că tatăl pretendentului a fost repus în drepturi şi că nu mai 
era nevoie să continue lupta. Tânărul Alexie era decis până atunci 
să ignore existenţa tatălui său, dar acum nu putea să nu țină cont 
de el, convingându-şi aliaţii să înceteze atacul. În schimb, cruciații 
au trimis o solie prin care anunțau că erau gata să-l recunoască pe 
Isaac ca împărat, dacă fiul său era numit coîmpărat?. 


Isaac al II-lea Anghelos (1203-1204) şi Alexie al IV-lea 
Anghelos (1203-1204) 

La 1 august 1203, Alexie al IV-lea a devenit coîmpărat, 
alături de tatăl său. 

„Când lui Isac al II-lea i s-a pus în față tratatul încheiat 
de fiul său cu cruciații, acesta a refuzat cu încăpățânare să-l 
recunoască. El nu semnase nimic, nu promisese nimic, prin 
urmare nu respecta nimic, ba mai mult, îi invita pe cruciați să 
părăsească cât mai repede oraşul. Furioşi, cruciații s-au hotărât 
să atace din nou Constantinopolul, de această dată împotriva 
protejatului lor de ieri”. 

Alexie al IV-lea dorea să îşi țină promisiunile făcute 
cruciaților, însă vistieria imperială era goală. Pentru a face rost 
de bani, împăratul a poruncit ca numeroase odoare bisericeşti din 
aur şi argint să fie topite, ceea ce l-a făcut foarte nepopular între 
oamenii Bisericii şi locuitorii capitalei. 

Întrucât „cete de ostaşi apuseni beți pustiau constant subur- 
biile, încât viaţa nu mai era sigură în afara zidurilor”, în august 
1203 cruciații au atacat o moschee din Constantinopol, iar 


! Florentina Căzan, Op. cit., p. 101. 

? Steven Runciman, Istoria cruciadelor..., pp. 133-134. 
3 Florentina Căzan, Op. cit., p. 101. 

+ Steven Runciman, Istoria cruciadelor..., p. 134. 

venețienii din oraş au iscat un incendiu, în timpul căruia o bună 
parte a capitalei a fost distrusă, bizantinii au prins ură tot mai 
mare împotriva cruciaților, iar opoziția față de domnia împăraților 
puşi pe tron de aceştia era tot mai vizibilă. 

În 29 ianuarie 1204, Alexie al IV-lea a fost detronat, aruncat 
în închisoare şi omorât. 

La scurt timp, s-a stins din viaţă şi Isaac al II-lea. 


Alexie al V-lea Duca (1204) 

După înlăturarea celor doi împărați, tronul bizantin a fost 
ocupat de Alexie al V-lea, un fost funcționar de la curte. 

Cruciații au fost nemulţumiţi de această schimbare şi au 
asediat Constantinopolul, pe care l-au cucerit în 12 aprilie 1204. 

În învălmăşeala ultimelor lupte, Alexie al V-lea a fugit 
din capitală. 


Cruciații în Constantinopol 

După cucerirea sa de către cruciați, Constantinopolul a fost 
jefuit timp de trei zile. „Cuceritorii au luat tot aurul şi bijuteriile, 
chiar şi pe cel de pe cruci şi de pe icoanele Mântuitorului. Icoane, 
statui, cărți, nenumărate obiecte de artă, mărturii ale civilizației 
greceşti şi bizantine, au fost furate sau distruse. Toţi locuitorii 
oraşului au fost omorâţi sau jefuiti. Unii dregători au încercat să se 
refugieze în catedrala Sfânta Sofia, urmăriți fiind de cuceritori. Un 
grup de preoţi şi călugări au ieşit atunci, purtând cruci şi Evanghelii, 
pentru a-i îndupleca pe atacatori să le cruţe viaţa, dar aceştia nu 
au dat nicio atenție rugăminților lor. I-au masacrat pe toţi, apoi au 
jefuit biserica, iar o prostituată, venită odată cu expediția cruciată, 
s-a aşezat pe tronul patriarhului, cântând cântece deocheate, în timp 


>] 


ce cuceritorii beți violau călugărițele din mănăstirile învecinate”. 


Amin Maalouf, Cruciadele văzute de arabi, traducere de Marian Tiu, 
Editura Proiect, Bucureşti, 2007, p. 204. 

„De când e lumea lume, atâta pradă dintr-un oraş nu s-a 
capturat vreodată. Bandiţii care s-au făcut stăpâni pe Constan- 
tinopol, nesătui de aur, s-au dedat la excese de jaf şi de urgie 
nemaiauzite. Au deschis mormintele împăraților, care împodobeau 
biserica Sfinţii Apostoli, au furat de acolo toate bogăţiile, perlele, 
pietrele preţioase. Au batjocorit trupul împăratului Iustinian. Se 
poate spune că aceşti cuceritori feroce nu i-au iertat nici pe vii, 
nici pe morți”!. „Devastarea Constantinopolului nu are cores- 
pondent în istorie”. 

„În pofida tuturor îndoielilor referitoare la deturnarea 
cruciadei spre Constantinopol, papa Inocenţiu a fost inițial 
încântat. În răspunsul la o scrisoare trimisă de împăratul latin de 
Constantinopol, Balduin, papa afirma că se bucurase în Domnul 
şi că îşi dăduse fără rezerve acordul”, încât „cele întâmplate în 
1204, au transformat schisma din 1054 într-un fapt definitiv”?. 

„Primind mai multe informaţii, papa a aflat, spre groaza 
sa, de actele blasfemiatoare şi sângeroase comise după cucerirea 
oraşului. În calitatea sa de creştin a fost profund şocat, iar ca 
om de stat a rămas tulburat. O asemenea brutalitate barbară 
nu reprezenta cea mai bună cale de a câştiga afecțiunea creşti- 
nătății răsăritene. Aflând că învingătorii au împărțit imperiul şi 
Biserica de acolo fără nicio referire la autoritatea sa, suveranul 
pontif a scris plin de furie la Constantinopol, enumerând şi 
denunțând atrocitățile”. 

„Reprezentantul papei, Pierre de Saint Marcel, a emis un 
decret, prin care îi scutea pe toți cruciații să-şi mai continue călă- 
toria spre Țara Sfântă. Cruciada se dovedise o expediţie al cărei 


! Cruciadele, Introducere de Robert Delort, traducere de George 
Miciacio, Editura Artemis, Bucureşti, pp. 208-209. 

2 Steven Runciman, Istoria cruciadelor... p. 138. 

3 Ibidem, p. 143. 

+ Pr. dr. Emanoil Băbuş, Op. cit., p. 264. 

5 Steven Runciman, Istoria cruciadelor..., pp. 143-144. 

scop unic era cucerirea unor teritorii creştine. Nu se făcuse nimic 
în ajutorul soldaţilor creştini care luptau împotriva islamului”. 

Până atunci, „nu existase o crimă mai mare împotriva uma- 
nității decât cruciada a IV-a. Nu numai că ea a provocat distrugerea 
sau dispersarea tuturor comorilor trecutului adăpostite cu devotament 
de Bizanţ şi rănirea mortală a unei civilizaţii care era încă activă şi 
însemnată, dar a reprezentat şi un gest de uriaşă nebunie politică. 
Istoric vorbind, consecinţele au fost total dezastruoase. De la 
crearea imperiului său, Bizanțul fusese gardianul Europei împotriva 
Răsăritului necredincios şi a Nordului barbar. Li s-a opus cu armele 
şi le-a îmblânzit cu ajutorul civilizaţiei sale”. 


Imperiul Latin de Răsărit 

După ce au cucerit şi jefuit Constantinopolul, cruciații nu 
l-au abandonat, ci au creat Imperiul Latin de Răsărit, cu capitala 
în acest oraş, iar „pe teritoriul fostei provincii Tracia a fost creat 
regatul Tesalonicului, ducatul Atenei, principatul Ahaiei şi o serie 
de seniorii, ca de pildă Negropontul'*. 

În 9 mai 1204, Balduin de Flandra a fost ales împărat, iar 
în 16 mai a fost încoronat în catedrala Sfânta Sofia din Constan- 
tinopol, de către „veneţianul Tommaso Morosini, care fusese 
numit patriarh”?. 

Imperiul Latin de Răsărit a durat până în 1261, având 
următorii suverani: Balduin de Flandra (1204-1205), Henric de 
Hainaut (1206-1216), Petru de Courtenay (1216-1217), Yolanda 
de Flandra (1217-1219), Robert de Courtenay (1219-1228) şi 
Balduin al II-lea (1228-1261). 


! Ibidem, p. 144. 

2 Ibidem, p. 145. 

3 Florentina Căzan, Op. cit., p. 102. 

+ Steven Runciman, Zstoria cruciadelor... p. 139. 

Imperiul Bizantin de la Niceea 

După cucerirea Constantinopolului de către cruciați, unele 
familii dinastice bizantine au reuşit să se refugieze în diferite părți 
ale imperiului, creând „trei state greceşti, care revendicau succe- 
siunea marelui imperiu de altă dată”!. Comnenii s-au aşezat în 
Trapezunt, unde, cu ajutorul Georgiei, au cucerit aproape toată 
coasta Mării Negre din Anatolia. Familia Duca a ajuns în Epir, unde 
a creat despotatul Epirului, iar familia Lascaris s-a stabilit la Niceea, 
recucerind o parte din Asia Mică. Cea mai puternică formaţiune 
statală a fost cea de la Niceea, condusă de Teodor Lascaris, ginerele 
lui Alexie al III-lea Anghelos. „Teodor îi adunase în jurul său pe 
principalii refugiaţi ai Constantinopolului, inclusiv pe patriarh, a 
cărui prezenţă oferea legitimitate curţii sale”?. În acest fel „Niceea 


a ajuns nu numai centrul naţional, ci şi bisericesc al imperiului”. 


Teodor I Lascaris (1204-1221) 

„La început fugarul Lascaris dispunea numai de trei oraşe 
şi două mii de soldaţi. Domnia sa a fost marcată de fapte energice 
şi acte generoase inspirate de disperare. Duşmanii săi de pe 
Hellespont şi Meandru erau surprinşi de iuţeala cu care proceda 
şi învinşi de îndrăzneala sa”. 

„Teodor I a invitat la Niceea toți ierarhii Patriarhiei Ecu- 
menice pentru a alege un patriarh în exil. Sinodul întrunit la 
Niceea, în martie 1208, l-a ales pe Mihail Autorianus, care de mai 
mulți ani era întâistătătorul Bisericii din teritoriile niceene. Imediat 
ce a fost ales, Mihail l-a încoronat pe Teodor I împărat”. 


1 Idem, Vecerniile siciliene, traducere de Mihai Moroiu, Editura 
Nemira, Bucureşti, 2011, p. 64. 

2 Ibidem. 

3 Vasile V. Muntean, Op. cit., vol. IL, p. 38. 

+ Edward Gibbon, Istoria declinului şi a prăbuşirii Imperiului Roman, 
volumul III, traducere de Dan Hurmuzescu, Editura Minerva, Bucureşti, 
1976, p. 185. 

5 Steven Runciman, 7eocrația..., p. 146. 

Cea de-a treia soţie a lui Teodor I a fost Maria, fiica 
împăratului latin Petru de Courtenay. 

Până la sfârşitul domniei sale, împăratul a cucerit majo- 
ritatea insulelor din Marea Egee şi „a recuperat toate teritoriile 
din Asia pierdute în favoarea latinilor”!. 

Teodor I s-a stins din viaţă în noiembrie 1221, fiind urmat 


la tron de Ioan al III-lea Vataţes, ginerele său. 


Ioan al III-lea Vataţes (1222-1254) 

În 1224, împăratul i-a înfrânt pe latini la Poimanenon 
şi a cucerit aproape toată Asia Mică. La această cucerire s-au 
adăugat Adrianopolul şi mai multe insule, în 1225, precum şi 
Tesalonicul, în 1246. 

Cea de-a doua soţie a împăratului a fost Constanţa a 
Il-a de Hohenstaufen, fiica nelegitimă a împăratului german 
Frederic al II-lea. 

„În timpul domniei sale, Ioan al III-lea a eliberat provin- 
ciile fostului Imperiu Bizantin de uzurpatorii băştinaşi şi străini, 
până când a ajuns să strângă ca într-un cleşte Constantinopolul, 
trunchi fără sevă şi frunze, menit să se prăbuşească la prima 
lovitură de secure”?. 

Împăratul s-a stins din viaţă în 1254 şi a fost trecut în 
rândul sfinților cu numele de loan cel Milostiv, fiind pomenit 
în 4 noiembrie. 


Teodor al II-lea (1254-1258) 

Noul împărat a fost fiul lui loan al III-lea şi era „considerat 
de tânăr cel mai educat prinţ al timpului”. 
În 1255, bulgarii au invadat Tracia, dar au fost înfrânți un 


an mai târziu. 
! Idem, Vecerniile..., p. 64. 


> Edward Gibbon, Op. cit., vol. III, p. 185. 
3 Steven Runciman, Vecerniile..., p. 67. 

În 16 august 1258, Teodor al II-lea, care era epileptic, s-a 
stins din viaţă. 


Ioan al IV-lea Lascaris (1258-1261) şi Mihail al VIII-lea 
Paleologul (1259-1282) 

Ioan al IV-lea era fiul lui Teodor al II-lea şi avea doar 
şapte ani când s-a urcat pe tron. L-a avut ca regent pe George 
Mouzalon, care a fost curând asasinat, iar din 1 ianuarie 1259, 
Mihail al VIII-lea Paleologul i-a fost coîmpărat. 

În 1259, trupele niceene au repurtat o victorie la Pelagonia, 
împotriva armatelor regelui Siciliei, ale despotului din Epir şi ale 
prințului de Ahaia. 

În acest timp, „Balduin al II-lea, suveranul Imperiului 
Latin de Răsărit, călătorea prin Occident în căutarea unui pro- 
tector care să-l menţină pe tronul lui şubred. El cedase deja cele 
mai prețioase piese din vechea colecție bizantină de relicve 
lui Ludovic cel Sfânt pentru a face rost de bani şi îşi acoperea 
cheltuielile de la curte vânzând plumbul de pe acoperişurile 
palatelor negustorilor italieni, iar pentru călătoriile în străinătate 


>] 


îl amanetase pe fiul şi moştenitorul său veneţienilor”!. 


Imperiul Bizantin restaurat 

Datorită tulburărilor create de bulgari la graniță, în iulie 
1261, Mihail al VIII-lea a trimis o armată în zonă. Trecând pe 
lângă Constantinopol, Alexie Strategopol, conducătorul oştirii, 
a aflat că „aproape întreaga garnizoană a oraşului şi majoritatea 
navelor venețiene plecaseră să cucerească insula Daphnusia din 
Marea Neagră, aflată la o distanță de aproximativ o sută şaizeci 
de kilometri de capitală”?. 


! Ibidem, p. 64. 
? Ibidem, p. 72. 

Armata bizantină nu şi-a mai continuat marşul spre gra- 
niță, ci în noaptea de 24 spre 25 iulie 1261, câțiva soldaţi greci 
au pătruns în Constantinopol printr-un pasaj subteran, i-au 
înfrânt pe cei care păzeau zidurile şi au deschis porțile armatei 
care aştepta afară, iar aceasta a pus imediat stăpânire pe oraş. 

Bucuria grecilor a fost de nedescris, însă măreaţa capitală 
a Imperiului Bizantin de odinioară era o ruină. 

În seara zilei de 25 iulie, navele venețiene s-au întors la 
Constantinopol, dar au fost respinse de trupele conduse de gene- 
ralul Alexie Strategopol. 

Când vestea cuceririi Constantinopolului a ajuns la Mihail 
al VIII-lea, acesta dormea. Evlogia, sora împăratului, a dat buzna 
în iatacul imperial, strigând: „Stăpâne! Ai luat Constantinopolul! 
Hristos ţi-a trimis în dar Constantinopolul!”. 

În 4 august, Mihail al VIII-lea a intrat în Constantinopol, 
iar „în 15 august 1261, a fost încoronat ca împărat în catedrala 
Sfânta Sofia, de către patriarhul Arsenie. Acest act simboliza 
renaşterea Imperiului Bizantin”. 

Ioan al IV-lea a fost lăsat la Niceea, iar în ziua de 25 
decembrie 1261, când împlinea 11 ani, a fost orbit din porunca 
lui Mihail al VIII-lea şi exilat într-o fortăreață din Bitinia. 

În 1262, patriarhul Arsenie l-a excomunicat pe împărat 
pentru fapta sa, iar acesta l-a demis pe întâistătătorul Bisericii. 

„În 2 februarie 1267, împăratul a îngenuncheat cu capul 
descoperit în fața patriarhului Iosif şi a Sfântului Sinod şi şi-a 
mărturisit păcatul. Ca urmare i s-a ridicat anatema Bisericii”?. 

În anul 1264, tătarii, aliați cu bulgarii, au biruit armata 
bizantină în Tracia, iar în 1271, tătarii au întreprins un raid 
de pradă în teritoriile bizantine, încât în 1272, împăratul a 
încheiat un tratat de prietenie cu aceştia, care a fost pecetluit prin 


! Pr. dr. Emanoil Băbuş, Op. cit., p. 311. 
2 Steven Runciman, Teocrația..., p. 152. 

căsătoria Eufrosinei, fiica lui Mihail al VIII-lea, cu conducătorul 
tătar Nogai. 

Sperând să primească ajutor din Occident împotriva turcilor, 
în anul 1274, împăratul a trimis o delegaţie la Lyon, unde a fost 
declarată unirea Bisericii Ortodoxe cu cea Catolică. Clerul şi 
poporul din imperiu s-au împotrivit acestei uniri, iar împăratul 
l-a înlocuit pe patriarhul Iosif cu loan Bekkos şi i-a persecutat pe 
opozanți, mulți dintre ei fiind aruncaţi în închisoare. 

În anii care au urmat, Imperiul Bizantin şi-a lărgit foarte 
puţin graniţele. 

În ultimii ani de domnie, înțelegând că locuitorii imperiului 
nu vor să accepte unirea cu Roma, Mihail al VIII-lea a renunţat 
să o mai impună, fiind excomunicat, în anul 1281, de papa 
Martin al IV-lea. 

Întrucât la bătrâneţe împăratul s-a transformat într-un 
tiran crud şi suspicios, iar poporul se zbătea în sărăcie din cauza 
numeroaselor războaie purtate, neputând uita nici încercarea de 
unire cu Roma, bazileul era privit cu ură, fiind socotit un al doilea 
Iulian Apostatul. 

„La moartea lui, din decembrie 1282, Mihail al VIII-lea era, 
pe de o parte, detestat de cea mai mare parte a supuşilor, pentru 
că semnase unirea şi pentru că încercase să le-o impună şi, pe de 
altă parte, excomunicat de papă pentru eşecul de a nu fi reuşit să-i 


>] 


facă pe aceştia să o accepte”!. 


Andronic al II-lea Paleologul (1282-1328) 

După moartea lui Mihail al VIII-lea, tronul i-a revenit fiului 
acestuia, Andronic al II-lea. 

Sărăcia din timpul lui Mihail al VIII-lea s-a transformat 
în „criză financiară, care l-a obligat pe noul împărat să limiteze 
efectivele armatei terestre şi să renunțe la întreținerea flotei, 


! Ibidem, p. 154. 

lăsând apărarea maritimă în seama genovezilor”!. „Lipsiţi de 
flotă, grecii erau subjugaţi de aceşti negustori trufaşi, care hrăneau 
sau înfometau Constantinopolul după cum le dictau interesele. 
Ei au pus mâna pe vămile, pescăriile şi chiar pe taxa Bosforului; 
toate acestea le aduceau un venit de două sute de mii de galbeni, 
iar un rest de treizeci de mii îl lăsau cu regret împăratului”?. 

În 1321, a izbucnit un război civil, care a ruinat şi mai mult 
economia statului, încât în 1325, bazileul a fost nevoit să le vândă 
negustorilor din Occident o parte din podoabele sale. 

În anul 1326, turcii otomani au cucerit oraşul Bursa, înain- 
tând mereu în teritoriul bizantin. Când turcii ocupau o regiune, 
„funcționarii imperiali se retrăgeau. Singur episcopul era acela 
care rămânea pentru a avea grijă de creştini. El era acela care urma 
să negocieze cu învingătorii pentru binele poporului său. El era 
acela care încerca să păstreze clădirile bisericilor şi aşezămintele 
bisericeşti şi tot el era considerat de noii stăpâni răspunzător pentru 
bunul comportament al creştinilor şi pentru plata taxelor lor”. 

În 1328, războiul civil s-a încheiat, iar împăratul a fost 
nevoit să abdice în favoarea nepotului său, Andronic al III-lea. 

În 1330, noul bazileu l-a silit pe bunicul său, Andronic al 
II-lea, să se călugărească. Acesta s-a stins din viaţă în 13 februarie 
1332, într-o sărăcie lucie. 


Andronic al III-lea Paleologul (1328-1341) 

A doua soţie a noului împărat a fost Anna de Savoia. 

Andronic al III-lea a realizat o reformă a justiţiei şi a 
refăcut flota. 

În 1329, turcii otomani au ocupat de la bizantini Niceea, 
iar în 1337, Nicomedia. 


! Pr. dr. Emanoil Băbuş, Op. cit., p. 315. 


> Edward Gibbon, Op. cit., vol. III, p. 194. 
3 Steven Runciman, Teocrația..., p. 157. 

În timpul lui Andronic al III-lea, pe lângă pericolul turcesc, 
care se făcea tot mai simţit în răsăritul imperiului, atât pe uscat, 
cât şi pe mare, în Balcani se întărea regatul sârbesc, cu care 
bizantinii au purtat mai multe războaie, prin care au pierdut 
anumite teritorii. 

Trupele imperiale au fost însă încununate de succes în nord- 
vest, cucerind despotatul Epirului şi cel al Albaniei. 

În timpul lui Andronic al III-lea a avut loc renumita dispută 
teologică dintre Sfântul Grigorie Palama şi Varlaam de Calabria. 

Împăratul s-a stins din viaţă în 15 iunie 1341, fiind urmat 
la tron de fiul său, loan al V-lea. 


loan al V-lea Paleologul (1341-1376 şi 1379-1391), loan 
al VI-lea Cantacuzino (1347-1354) şi Andronic al IV-lea 
Paleologul (1376-1379) 

La moartea tatălui său, loan al V-lea avea doar nouă ani, 
de aceea a condus sub tutela mamei sale, Anna de Savoia şi a lui 
loan Cantacuzino. 

Întrucât a întâmpinat opoziţie la curtea din Constantinopol, 
„în 1341, loan Cantacuzino s-a declarat împărat la Demotika, 
recunoscând totodată legitimitatea lui Ioan al V-lea”!. 

Deoarece la conducerea imperiului se aflau mai multe gru- 
pări rivale, a izbucnit un război civil pustiitor, care i-a dat ocazia 
lui Ştefan Duşan, ţarul Serbiei, să cucerească întinse teritorii din 
nord-vestul Imperiului Bizantin. În anul 1345, Ştefan Duşan s-a 
autointitulat împărat al sârbilor şi al grecilor. După ce a ridicat 
Arhiepiscopia din Pec la rang de Patriarhie, Ştefan Duşan a 
fost încoronat ca împărat în 16 aprilie 1346, la Skopje, de către 
patriarhul Ioanichie al II-lea. 

„În 21 mai 1346, loan Cantacuzino a fost încoronat ca 
împărat la Adrianopol, de către patriarhul Ierusalimului. În 3 


! Pr. dr. Emanoil Băbuş, Op. cit., p. 318. 

februarie 1347, loan Cantacuzino a intrat triumfal în Constan- 
tinopol, fiind recunoscut ca împărat şi de către adversarii săi”!. În 
13 mai 1347, a avut loc încoronarea sa oficială la Constantinopol, 
în biserica din Vlaherne. 

Pe lângă războiul civil şi pierderile de teritorii în favoarea 
sârbilor, în anul 1348 Bizanțul a fost lovit de o epidemie de ciumă 
cumplită, în timpul căreia populaţia imperiului a fost redusă cu 
aproximativ o treime. 

„În 1352, o parte din trupele lui Suleiman au ocupat o 
fortăreață în apropiere de Gallipoli. Aceasta a fost prima aşezare 
permanentă a turcilor otomani pe pământ european'?. 

Datorită vremurilor tulburi, în anul 1354, loan al VI-lea 
Cantacuzino a abdicat, „retrăgându-se ca simplu monah în 
Sfântul Munte Athos". 

În anul 1359, turcii otomani au atacat Constantinopolul, 
dar au fost respinşi, însă în anii care au urmat au pus stăpânire pe 
Demotika şi pe Adrianopol. „Murad I a supus întreaga provincie 
Tracia, de la Dardanele, până la Balcani şi împrejurimile 
capitalei bizantine, iar Adrianopolul a fost ales drept sediu regal 
al administraţiei şi al religiei sale în Europa. Constantinopolul 
fusese adeseori asaltat de barbarii din răsărit şi apus, în cursul 
unui mileniu, dar niciodată până la acea oră fatală, grecii nu 
fuseseră împresurați, atât dinspre Asia, cât şi dinspre Europa, de 
oştile aceleiaşi puteri ostile”. 

Zbătându-se în sărăcie şi având de înfruntat un inamic tot 
mai puternic, loan al V-lea a hotărât să ceară ajutor din Occi- 
dent împotriva turcilor. În 1366, împăratul a ajuns la curtea 


! Ibidem., pp. 319-320. 

2 Donald M. Nicol, Împăratul fără de moarte. Viaţa şi legenda lui 
Constantin Paleologul, ultimul împărat al romanilor, traducere de Maria 
Magdalena Szekely şi Ştefan S. Gorovei, Editura Polirom, 2003, pp. 19-20. 

3 Pr. dr. Emanoil Băbuş, Op. cit., p. 320. 

4 Edward Gibbon, Op. cit., vol. III, pp. 201-202. 

regelui ungar Ludovic I, de unde a plecat doar cu promisiuni. 
La întoarcerea spre Constantinopol, bazileul a căzut în mâinile 
bulgarilor, de unde a fost eliberat de verişorul său, Amedeus 
de Savoia, care se afla în fruntea unei oştiri cruciate. Trupele 
occidentale 1-au alungat pe turci din peninsula Gallipoli, care a 
revenit în mâinile bizantinilor. 

În 1369, loan al V-lea a plecat în Italia după ajutor, unde 
„a trecut la catolicism”! şi a acceptat unirea Bisericii Ortodoxe 
cu cea Catolică. 

În drumul spre casă, venețienii l-au reţinut pe bazileu şi i-au 
cerut să-şi achite datoriile pe care le avea faţă de aceştia. Andronic 
al IV-lea, fiul cel mare al lui loan al V-lea, care rămăsese regent 
la Constantinopol, nu a depus niciun efort pentru a-şi vedea tatăl 
revenit pe tron. „În cele din urmă acesta a fost eliberat în 1371, 
contra unei sume plătite de fiul său, Manuel al II-lea”. 

După ce a revenit la Constantinopol, loan al V-lea l-a dezmoş- 
tenit pe fiul său cel mare şi i-a transmis dreptul de succesiune la 
tron lui Manuel al II-lea, al doilea său fiu. 

„În anul 1372, loan al V-lea a devenit vasal al sultanului 
Murad P”, „făgăduindu-i un tribut anual şi ajutor militar, 
oricând i s-ar cere, iar fiul său Manuel s-a dus ca zălog la curtea 
lui Murad P. 

În anul 1373, în timp ce Ioan al V-lea se afla împreună cu 
suzeranul său, Murad I, într-o campanie militară în Asia Mică, 
Andronic al IV-lea şi fiul sultanului, Savgi, s-au înţeles şi s-au 
răzvrătit împotriva celor doi. Murad I a înăbuşit răscoala şi şi-a 
orbit fiul, sfătuindu-l pe bazileu să facă acelaşi lucru. Împăratul 


! Vasile V. Muntean, Op. cit., vol. II, p. 66. 

2 Pr. dr. Emanoil Băbuş, Op. cit., p. 317. 

3 Vasile V. Muntean, Op. cit., vol. II, p. 67. 

+ Steven Runciman, Căderea Constantinopolului 1453, traducere de 
Alexandru Elian, Editura Nemira, Bucureşti, 2011, p. 58. 


293 


bizantin însă şi-a lipsit fiul de vedere la un singur ochi şi l-a în- 
temniţat. La scurt timp, acesta a reuşit să evadeze din închisoare 
şi s-a ascuns în Galata. În vara anului 1376, Andronic al IV-lea, 
ajutat de genovezi şi de trupele puse la dispoziție de Murad I, a cucerit 
Constantinopolul, aruncându-şi în închisoare tatăl şi fratele, pe Manuel 
al II-lea. Pentru ajutorul primit de la turci, uzurpatorul le-a înapoiat 
peninsula Gallipoli, cucerită de la aceştia de Amedeus de Savoia. 

În anul 1379, loan al V-lea şi Manuel al II-lea au scăpat din 
închisoare, refugiindu-se la Murad I. La rugămintea celor doi, 
sultanul a trimis o armată împotriva lui Andronic al IV-lea, care, 
ajutată şi de venețieni, a cucerit Constantinopolul, iar uzurpatorul 
şi-a găsit scăparea tot la Galata. Doi ani mai târziu, sultanul, 
căruia îi convenea de minune instabilitatea de la vârful Imperiului 
Bizantin, l-a silit pe loan al V-lea să-i ofere lui Andronic al IV-lea 
oraşele din nordul Mării Marmara. În anul 1385, Andronic s-a 
răzvrătit din nou împotriva tatălui său, a fost biruit şi capturat, 
iar la scurt timp, a murit. 

În urma bătăliei de la Kosovo Polje (Câmpia Mierlei), din 
15 iunie 1389, în care oştirea cneazului sârb Lazăr a fost nimi- 
cită de trupele otomane, sultanul Murad I a fost asasinat, fiind 
succedat la tron de fiul său, Baiazid I, care nu a mai avut atitu- 
dinea binevoitoare a tatălui său faţă de împărații bizantini. 

În anul 1390, la porunca lui Ioan al V-lea, au fost înălțate 
noi fortificații lângă Poarta de Aur din Constantinopol. După ce 
lucrările au fost încheiate, Baiazid I a cerut, sub amenințarea 
războiului, ca acestea să fie dărâmate. Bazileul s-a supus, dar a 
murit de supărare, în 16 februarie 1391. 


Manuel al II-lea Paleologul (1391-1425) 
„Domnia lui Manuel al II-lea a început în condiţii deosebit 


>] 


de grele, imperiul fiind redus practic la capitală”. 


! Pr. dr. Emanoil Băbuş, Op. cit., p. 321. 

În anul 1393, turcii au cucerit Bulgaria, apoi Serbia. 

Între 1399-1402, Manuel al II-lea a călătorit în Occident, 
pentru a solicita sprijin împotriva turcilor, pe care nu l-a primit. 
În această perioadă, coîmpărat la Constantinopol a fost loan al 
VII-lea Paleologul. 

„Salvarea Imperiului Bizantin a venit de la conducătorul 
mongol Timur Lenk, care a nimicit armatele otomane la Ankara, 
în 20 iulie 1402”! 

În anul 1411 şi 1422, Constantinopolul a fost asediat, fără 
succes, de turci. 

„În 1423, turcii au devastat Grecia”?. În acelaşi an, 
Andronic, fiul împăratului, „a vândut Tesalonicul venețienilor”. 

„Manuel al II-lea a murit la 21 iulie 1425, în vârstă de 
75 de ani, după ce, pentru ultimele luni de viaţă, îmbrăcase 
haina monahală”. 


Ioan al VIII-lea Paleologul (1425-1448) 

Acest împărat era fiul lui Manuel al II-lea. 

În 29 martie 1430, Tesalonicul a fost cucerit de turci. 

Ioan al VIII-lea spera să primească sprijin din Apus îm- 
potriva turcilor, de aceea a luat parte, în fruntea unei delegații, la 
conciliul de la Ferrara-Florenţa, din 1438-1439, care s-a încheiat 
cu proclamarea unirii dintre Biserica Ortodoxă cu cea Catolică. 
Unirea a fost foarte rău primită în capitala Imperiului Bizantin 
şi în lumea ortodoxă. Ținând cont de atitudinea din trecut a 
cruciaților față de Constantinopol, locuitorii acestuia „preferau 


să domine pe Bosfor turbanul turcesc decât tiara latină”. 


! Ibidem. 

2 Ibidem, p. 322. 

3 Steven Runciman, Căderea..., p. 77. 

+ Donald M. Nicol, Op. cit., p. 24. 

5 Vasile V. Muntean, Op. cit., vol. II, p. 88. 

În urma unirii de la Ferrara-Florenţa, în anul 1443, a început 
o cruciadă antiotomană. La început, cruciații au eliberat o parte din 
Bulgaria, însă în 10 noiembrie 1444, armata cruciată a fost zdrobită 
la Varna, de trupele otomane conduse de sultanul Murad al II-lea. 

O nouă bătălie s-a purtat la Kosovo Polje, între 17-20 
octombrie 1448, între o coaliție creştină condusă de Iancu de 
Hunedoara şi trupele lui Murad al II-lea, în care turcii au ieşit 
din nou învingători. 

Ioan al VIII-lea Paleologul s-a stins din viață în 31 octombrie 
1448, după ce i se comunicase vestea înfrângerii suferite de oştirea 
creştină a lui Iancu de Hunedoara la Kosovo Polje. 

Tronul bizantin i-a revenit lui Constantin al IX-lea, fratele 
lui Ioan al VIII-lea, care era despot de Mistra. 


Constantin al XI-lea Dragases (1448-1453) 

Noul împărat era fiul lui Manuel al II-lea şi al Elenei Dragaş 
(fiica unui principe sârb). 

Întrucât Grigorie al III-lea, patriarhul de la Constantinopol, 
era un adept al unirii cu Biserica Romano-Catolică, „Constantin al 
XI-lea a fost încoronat în 6 ianuarie 1449, în catedrala din Mistra, 
de către mitropolitul locului. Aceasta a fost prima încoronare 
imperială după o mie de ani - dacă nu ţinem seama de epoca 
Imperiului de la Niceea - care nu a fost oficiată la Constantinopol 
şi cea dintâi care nu a fost săvârşită de un patriarh”!. 

„Pentru a fi încoronat, viitorul împărat trebuia să facă o 
mărturisire de credinţă, pe care, potrivit cutumei, trebuia să 
o scrie el însuşi”?, în care să afirme că „este un stâlp de susţi- 
nere pentru supuşii săi, apărător al dreptei credințe şi luptător 


pentru aceasta”?. 


! Steven Runciman, Căderea..., p. 84. 
2 Idem, Teocraţia..., p. 15. 
3 Donald M. Nicol, Op. cit., p. 53. 

„Constantin al IX-lea nu era un apărător fanatic al unirii 
de la Ferrara-Florenţa, dar rămăsese convins că aceasta oferea 
speranţa supraviețuirii. El şi poporul său puteau spera să obțină, 
din partea creştinătăţii apusene, ajutorul concret de care aveau 
nevoie disperată, numai dacă erau recunoscuţi ca sprijinitori ai 
unirii. Antiunioniştii socoteau că acesta era un argument mate- 
rialist josnic. Era limpede pentru ei că împăratul şi dregătorii 
săi ar fi făcut mai bine să creadă în Dumnezeu decât să-şi agaţe 
speranţele de salvare din partea latinilor. Cei care-şi trădaseră 
credința părinților de dragul răsplăților materiale aveau să piardă, 
în mod sigur, binecuvântarea şi ajutorul lui Dumnezeu”!. 

„Fiind dezamăgit de lipsa de sprijin din partea noului 
împărat, patriarhul Grigorie al III-lea s-a retras la Roma, în august 
1451, unde era mai prețuit şi de unde îşi va revărsa lamentațiile 
împotriva regimului imperial, lipsit de hotărâre'?. 

Când Constantin al IX-lea i-a scris papei Nicolae al V-lea, 
cerându-i ajutor împotriva turcilor, episcopul Romei i-a răspuns 
că „împăratul putea şi trebuia să-şi dea toată silința pentru a-şi 
convinge clerul şi poporul că preţul ajutorului concret din partea 
creştinătăţii apusene era acceptarea fără echivoc a unirii de la 
Ferrara-Florenţa. Patriarhul Grigorie al III-lea trebuia repus în 
drepturi la Constantinopol, iar numele papei, pomenit cum se 
cuvine în bisericile bizantine. Grecii care nu puteau fi convinşi 
să accepte aceşti termeni trebuiau trimişi la Roma pentru o 
cură de reeducare”?. 

Bazileul a fost de acord cu condiţiile impuse de episcopul 
Romei, iar cardinalul Isidor a fost trimis la Constantinopol, ca 
legat papal, fiind însoțit de „un corp de două sute de arcași, 


! Ibidem, p. 56. 
2 Steven Runciman, Căderea..., pp. 85-86. 
3 Donald M. Nicol, Op. cit., p. 64. 

recrutaţi pe cheltuiala papei”!, pentru a veni în sprijinul 
bizantinilor. „În 12 decembrie 1452, în catedrala Sfânta Sofia, 
s-a oficiat o Liturghie solemnă. Constantin al IX-lea şi curtea 
sa erau de față. Au fost pomenite numele papei Nicolae al V-lea 
şi al patriarhului Grigorie al III-lea. S-a citit decretul de unire, 
aşa cum fusese el prezentat la Florenţa, iar majoritatea celor 
prezenți se prefăceau că sărbătoresc un eveniment pe care, de 
fapt, îl dezaprobau'?. „Printre greci nu domnea nicio însufleţire 
şi, de aici înainte, puţini dintre ei aveau să mai intre în catedrală, 
unde li se îngăduise să slujească numai preoților care primiseră 
unirea. Grosul populaţiei a întâmpinat faptul împlinit cu o sumbră 
pasivitate, numai că se duceau să se roage doar în acele biserici 
ai căror preoți rămăseseră neîntinaţi”?. 

În decursul ultimelor luni ale anului 1452, noul sultan, 
Mehmed al II-lea, care urcase pe tron cu un an înainte, a făcut 
pregătiri intense pentru cucerirea Constantinopolului. 

În 2 aprilie 1453, în cea de-a doua zi de Sfintele Paşti, 
primul detaşament de soldaţi turci s-a apropiat de Constantinopol, 
iar „în 5 aprilie, întreaga armată, cu sultanul care o comanda în 
frunte, a ajuns în faţa zidurilor oraşului”. 

În 6 aprilie, „sultanul a trimis un ultim mesaj locuitorilor 
Constantinopolului, anunţându-i că îi va cruța, nevătămându-le 
nici familiile, nici bunurile, dacă aceştia i se supun de bunăvoie, 
altminteri, nu li se va arăta nicio îndurare. Locuitorii însă se 
încredeau prea puţin în făgăduinţele lui” şi au refuzat să-i predea 
cetatea. În aceeaşi zi a început asediul Constantinopolului, care 
a durat 54 de zile. 


! Steven Runciman, Căderea..., p. 106. 
> Donald M. Nicol, Op. cit., p. 75. 

3 Steven Runciman, Căderea..., p. 109. 
4 Ibidem, p. 130. 

5 Ibidem, p. 139. 

În 29 mai 1453, capitala Imperiului Bizantin a căzut în 
mâinile turcilor. 

Împăratul Constantin al IX-lea a murit în luptă, iar trupul nu 
i-a fost identificat, întrucât „îşi aruncase însemnele imperiale”!. 

Cotropitorii au năvălit în oraş, „ucigând pe cine întâlneau 
în cale, bărbaţi, femei şi copii, fără deosebire. Sângele curgea 
şiroaie pe străzi la vale. Curând însă pofta de a ucide s-a potolit. 
Soldaţii şi-au dat seama că prizonierii, ca şi lucrurile de preţ, le 
pot aduce un folos mai mare”?, de aceea au început să prade şi 
să-i robească pe toți cei care le ieşeau în cale. 

Nişte soldaţi turci au intrat în Sfânta Sofia, unde se săvârşea 
Sfânta Liturghie. Credincioşii din catedrală au fost luaţi robi. 
„Preoţii s-au retras, slujind, spre altar, până ce au fost şi ei prinşi. 
Dar, în ultima clipă - aşa spuneau credincioşii - câţiva preoţi, apu- 
când odoarele cele mai venerate, s-au îndreptat spre zidul dinspre 
miazăzi al altarului. Zidul s-a deschis şi i-a înghiţit, şi acolo au să 
rămână până ce clădirea cea sfinţită va fi iarăşi biserică”. 

Jefuirea oraşului a durat aproape întreaga zi. „Peste şaizeci 
de mii de locuitori ai Constantinopolului au fost duşi din oraş 
în tabăra turcilor sau pe vase, schimbaţi ori vânduți şi risipiţi în 
îndepărtata robie, prin provinciile Imperiului Otoman”*. 

„La ora opt seara, sultanul însuşi trecu triumfător prin 
poarta Sfântului Roman. El era înconjurat de viziri, paşale şi 
ostaşii din garda sa. Învingătorul privi cu satisfacţie şi uimire 
la straniul şi splendidul aspect al domurilor şi palatelor, atât de 
diferite de stilul arhitecturii orientale. La poarta principală a 
Sfintei Sofii, sultanul cobori de pe cal şi intră în catedrală. Din 
ordinul său, metropola Bisericii de Răsărit a fost transformată în 


! Ibidem, p. 198. 
2 Ibidem, p. 206. 
3 Ibidem, p. 207. 
4 Edward Gibbon, Op. cit., vol. II, p. 255. 

moschee. De la Sfânta Sofia, sultanul a purces spre augustul dar 
pustiul palat ce fusese reşedinţa a o sută de succesori ai marelui 
Constantin, dar care, în câteva ceasuri, fusese despuiat de fastul 
regalității. O reflecţie melancolică asupra vicisitudinilor măreției 
omeneşti îi veni în minte şi el repetă versul persan: «Păianjenul 
şi-a țesut pânza în palatul imperial şi cucuveaua şi-a cântat 
cântecul pe turnurile Afrasiabului»”!. 

Mehmed al II-lea „a păstrat pentru sine toţi prizonierii care 
aparțineau marilor familii ale Bizanțului şi pe înalții dregători 
care rămăseseră în viaţă. De îndată le-a slobozit pe cele mai 
multe femei de neam ales, multora dându-le şi bani, ca să-şi poată 
răscumpăra familiile. Pe cei mai frumoşi dintre tinerii lor, fii şi 
fiice, i-a oprit însă pentru seraiul său. Multor altor tineri le-a oferit 
libertatea şi posturi în armata sa, cu condiţia să-şi lepede credinţa. 
Puţini dintre ei au apostaziat;, cei mai mulți au preferat mai 
degrabă să sufere pedepse, dar să rămână credincioşi lui Hristos'”?, 
fiind convinşi de faptul că această „cucerire a Constantinopolului 
de către necredincioşi, care însemna desființarea Imperiului 
Bizantin, nu putea însemna decât că Dumnezeu îi părăsise”. 

Conform ironiei sorții, „cetatea Constantinopolului, înte- 
meiată de Constantin, fiul Elenei, a fost pierdută, în chip tragic, 
de alt Constantin, fiul Elenei”. 


! Ibidem, pp. 258-259. 

? Steven Runciman, Căderea..., p. 209. 

3 Epoca imperiilor, Editor Robert Aldrich, traducere de Gabriel Tudor, 
Editura ALL, Bucureşti, 2008, p. 26. 

+ Donald M. Nicol, Op. cit., pp. 90-91. 

Imperiul Otoman 


„Turcii otomani reprezintă sinteza evoluţiei popoarelor turcice 
din cele mai vechi timpuri şi până la porţile veacului al XIV-lea”!. 
„Turcii otomani apar ca descendenții fireşti ai turcilor selgiucizi, 
după cum aceştia din urmă fuseseră continuatorii popoarelor turcice 
anterioare, dar mai cu seamă ai triburilor din ramura oguză'”?. 

„Ca şi celelalte principate musulmane, emiratul otoman 
era compus din triburi de războinici dedicați unui perpetuu 
război sfânt, sau gaza, împotriva necredincioşilor”*. „Pentru a-şi 
justifica existenţa, o comunitate de gazi trebuia să facă incursiuni 
şi să înainteze în teritoriul «necredincioşilony”?, „războiul sfânt 
urmărind nu să distrugă, ci să supună lumea infidelă”5. 

„Principatele războinice gazi din Anatolia fuseseră, prin 
natura lor, entități foarte instabile, în parte şi din cauza faptului 
că ele mențineau practica central-asiatică a poligeniturii, con- 
form căreia puterea politică era distribuită între rudele de sex 
masculin, în loc să se concentreze în mâinile celui mai mare 
dintre fii. Ca urmare, emiratele sfârşeau adesea prin a se destrăma, 
în cadrul luptei pentru succesiune. Otomanii au abandonat tradiția 
pastorală a poligeniturii, înlocuind-o cu un nou sistem, unde 
cel mai capabil dintre fii, nu neapărat primul născut, devenea 


conducătorul emiratului”. 


! Mustafa Ali Mehmed, /storia turcilor, Editura ştiinţifică şi 
enciclopedică, Bucureşti, 1976, p. 109. 

2 Ibidem, p. 110. 

5 Epoca imperiilor, Editor Robert Aldrich, traducere de Gabriel Tudor, 
Editura ALL, Bucureşti, 2008, p. 29. 

+ Steven Runciman, Căderea... p. 52. 

5 Halil Inalcik, Imperiul Otoman. Epoca clasică, traducere de Dan 
Prodan, Editura Enciclopedică, Bucureşti, 1996, p. 48. 

6 Epoca imperiilor..., p. 31. 

Prima căpetenie de gazi care a preluat frâiele puterii în 
mâinile sale a fost Ertoghrul. După moartea lui, din anul 1281, 
puterea a fost preluată de Osman I, fiul său. 


Osman I Gazi (1281-1326) 

„În 1281, emirul Osman I a pus bazele unei dinastii, care 
a durat peste şase sute de ani, iar de acum înainte turcii au fost 
cunoscuţi sub denumirea de otomani sau osmanlâi, după numele 
emirului Osman”!. 

„Osman I a înfrânt o armată bizantină la Baphaion, în 1302, 
începând să-şi colonizeze oamenii la nord de muntele Olimp'?. 
În urma acestei biruințe, „i s-a răspândit faima, încât gazi din 
întreaga Anatolie s-au adunat sub steagul lui. După această victo- 
rie, principatul otoman s-a întemeiat cu adevărat”. 

În anul 1305, trupele lui Osman I au fost înfrânte, în apro- 
piere de Leuke, de o armată de catalani, tocmită de împăratul 
bizantin Andronic al II-lea. 

„Prima trecere a turcilor otomani peste Dardanele, în Tracia 
orientală, deci în Europa, a avut loc în anul 13214. 

„Oştile lui Osman I erau alcătuite mai ales din cavalerie şi 
nu aveau maşini de purtat un asediu. Ca să pună mâna pe oraşele 
fortificate, oştirea străbătea teritoriile rurale din jurul acestora, 
izgonindu-i sau robindu-i pe țăranii din partea locului şi aşezând 
în locul lor turci. În acest chip, oraşul era izolat de locurile de unde 
îşi primea hrana şi, afară doar dacă o armată de depresurare nu-şi 
croia drum până la el, locuitorii erau înfometați până când predau 
oraşul'”5. În acest fel, în 1326, după un asediu de zece ani, oraşul 
Bursa a căzut în mâinile otomanilor, devenindu-le capitală. 


! Mustafa Ali Mehmed, Op. cit., p. 115. 

2 Steven Runciman, Căderea..., p. 53. 

3 Halil Inalcik, Op. cit., p. 47. 

4 Aurel Decei, Istoria Imperiului Otoman până la 1656, Editura 
ştiinţifică şi enciclopedică, Bucureşti, 1978, p. 33. 

5 Steven Runciman, Căderea... p. 54. 

Osman I a fost primul conducător otoman care şi-a luat 
titlul de sultan!. 

În vremea lui Osman I a fost bătută prima monedă otomană. 

În teritoriul stăpânit de otomani, „numele sultanului era 
pomenit în rugăciunile publice”?, clerul musulman rugându-se 
„pentru sănătatea, pentru dumnezeiasca lui stăpânire şi pentru 
izbânda asupra duşmanilor, mai cu seamă a creştinilor”. 

„Folosindu-se cu mare îndemânare de împrejurări 
prielnice, Osman I a făcut dintr-un mic emirat de graniță puterea 
de căpetenie a lumii turceşti şi vârful de lance cu care gazii au 


pătruns în teritoriul creştin”. 


Orhan Gazi (1326-1360) 

După moartea lui Osman I, din anul 1326, otomanii au 
fost conduşi de fiul acestuia, Orhan Gazi, „care a organizat o 
armată regulată”. 

În urma unui asediu de câțiva ani, în 1329, Niceea a 
capitulat în fața oştilor conduse de Orhan, care au cucerit ulterior 
şi emiratul de Karesi. 

În anul 1337, Nicomedia s-a predat lui Orhan, care va purta 
de acum înainte titlul de sultan€. 

În 1344, sultanul s-a căsătorit cu Teodora, fiica împăratului 
bizantin loan al VI-lea Cantacuzino”. Cei doi au avut un fiu, 
numit Halil’. 

! Ibidem, p. 53. 

> Demetrius Cantemir, Principele Moldovei, Istoria creşterilor şi 
a descreşterilor Curţii Othomanice sau Aliothmanice de la primul început 
al neamului, adusă până în vremurile noastre, traducere de Dan Sluşanschi, 
Ediţia a II-a - revizuită, Editura Paideia, Bucureşti, 2012, p. 53. 

3 Ibidem, p. 188. 

+ Steven Runciman, Căderea..., pp. 54-55. 

5 Edward Gibbon, Op. cit., vol. HI, p. 201. 

6 Steven Runciman, Căderea..., p. 55. 

7 Ibidem. 

8 Ibidem, p. 58. 

Unele trupe otomane s-au aşezat, în anul 1352, lângă 
Gallipoli, aceasta fiind prima aşezare permanentă a turcilor pe 
pământ european. 

În 1354, trupele conduse de Orhan au cucerit Ankara, 
iar în perioada următoare au pus mâna pe cetățile Plaghiari, 
Maidos, Peristari, Rodosto, Kypsela, Demotika şi altele din 
Europa. „Ca şi atunci când fusese vorba de cuceririle sale din 
Asia, sultanul i-a îndemnat pe turcii din diferite seminții să-i 
urmeze pe conducătorii gazi şi să se stabilească de îndată pe teri- 
toriile luate în stăpânire”!. 

„Ca regulă generală, supușii proaspăt cuceriți de otomani 
erau lăsaţi în posesia pământurilor lor, iar cei care nu erau musul- 
mani puteau să-şi exercite liber religia, cu condiția achitării unei 
taxe pe cap de om”. 

„Principala realizare a lui Orhan a fost stabilirea unui cap 
de pod pe pământ european’”. 

Sultanul a murit în anul 1360. 


Murad I (1360-1389) 

Noul sultan era fiul lui Orhan. „Mama lui era grecoaică şi 
turcii îi spuneau «Nilufer», adică «Nufărul». Murad I mai avea un 
frate vitreg, numit Ibrahim, pe care a pus repede să-l ucidă *. 

La începutul domniei sale, sultanul a avut de furcă cu emirii 
potrivnici de la hotarele Asiei. 

„În 1360, Murad I a cucerit, din mâinile bizantinilor, oraşul 
Heraklea, port la Marea Neagră”, iar anul următor a capturat 
Adrianopolul, unde şi-a stabilit capitala europeană. 


! Ibidem, p. 56. 

? Epoca imperiilor... p. 36. 

3 Ibidem, p. 31. 

+ Steven Runciman, Căderea..., p. 58. 
5 Aurel Decei, Op. cit., p. 47. 

În anul 1363, Murad I a creat corpul ienicerilor. Aceştia îşi 
trăgeau numele „de la cunoscutul derviş Yengi cheri”. „lenicerii 
erau oameni disciplinaţi şi educați, al căror singur ţel era să-şi ser- 
vească sultanul şi, dacă era necesar, să moară pentru el”. 

„În anul 1364, sultanul a ocupat oraşul Biga, din apropierea 
Mării Marmara”5, precum şi Philippopolis, „ultimul mare oraş 
bizantin din aceste părţi”. 

În acelaşi an, trupele otomane au înfrânt armatele unei 
coaliții creştine pe râul Marița. 

„În 1368, apare menţionat pentru prima dată un mare-vizir, 
în persoana lui Candarli Kara Halil Hayrettin Paşa”. 

În anul 1371, oştirea sârbească, ajutată de un corp de oaste 
bizantin, a fost biruită de Murad I la Kermianon. 

Împăratul bizantin Ioan al V-lea Paleologul a recunoscut, în 
anul 1372, suzeranitatea turcilor, trimiţându-şi fiul, pe Manuel, ca 
zălog la curtea sultanului. 

Când o ţară devenea vasală a Înaltei Porţi, era obligată să-i 
plătească tribut; să trimită trupe auxiliare în campaniile militare 
otomane; un fiu al conducătorului țării respective era trimis ca 
zălog în capitala imperiului; iar cârmuitorul vasal se prezenta o dată 
pe an în faţa sultanului pentru a-i jura credinţă şi supunere. 

În anul 1386, otomanii au cucerit Sofia, dar anul următor au 
fost înfrânți la Plocnik, de către o armată bosniacă. 

Murad I a fost asasinat de un sârb, la Kosovo Polje, în 15 iunie 
1389, zi în care armata otomană a nimicit-o pe cea sârbească. 

„În cei aproape treizeci de ani de domnie, Murad I a făcut 
dintr-un emirat de gazi cea mai importantă putere militară din 


sud-estul Europei”. 


! Edward Gibbon, Op. cit., vol. III, p. 202. 

> Andrina Stiles, Imperiul Otoman, 1450-1700, traducere de Felicia 
Pavel, Editura ALL, Bucureşti, 2001, p. 121. 

3 Aurel Decei, Op. cit., p. 47. 

4 Ibidem, p. 50. 

5 Ibidem, p. 38. 

$ Steven Runciman, Căderea..., p. 61. 

Baiazid I, Fulgerul (1389-1402) 

În urma asasinării sultanului Murad, I, fiul acestuia, 
„Baiazid, s-a proclamat sultan şi a poruncit ca fraţii lui să fie 
sugrumaţi fără întârziere”!. 

„Baiazid era, după cât se pare, fiul unei grecoaice, numită 
«Guleiceky» sau «Floare de trandafiny”?. 

După urcarea sa pe tron, noul sultan a cucerit emiratele 
Saruhan, Aydin, Menteşe şi Germiyan din Anatolia. 

„În anul 1391, Baiazid I a ocupat Filadelfia, ultimul oraş 
bizantin, izolat în Anatolia occidentală”, fiind ajutat de vasalul 
său, Manuel al II-lea, împăratul Bizanțului. 

În 1392, otomanii au cucerit emiratele Hamid şi Teke, iar 
în 1393, oraşul Târnovo, Bulgaria centrală fiind transformată 
în paşalâc. „Patriarhul Bulgariei, Eftimie, a fost dus în sud 
şi i s-a pierdut urma, iar Biserica Bulgară a fost subordonată 
Patriarhiei Ecumenice”?. 

În anul 1394, Baiazid I, în fruntea trupelor sale, a ajuns 
în Ţara Românească, aceasta fiind „prima dată când un sultan 
otoman a păşit pe pământul românesc de la nordul Dunării”. 
În 10 octombrie 1394, la Rovine, oastea otomană s-a confruntat 
cu cea condusă de Mircea cel Bătrân. Baiazid I a ieşit biruitor, 
iar domnitorul român s-a refugiat în Transilvania. Otomanii l-au 
înscăunat în locul lui pe Vlad, care a domnit până în ianuarie 1397, 
când a fost înlăturat de pe tron de Mircea cel Bătrân. 

În 1395, Baiazid I i-a cerut „lui Al-Mutawakkil al-Allahi 
I, califul - adică şefului spiritual, dar teoretic şi temporal al lumii 
islamice, refugiat din Bagdad din fața mongolilor, la Cairo -, dar 


! Ibidem. 

2 Ibidem, p. 62. 

3 Aurel Decei, Op. cit., p. 57. 
4 Ibidem, p. 62. 

5 Ibidem, p. 63. 

şi suveranului efectiv musulman, sultanului mameluc Barkuk, să i 
se recunoască titlul şi calitatea de sultan. Această solicitare a fost 
îndeplinită. De la acea dată începând, suveranul otoman a purtat 
oficial titlul de sultan, deşi îl folosise uneori şi mai înainte”!. 

Baiazid I a asediat de trei ori Constantinopolul, în 1391, 
1395 şi 1396, dar fără succes. 

În urma presiunilor lui Baiazid I, „în Constantinopol a fost 
înființat un cartier turcesc cu şapte sute de case. Pentru locuitorii 
de aici s-a construit o geamie şi s-a instituit un tribunal, cadiul 
fiind numit de statul otoman”. 

„În bătăliile purtate, otomanii preferau să obţină un 
avantaj printr-o retragere simulată, menită să-i atragă pe ina- 
micii care-i urmăreau într-o cursă”. Aşa s-a întâmplat în 25 
septembrie 1396, când Baiazid I a luptat la Nicopole contra unei 
mari coaliţii creştine. 

Avangarda sultanului, care se afla la poalele unui deal, a fost 
protejată de o zonă cu ţepuşe, în timp ce corpul principal al oștirii, la 
care se adăugau trupe auxiliare sârbeşti, se ascundea în spatele dea- 
lului. Cavaleriştii francezi, îmbrăcaţi în armuri grele, s-au îndreptat 
în goana cailor spre primele linii otomane, însă au fost nevoiți 
să descalece şi să smulgă ţepuşele din pământ, în timp ce arcaşii 
otomani îi săgetau necontenit. După ce au înlăturat țepuşele, cavalerii 
descălecaţi au fost atacați de ieniceri, pe care i-au respins, provocân- 
du-le mari pierderi. Soldaţii otomani care au scăpat cu viață au fugit 
pe deal în sus, iar francezii au pornit, pe Jos, în urmărirea lor. Când au 
ajuns în vârful dealului, francezii, obosiţi din cauza armurilor, au dat 
nas în nas cu grosul armatei otomane, care îi aştepta odihnită. 

Turcii au obținut o victorie zdrobitoare, iar după luptă, în- 
treaga Bulgarie a fost transformată în paşalâc turcesc. 


! Ibidem. 
2 Ibidem, p. 59. 
5 Andrina Stiles, Imperiul... p. 127. 

În anul 1397, oştile otomane au cucerit localităţile Farsala, 
Larissa, Tricala şi Argos, iar „Baiazid I i-a ameninţat pe creştinii 
occidentali că-şi va hrăni calul cu o baniță de ovăz de pe sfânta 
masă din altarul bisericii Sfântul Petru din Roma”!. 

În 1398, Baiazid I a cucerit principatul Karaman, „prin 
desfiinţarea căruia autoritatea otomanilor s-a impus pretutindeni 
în Asia Mică, afară de emiratul de la Sivas"?, care a fost cucerit un 
an mai târziu. 

Sultanul a anexat ulterior şi emiratele Canic, Samsun, 
Ordu şi Merzifon de la Marea Neagră şi a cucerit mai multe 
oraşe de pe Eufrat. 

Baiazid I a fost „primul sultan otoman care a purtat lupte 
pe mare”. 

La porunca sultanului, a fost construită o cetăţuie pe ţărmul 
asiatic al strâmtorii Bosfor, cunoscută sub numele de Anadolu 
Hisar, „la vreo 12 km de Constantinopol”. 

Baiazid I s-a căsătorit cu Maria, sora despotului sârb 
Ştefans, „care a introdus în seraiul otoman un lucru nepermis 
şi neobişnuit, petrecerile cu băuturi alcoolice. De aici 1 s-a tras 
apoi sultanului, aşa cum se spune, nervozitatea şi violența mani- 
festate tot mai mult”. 

În 28 iulie 1402, oastea otomană s-a confruntat, la Ankara, 
cu cea condusă de hanul mongol Timur Lenk. „Soldaţii lui Baiazid 
erau indisciplinaţi şi nemulţumiţi de zgârcenia sa. Când armata 
numeroasă a lui Timur Lenk, întărită de un detaşament de elefanți 
venit din India, a pornit un atac năprasnic, trupele otomane au 
rupt rândurile şi au luat-o la fugă, lăsându-i pe Baiazid şi pe al 


! Edward Gibbon, Op. cit., vol. III, p. 204. 
> Aurel Decei, Op. cit., p. 58. 

3 Demetrius Cantemir, Op. cit., p. 73. 

+ Aurel Decei, Op. cit., p. 60. 

5 Steven Runciman, Căderea..., p. 62. 

€ Aurel Decei, Op. cit., p. 56. 

doilea său fiu, Musa, prizonieri în mâinile hanului mongol. 
Singurul regiment care nu a părăsit câmpul de luptă a fost o unitate 
sârbească, trimisă de despotul Ştefan. Acesta i-a putut scăpa pe 
fiul cel mare al sultanului, Suleiman, şi pe unul dintre frații săi. 
Un al patrulea frate, Mustafa, a dispărut în timpul luptei. După 
bătălie, Timur Lenk a jefuit oraşele din Anatolia, punând mâna şi 
pe haremul sultanului, care se găsea la Bursa”!. 

„Baiazid I a fost închis într-o cuşcă de fier, iar după ce şi-a 
văzut soţia, pe sultana Maria, obligată să-l slujească pe Timur Lenk, 
pe jumătate goală, şi, nemaiavând nicio speranță de a-şi recăpăta 


libertatea, şi-a zdrobit capul de gratiile cuştii”?. 


Interregnul dinastic (1402-1413) 

Suleiman, fiul cel mare al lui Baiazid, s-a proclamat sultan în 
locul tatălui său, fiind recunoscut de Timur Lenk, „care i-a trimis 
boneta, brâul şi halatul, însemnele domniei, ca vasal al lui”?. 

„Pentru a dobândi sprijinul împăratului bizantin Manuel 
al II-lea, Suleiman i-a înapoiat Tesalonicul şi câteva orăşele de 
pe coasta Traciei. Pe fratele său mai mic, Kasim, l-a trimis zălog 
la Constantinopol şi a luat de soție o nepoată a împăratului. 
Suleiman l-a înfrânt şi l-a ucis, în 1405, pe fratele său, Isa; el era 
însă un om cu nervii zdruncinaţi, care trecea prin crize lungi de 
beție şi de istovire. Soldaţii şi-au pierdut respectul față de el şi au 
trecut de partea fratelui său, Musa, care se înfățişa ca un luptător 
al islamului, împotriva politicii favorabile Bizanțului, dusă de 
Suleiman. În 1409, Suleiman a fost părăsit de trupele sale şi ucis, 
pe când încerca să fugă la Constantinopol. Musa i-a luat locul ca 
sultan şi a pustiit nemilos Serbia, pentru că îi sprijinise fratele. 
El a recucerit şi a jefuit Tesalonicul, apărat din partea creştinilor 

! Steven Runciman, Căderea..., p. 65. 

? Isabelle Bricard, Op. cit., p. 22. 

3 Aurel Decei, Op. cit., p. 71. 

de fiul lui Suleiman, Orhan, care a fost prins şi orbit. Un frate 
mai mic al lui Musa, numit Mehmed, a pornit împotriva lui şi 
- cu ajutorul bizantinilor, al sârbilor şi al regimentelor otomane, 
scârbite de brutalitatea lui Musa - şi-a biruit şi ucis fratele în 


>] 


1413, devenind el însuşi sultan”!. 


Mehmed I (1413-1421) 

„Mehmed I era un soldat minunat, dar, prin firea sa, era 
un om paşnic. El i-a înapoiat Tesalonicul şi alte orăşele cucerite 
de Musa lui Manuel al II-lea, cu care a rămas până la moarte în 
legături de caldă prietenie”?. 

În 1414, oştile otomane au cucerit oraşele: Akşehir, 
Beyşehir, Seydişehir şi Kadinhan din Anatolia. 

În anul 1416, trupele sultanului Mehmed I au luptat cu 
cele venețiene, la Gallipoli. „Turcii au fost învinşi, pierzând şi 
27 de vase”?. 

În 1417, a avut loc o expediţie otomană în Ţara Româ- 
nească. Dobrogea a fost anexată Imperiului Otoman şi au fost 
cucerite câteva cetăţi. Mircea cel Bătrân a încheiat pace, în urma 
căreia le-a plătit otomanilor tribut şi a fost nevoit să-şi trimită 
un fiu drept zălog la curtea sultanului, „pentru a garanta credința 
țării. Primul ostatic român trimis la Poartă nu a fost Mihail, fiul 
lui Mircea, ci nepotul său, Dan”. 

Mehmed I a cucerit în 1418, oraşul Samsun de la Marea 
Neagră, iar în 1420, a înăbuşit două revolte interne. 

În 1421, sultanul „a murit din cauza unei crize de inimă, pe 


când se afla la vânătoare, la vârsta de 32 de ani”. 


! Steven Runciman, Căderea... pp. 66-67. 
2 Ibidem, p. 67. 

3 Aurel Decei, Op. cit., p. 77. 

4 Ibidem, p. 81. 

5 Ibidem, p. 83. 

Murad al II-lea (1421-1451) 

Noul suveran era fiul cel mai mare a lui Mehmed I şi „avea 
doar 16 ani când a ocupat tronul”!. 

La începutul domniei sale, doi uzurpatori, Mustafa Celebi şi 
Mustafa, fratele de 13 ani al sultanului, sprijiniți de împăratul bizantin 
Manuel al II-lea, au încercat să-l detroneze pe Murad al II-lea, dar au 
fost înfrânți şi omorâți. Pentru a scăpa de alţi eventuali pretendenți la 
tron, sultanul şi-a orbit cei doi frați, pe Mahmud şi Yusuf. 

În 1422, Murad al II-lea a asediat, fără succes, Constan- 
tinopolul, capitala Imperiului Bizantin. 

În anul 1425, emiratele Menteşe şi Aydin au fost anexate 
Imperiului Otoman, iar anul următor a avut aceeaşi soartă şi 
„principatul Teke, de la Marea Mediterană, care avea capitala în 
oraşul-port Antalya”?. 

În 1428, principatul Germiyan a intrat în componenţa impe- 
riului şi în acelaşi an, otomanii au respins, la cetatea Golubăţ, pe 
malul Dunării, o invazie condusă de regii Ungariei şi Poloniei. 

În 2 martie 1430, Tesalonicul s-a predat turcilor. 

În 1430, fortăreaţa sârbească de la Semendria a fost cucerită 
de otomani, care au asediat, fără succes, Belgradul. În acelaşi an, 
despotatul sârb a fost transformat în paşalâc turcesc. 

În 1444, „Murad al II-lea a abdicat în favoarea fiului său, 
în vârstă de doisprezece ani, Mehmed, şi s-a retras la Manisa, 
dar întrucât de-a lungul graniţei din Europa nu domnea liniştea, 
a revenit pe tron’, zdrobind, în 10 noiembrie 1444, la Varna, 
o oaste cruciată. 

În 1446, o oaste otomană a pustiit Peloponezul. 

În octombrie 1448, o coaliţie creştină condusă de Iancu de 
Hunedoara a fost biruită de trupele sultanului la Kosovo Polje. 


! Ibidem. 
2 Ibidem, p. 85. 
3 Steven Runciman, Căderea... p. 71. 

Murad al II-lea a purtat lupte şi cu Scanderbeg al Albaniei, 
în 1448 şi 1450, dar fără succes. 

Sultanul a făcut o reformă militară, reorganizând „regi- 
mentele de ieniceri, care până atunci erau alcătuite din tineri 
capturați în război şi robiţi. Murad al II-lea a stabilit că fiecare 
familie creştină, fie ea de greci, slavi, români sau armeni, era 
îndatorată, dacă i se cerea, să dea câte un băiat slujbaşilor sulta- 
nului. Aceşti copii erau crescuţi în şcoli anume, ca nişte musul- 
mani habotnici. Unii, cu daruri deosebite, erau folosiţi ca funcțio- 
nari în administrație, dar cei mai mulți dintre ei ajungeau ostaşi 
cu înaltă pregătire, care alcătuiau regimentul de elită din garda 
sultanului. Ei îşi aveau cazărmile proprii şi nu li se îngăduia să se 
căsătorească, aşa încât întreaga lor viaţă trebuia să fie închinată 
slujirii sultanului”!. 

Murad al II-lea a fost căsătorit cu Maria, fiica despotului 
sârb George Brancovici şi „se spunea despre el că stătea, în mare 
măsură, sub înrâurirea frumoasei sale soții”. 

„Murad al II-lea a scris versuri, fiind primul poet dintre 
sultanii otomani”. 

„Murad al II-lea a încetat din viaţă la Adrianopol, în 3 


februarie 14514. 


Mehmed al II-lea, Cuceritorul (1451-1481) 
Acest sultan era fiul lui Murad al II-lea şi „a ocupat tronul 
când avea aproape 19 ani”. „Prima sa acţiune a fost uciderea 
singurului său frate, Ahmed, care era încă în leagăn”. 


„Mehmed al II-lea a consfințit în legislaţia sa uciderea fraților 


! Ibidem, p. 72. 

2 Ibidem. 

3 Aurel Decei, Op. cit., p. 96. 

de către fiul sultanului care reuşea, într-un fel sau altul, să ocupe 
tronul, declarând fapta în sine legală”!. 

„Pe lângă turcă, limba lui maternă, Mehmed al II-lea a 
învăţat greaca, araba, latina, persana şi ebraica, era bine instruit 
în ştiinţe şi filosofie şi făcuse bogate lecturi în literatura islamică 
şi grecească'?. 

Otomanii aflați la conducerea imperiului, pe lângă limba 
turcă, „trebuiau să vorbească fluent limba osmană, care avea la bază 
limba turcă, dar suferise mari influenţe arabe şi persane. Aceasta 
era limba de guvernare, fiind total inaccesibilă turcilor obişnuiţi. Un 
otoman din înalta societate trebuia, de asemenea, să poată vorbi, 
citi şi scrie în persană (pentru poezie) şi arabă (pentru religie)”. 

După ce Mehmed al II-lea a ajuns sultan, „Maria, văduva 
creştină a lui Murad al II-lea, a fost trimisă cu toată cinstea la 
tatăl ei”, despotul George Brancovici. 

Asemeni gărzii pretoriene de la Roma, ienicerii i-au cerut 
noului sultan darul înscăunării, această danie devenind obicei la 
succesorii săi’. 

La începutul domniei lui Mehmed al II-lea, a avut loc o 
revoltă împotriva sultanului, condusă de Ibrahim Bey, care a 
fost înăbușită. 

Mehmed al II-lea a avut ca obiectiv prioritar al domniei 
sale cucerirea Constantinopolului şi desfiinţarea Imperiului 
Bizantin. În acest scop, „pentru a lipsi de orice ajutor, militar şi 
de aprovizionare, din bazinul Mării Negre spre Bizanţ, în primul 
rând pe apă, şi pentru a avea posibilitatea transportului de trupe 
şi materiale proprii din Anatolia, tăind totodată una din sursele 


! Mustafa Ali Mehmed, Op. cit., p. 114. 
2 Steven Runciman, Căderea..., p. 88. 

5 Andrina Stiles, Imperiul..., p. 8. 

capitale de venituri ale bizantinilor, vama, sultanul a hotărât să 
înalțe încă o fortăreață pe Bosfor, situată în faţa cetății Anadolu 
Hisar, ridicată de sultanul Baiazid”. 

În anul 1452, pe malul european al Bosforului, unde acesta 
era cel mai îngust, măsurând doar 700 de metri?, a fost construită 
fortăreața Rumeli Hisar, în partea opusă a cetăţii Anadolu Hisar, 
iar cele două dominau strâmtoarea. Sultanul a poruncit ca „orice 
vas care va trece, în sus sau în jos, prin Bosfor, să oprească lângă 
fortăreață, pentru a fi verificat, cel care refuză să se supună, urmând 
să fie scufundat. Ca să dea greutate poruncii sale, Mehmed al II-lea 
se bizuia pe trei tunuri mari, cele mai mari care fuseseră văzute 
vreodată, aşezate pe unul dintre turnurile cetăţii care se apropiau 
cel mai mult de apă”. 

În aprilie 1453, sultanul a început asediul Constantinopolului, 
pe care l-a cucerit în 29 mai acelaşi an. 

În luptele pentru apărarea capitalei bizantine, împăratul 
Constantin al IX-lea şi-a pierdut viaţa. „Mehmed al II-lea era 
mulțumit de aceasta. De acum el nu era doar sultan, ci şi moştenitor 
şi stăpân al vechiului Imperiu Roman’. „Împărăţia creştină luase 
sfârşit; el însă se considera moştenitor al împăraţilor”. 

Sultanul a schimbat numele oraşului din Constantinopol 
în Istanbul şi „a declarat că de acum încolo capitala lui este la 
Istanbul”, „poruncind construcţia imediată a unui palat în centrul 
oraşului, pe locul forumului taurilor”. 

În timpul Imperiului Bizantin, dacă un grec călătorea la 
Constantinopol şi era întrebat unde se duce, acesta răspundea „eg 


! Ibidem, p. 98. 

2 Ibidem. 

3 Steven Runciman, Căderea..., p. 104. 
+ Ibidem, p. 202. 

5 Ibidem, p. 214. 

€ Halil Inalcik, Op. cit., p. 69. 

tny n6Amv” (is tin polin), adică „în oraş”, căci pentru greci, capitala 
imperiului era „oraşul lui Constantin”, deci „oraşul” prin excelenţă. 
Turcii au auzit şi au preluat şi ei această expresie, însă în loc de 
„is tin polin”, pronunţau „istanbul”, încât noua denumire a fostei 
capitale bizantine este de origine grecească, iar nu turcească. 

„Mehmed al II-lea a hotărât ca supuşii săi greci să alcătuiască 
o comunitate care să se conducă de sine stătător, înlăuntrul împărăției 
sale, sub autoritatea căpeteniei lor religioase, patriarhul, care trebuia 
să fie răspunzător de buna lor purtare față de sultan. La porunca 
lui Mehmed al II-lea, episcopii aflați în apropierea Istanbulului au 
fost adunaţi ca să alcătuiască Sfântul Sinod şi, la dorinţa sultanului, 
aceştia l-au ales, după rânduială, în scaunul de patriarh, pe învățatul 
Ghenadie Scholarios, conducătorul respectat al împotrivirii faţă de 
unirea cu Biserica Romano-Catolică. Acestea s-au petrecut, probabil, 
înainte ca sultanul să fi părăsit Constantinopolul, la sfârşitul lui iunie 
1453. Este posibil ca ceremonia de întronizare a patriarhului să fi 
avut loc în ziua de 6 ianuarie 1454. Desfăşurarea ei s-a petrecut ca 
în vremea Bizanțului. Ca împărat, sultanul l-a primit în audiență 
pe noul patriarh şi i-a înmânat însemnele demnității sale: odăjdiile, 
cârja şi crucea pectorală. S-a alcătuit o formulă pe care sultanul 
trebuia să o rostească şi care suna aşa: «Fii patriarh, întru fericire, şi 
fii încredințat de prietenia noastră, păstrându-ți toate privilegiile de 
care s-au bucurat patriarhii dinaintea ta». Noul patriarh suia, apoi, 
pe un cal de preţ, dăruit de sultan, şi mergea la biserica Sfinţilor 
Apostoli, devenită biserica Patriarhiei, din moment ce catedrala 
Sfânta Sofia fusese transformată în moschee. Acolo, potrivit unui 
vechi obicei, era întronizat de mitropolitul de Heracleea. Apoi 
pornea în procesiune prin oraş, după care se întorcea să îşi ia în 
primire reşedinţa, în incinta bisericii Sfinţilor Apostoli”!. 

„Fără să facă vreo diferenţă între religie şi apartenenţă etnică, 
turcii îi considerau pe creştini ca pe un popor condus de patriarhul 


! Steven Runciman, Căderea... pp. 215-216. 

de la Constantinopol, în calitate de etnarh. Astfel, după desființarea 
Imperiului Bizantin de către turci, puterea bazileului a ajuns să 
treacă într-un fel în mâinile patriarhului, care era privat de libertate, 
dar nu şi de autoritate”. 

De asemenea, ceilalți „lideri spirituali ai diverselor comunități 
religioase din Imperiul Otoman au primit statut oficial şi li s-a cerut 
să aibă reşedinţa în Istanbul”. 

„Când Mehmed al II-lea a cucerit Constantinopolul, el a 
pus mâna pe o capitală muribundă. Sultanul a repopulat oraşul, 
transferând aici comunități din alte părți ale imperiului şi în mai 
puţin de un secol, Constantinopolul a redevenit cel mai mare 
oraş al Europei”. 

„Otomanii au încurajat imigrația evreilor din Europa, ca 
un element care atrăgea după sine comerţul şi bogăţia. În timpul 
domniei lui Mehmed al II-lea atât de mulţi evrei s-au stabilit în 
Istanbul, încât prin 1477 ei formau a treia dintre cele mai numeroase 
comunităţi ale populaţiei oraşului, după turci şi greci”. 

„Până la cucerirea Constantinopolului, descendenţii lui 
Osman ajunseseră de la stadiul de căpetenii de trib la cel de 
sultani, în vreme ce principatul slab organizat, compus din lide- 
rul războinic şi ceata sa de păstori turci devenise un stat cu o 
capitală bine stabilită. Această transformare de la organizarea 
pastorală la statul sedentar a reprezentat un tip de metamorfoză 
ce se va repeta, din când în când, în istoria otomană”5, căci „în 
tentativa sa de a se dezvolta, consolida şi supravieţui, Imperiul 
Otoman a părut că se reinventează constant, pe parcursul 


îndelungatei sale istorii”. 


! Pr. dr. Emanoil Băbuş, Op. cit., p. 330. 

Conform hotărârii sultanului, „dintre creştini doar preoţii 
aveau îngăduinţa de a purta barbă. De asemenea, fiecare creştin 
trebuia să aibă o îmbrăcăminte anume şi niciunul nu putea să 
poarte arme”!. 

Palatul lui Mehmed al II-lea din centrul Istanbulului a fost 
terminat în 1455. Sultanului nu i-a plăcut locul în care acesta era 
situat, de aceea, în 1459, a poruncit să i se ridice alt palat, mai 
impunător, pe un promontoriu deasupra Bosforului şi a Mării 
Marmara. Noul palat, numit „Topkapi, se număra printre nume- 
roasele edificii care reflectau gloria imperiului şi era atât de vast, 
încât construcţia sa a durat aproape un secol”. 

„Între 1463 şi 1470, Mehmed al II-lea a construit Marea 
Moschee din Istanbul, o şcoală pentru copii, o bibliotecă, un 
spital, două hanuri pentru călători şi o sală de mese”. De 
asemenea, „a întemeiat, în noua capitală, celebra instituţie de 
învățământ superior numită «opt avuţii», în care existau mai 
multe facultăţi, în care se formau spiritele cele mai alese pentru 
întregul Orient musulman”. 

Sultanul a avut şi o vastă activitate legislativă, realizând 
„cele mai de seamă monumente juridice din faza constituirii 
Imperiului Otoman”. 

„De la căderea Imperiului Roman, niciun stat din Europa 
n-a acordat atâta grijă şi atenţie propriului său sistem de drumuri, 
ca şi turcii. Otomanii au păstrat întotdeauna în bune condiții calea 
romană între Istanbul şi Belgrad, îmbunătăţind-o şi reparând 
porțiunile stricate. Carele şi furgoanele puteau să călătorească 


de-a lungul drumului de la Belgrad la Istanbul într-o lună”. 

„Conducerea otomană a luat măsuri pentru a menţine 
securitatea pe căile de comunicaţie, întemeind hanuri şi aşezând 
paznici la trecătorile munților, la vaduri şi la poduri. Uneori, 
întreaga populaţie a unui sat era responsabilă pentru securitatea 
publică şi pentru întreținerea unui anumit drum sau pod, pentru 
care beneficia de un număr de scutiri de impozite”. 

Mehmed al II-lea nu s-a mulţumit cu ocuparea Constan- 
tinopolului, iar pentru a face noi cuceriri, „a alcătuit cea mai 
puternică artilerie din Europa, stârnind admiraţia şi teama tuturor 
celor care au văzut-o”?. 

În 1459, Serbia a căzut în mâinile otomanilor, cu excepția 
Belgradului, care a rămas în stăpânirea ungurilor, până în 1521. 

Trupele lui Mehmed al II-lea au desfiinţat, în anul 1461, 
Imperiul Grecesc de Trapezunt; în 1463, au cucerit Bosnia, 
islamizându-i populaţia; în 1468, au ocupat o parte din Albania; iar 
în 11 august 1473, în urma bătăliei de la Otluk-Beli, a fost anexat 
Imperiului Otoman cel mai puternic emirat, cel de Karaman. 

În 10 ianuarie 1475, otomanii au fost înfrânți la Vaslui, de 
oastea lui Ștefan cel Mare. Anul următor însă, în 26 iulie, turcii 
au biruit la Războieni, dar în retragere, trupele otomane au fost 
mereu hărțuite de moldoveni, „silindu-l pe sultan să se retragă 
la Adrianopol”. 

În anul 1479, întreaga Albanie a ajuns în mâinile otomanilor, 
care au cucerit, în 1480, fortăreaţa Otranto din sudul Italiei, pe care 
însă, au pierdut-o după doi ani. 

Tot în anul 1480, otomanii au anexat şi Herţegovina. 

„Mehmed al II-lea a fost unul dintre sultanii care au co- 
mandat personal cele mai multe expediții. Secretul operațiunilor 
militare era unul dintre principiile cele mai strict păstrate de sultan, 


! Ibidem, p. 295. 
? Andrina Stiles, Imperiul... p. 126. 

care a afirmat: «Dacă un fir din barba mea mi-ar cunoaşte gândul, 
l-aş smulge»”!. 

Pe lângă numeroasele sale calităţi, „sultanul împărtăşea 
gustul nelegiuit al familiei sale pentru băutură”?. 

Mehmed al II-lea s-a stin din viaţă în 3 mai 1481, la vârsta 
de 49 de ani. 


Baiazid al II-lea (1481-1512) 

După moartea lui Mehmed al II-lea, fiii săi, Baiazid şi Cem 
Sultan, au purtat lupte pentru ocuparea tronului, impunându-se 
cel dintâi. Cem Sultan s-a refugiat în Egipt, apoi în Occidentul 
Europei, unde a fost otrăvit, în 1495, „la porunca papei Alexandru 
al VI-lea Borgia (1492-1503), care a primit pentru aceasta, de la 
Baiazid al II-lea, 300.000 de ducați”. 

Un proverb românesc afirmă: „Cine sapă groapa altuia, 
cade el în ea”. Exact aşa s-a întâmplat şi cu papa Alexandru al 
VI-lea. Acesta şi fiul său nelegitim, Cezar, aspirau la moştenirea 
lui Adriano da Corneto, care trecea drept cel mai bogat dintre 
cardinali. Cei doi s-au gândit să folosească prilejul unei petreceri 
la țară pentru a-l otrăvi. Otrava a fost strecurată într-o sticlă de vin 
destinată anume cardinalului, dar întâmplarea a făcut ca paharnicul 
care cunoştea secretul sticlelor, să lipsească în momentul în care 
papa, sosit mai devreme, a cerut să bea vin, iar alt servitor i-a 
oferit sticla cu vin otrăvit. Otrava şi-a făcut efectul abia câteva 
zile mai târziu. S-au încercat tot felul de remedii, antidoturi, băi în 
apă încheţată etc. Unii pretind că, ajuns la disperare, Alexandru al 
VI-lea a pus să fie spintecat un catâr şi s-a tăvălit în măruntaiele 
acestuia. Nimic însă nu a ajutat. Papa a murit în 18 august 1503, în 
cele mai cumplite dureri. Trupul a început să-i putrezească, făcea 

! Aurel Decei, Op. cit., p. 130. 

spume la gură cum face o oală pusă pe foc, iar aceasta a durat până 
l-au îngropat. Se şi umflase îngrozitor, de nici nu mai semăna a om, 
relatează un martor ocular. Cadavrul său producea un asemenea 
dezgust, încât nimeni nu voia să-l atingă. Un hamal a fost cel care 
i-a tras sicriul, cu ajutorul unei funii, până la mormânt”. 

La începutul domniei sale, Baiazid al II-lea a efectuat un 
pelerinaj la Mecca, lăsând conducerea imperiului în grija fiului 
său, Korkut?. 

În 1484, oştile otomane au cucerit Chilia şi Cetatea Albă din 
Moldova, aceasta fiind „singura expediţie personală de cucerire”? 
a sultanului. 

Între 1485 şi 1491, turcii au purtat lupte cu mamelucii, cu 
victorii şi înfrângeri de ambele părți. 

În 1491, în lipsa contelui Timişoarei, Pavel Chinezul 
(cneazul), trupe otomane au pătruns „în Banat şi au incendiat 
Timişoara - unde se refugiase voievodul Transilvaniei Ştefan 
Bathori -, până la Oradea, dar au fost alungate de Pavel Chinezul. 
În toamna aceluiaşi an, turcii au năvălit la Orşova şi în cetatea Seve- 
rinului, unde au fost înfrânți tot de contele Timişoarei”. 

În 1493, Pavel Chinezul şi voievodul Transilvaniei, Barto- 
lomeu Dragffy, au întreprins o expediţie de pedepsire a otoma- 
nilor din sudul Dunării, „cucerind castelul rezidenţial al lui 
Mihaloglu Ali, unde au pus mâna pe candelabrele de aur jefuite 
de la Oradea, în anul 149175. 

În octombrie 1494, Pavel Chinezul „a pustiit suburbiile 
Semendriei, după care a murit de apoplexie, pe râul Sava”. 
„Timp de 25 de ani, cât a fost conte de Timişoara şi ban de 

Severin, Pavel Chinezul a purtat numeroase războaie, în care a 
fost, fără excepţie, biruitor”!. 

În 1498, au avut loc două incursiuni otomane de pradă 
în Polonia. 

Baiazid al II-lea a creat o flotă, „care se putea măsura cu cea 
a Veneţiei”?. Între anii 1499 şi 1502, turcii chiar au purtat război cu 
venețienii, din care au avut mai mult de câştigat otomanii. 

În 1502, otomanii au intrat în conflict cu Iranul. Printre cauze 
se număra şi faptul că turcii erau suniţi, iar iranienii şiiţi, între cele 
două grupări religioase existând mari neînţelegeri. 

„În 14 septembrie 1509, la Istanbul, s-a declanşat unul dintre 
cele mai înspăimântătoare cutremure de pământ. Cunoscut sub 
denumirea de «Judecata de apoi cea mică», acest seism a durat, cu 
întreruperi, 30 de zile”. 

În 1511, au izbucnit, între sultan şi fiii săi, lupte pentru 
ocuparea tronului. Baiazid al II-lea a fost înlăturat de la putere de 
fiul său, Selim, care s-a urcat pe tron în 24 aprilie 1512. 

Sultanul detronat a vrut să se retragă la Demotika, însă pe 
drum a murit, probabil otrăvit, în ziua de 26 mai 1512. 


Selim I (1512-1520) 

Acest sultan şi-a început domnia prin eliminarea tuturor 
eventualilor pretendenți la tron, care erau strangulați, „acesta fiind 
modul de execuţie a membrilor casei lui Osman, al căror sânge 
nu trebuia vărsat”*. „Potrivit datinei turceşti, sângele membrilor 
dinastiei, fiind considerat sfânt, nu se vărsa, ci aceştia erau 
strangulaţi cu un laţ din fir de mătase'%. „Sugrumarea era făcută 


! Victor Papacostea, Civilizație românească şi civilizaţie balcanică, 

de un surdo-mut, pentru a nu fi afectat de strigătele victimelor 
care cereau milă. De asemenea, orice femeie din harem care 
rămânea însărcinată şi ameninţa succesiunea la tron, prin naşterea 
unui fiu, era înecată”!. 

„După unele informaţii, Selim I şi-a executat în 20 noiembrie 
1514, trei fii, pe Murad, Mahmud şi Abdullah, pentru că hotărâse 
să nu lase pe nimeni din familia sa în viaţă, în afară de fiul său 
Soliman, care i-a şi urmat la tron'?. 

În 1514, sultanul l-a biruit, la Caldiran, pe şahul Ismail al 
Iranului. În perioada următoare, cea mai mare parte din Orientul 
Mijlociu şi Africa de Nord, până la Alger, a fost încorporată în 
Imperiul Otoman. 

În 24 august 1516, trupele otomane le-au biruit, la Merj 
Dabik, pe cele ale sultanului mameluc Kanşu Gavri, „care fiind 
trecut de 80 de ani, a fost lovit de apoplexie şi a murit”. 

După înfrângerea mamelucilor, „Selim I şi-a extins dominația 
asupra oraşelor Mecca şi Medina, pretinzând, pe bună dreptate, 
titulatura de lider al lumii musulmane”? În consecință, „în marea 
moschee din Alep, în prezenţa califului Al-Mutavakkil, Selim I a 
primit titlul de «slujitor al oraşelor Mecca şi Medina”. 

„Aducerea califului Al-Mutavakkil, din Egipt la Istanbul, a 
marcat transferarea tacită a prerogativelor instituției califatului arab 
pe seama sultanilor turci, ceea ce a impus definitiv Imperiul Otoman 
ca cea mai importantă putere în lumea musulmană”. De acum 
„sultanii se vor intitula «succesori ai profetului» (califi), «pontifi» 
(imami) ai musulmanilor şi chiar «umbra lui Alah pe pământ». 


! Andrina Stiles, Imperiul..., p. 45. 

2 Aurel Decei, Op. cit., p. 149. 

3 Ibidem, p. 153. 

4 Epoca imperiilor..., p. 32. 

5 Halil Inalcik, Op. cit., p. 79. 

* Mustafa Ali Mehmed, Op. cit., p. 180. 
7 Ibidem, p. 181. 

„Imperiul Otoman nu mai era un stat de frontieră, ci un califat 
islamic, iar sultanii otomani se considerau ei înşişi protectori nu 
numai ai frontierelor, ci ai întregii lumi islamice”!. 

Selim I a înfrânt mai multe răscoale în teritoriile musul- 
mane cucerite. 

Sultanul „a creat o puternică flotă otomană, care să ţină 
piept şi să rivalizeze cu flotele dominante din Marea Mediterană, 
a Veneţiei şi a Spaniei”. 

„Principala consecință a domniei sultanului Selim I a fost 
asigurarea supremaţiei doctrinei ortodoxe a islamului (sunna) 
asupra ritului schismatic şi'a, considerat erezie. La porunca 
sultanului au fost masacrați 40.000 de şiiţi, pe baza sentinţei 
religioase, conform căreia «este mai bine să ucizi un şiit decât 
şaptezeci de creştini»”5. 

„În 21 septembrie 1520, Selim I a murit de cancer, în loca- 
litatea Corlu, pe când se afla într-o campanie militară”. 

Pe lângă cuceririle sale, sultanul a găsit timp să scrie şi poezii. 


Soliman I Magnificul (1520-1566) 

Întrucât Soliman I a fost singurul fiu lăsat în viaţă de 
predecesorul său, „urcarea sa pe tron, la 26 de ani, s-a făcut fără 
vărsare de sânge”5. 

Numele de Soliman este echivalentul ebraicului Solomon. 

La preluarea puterii de către noul sultan, „ienicerii au cerut 
câte 5.000 de aspri pentru fiecare. Au primit câte 3.000, dar li s-a 


mărit solda” şi au fost mulțumiți. 


! Halil Inalcik, Op. cit., pp. 79-80. 

? Aurel Decei, Op. cit., p. 157. 

3 Mustafa Ali Mehmed, Op. cit., p. 183. 

+ Aurel Decei, Op. cit., p. 158. 

5 Mustafa Ali Mehmed, Op. cit., p. 184. 

€ Andre Clot, Soliman Magnificul, traducere de Ion Herdan, Editura 
Artemis, Bucureşti, 1997, p. 41. 

Carol Quintul a fost ales împărat al Germaniei în 1519, însă 
Soliman I „a refuzat să-i recunoască acest titlu, acceptându-l doar 
ca rege al Spaniei”!. 

În 1520, sultanul a înfrânt o rebeliune în Damasc. 

În timpul lui Soliman I, „oştirea otomană era considerată ca 
fiind armata cea mai ordonată şi disciplinată din lume”. 

Soliman I a fost un sultan războinic. „Plecarea lui în luptă era 
întotdeauna un spectacol măreț, o demonstraţie de forță destinată 
celorlalți împărați şi regi, pe care aveau să-i informeze ambasadorii 
lor. Cei 6.000 de călăreţi ai gărzii imperiale deschid alaiul. Pe caii lor 
de rasă, cu şei şi harnaşamente sclipitoare, înveşmântaţi în mătase 
sau catifea cusută cu fir de aur, ei strălucesc. Cu arcul pe umăr, în 
mâna dreaptă poartă o spadă scurtă; în stânga au săgețile şi scutul. De 
şa este prins un buzdugan, iar ei sunt încinşi cu un iatagan împodobit 
cu nestemate. Pene negre fâlfâie deasupra turbanelor făcute dintr- 
un bumbac subțire albastru; nu au coif, nici armura în care atâția 
cavaleri creştini au pierit sau au căzut prizonieri. În urma lor, păşesc 
ienicerii, cu uniformele lor sobre, toate de aceeaşi culoare. Ei poartă 
căciula înaltă al cărei fetru atârnă pe spate, şi de care este prinsă o 
pană. Toată trupa defilează în tăcere. Vin apoi demnitarii palatului, 
garda imperială şi infanteriştii cu arcul în mână, apoi grăjdarii, care 
duc de căpăstru cai superbi cu hamuri strălucitoare. Ei îl precedă 
pe sultan, ce călăreşte un armăsar splendid. Soliman poartă o haină 
lungă de mătase brodată şi un turban înalt, încununat cu o egretă 
din diamante şi pietre prețioase. Este urmat de trei paji, dintre care 
primul ține în mână un flacon cu apă, al doilea o manta, iar al treilea 
un sipet. În urmă apar eunucii din serviciul personal al suveranului şi 
gărzile nobile: două sute de tineri aleşi dintre pajii cei mai merituoşi 
şi dintre fiii marilor familii turceşti sau vasale ale sultanului. În 
timpul unei bătălii, ei îl vor ocroti pe acesta chiar cu prețul vieții. 


! Halil Inalcik, Op. cit., p. 111. 
> Aurel Decei, Op. cit., p. 161. 

Marele alai de trupe turceşti înaintează într-o ordine strictă. Porneşte 
în zori de zi, poposeşte la prânz într-un loc ales dinainte, unde totul 
este pregătit în clipa când soseşte sultanul şi alaiul său. În centru, 
cortul lui Soliman este la fel de somptuos ca şi o sală de la palat; 
alături de el se află corturile marelui vizir şi ale înalților demnitari. 
Această parte a taberei este înconjurată de panouri de pânză pictată, 
reprezentând un zid. Trupele casei imperiale - ienicerii şi spahiii 
Porții - se instalează împrejur. Mai departe, spahiii din provincii 
şi celelalte trupe. A doua zi de dimineaţă, are loc plecarea. Trupa 
este supusă unei discipline de fier, care îi uimeşte pe creştini. Toate 
daunele aduse unor proprietăţi sunt plătite, după cum este achitată 
orice cumpărătură. Eventualii hoţi sunt executaţi pe loc”. 

În 1521, trupele otomane au ocupat Belgradul. „Prin cuce- 
rirea acestuia, s-a încheiat ocuparea întregii Peninsule Balcanice 
de către turci şi anexarea ei la imperiu”. 

În 1522, insula Rodos a căzut în mâinile turcilor, iar anul 
următor, sultanul a înăbuşit o rebeliune în Egipt. 

În 29 august 1526, a avut loc marea bătălie de la Mohacs, 
„care a durat doar două ore. Puţini unguri au scăpat de la pieire în 
această luptă, în care s-a înecat chiar regele Ungariei, cu cal cu tot, în 
pârâul Csele”. „Prin această bătălie s-a pus capăt războiului turco- 
maghiar de peste o sută de ani, iar regatul Ungariei a fost desființat, 
fiind ocupată şi capitala de la Buda, în 11 septembrie 1526". 

„Istoricii militari au presupus adeseori, pe considerente ero- 
nate, că succesele militare ale Imperiului Otoman s-au datorat 
superiorității numerice şi ferocității excesive a soldaţilor. De-a 
lungul perioadei moderne timpurii, luptele nu au mai fost atât de 
numeroase, dar acolo unde ele au avut loc, tacticile superioare ale 


! Andre Clot, Op. cit., pp. 49-50. 

> Aurel Decei, Op. cit., p. 169. 

3 Ibidem, p. 173. 

+ Mustafa Ali Mehmed, Op. cit., p. 184. 

otomanilor şi o infanterie profesionistă, extrem de disciplinată, 
legendarii ieniceri, reuşeau să aducă victoria în tabăra sultanului. În 
bătălia de la Mohach, de pildă, din 1526, ienicerii purtători de arme 
de foc şi artileria de câmp au decimat o armată maghiară formată 
din cavaleri feudali, această luptă marcând distrugerea unei armate 
medievale de către una aproape modernă. În termeni de tactică şi 
tehnologie, otomanii s-au menţinut în pas cu inovațiile, în primul 
rând, învăţându-le de la inamic”!. 

În 1529, Soliman I a asediat, fără succes, Viena. 

În anul 1532, trupele conduse de sultan au cucerit mai 
multe cetăți austriece. Soliman I „a trimis în 30 august 1532, o 
scrisoare împăratului romano-german Carol Quintul şi regelui 
Ferdinand al Austriei, invitându-i la o bătălie în câmp deschis, 
care a rămas fără răspuns'?. 

În 1533, austriecii au încheiat pace cu Imperiul Otoman, 
recunoscându-i suzeranitatea. În acelaşi an, Algeria a devenit 
vasală a Înaltei Porţi. 

Între 1533 şi 1535, turcii au cucerit mai multe cetăţi ira- 
niene şi Bagdadul, în Irak. 

În anul 1537, o flotă otomană a acostat în sudul Italiei, unde 
a ocupat câteva oraşe, după care s-a retras. 

În anii 1537 şi 1538, otomanii au cucerit mai multe insule 
din Marea Mediterană, repurtând o mare biruință navală la 
Preveza, împotriva unei coaliții creştine mult mai numeroase şi 
mai bine dotate. În urma acesteia, Mediterana a fost dominată o 
vreme de turci. 

În 1538, a avut loc o expediţie otomano-tătară în Moldova. 
Domnitorul Petru Rareş, care a fost trădat de boieri, s-a refugiat 
în Transilvania, fără să aibă loc vreo luptă, fiind instalat în locul 
lui, Cetină, cunoscut sub numele de „Lăcustă Vodă”. 


! Epoca imperiilor..., p. 32. 
> Aurel Decei, Op. cit., p. 179. 

„După ce a supus Moldova, sultanul a pus mâna - probabil 
tot prin trădare - şi pe tezaurul țării, strâns nu numai de Petru Rareş, 
ci şi de toţi predecesorii săi”!. 

În anul 1541, Petru Rareş a reocupat tronul Moldovei. 

În 1539, Yemenul a fost anexat, prin negocieri, Imperiului 
Otoman. 

O bună parte a Ungariei a fost transformată, în anul 1541, 
în paşalâc turcesc. 

În 1543, o flotă otomană a debarcat la Marsilia, sprijinindu-i 
pe francezi să preia oraşul Nisa de la spanioli. 

Între 1548 şi 1555, otomanii au purtat război cu Iranul, în 
urma căruia Bagdadul le-a rămas turcilor. 

În 1551, trupele lui Soliman I au cucerit Tripoli, iar anul 
următor, Banatul a devenit paşalâc turcesc. 

Sultanul a înăbuşit o rebeliune în Dobrogea, în anul 1555. 

În 1565, oştile otomane au atacat, fără succes, Malta. 

„Sub acest sultan, statul otoman a luat înfăţişarea unui 
imperiu tricontinental, întinzându-se în Asia, Europa şi Africa'?, 
„de la Sumatra la Gibraltar şi din Polonia până în Deşertul 
Libiei”5. Cu toate acestea, Soliman I „nu a pus niciodată piciorul 
pe o corabie”?. 

Referindu-se la întinderea imensă a imperiului pe care îl 
stăpânea, Soliman I i-a scris lui Francisc I, regele Franţei: „Eu 
sunt sultanul sultanilor, suveranul suveranilor, cel care împarte 
coroane monarhilor globului, umbra lui Allah pe pământ, sultanul 
şi padişahul Mării Albe, Mării Negre, al Rumeliei, Anatoliei, 
Karamaniei, al ținutului Rum, al Zulkadirului, Diarbekrului, 
Kurdistanului, Azerbaidjanului, al Persiei, stăpânul oraşelor 


! Aurel Decei, Op. cit., p. 189. 

Mustafa Ali Mehmed, Op. cit., p. 194. 
3 Ibidem, p. 183. 

+ Andrina Stiles, Imperiul..., p. 57. 

Damasc, Alep, Cairo, Mecca, Medina şi Ierusalim, al întregii 
Arabii, al Yemenului şi al mai multor alte ţinuturi”!. 

„Soliman I şi-a asumat titlul de calif ”?, de aceea „extinderea 
sferei influenţei otomane asupra lumii musulmane se datora şi 
reprezentării instituţiei califatului de către sultanul turc, ceea ce 
determina căpeteniile sau emirii musulmani să apeleze tot mai mult 
la el, pentru legiferarea autorităţii lor”. 

Dacă sultanul căuta să unească lumea musulmană, sub 
autoritatea lui de calif, pe creştini încerca să-i dezbine. Astfel, 
„Soliman I le-a adresat protestanților europeni o scrisoare, prin 
care le dădea de înțeles că îi considera apropiaţi lui, deoarece şi 
ei respingeau idolii şi se ridicau împotriva papei. Sprijinirea şi 
protejarea luteranilor şi a calvinilor împotriva catolicismului se 
dorea a fi cheia de boltă a politicii otomane în Europa. Sultanii 
otomani au intenționat astfel să mențină lipsa de unitate politică 
în Europa, să-i slăbească pe habsburgi şi să prevină o cruciadă 
antiotomană. Ungaria, sub protecția otomană, a devenit o citadelă 
a calvinismului, prin extensiune, Europa începând să vorbească 
de «calvino-turcismy»”?. Astfel, „ameninţarea otomană a fost 
una dintre cauzele principale ale răspândirii şi consolidării 
protestantismului în Europa”. 

Soliman I a făcut o reformă administrativă şi a avut o bo- 
gată activitate legislativă, el „sintetizând tot ceea ce lăsaseră 
înaintaşii săi în acest domeniu, motiv pentru care a fost supra- 
numit «Kanuni» (Legiuitorul). De asemenea, tot „în timpul lui 
Soliman I, ienicerii au dobândit dreptul de a se căsători”. 


! Andre Clot, Op. cit., p. 149. 

? Epoca imperiilor... p. 32. 

3 Mustafa Ali Mehmed, Op. cit., pp. 191-192. 
+ Halil Inalcik, Op. cit., pp. 84-85. 

5 Andre Clot, Op. cit., p. 145. 

* Mustafa Ali Mehmed, Op. cit., p. 196. 

7 Andrina Stiles, Imperiul..., p. 121. 

În Imperiul Otoman, „sultanul era izvorul tuturor drepturilor, 
favorurilor sau defavorurilor şi nu dădea nimănui socoteală 
pentru acţiunile sale”!. „Sultanul era conducătorul secular al 
statului, comandantul armatei, şeful guvernului (toate numirile 
guvernamentale fiind în atribuția sa), judecătorul suprem şi 
vistiernicul şef. În acelaşi timp, el era şi imam sau cârmuitorul 
instituţiei religioase”?. (Astfel de atribuţii nu aveau doar sultanii 
din trecut, de vreme ce Paduka Seri Baginda Haji Hassanal 
Bolkiah Mu'izzaddin Waddaulah, unul dintre cei mai bogaţi 
oameni ai Planetei, actualul sultan al Bruneiului, care conduce 
destinele ţării din anul 1967, este şeful statului, prim-ministrul 
guvernului, ministru de finanţe, ministrul apărării, comandant 
suprem al forţelor armate, şeful poliției şi al serviciilor secrete, 
şeful vămii, liderul religios al țării, cel ce controlează mass media 
națională, precum şi compania petrolieră a țării. De asemenea, 
Constituţia din Brunei prevede că „Majestatea Sa, sultanul, nu 
greşeşte nici în probleme personale, nici în cele ale statutului”). 

„Poate cea mai izbitoare caracteristică a statului otoman 
clasic rămâne imensa concentrare de putere din mâinile sulta- 
nului. În contrast cu alte state din Europa şi Asia, sistemul politic 
otoman clasic a funcţionat fără o aristocrație funciară şi fără 
o nobilime. Dimpotrivă, miniştrii, birocraţii, administratorii 
provinciali sau militarii de elită erau recrutaţi dintr-o bine antre- 
nată populaţie de sclavi. Cei mai înalți oficiali, inclusiv marele 
vizir, se aflau, în esenţă, în stăpânirea sultanului. Spahiii, cava- 
leria de elită a sultanului, aparținea, de asemenea, acestuia, căci 
ei primeau loturi de pământ, condiţionate de serviciul depus 
în slujba suveranului. Aceste loturi rămâneau în proprietatea 


personală a sultanului şi nu puteau fi moştenite”?. 


! Pr. dr. Emanoil Băbuş, Op. cit., p. 328. 
> Andrina Stiles, Imperiul..., p. 45. 
5 Epoca imperiilor..., pp. 34-35. 

Totuşi, trebuie menţionat faptul că „în societatea otomană, a 
fi rob al sultanului era o onoare şi un privilegiu. Mamele şi dascălii 
sultanilor otomani, în mod obişnuit, erau robi de origine, iar despre 
Murad al II-lea se spune că îi trata pe robii săi ca pe nişte fraţi”!. 

Sultanii otomani nu erau nişte ignoranțţi, iar pentru a de- 
prinde ceremonialul de la curte şi pentru a avea un comportament 
adecvat funcţiei, „ei studiau cu dascălii lor în anumite zile ale 
săptămânii. Sultanii urmăreau cu meticulozitate ceremonialul şi 
comportamentul uzual, însuşindu-şi chiar cuvintele pe care le vor 
folosi în anumite ocazii”?. 

„Când sultanul era în Istanbul, se ducea la una dintre moschei. 
Cu el mergeau 40-50 de purtători de sulițe, pe cai. Aceştia erau urmaţi 
de aproximativ 2.000 de ieniceri, pe jos, cu săbii, topoare, centuri 
şi pistoale cu butoiaşe, lungi de cinci palme. În urma lor mergeau 
acelaşi număr de spahii călare, cu sulițe, săbii, arcuri şi săgeți. Toţi 
mărşăluiau în linişte, auzindu-se doar paşii lor şi tropotul cailor. 
Veneau apoi 15-20 de cai conduşi de dârlogi, toți cu harmnaşamente 
bogat împodobite cu diamante, safire, turcoaze şi perle minunate. 
Nimeni nu călărea în apropierea sultanului, ci patru servitori îl 
însoțeau de fiecare parte, la o lungime de lance, pentru a ţine 
mulţimea departe. În faţa sa mergeau întotdeauna trei paji, unul 
cărându-i arcul şi săgețile, altul sabia, iar al treilea o sticlă de apă 
parfumată, pentru a se spăla la uşa moscheii. În spatele său călăreau 
doi paji cu o pernă, pe care sultanul urma să se roage în moschee”*. 

Seraiul era palatul sultanului, care cuprindea şi haremul, 
în care locuiau soţia şi concubinele acestuia. „Nicăieri, în vreo 
altă parte a seraiului, nu locuia şi nici nu era întâlnită niciodată 
vreo femeie”. 


! Halil Inalcik, Op. cit., p. 182. 

2 Ibidem, p. 178. 

3 Andrina Stiles, Imperiul..., p. 59. 
4 Aurel Decei, Op. cit., p. 204. 

„Haremul a jucat un rol deosebit de important, nu numai 
în viaţa particulară a sultanilor, ci şi în desfăşurarea istoriei Im- 
periului Otoman. Haremul se compunea din acea parte a seraiului 
unde sultanii îşi duceau viaţa lor, împreună cu soțiile şi cu copiii 
lor. Femeia cea mai influentă din serai era, de obicei, sultana- 
mamă. După ea urmau în ordinea importanței lor «cadânele», 
în număr de şase, orânduite într-o anumită ierarhie. După ele 
veneau «favoritele», de asemenea şase la număr şi ierarhizate în 
aceeaşi ordine. La urmă veneau sclavele cele mai importante. Nu- 
mărul roabelor din harem era între 400 şi 800. Sclavele care nu 
erau la dispoziția sultanului puteau fi căsătorite cu paşale sau cu 
şehzadele. De la Baiazid al II-lea, sultanii înşişi au început să ia în 
căsătorie sclave din serai. Printre figurile de seamă ale haremului 
se numărau şi cele două categorii de eunuci: famenii negri, care 
țineau legătura sultanei-mame şi a cadânelor cu exteriorul, şi 
eunucii albi, care răspundeau de relațiile sultanului cu haremul. 
Legăturile sultanilor cu cadânele sau favoritele din harem nu erau 
întâmplătoare, ci exista o regulă în această privință, pentru a se 
evita eventualele neînţelegeri sau invidii”!. 

Se spune că „atunci când femeile din harem auzeau papucii 
de casă ai sultanului, țintuiți în cuie de argint, ele dispăreau imediat 
de la vedere, deoarece ar fi fost o ofensă să-l întâlnească pe acesta 
faţă în față”. De asemenea, conform unei legende, după ce sultanul 
petrecea noaptea cu o concubină, „îi lăsa acesteia veşmintele pe 
care le purtase în ajun, cu banii şi bijuteriile din ele”. 

Despre Roxelana, soția lui Soliman I, se ştie că era fiica 
unui preot din Ucraina, care a ajuns ca roabă la Istanbul. Aceasta 
„a fost prima femeie din harem care a jucat un rol major în 


! Mustafa Ali Mehmed, Op. cit., pp. 201-202. 
> Halil Inalcik, Op. cit., p. 181. 
3 Andre Clot, Op. cit., p. 237. 

afacerile statului”!. Ea este cea care a mutat haremul de la vechiul 
palat, din centrul Istanbulului, la Topkapi. 

Totuşi, în palatul vechi „rămâneau să locuiască, de obicei, 
cadânele sultanilor răposaţi, despre care se socotea că nu este 
legiuit să fie lăsate în fața ochilor urmaşului, fie fiul sau fratele 
decedatului, cât şi sultanele care dăduseră naştere unor urmaşi 
legitimi, dar şi concubinele înaintate în vârstă, cărora li se oferea 
o simbrie zilnică”. 

În ultimii ani ai vieţii lui Soliman I, fiii acestuia, Baiazid 
şi Selim, au purtat lupte pentru succesiunea la tron, cel din urmă 
ieşind biruitor. 

În toamna anului 1566, sultanul se afla în fruntea trupelor 
sale, într-o expediţie militară în Ungaria. În noaptea de 6 spre 7 
septembrie, acesta a murit în cortul său. „Sultanatul său a durat 
45 de ani, 11 luni şi 7 zile, fiind cea mai lungă domnie a vreunui 
sultan otoman”*. 

„În secolele al XV-lea şi al XVI-lea, fiii sultanilor otomani 
care împlineau 12 ani, erau trimişi în cele mai îndepărtate zone ale 
imperiului, ca guvernatori provinciali. Acolo, ei se aflau în grija 
unor tutori experimentați, care-i învățau arta conducerii. Aceasta 
însemna că în momentul crucial al morții sultanului, fiul care se 
găsea cel mai aproape de capitală avea un avantaj considerabil. 
De aceea, marii dregători ai statului ascundeau vestea morţii 
sultanului, până când un mesaj secret trimis candidatului lor 
pentru tron oferea siguranța că va ajunge primul în Istanbul şi va 
fi proclamat sultan’. 

Cu toate că Selim, fiul lui Soliman I, era singurul moştenitor 
al tronului, pentru a nu se crea tulburări, marele vizir a tăinuit 


! Andrina Stiles, Imperiul..., p. 55. 

? Demetrius Cantemir, Op. cit., p. 231. 
3 Aurel Decei, Op. cit, p. 198. 

4 Andrina Stiles, Imperiul..., pp. 43-44. 

moartea sultanului, până când Selim a ajuns în tabăra militară şi a 
fost proclamat sultan. 


Selim al II-lea (1566-1574) 

Asemenea înaintaşilor săi, Selim al II-lea le-a oferit 
ienicerilor o sumă de bani, după ce a ocupat tronul. 

Selim al II-lea „a fost primul dintre sultanii otomani 
lipsit de personalitate. Blond, cu ochii albaştri, acesta a fost un 
conducător şters, care prefera umbra haremului şi gustul vinului”!, 
însă l-a avut ca mare vizir pe vrednicul Sokollu Mehmed. 

În timpul lui Selim al II-lea, insula Sumatra, din Indonezia, 
a ajuns sub suzeranitate otomană. 

În anul 1571, Ciprul a fost anexat Imperiului Otoman. 

În 7 octombrie 1571, la Lepanto, a avut loc „cea mai mare 
bătălie care s-a dat vreodată în Marea Mediterană”, în care flota 
otomană a fost înfrântă de o coaliție europeană, condusă de 
spanioli. „Înfrângerea maritimă de la Lepanto a constituit prima 
manifestare a slăbirii forței maritime a otomanilor. Eşecul de la 
Lepanto a reprezentat o lovitură serioasă dată puterii navale oto- 
mane”*. „La primirea veştii, sultanul Selim al II-lea nu a putut 
scoate un cuvânt, iar timp de trei zile şi trei nopţi nu a dormit”. 

În 1572, provincia otomană Tunis, a fost ocupată de Don 
Juan de Austria, dar a fost recucerită de turci. 

Selim al II-lea „a fost primul sultan care a încetat din 
viaţă la Istanbul”. 


! Aurel Decei, Op. cit., p. 230. 

2 Halil Inalcik, Op. cit., p. 90. 

3 Mehmet Ali Ekrem, Civilizaţia turcă, Editura Sport-Turism, 
Bucureşti, 1981, p. 101. 

+ Aurel Decei, Op. cit., p. 237. 

5 Ibidem, p. 230. 

Murad al III-lea (1574-1595) 

Noul sultan era fiul lui Selim al II-lea. Conform obiceiului 
familiei domnitoare otomane, cei cinci frați ai săi mai mici au 
fost strangulați, iar la scurt timp după „urcarea sa pe tron, le-a 
distribuit ienicerilor bacşişul înscăunării”!. 

Murad al III-lea, care era epileptic, „a fost dominat de mama 
sa, Nurbanu, apoi de soția sa, Safiye Haseki, o venețiană, care şi-a 
pus soțul în umbră. Influenţa ei se făcea simțită aproape în toate 
problemele statului, încât s-a spus că în această perioadă a tronat 
sultanatul femeilor sau al haremului”?. 

Murad al III-lea „nu a ieşit niciodată din Istanbul”. 

În 1576, Marocul a intrat în sfera de influență otomană. 

Între 1578 şi 1590, otomanii au purtat război cu Iranul, iar 
între 1593-1606, a avut loc războiul turco-austriac, cu rezultate 
alternative. În acest război au fost implicate şi cele trei prin- 
cipate româneşti, care au fost unite pentru scurt timp sub con- 
ducerea domnitorului Mihai Viteazul, care în urma acestei 
realizări se intitula: „Domn al Ţării Româneşti, al Ardealului 
şi a toată Ţara Moldovei”?. 

Murad al III-lea a fost „lipsit de patima vinului, pe care l-a 
interzis, spre disperarea ienicerilor, însă era dominat de patima 
femeilor”. Acesta „a fost cel mai prolific dintre sultanii otomani, 
având 115 copii”. 

În timpul lui Murad al III-lea a avut loc o inflaţie monetară, 
el fiind „primul dintre sultani care a început să ia mită”. 

„Până la Murad al III-lea se săruta mâna suveranului, de 


! Ibidem, p. 242. 
2 Ibidem. 

3 Ibidem. 

+ Ibidem, p. 290. 
5 Ibidem, p. 242. 
$ Ibidem, p. 204. 
7 Ibidem, p. 242. 

acum înainte se săruta poala veşmântului acestuia, precum şi pragul 
sau franjurii tronului, obicei care a durat până în 1922”!. 

„Murad al III-lea a fost ultimul sultan pregătit pentru a fi 
guvernator provincial, niciunul dintre succesorii săi nemaiefectuând 
serviciul activ în armată înainte de urcarea pe tron'?. 

Sultanul a murit în 1595. 


Mehmed al III-lea (1595-1603) 

Tronul lui Murad al III-lea a fost ocupat de fiul acestuia, 
Mehmed al III-lea. Acesta şi-a inaugurat domnia „prin uciderea 
a nouăsprezece frați, dintre care mulți erau sugari, pentru a 
preîntâmpina luptele de ocupare a tronului”5. „Execuţia celor 
nouăsprezece prinți pare să fi declanşat proteste de masă la 
Istanbul, motiv pentru care această măsură nepopulară şi 
înfiorătoare a fost abandoantă după 1595”. Astfel, „Mehmed 
al III-lea a fost ultimul sultan care a urmat legea fratricidului şi 
şi-a executat frații, hotărându-se ca de acum înainte fraţii şi fiii 
suveranului otoman să fie ținuți prizonieri pe viaţă în nişte «cuşti», 
unde nu erau în stare să organizeze rebeliuni împotriva sultanului, 
fiind disponibili să-i urmeze la tron în ordinea vârstei”. 

„Cuştile” în care erau siliți să locuiască frații şi fiii sulta- 
nilor erau nişte „camere mici, cu gratii groase la ferestre, fiind 
complet izolate de restul palatului. Acolo prinții puteau fi prizo- 
nieri o perioadă îndelungată, iar în acest timp nu aveau niciun 
contact cu vreo persoană în afară de servitorii lor, nu primeau 
educaţie, nu le era permis să se căsătorească şi trăiau cu frica 
permanentă că vor fi ucişi”. 


! Ibidem, p. 241. 

? Andrina Stiles, Imperiul..., p. 117. 
5 Aurel Decei, Op. cit., p. 270. 

+ Epoca imperiilor..., p. 35. 

5 Andrina Stiles, Imperiul..., p. 117. 
€ Ibidem, p. 44. 

Mehmed al III-lea a poruncit să fie „executate şi douăzeci 
de surori şi şapte mame vitrege”!. 

„La trei zile după urcarea sultanului pe tron, 1.300.000 
ducați de aur au fost scoşi din vistierie pentru tradiționalul dar 
bănesc şi au fost distribuiţi armatei'?. 

Noul sultan se găsea „sub influenţa mamei sale, veneţiana 
Safiye Valide, care era stăpână în serai, împreună cu şeful 
eunucilor, Gazanfer aga, ungur de origine”. 

În anul 1595, a avut loc o răscoală a spahiilor, în care a fost 
pustiită o parte a Istanbulului. 

În 1595, la Călugăreni, trupele lui Mihai Viteazul, 
domnitorul Țării Româneşti, le-au înfrânt pe cele otomane, aflate 
sub conducerea marelui vizir Sinan paşa, „care s-a prăvălit de 
pe cal într-o mlaştină foarte întinsă, de unde a fost scos cu mare 
greutate de un apropiat al său, pe nume Hasan, care şi-a câştigat 
porecla de «Hasan din mlaştină»”*. 

Această întâmplare a fost imortalizată de poetul George 
Coşbuc în memorabilele versuri ale poeziei Paşa Hasan: „Pe vodă-l 
zăreşte călare trecând/Prin şiruri, cu fulgeru-n mână./În lături 
s-azvârle mulțimea păgână./Căci vodă o-mparte, cărare făcând,/ 
Şi-n urmă-i se-ndeasă, cu vuiet curgând,/Oştirea română./Cu tropote 
roibii de spaimă pe mal/Rup frâiele-n zbucium şi saltă;/Turcimea- 
nvrăjbită se rupe deolaltă/Şi cade-n mocirlă, un val după val,/lar 
fulgerul Sinan, izbit de pe cal,/Se-nchină prin baltă./Hasan de sub 
poala pădurii acum/Lui Mihnea-i trimite-o poruncă:/În spatele- 
oştirii muntene s-aruncă/Urlând ienicerii, prin flinte şi fum,/Dar 
paşa rămâne alături de drum/Departe pe luncă./Mihai îi zăreşte şi- 
alege vro doi,/Se-ntoarce şi pleacă spre gloată,/Ca volbura toamnei 


! Ibidem, p. 45. 

? Halil Inalcik, Op. cit., p. 116. 
3 Aurel Decei, Op. cit., p. 271. 
+ Ibidem, p. 276. 

se-nvârte el roată/Şi intră-n urdie ca lupu-ntre o1,/Şi-o frânge degrabă 
şi-o bate-napoi/Şi-o vântură toată./Hasan, de mirare, e negru- 
pământ;/Nu ştie de-i vis, ori aieve-i./El vede cum zboară flăcăii 
Sucevei,/El vede ghiaurul că-i suflet de vânt/Şi-n față-i puterile 
turcilor sunt/Tăriile plevei./Dar iată-l! E vodă, ghiaurul Mihai;/ 
Aleargă năvală nebună./Împrăştie singur pe câţi îi adună,/Cutreieră 
câmpul, tăind de pe cai,/EI vine spre paşă: e groază şi vai,/Că vine 
furtună./ «Stai, paşă, o vorbă de-aproape să-ţi spun/Că nu te-am găsit 
nicăiereay»,/Dar paşa-şi pierduse şi capul şi firea!/Cu frâul pe coamă 
el fuge nebun,/Că-n gheară de fiară şi-n gură de tun/Mai dulce-i 
pierirea./Sălbaticul vodă e-n zale şi-n fier/Şi zalele-i zuruie crunte,/ 
Gigantică poart-o cupolă pe frunte,/Şi vorba-i e tunet, răsufletul ger,/ 
Iar barba din stânga-i ajunge la cer,/Şi vodă-i un munte./«Stăi, paşă! 
Să piară azi unul din noi»./Dar paşa mai tare zoreşte;/Cu scările-n 
coapse fugaru-şi loveşte/Şi gâtul i-l bate cu pumnii-amândoi;/Cu ochii 
de sânge, cu barba vâlvoi/EI zboară şoimeşte./Turbanul îi cade şi-l lasă 
căzut;/Îşi rupe cu mâna veşmântul/Că-n largile-i haine se-mpiedică 
vântul/Şi lui i se pare că-n loc e ținut;/Aleargă de groaza pieririi bătut,/ 
Mănâncă pământul./Şi-i dârdâie dinții şi-i galben-pierit!/Dar Alah din 
ceruri e mare!/Şi-Alah îi scurtează grozava-i cărare,/Căci paşa-i de 
taberi aproape sosit!/Spahiii din corturi se-ndeasă grăbit,/Să-i deie 
scăpare./ŞI-n ceasul acela Hasan a jurat/Să zacă de spaimă o lună,/ 
Văzut-au şi beii că fuga e bună/Şi bietului paşă dreptate i-au dat,/Căci 
vodă ghiaurul în toți a băgat/O groază nebună”. 

Mihai Viteazul 1-a anunţat pe turci că vrea să le plătească 
personal tributul datorat, iar „în ziua de 28 septembrie 1598, 
la Senadin, aproape de Nicopole, a năvălit asupra trupelor 
otomane, înregistrând o nouă victorie răsunătoare împotriva lor 
şi eliberând populaţia robită dintre Dunăre şi Munții Balcani, 
16.000 de creştini, în majoritate bulgari, care au fost strămutați 
în Țara Românească”!. 


! Ibidem, p. 285. 

„Între 1595-1610, Anatolia s-a umplut de bande de rebeli, 
care jefuiau şi prădau, ducând la o migrare în masă a țăranilor 
din zonă”!. 

În perioada 1599-1609, Imperiul Otoman a fost zguduit de 
ample răscoale populare, printre acestea numărându-se şi rebeliunea 
condusă de uzurpatorul Karayazici Abdulhalim. 

„Tutunul a pătruns în Imperiul Otoman în anul 1601, fiind 
adus de nişte «ghiauri englezi”. 

În anul 1603, a avut loc o răscoală a spahiilor din Istanbul, 
care au intrat în conflict cu ienicerii. În acelaşi an, a început un lung 
război cu Iranul, care a durat până în 1618. 

Mehmed al III-lea „a murit în 21 decembrie 1603, la vârsta 


de 37 de ani”. 


Ahmed I (1603-1617) 

Noul suveran era fiul lui Mehmed al III-lea, „care - un fapt 
nemaintâlnit în analele istoriei otomane - a fost circumcis după o 
lună de la ocuparea tronului, pe când avea 14 ani”. 

„Circumcizia otomanilor se făcea în mod obişnuit între 
şapte şi doisprezece ani”5 şi era motiv de mare sărbătoare. Astfel, 
când Soliman I a organizat „festivitatea tăierii împrejur a celor 
trei fii ai săi, Mustafa, Mehmet şi Selim, la această solemnitate 
s-au adunat viziri, paşale, prefecţii oraşelor din tot imperiul, 
precum şi ambasadorii principilor creştini şi ai perşilor, aducând 
daruri multe şi de preț”. 

La 11 noiembrie 1606, s-a semnat un tratat de pace între 
otomani şi austrieci, care prevedea că Austria încetează să mai 


! Andrina Stiles, Imperiul..., p. 122. 

> Aurel Decei, Op. cit., p. 335. 

3 Ibidem, p. 294. 

4 Ibidem. 

5 Andre Clot, Op. cit., p. 275. 

€ Demetrius Cantemir, Op. cit., p. 136. 

plătească tribut Înaltei Porţi. De asemenea, în urma păcii încheiate 
cu iranieni, în 1612, Georgia, Azerbaidjanul şi alte teritorii din 
Caucaz au trecut în stăpânirea iranienilor. 

Fiind un bun musulman, Ahmed I a interzis consumul 
băuturilor alcoolice în Imperiul Otoman. 

În 22 noiembrie 1617, sultanul a murit de tifos, la vârsta de 
doar 28 de ani. 


Mustafa I (1617-1618 şi 1622-1623) şi Osman al II-lea 
(1618-1622) 

Succesorul lui Ahmed I a fost Mustafa I, fratele său vitreg, 
aceasta fiind prima dată când tronul otoman a fost ocupat de fratele, 
iar nu de fiul sultanului decedat. 

Din cauza numeroşilor ani petrecuţi în „cuşcă”, Mustafa I 
avea probleme psihice. El le smulgea vizirilor turbanele din cap şi 
îi trăgea de barbă, încât după câteva luni de domnie a fost trimis 
înapoi în camera lui cu gratii. 

Mustafa I a fost înlocuit cu Osman al II-lea, fiul lui Ahmed 
I, care era în vârstă de 14 ani. 

În iarna din 1620-1621, s-au înregistrat temperaturi atât de 
scăzute în capitala Imperiului Otoman, încât „vreme de câteva 
zile locuitorii din Istanbul au putut trece pe jos marea îngheţată, 
până la Uskudar şi înapoi, fără vreo primejdie”!. 

În anul 1621, oştile conduse de tânărul sultan au asediat, 
fără succes, Hotinul. 

Osman al II-lea „a încercat să facă schimbări radicale 
în întregul sistem al statului otoman. El dorea să înlocuiască 
ienicerii cu o miliție națională, formată din țăranii musulmani 
din Anatolia şi să mute capitala din Istanbul înapoi în Anatolia, 
fie la Ankara, fie la Bursa”?. 


! Ibidem, p. 164. 
> Andrina Stiles, Imperiul..., p. 129. 

În mai 1622, sultanul a fost detronat şi ucis, „acesta fiind 
primul caz de asasinare a unui sultan în timpul domniei sale”!. 

Pe tronul otoman a fost repus Mustafa I, care a domnit până 
în 10 septembrie 1623, când a fost înlocuit cu Murad al IV-lea. 

Mustafa I a fost trimis din nou în „cuşcă”, unde a încetat din 


viaţă în anul 1639. 


Murad al IV-lea (1623-1640) 

Acest sultan „era fiul lui Ahmed I, fratele - din altă mamă 
- al sultanului Osman al II-lea şi a ocupat tronul la vârsta de 
unsprezece ani şi o lună”. 

Murad al IV-lea a moştenit o vistierie goală, iar pentru a oferi 
soldaţilor îndătinatul dar al înscăunării, „din apartamentele private 
ale sultanului au fost duse obiecte de aur şi argint la monetărie, 
care se afla în prima curte a seraiului, unde au fost transformate în 
monede, care au fost distribuite ostașilor”. 

În primii ani ai domniei, sultanul s-a aflat sub înrâurirea 
mamei sale, grecoaica Anastasia. 

„În 20 iulie 1624, venind pe mare, cazacii au jefuit şi ucis 
populaţia din localitățile Sariyer şi Yenikioy din imediata apro- 
piere a Istanbulului”. 

În acelaşi an, a reînceput războiul cu iranienii, care au cucerit 
Bagdadul şi mari părți din Irak. 

Tot în 1624, a avut loc răscoala tătarilor din Crimeea, vasali 
ai otomanilor. În urma luptelor purtate, tătarii au ieşit biruitori şi au 
făcut atât de mulți prizonieri turci, încât „un rob se vindea pentru 


un pahar de suc”. 


! Ibidem, p. 118. 

Anul următor, a izbucnit ciuma la Istanbul, „murind în fiecare 
zi câte o mie de pesoane”!. 

„Prin 1627, renumitul corsar turc, Murad Reis, a navigat 
până în Islanda, de unde s-a întors cu numeroşi captivi”?. 

În 1632, a avut loc o răscoală a spahiilor şi a ienicerilor din 
Istanbul. Când ienicerii „refuzau să bea ciorba sultanului, acesta 
era semn de revoltă”. 

Murad al IV-lea a interzis, în anul 1633, folosirea alcoolului, 
a cafelei şi a tutunului, de aceea se spune despre el că „era un beţiv 
nărăvit şi în acelaşi timp cel mai neîndurător sprijinitor al inter- 
zicerii alcoolului”?. Într-un aforism atribuit lui Murad al IV-lea, 
acesta ar fi scris: „Vinul este un rău atât de mare, încât trebuie să-mi 
feresc supuşii de el, bându-l pe tot”. 

În timpul prohibiţiei „a fost înființată o reţea de spioni, 
care verifica dacă porunca sultanului este respectată, iar acesta 
colinda personal străzile Istanbulului, executându-i pe cei care o 
încălcau”5. Un locuitor din Istanbul, pe nume „Tiriaki, nu voia să 
se lase de fumat, de aceea şi-a săpat sub cort o groapă adâncă, pe 
care a acoperit-o cu un fel de pod, încât să nu se cunoască. Într-o 
zi, pe când acesta fuma liniştit sub cort, a venit sultanul să-l caute, 
iar ai săi i-au arătat unde se află. Scoțând sabia din teacă, sultanul 
a vrut să-l omoare, dar Tiriaki i-a spus: «Stăpâne, domnia ta se 
întinde deasupra, iar nu dedesubtul pământului». Auzind aceste 
cuvinte înțelepte, sultanul i-a cruțat viața, îngăduindu-i să fumeze 
pe mai departe în groapa de sub cort”. 

Murad al IV-lea a interzis cuvântările libere în public, ceea 
ce l-a făcut să devină foarte nepopular. 


! Ibidem, p. 342. 

În 1635, oştile otomane au cucerit Erevanul şi Tabrizul. 

În 1638, trupele sultanului au ocupat Bagdadul, iar vestul 
Armeniei şi al Georgiei au încăput şi ele pe mâinile turcilor. 

Murad al IV-lea a fost ultimul sultan otoman care şi-a 
condus soldaţii pe câmpul de luptă. Se spune despre el că avea o 
forță fizică fenomenală. 

În timpul acestui sultan a avut loc un incendiu, în care au ars 
aproximativ 2.000 de clădiri din Istanbul. 

Murad al IV-lea a luptat împotriva corupției, fiind foarte 
crud. „Niciun alt sultan otoman nu a comis atât de multe acte de 
cruzime ca şi el”!. 

În 9 februarie 1640, la vârsta de 27 de ani, Murad al IV-lea 
a murit de gută sau de ciroză. 


Ibrahim I (1640-1648) 

Succesorul lui Murad al IV-lea la tron a fost fratele acestuia, 
Ibrahim I, care petrecuse ani buni în „cuşcă”, de unde a ieşit cu 
nervii zdruncinați. 

Întrucât sultanul a condus imperiul sub influența mamei sale, 
grecoaica Anastasia, perioada lui de guvernare este cunoscută sub 
numele de „domnia femeilor”. 

Acest sultan a avut dorinţa „să cunoască femeia cu cele 
mai largi forme şi i-a fost găsită o armeancă gigantică, de care 
s-a ataşat nebunește”. 

Chiar dacă Ibrahim I avea probleme psihice, alături de el a 
stat marele vizir, capabilul Kara Mustafa, care a făcut o reformă 
monetară, oprind prin aceasta inflația din imperiu. 

În 1642, otomanii au capturat cetatea Azov. 

Între 1645 şi 1669, turcii s-au aflat în război cu venețienii, de 


! Andrina Stiles, Imperiul..., p. 131. 
> Aurel Decei, Op. cit., p. 376. 
3 Ibidem. 


342 


la care au cucerit mai multe oraşe din insula Creta şi din Dalmația. 
În luptele din Marea Egee au înregistrat pierderi ambele părți. 

Întrucât curtea otomană era foarte coruptă, în 1648, 
a izbucnit o revoltă la Istanbul, în urma căreia sultanul a fost 
întemnițat şi apoi ucis. 

„Ibrahim «Nebunul» manifesta şi ilustra atât de bine starea 
bolnăvicioasă a statului, încât niciun alt conducător otoman nu a 
mai purtat, el sau copiii lui, numele de Ibrahim”!. 

La jumătatea secolului al XVII-lea Imperiul Otoman a trecut 
printr-o criză financiară acută. 


Mehmed al IV-lea (1648-1687) 

Acest sultan era fiul lui Ibrahim I şi avea vârsta de şase ani 
când a ocupat tronul. 

„Până în 1651, când ucraineanca Sultana Turhan, mama 
lui Mehmed al IV-lea a fost strangulată, ea dirija toate pârghiile 
guvernării”?. „Turhan îşi încurajase fiul să-şi dezvolte pasiunea 
pentru vânătoare, în timp ce ea se ocupa de afacerile statului”. 

Începând cu Mehmed al IV-lea, sultanii au transferat cea mai 
mare parte a atribuţiilor executive marilor viziri. 

La 1 august 1664, trupele otomane au fost înfrânte la Saint 
Gotthard, însă în urma păcii de la Vaşvar, Imperiul Otoman a 
păstrat o bună parte din Ungaria. 

„În 1683, la Viena, otomanii au suferit prima înfrângere 
majoră pe uscat, după lupta pierdută la Ankara, în 14024. În 
urma acestei bătălii, anumite ţări occidentale „au început să 
dezmembreze teritoriile otomane din Balcani", iar în 1686, 
austriecii au ocupat oraşul Buda. 


! Andrina Stiles, Imperiul..., p. 131. 
? Halil Inalcik, Op. cit., p. 196. 

3 Andrina Stiles, Imperiul..., p. 119. 
+ Epoca imperiilor..., p. 36. 

5 Andrina Stiles, Imperiul... p. 108. 

Pe lângă aceste pierderi teritoriale, Anatolia s-a confruntat 
cu o perioadă de secetă, care a dus la foamete. 

În această situaţie, „nemulțumirile publice şi dezordinea 
sporeau, în timp ce Mehmed al IV-lea îşi continua domnia fără 
nicio grijă, rezumându-se la ocupaţia sa zilnică, vânătoarea. 
Locuitorii Istanbulului se plângeau că imperiul este pierdut, dar 
sultanului nu-i pasă. Marele muftiu l-a avertizat pe suveran să 
renunțe la pasiunea sa nestăvilită pentru vânătoare şi să-şi îndrepte 
atenția spre afacerile de stat, dacă nu vrea să se confrunte cu o 
revoltă. Sultanul a reuşit să nu meargă la vânătoare o lună întreagă, 
dar apoi a anunţat că nu poate trăi fără pasiunea sa. În noiembrie 
1687, armata s-a răsculat şi l-a detronat pe sultan, aruncându-l în 
temniţă”, unde a murit în 1693. 


Suleiman al II-lea (1687-1691) 

În locul lui Mehmed al IV-lea a fost aşezat pe tron fratele 
acestuia, Suleiman al II-lea, care îşi petrecuse aproape întreaga 
viaţă într-o cameră cu gratii din palat. 

Când acesta a fost scos din „cuşcă”, pentru a prelua puterea, 
„a plâns cu suspine în fața funcţionarilor palatului care au venit 
să-l însoţească, zicându-le: «Dacă execuția mea a fost poruncită, 
spuneţi-mi deschis. Lăsaţi-mă să-mi fac rugăciunile, apoi 
îndepliniți-vă porunca. Din copilărie am suferit patruzeci de ani 
de întemnițare. E mai bine să mori o dată, decât să mori câte puţin 
în fiecare zi. Câtă spaimă îndurăm noi pentru o singură viaţă»?. 
Noul sultan „a fost scos cu de-a sila din odaia cu gratii şi fiind 
ridicat de subsuori, a fost dus să ocupe tronul”. 

În 1687, trupele otomane au suferit o grea înfrângere la 
Mohacs, iar anul următor, austriecii au ocupat Belgradul. 

Sultanul a murit la Istanbul, în anul 1691. 


! Ibidem, p. 109. 
2 Halil Inalcik, Op. cit., p. 114. 
3 Demetrius Cantemir, Op. cit., pp. 396-397. 

Ahmed al II-lea (1691-1695) 

În urma morţii lui Suleiman al II-lea, tronul a fost ocupat 
de fratele acestuia, Ahmed al II-lea. 

În timpul acestui sultan, în Istanbul au izbucnit mai multe 
incendii devastatoare. 

În 1690, oştile otomane au capturat Belgradul de la 
austrieci, însă anul următor, la Slankamen, în cea mai sângeroasă 
bătălie a secolului, turcii au suferit o înfrângere zdrobitoare, în 
care şi-a pierdut viaţa şi marele vizir. 

În 1692, austriecii au cucerit Oradea, iar în 1695, Gyula, 
împingând granița otomană spre sud-est. 

În 1695, sultanul a încetat din viaţă la Istanbul, ros de boală 
şi măcinat de supărare. 


Mustafa al II-lea (1695-1703) 

Succesorul lui Ahmed al II-lea la tron a fost Mustafa al II-lea, 
fiul lui Mehmed al IV-lea. 

În 1695, flota otomană a învins-o pe cea venețiană, cucerind 
insula Chios. În acelaşi an, turcii au ocupat Lipova şi au respins o 
armată austriacă la Lugoj. 

În 1696, ruşii au cucerit cetatea Azov, „aceasta constituind 
prima victorie militară a armatei ruseşti asupra otomanilor”! Tot 
în 1696, turcii au cucerit Timişoara. 

În 1697, armata otomană a fost înfrântă, de cea austriacă, la 
Zenta, marele vizir pierzându-şi viața pe câmpul de luptă. 

Pentru a se pune capăt războaielor, în 27 ianuarie 1699, a 
fost semnată pacea de la Karlowitz. „Acesta a fost primul acord 
între otomani şi o coaliție europeană şi cea dintâi împrejurare în 
care turcii s-au folosit de ambasadori neutri ca mediatori, aceasta 
fiind şi prima ocazie în care otomanii au recunoscut în mod oficial 


! Andrina Stiles, Imperiul... p. 110. 

o înfrângere”!. „În urma păcii de la Karlowitz, turcii au fost 
obligați să semneze un tratat dezavantajos şi să cedeze teritorii 
Austriei”, Ungaria şi cea mai mare parte a Transilvaniei rămânând 
habsburgilor. De asemenea, otomanii au pierdut şi „influenţa asupra 
unor teritorii întinse din Polonia şi Ucraina, pe lângă pierderile 
Moreei şi ale altor regiuni dinspre Mediterană”. 

În anul 1700, otomanii „au acceptat numirea unui amba- 
sador rus la Istanbul”. 

În 1703, a avut loc o răscoală puternică la Istanbul, în decursul 


căreia sultanul a fost detronat şi înlocuit cu Ahmed al III-lea. 


Ahmed al III-lea (1703-1730) 

Noul sultan era fratele lui Mustafa al II-lea. 

Acesta a cultivat relații bune cu Franţa, luându-şi de soții 
două franțuzoaice. 

După ce trupele țarului Petru cel Mare le-au învins pe cele 
suedeze, în bătălia de la Poltava, din 1709, sultanul i-a oferit azil 
lui Carol al XII-lea, regele Suediei. 

În 1711, trupele otomane le-au biruit, la Stănileşti, pe cele 
ruso-moldoveneşti. În urma tratatului de pace, Azovul a revenit 
turcilor, oastea rusească a fost lăsată să se întoarcă acasă, iar 
domnitorului Moldovei, Dimitrie Cantemir, i s-a dat voie să plece 
în Rusia, unde a trăit până la sfârşitul vieţii. 

În urma acestui război, otomanii nu le-au mai îngăduit 
moldovenilor să-şi aleagă domni pământeni, ci sultanul le 
numea conducători greci, din cartierul Fanar al Istanbulului. Din 
anul 1716, situația s-a repetat şi în Ţara Românească, după ce 
domnitorul Ştefan Cantacuzino s-a aliat cu prinţul Eugeniu de 


! Ibidem. 

? Epoca imperiilor... p. 36. 

3 Mustafa Ali Mehmed, Op. cit., p. 244. 
4 Andrina Stiles, Imperiul..., p. 110. 

Savoia, comandantul militar habsburgic, la începutul războiului 
Ligii Sfinte. Cele două principate au fost conduse de domnitori 
fanarioți până la revoluția lui Tudor Vladimirescu, din anul 1821. 

Din porunca lui Ahmed al III-lea, în 15 august 1714, 
domnitorul Țării Româneşti, Constantin Brâncoveanu, cu cei patru 
fii ai săi: Constantin, Ştefan, Radu şi Matei, precum şi sfetnicul 
Ianache, au fost decapitaţi la Istanbul. 

Între 1715 şi 1718, turcii au purtat război cu venețienii, 
de la care au ocupat mai multe cetăţi. În acest război au intrat şi 
austriecii, de partea venețienilor. 

În 5 august 1716, la Petrovaradin, trupele habsburgice 
conduse de Eugeniu de Savoia le-au înfrânt pe cele otomane. 

În 1718, s-a încheiat pacea de la Passarowitz, în urma căreia 
turcii au primit Moreea, „Austria a păstrat Belgradul şi Timişoara, 
confirmându-se ocuparea Banatului şi a Olteniei, iar venețienii au 
rămas cu unele posesiuni din coastele Dalmaţiei”!. 

În anul 1728, s-a introdus în Imperiul Otoman tiparul cu 
caractere arabe. 

În 1729, Rusia a cucerit Crimeea şi Georgia. 

Datorită luxului şi a pompei excesive, Ahmed al III-lea a 
devenit nepopular, iar în urma unei rebeliuni din anul 1730, a fost 
obligat să abdice în favoarea lui Mahmud I, fiul fratelui său, el 
retrăgându-se în „cuşca” pe care o ocupase până atunci nepotul 
său, unde a murit în 1736. 


Mahmud I (1730-1754) 

Succesorul lui Ahmed al III-lea era fiul lui Mustafa al II-lea. 

În timpul acestui sultan a avut loc războiul ruso-austro- 
turc, din 1735-1739, încheiat prin pacea de la Belgrad, din 18 
septembrie 1739, în urma căreia Imperiul Otoman a renunţat la 
cetatea Azov, în favoarea Rusiei. 


! Mustafa Ali Mehmed, Op. cit., p. 258. 


347 


De asemenea, între anii 1743 şi 1746, trupele otomane au 
luptat împotriva celor iraniene. 

Mahmud I a lăsat conducerea țării în grija marilor viziri, el 
dedicându-şi timpul compunerii de poezii. 

Sultanul a murit la Istanbul, în anul 1754. 


Osman al III-lea (1754-1757) 

După moartea lui Mahmud I, tronul i-a revenit fratelui 
acestuia mai tânăr, Osman al III-lea. 

Întrucât noul sultan şi-a petrecut cea mai mare parte a vieţii 
într-o cameră cu gratii din palat, a rămas cu anumite sechele. Astfel, 
el nu agrea compania femeilor, de aceea purta pantofi cu plachiuri, 
pentru a fi auzit când umblă prin palat, încât nici o femeie să nu-i 
iasă în cale. De asemenea, suveranul nu suporta muzica, motiv 
pentru care le-a interzis muzicanţilor prezenţa la curtea sa. 

Osman al III-lea a poruncit ca toţi creştinii şi evreii din 
imperiu să poarte anumite haine distincte sau ecusoane, pentru a se 
cunoaşte faptul că nu sunt musulmani, ceea ce a creat nemulțumiri 
în rândul minorităţilor etnice şi religioase. 

Sultanul a murit în palatul Topkapi din Istanbul, în anul 1757. 


Mustafa al III-lea (1757-1774) 

Acest sultan era fiul lui Ahmed al III-lea. El a încercat 
să modernizeze armata şi aparatul de stat, pentru a fi în rând 
cu Marile Puteri europene, însă s-a lovit de opoziția cercurilor 
conservatoare. 

La porunca lui Mustafa al III-lea au luat ființă Academiile de 
Matematică, Navigaţie şi Ştiinţe. 

Cunoscând slăbiciunea armatei otomane, sultanul s-a 
ferit de conflicte militare, cu toate acestea, între 1768 şi 1774, 
turcii s-au aflat în război cu ruşii, pierzând mai multe bătălii 
terestre şi navale. 

Mustafa al III-lea a fost un poet talentat. Acesta s-a stins din 
viaţă la Istanbul, în 1774. 


Abdul Hamid I (1774-1789) 

În urma morţii lui Mustafa al III-lea, tronul a fost ocupat 
de fratele acestuia, Abdul Hamid I, care până în 1767 stătuse 
în „cuşcă”. 

La preluarea puterii de către noul sultan, vistieria de stat 
era goală, încât ienicerii nu au avut de unde să primească „darul 
înscăunării”. 

Lunga perioadă de timp petrecută de Abdul Hamid I în odaia 
cu gratii din palat l-a făcut să fie indiferent față de problemele 
statului şi foarte influențabil la sfaturile altora. 

În bătălia de la Kozluca, din 20 iunie 1774, trupele otomane 
au fost înfrânte de cele ruseşti, semnându-se un tratat de pace între 
cele două părţi, la Kuciuk-Kainargi, în 21 iulie acelaşi an, prin care 
turcii au cedat teritorii ruşilor „şi a fost recunoscut patronajul rusesc 
asupra comunităţii ortodoxe din Imperiul Otoman”!. 

În 1787, a început un nou război între otomani şi ruşi, în care 
turcii au pierdut cetatea Oceakov, în decembrie 1788. 

În 1782, a izbucnit un incendiu în Istanbul, iar sultanul a 
comandat personal stingerea acestuia. 

În timpul acestui suveran s-a făcut o reformă militară. 

Abdul Hamid I era admirat de popor pentru devotamentul 
său religios. 

Sultanul a murit la Istanbul, în 7 aprilie 1789. 


Selim al III-lea (1789-1807) 

Succesorul lui Abdul Hamid I era fiul lui Mustafa al III-lea. 

Selim al III-lea a fost pregătit din vreme să ocupe tronul, 
fiind foarte bine educat. 


! Epoca imperiilor..., p. 36. 

Noul sultan a continuat războiul cu ruşii, aceştia înregistrând 
mai multe victorii împotriva trupelor otomane. În această situaţie, 
în ianuarie 1792, s-a încheiat pacea de la Iaşi, prin care turcii au 
cedat Imperiului Țarist coasta de nord-vest a Mării Negre. 

În anul 1798, trupele lui Napoleon au invadat Egiptul, care 
era provincie otomană. Turcii, avându-i ca aliaţi pe ruşi şi pe 
britanici, au avut ciocniri pe uscat şi pe mare cu armatele franceze, 
semnându-se un tratat de pace cu aceştia, în iunie 1802. 

În 1804, a izbucnit marea răscoală antiotomană a sârbilor, 
care a fost înfrântă de turci. 

Otomanii au început un nou război cu Rusia, în 1806. 

Pentru a ţine pasul cu țările mai dezvoltate ale Europei, 
sultanul a trimis tineri turci la studii în Occident. 

Suveranul şi-a dat seama de importanţa relațiilor 
diplomatice cu alte ţări, de aceea a înființat ambasade permanente 
pe lângă Marile Puteri din Europa. 

Selim al III-lea a încercat să implementeze mai multe 
reforme, pentru a moderniza statul otoman. „Pentru mulți musul- 
mani, cel mai greu de acceptat era acordarea de statut juridic legal 
tuturor non-musulmanilor, ceea ce însemna pentru ei o încălcare 
a legii islamice fundamentale, Sharia”!. 

Sultanul a realizat o amplă reformă militară. Acesta dorea 
să-i înlocuiască pe ieniceri cu un corp de infanterişti turci, bine 
instruiți şi echipați, după ultimele standarde europene. Noii soldaţi 
au fost recrutaţi din Anatolia şi au fost instruiți de experți militari 
din Occidentul Europei. 

Jenicerii s-au opus din răsputeri acestei reforme militare. 

„Paşa de Vidin, renumitul Osman Pazvantoglu, a declarat 
că mai degrabă devine creştin decât să accepte reformele”? sulta- 
nului, declanşând o revoltă. 


! Ibidem, p. 39. 
? Mustafa Ali Mehmed, Op. cit., p. 300. 

Acest paşă era vestit pentru raidurile de pradă pe care le 
efectua în Țara Românească. Într-o luptă purtată cu Iancu Jianu, 
paşa şi-a pierdut un ochi, iar renumitul haiduc i-ar fi spus: „Cu mâna 
asta ţi-am scos un ochi, tot cu mâna asta te omor, câine de păgân!”. 
Ținând cont de anarhia creată de rebelul paşă cu un singur ochi, în 
limba română a rămas expresia: „Pe vremea lui Pazvante Chiorul”. 

În anul 1807, a avut loc o răscoală a ienicerilor şi a 
opozanților reformelor, în timpul căreia Selim al III-lea a fost 
înlăturat de la putere, iar ulterior „a fost decapitat din porunca 
noului suveran, Mustafa al IV-lea”!, fiind singurul sultan din 
istoria Imperiului Otoman care a fost omorât cu sabia. 


Mustafa al IV-lea (1807-1808) 

Sultanul înscăunat de trupele rebele era fiul lui Abdul Hamid I. 

Acesta a avut o domnie foarte scurtă, fiind detronat de adepții 
reformelor predecesorului său şi înlocuit cu Mahmud al II-lea, 
singurul supraviețuitor de parte bărbătească a casei lui Osman. 


Mahmud al II-lea (1808-1839) 

Moştenitorul tronului era fiul lui Abdul Hamid I. 

Noul sultan a introdus o serie de reforme, printre care şi 
cea a legislaţiei, motiv pentru care a fost adeseori numit „Petru 
cel Mare” al turcilor. 

„În septembrie 1808, Mahmud al II-lea a semnat o con- 
venţie cu marii feudali din imperiu, prin care se preciza poziția 
clasei feudale faţă de suprema autoritate statală otomană, 
reprezentată de sultan”. 

Mahmud al II-lea „a început procesul de creare a unor insti- 
tuții moderne”. „Conservatorii îl calificau drept «ghiaur sultan», 


! Ibidem, p. 301. 
2 Ibidem, p. 302. 
3 Epoca imperiilor..., p. 39. 

adică «sultanul necredincios», pentru faptul de a fi aplicat cu multă 
consecvență o serie de reforme”!. 

„În 1826, Mahmud al II-lea a suprimat o revoltă a ienicerilor 
şi a desfiinţat acest corp de oaste”?, „cu acest prilej fiind nimiciţi 
peste 30.000 de ieniceri rămaşi credincioşi sistemului lor de 
organizare militară. În felul acesta se punea capăt unei oştiri 
seculare, care fusese într-o vreme «spaima Europei», dar care, 
mai târziu, devenise sursa unor tulburări interne dintre cele mai 
îngrijorătoare”?. „În același timp, s-au luat măsuri pentru formarea 
unei armate regulate, bine instruite, introducându-se serviciul 
militar obligatoriu, cu durata de 15 ani”*. 

Una dintre prioritățile sultanului a fost reconstituirea unei 
flote puternice. Cele dintâi vapoare otomane cu aburi au fost 
achiziţionate în anul 1828. De asemenea, în 1829, a fost construită 
cea mai mare navă de luptă din lume, care avea trei punți şi putea 
adăposti 1.280 de marinari. 

Mahmud al II-lea a îngăduit consumul de alcool în imperiu, 
el însuşi servind băuturi alcoolice, în mod ocazional, împreună 
cu miniştrii săi. 

Tot în timpul acestui sultan, „s-a introdus, la otomani, haina 
de tip european, iar turbanul a fost înlocuit cu fesul”. 

În 1811-1812, trupele ţariste au repurtat anumite victorii 
asupra celor otomane, semnându-se pacea de la Bucureşti, din 
mai 1812, prin care turcii cedau ruşilor Basarabia. 

Mehmet Ali paşa, guvernatorul Egiptului, a cucerit în anul 
1812, Medina, iar în 1813, Mecca. 

În 1816-1817, Serbia a devenit principat autonom. 


! Mustafa Ali Mehmed, Op. cit., p. 301. 
? Epoca imperiilor... p. 39. 

3 Mustafa Ali Mehmed, Op. cit., p. 306. 
+ Mehmet Ali Ekrem, Op. cit., p. 105. 

5 Ibidem. 

În 1821, a avut loc revoluția lui Tudor Vladimirescu, în 
urma căreia locuitorii Țării Româneşti şi ai Moldovei au dobândit 
dreptul de a-şi alege domnitori pământeni. 

În anul 1821, la Iaşi, a început mişcarea de eliberare a Greciei 
de sub jugul otoman. „Grecii din Turcia şi din Constantinopol au plătit 
însă insurecția greacă din 1821, prin masacre cutremurătoare”!. 

În acelaşi an, trupele turceşti au fost înfrânte de cele ira- 
niene, la Erzumun. 

„În anul 1827, Marile Puteri au sprijinit războiul grecilor 
pentru independență”, iar în bătălia de la Navarino, ultima în care 
au luat parte exclusiv vase cu pânze, flota otomană a fost distrusă 
de o coaliţie a britanicilor, francezilor şi ruşilor, Imperiul Otoman 
fiind nevoit să recunoască independenţa Greciei. 

Între 1828 şi 1829, a avut loc războiul ruso-turc, în care 
mai multe cetăți otomane au fost cucerite de ruşi. 

În anul 1830, trupele franceze au ocupat provincia oto- 
mană Algeria. 

„În 1831, o armată egipteană condusă de Muhammad Ali, 
un fost guvernator otoman, care se autoproclamase autoritatea 
supremă în această bogată provincie, i-a învins pe otomani în 
bătălia de la Konya”. 

Mahmud al II-lea a murit în 1839, de tuberculoză sau după 
unele surse, asasinat. 


Abdul-Medjid I (1839-1861) 

Succesorul lui Mahmud al II-lea la tron a fost fiul acestuia, 
Abdul-Medjid I. 

Acesta a fost educat în spirit european şi vorbea fluent 
limba franceză. 


! Pr. dr. Emanoil Băbuş, Op. cit., p. 328. 
> Epoca imperiilor... p. 40. 
3 Ibidem, p. 37. 

Între anii 1853-1856, s-a desfăşurat războiul Crimeii, în 
timpul căruia, în 30 noiembrie 1853, flota otomană a fost distrusă 
de cea rusească, în golful Sinope. 

În martie 1854, Anglia şi Franţa au declarat război Rusiei. 
În urma a numeroase lupte, Sevastopolul a capitulat în 1855, 
ajungându-se la pace. La congresul de la Paris, din 1856, Rusia 
a pierdut teritorii şi influență, iar Imperiul Otoman a fost inclus 
oficial printre naţiunile europene. 

În 1859, s-au unit Ţara Românească şi Moldova, sub con- 
ducerea lui Alexandru loan Cuza. După abdicarea forțată a dom- 
nitorului, în anul 1866, a fost adus pe tronul de la Bucureşti prin- 
cipele Carol de Hohenzollern-Sigmaringen, care aparținea unei 
dinastii renumite din Europa, pentru ca imperiile vecine, ostile 
unirii celor două principate româneşti, să îşi schimbe atitudinea. 

Abdul-Medjid I a continuat reformele începute de tatăl 
său. „Acestea au inclus promovarea egalității în fața legii 
pentru toți supușii sultanului, indiferent de credinţele religioase 
şi introducerea unei guvernări constituționale, inclusiv a unui 
sistem parlamentar”. 

Dintre măsurile luate, amintim: introducerea primelor 
bancnote otomane, în 1840; adoptarea imnului şi a steagului naţio- 
nal, în 1844; stabilirea prototipului primului parlament otoman, 
în 1845; introducerea telegrafului, în 1847; inaugurarea primelor 
două tronsoane de cale ferată din imperiu, în 1856; cetățenii care 
nu erau musulmani au dobândit dreptul de a se înrola în armată, 
în 1856 etc. 

Abdul-Medjid I a murit de tuberculoză, în anul 1861. 


Abdul-Aziz (1861-1876) 
În urma morții lui Abdul-Medjid I, tronul a fost ocupat de 
fratele acestuia, Abdul-Aziz, care a continuat reformele începute 


! Ibidem, p. 39. 

de predecesorii săi. Astfel, sistemul de educație publică a fost 
organizat după modelul francez; Universitatea din Istanbul a fost 
reorganizată, în 1861; au fost emise primele timbre poştale, în 1863 
şi a fost elaborat primul cod civil otoman. 

Abdul-Aziz a fost primul sultan otoman care a vizitat 
Occidentul Europei. 

În timpul domniei lui, în anul 1869, a fost inaugurat 
Canalul de Suez. 

Între 1875 şi 1877 a avut loc o revoltă în Herţegovina. 

În anul 1876, sultanul a fost înlăturat de la putere de mi- 
niştrii săi, iar la câteva zile s-a sinucis ori a fost asasinat. 


Murad al V-lea (30 mai-31 august 1876) 

În locul lui Abdul-Aziz a fost înscăunat Murad al V-lea, fiul 
lui Abdul-Medjid I. Acesta a domnit doar 93 de zile, fiind detronat 
din cauză că era bolnav mintal, însă se crede că adevăratul motiv 
al înlăturării sale de la putere este acela că voia să impună noi 
reforme, inclusiv o Constituţie. 

Murad al V-lea a mai trăit până în 1904. 


Abdul Hamid al II-lea (1876-1909) 

Noul sultan era fratele lui Murad al V-lea. 

Acesta a scris poezii, a tradus unele spectacole de operă 
ale clasicilor europeni şi a compus chiar el astfel de spectacole, 
fiind şi un dulgher priceput, care şi-a decorat cu propria mână o 
parte din mobilier. 

În anul 1876, sultanul a promulgat cea dintâi Constituţie 
otomană şi a inaugurat „primul parlament, cu scopul declarat de 
a oferi tuturor cetățenilor imperiului drepturi egale în faţa legii. 
Totuşi, în anul următor, Abdul Hamid al II-lea a făcut un pas înapoi, 
restaurând autocraţia”!, el fiind ultimul sultan otoman autocrat. 


! Ibidem, p. 35. 

Pentru a reduce puterea guvernului, suveranul a transformat 
majoritatea ministerelor în secretariate. 

Între 1877 şi 1878, a avut loc războiul ruso-româno-turc, în- 
cheiat prin pacea de la San Stefano, favorabilă ruşilor. La Congresul 
de la Berlin din 1878, „puterile occidentale au reuşit să modifice în 
favoarea lor o serie de hotărâri ale tratatului de la San Stefano”!. 
Aici s-a recunoscut autonomia Bulgariei, independenţa politică a 
României, a Serbiei şi a Muntenegrului, Bosnia şi Herţegovina au 
trecut sub administrație austro-ungară, iar Marea Britanie a preluat 
controlul asupra Ciprului. Practic, acest „Congres a consfințit 
procesul dezintegrării politice a statului sultanilor”?. 

În anul 1881, francezii au anexat Tunisia, iar în 1882, 
Marea Britanie a ocupat Egiptul, reducând prin aceasta şi mai 
mult graniţele Imperiului Otoman. 

„În 1881, finanţele otomane au fost plasate sub controlul 
unei Administrații a Datoriei Publice, supravegheate de Marea 
Britanie şi Franţa şi condusă de intermediari greci şi armeni, iar 
imperiul a fost împărțit în sfere de influenţă economică”. 

„În 1894-1896, a avut loc masacrul comunităţilor armene din 
imperiu, ca represalii faţă de acţiunile naționaliștilor armeni”. 

„În 1908, mişcarea Junilor Turci, formată mai ales din 
ofițeri şi funcționari educați în Occident, ce-şi propuneau să 
salveze imperiul de la iminentul colaps, prin accelerarea pro- 
cesului de reforme politice, l-a îndepărtat de la putere pe Abdul 
Hamid al II-lea şi a restaurat guvernarea constituțională, inclusiv 
sistemul parlamentar”. 

Sultanul, care a avut treisprezece soţii, a mai trăit până 


în 1918. 


! Mustafa Ali Mehmed, Op. cit., p. 349. 
2 Ibidem, p. 350. 

3 Epoca imperiilor... p. 40. 

Mehmed al V-lea (1909-1918) 

Succesorul lui Abdul Hamid al II-lea era fratele acestuia 
şi a petrecut o perioadă îndelungată de timp într-o „cuşcă” 
din palat. 

Datorită mişcării Junilor Turci din 1908 şi, în mod special, 
a loviturii de stat din 1913, prin care a fost creat triumviratul 
„celor trei paşale”, sultanul nu a avut putere politică reală. Cel 
mai însemnat act politic al său a fost să declare război puterilor 
Antantei, în noiembrie 1914, după ce guvernul otoman hotărâse 
să intre în Primul Război Mondial, alături de Puterile Centrale. 
Aceasta a fost ultima chemare la jihad din istorie, făcută de un 
calif, însă nu a avut efectele scontate, pentru că arabii, musulmani 
şi ei, au luptat împotriva otomanilor, în timpul revoltei arabilor 
din 1916-1918. 

Întrucât Imperiul Otoman a intrat în război alături de 
Puterile Centrale, Marea Britanie a anexat, în 1914, Egiptul şi 
Sudanul, care erau provincii otomane. 

În anul 1915, „populaţia armeană din Imperiul Otoman 
a fost strămutată din vecinătatea Rusiei, pentru a stopa în acest 
fel pretențiile sale teritoriale asupra Anatoliei răsăritene. Peste 
un milion de civili au murit din cauza marşurilor forțate, a 
masacrelor şi a foametei”. 

Primul Război Mondial s-a încheiat prin înfrângerea 
Puterilor Centrale. „Tratatul de la Brest-Litovsk, din 3 martie 1918 
şi condiţiile impuse de Anglia şi Franţa, pe crucişătorul englez 
«Agamemnon», în 30 octombrie 1918, la Mudros, au însemnat, 
practic, predarea statului otoman în mâinile învingătorilor”. 

Mehmed al V-lea nu a apucat să vadă sfârşitul Primului 
Război Mondial, pentru că a murit în 3 iulie 1918. 


! Ibidem, p. 43. 
Mustafa Ali Mehmed, Op. cit., p. 364. 

Mehmed al VI-lea (1918-1922) 

Cel de-al treizeci şi şaselea şi ultimul sultan al Imperiului 
Otoman era fratele lui Mehmed al V-lea. 

Pentru Imperiul Otoman, Primul Război Mondial a 
constituit un dezastru. Armatele Antantei au ocupat Bagdadul, 
Damascul şi Ierusalimul, iar cea mai mare parte a teritoriului 
otoman a fost împărțit între Marile Puteri europene aliate. La 
conferinţa de pace de la Sanremo, din aprilie 1920, Siria a 
intrat sub stăpânirea Franţei, Palestina şi Mesopotamia sub cea 
britanică, iar statul Hejaz a devenit independent. 

În 23 aprilie 1920, la Ankara, s-a format un nou guvern, 
numit Marea Adunare Naţională Turcă, sub conducerea lui 
Mustafa Kemal Ataturk, fiind redactată o nouă Constituţie. 

La 1 noiembrie 1922, Marea Adunare Naţională Turcă 
a desființat sultanatul, iar Mehmed al VI-lea a fost expulzat 
din ţară, stingându-se din viaţă în ziua de 16 mai 1926, la 
Sanremo, în Italia. 

„Turcii înşişi au desființat în mod oficial Imperiul 
Otoman. Kemal Mustafa, cunoscut astăzi drept «Ataturk» 
(părintele turcilor), a luat această decizie la 1 noiembrie 1922. 
În concepția lui Ataturk, modernizării trebuia să i se acorde 
mai multă importanță decât imperiului însuşi şi astfel, Imperiul 
Otoman, a dispărut. Revoluţia condusă de Kemal Ataturk a 
abolit sultanatul în 1922. Ataturk a devenit primul preşedinte al 
țării şi s-a dedicat unui program de modernizare. El a înlocuit 
grafia arabă cu cea latină, a interzis poligamia, a pledat pentru 
costumaţia occidentală şi a acordat femeilor drepturi egale cu 
cele ale bărbaţilor”!. 

„Tratatul de la Lausanne, din 1923, garanta limitele teri- 
toriale pe care Republica Turcia le avea la momentul respectiv 
şi stipula, în plus, un schimb de populație cu statele balcanice, 


! Epoca imperiilor..., p. 43. 

în special cu Grecia, pentru a face Anatolia şi Tracia răsăriteană 
zone cu populaţie preponderent turcă”!. 

În acelaşi an, capitala Turciei s-a mutat la Ankara. 

În 18 noiembrie 1922, Abdul Medjid al II-lea, verişorul 
lui Mehmed al VI-lea, a fost ales calif, de către Marea Adunare 
Naţională Turcă, avându-şi reşedinţa la Istanbul. 

În 3 martie 1924, califatul a fost desfiinţat, iar Abdul 
Medjid al II-lea, împreună cu ceilalți membri ai dinastiei 
otomane, a fost expulzat din Turcia. 

Abdul Medjid al II-lea a încetat din viață, la Paris, în 23 
august 1944. 


! Ibidem. 

